
Prakalba. 


Savo pirmajam mokslo darbui pasirinkau istoriškąją teisės 
mokyklą, arba istorizmo reakciją prieš racionalizmą. Tai pada- 
riau šiais motyvais vadovaudamasis: 1) man, pradėjus studijuoti 
teisės mokslus, ypač romėnų teisės istoriją, labiausiai imponavo 
istoriškosios teisės mokyklos atstovai Savigny ir Puchta, nuo ku- 
rių sukurtosios mokyklos datuojama nauja romėnų teisės mokslo 
epocha; 2) šita mokykla bendruose teisės filosofijos istorijos kur- 
suose paprastai mažai vietos tegauna — ji dažnai tylomis praei- 
nama pro šalį — vadinas, noras ją giliau pažinti ir kitiems, tų Ži- 
nių ieškantiems, patarnauti; 3) mūsų laikais vėl pasidarė aktualus 
teisės istorijos mokslo klausimas, kuris dažnai stelbiamas, dažnai 
nepakankamai įvertinama jo reikšmė ir prasmė — šis darbas davė 
man progos ir tuo klausimu ką-ne-ką pasakyti arba bent priminti, 
kaip tas klausimas prieš šimtą metų vertintas — daug iš jo pasi- 
mokytino; 4) mūsų teisės kodifikacijos klausimas atsidūrė maž- 
daug tokioj pat padėty, kokioj jis buvo istoriškosios teisės mo- 
kyklos kūrimosi metu Vokietijoj — apie tai gražiai pasisakė prof. 
Janulaitis (Teisės 7 Nr. 1925), 5) pagaliau, pačios darbo sąlygos 
mane verste vertė šią temą pasirinkti, nes mano rašomoji tema 
liečia tokią mokyklą, kurios visas mokslas parašytas vokiečių 
kalba, o man kaip tik teko jis dirbti Vienos universitete, kurio 
biliotekos tik vokiečių kalbos veikalų tėra pilnos. 

Kaip visada pirmieji žmogaus veiksmai yra nedrąsūs ir pilni 
ydų, taip lygiai ir mano pirmasis darbas nėra tobulas; jis pilnas 
smulkesnių ir stambesnių ydų. 

Ta pačia proga pasinaudodamas, turiu pareikšti mano ko 
širdingiausią padėką gerbiamajam mano Mokytojui prof. P. Leo- 
nui, nes tik jo dėka aš tomis vėžėmis galėjau pasukti savo gy- 
venimą. Be to, reiškiu gilią padėką Vienos universiteto prof. 

H. Kelsen'ui, kurio labai brangiais patarimais dažnai pasinaudo- 
jau. Pagaliau ačiū ir tiems Vienos universiteto bibliotekos di- 
rektoriams bei knygynų vedėjams, kurie man daug padėjo, ren- 
kant darbui medžiagą. 


Viena, 1926 m. liepos mėn. 16 d. 


Pastaba. Kadangi nuo 1926 m. liepos mėn. 16 d. 
iki šio darbo atidavimo spaudai praėjo daugiau poros metų 
ir kadangi per tą laiką man pačiam teko šiuo klausimu 
daug ko naujo patirti, tai šis tekstas gerokai skirsis nuo 
pirmojo, kuris buvo mašinėle multiplikuotas, 


Autorius. 
Kaunas, 1928 m. spalių mėn. 5 d. 


Įžanga. 


Šiandien istoriškoji teisės mokykla yra jau įvykusis istorijos 
faktas. Tad man čia tenka aprašinėjamąją mokyklą imti kaip 
tokį faktą ir žiūrėti į jį istoriko akimis. Bet vienas pasakymas žiū- 
rėti istoriko akimis dar per mažai tepasako. Čia, neliesdamas visos 
gausybės problemų, kurios kiekvienam istorikui prieš akis atsistoja, 
vis delto turiu pažymėti vieną iš jų. Toji problema yra individo 
ir visuomenės santykiavimo problema. Žinoma, 
pačios tos problemos išsprendimas nėra istoriko uždavinys, tuo 
būdu ji nėra šiuo kartu nė mano uždavinys; man daugiau rūpi 
jos rezultatas, kuris turi būt mano darbe kelžodžiu. 

Aukščiau pažymėtoji problema sprendžiama trejopai: 1) vis- 
kas pareina nuo atskirų individų, visuomenė nėra kažkas toks 
savaimingas, savitas, ji yra tik individų agregatas; 2) visuomenė 
yra toks ienomenas, kuris visiškai praryja atskirus individus taip, 
jog šieji nustoja buvę kokie nors savarankiški, psichiniai orga- 
nizmai, jie yra ne daugiau, kaip visuomenės kūno narveliai, ku- 
rie tik visuomenėje tegali gyventi; 3) pagalios, trečias sprendi- 
mas yra tarp tų dviejų kraštutinumų vidury; pagal šį sprendimą 
ir visuomenė ir jos atskiri nariai — individai yra iš vienos pusės 
savarankiški, saviti fenomenai, iš antros gi pusės vienas kitą su- 
ponuoja (voraussetzen). Tos problemos išsprendimo logiškos iš- 
vados turi būti pritaikomos istoriškiems faktams aprašinėti, aiš- 
kinti ir jiems vertinti. Jei visuomenės kaip tokios nėra, O yra 
tik atskiri individai, tai ir įvykstą visuomenės gyvenime faktai 
nėra visuomenės, kaip independentiško fenomeno faktai, bet at- 
skirų individų darbai, kurie vien nuo jų valios tepareina. Kadangi 
istorija nepajėgia visų faktų apimti, o tenkinasi vien žymesniais, 
charakteringesniais faktais, kurie žymesnių individų valia suda- 
romi, tai istorija šiąja pažiūra yra tik didžiųjų žmonių (genijų) 
istorija. Tokios pažiūros laikosi įžymus anglų istorikas Karleil'is 
(Carlyle). Jis sako: „Visuotinoji istorija yra istorija to, ką šiame 
pasauly žmogus padarė; iš tikrųjų, tai yra ne kas kita, kaip 
didžiųjų žmonių istorija. Didysis žmogus (didvyris) yra išei- 

nąs iš debesų žaibas, 0 minia yra ta medžiaga, kuri žaibu 
užsidega“!). 

Tokios pat pažiūros laikosi vokiečių literatūroj M Leh- 
mann'as, kuris tvirtina, kad istorija yra individuali ta prasme, jog 
čia veikia tik atskiri didvyriai. Vadinas, kad pažintume istorijos 
taktą, tai turime pagal šitą problemos išsprendimą gerai pažinti 
tuos didvyrius, nuo kurių individualinių savybių tas faktas parėjo 
ar pareina. Griežtai laikydamiesi šios krypties principo, turėtume 
užmerkti akis prieš visus kitus, net ir nuo atskirų individų tepa+ 
reinančius faktus, kurie anksčiau įvyko arba įvyksta kartu, ir 
kurie, šiaip ar taip, turi įtakos kitų individų, kad ir didvyrių, 
veiksmams. Kas gi bekalbėti apie tuos visuomenės gyvenimo 
reiškinius, kurie aiškiai yra transindividualinio pobūdžio, ypač 
ekonominiai reiškiniai. 

Antrasis problemos išsprendimas, aišku, turi nuvesti prie 
priešingų rezultatų: čia individo visiškai nėra, čia viską praryja 
visuomenės sąvoka. Visa, kas įvyksta, yra visuomenės padaras; 
manyti, kad kuris nors individas visiškai nepriklausomai nuo vi- 
suomenės gali ką nors padaryti, yra tik iliuzija. Bet gyvenimo 
tikrovė rodo visiškai ką kita. „Vadinamieji didieji žmonės yra ne 
kas kita, kaip tų įvykių adresai —vardai. Kiekvienas jų veiksmas, 
kuris jiems išrodo laisvas ir tik nuo jų valios tepareinąs, istorijos 
prasme nėra laisvas, o yra tampriai surištas su pačia istorijos eiga, 
kuri iš anksto yra nustatyta“?). Tokios pat pažiūros laikosi įžy- 
mus sociologas ir valstybininkas Gumplovičius. Šitos pažiūros lai- 
kydamasis, istorikas niekada neturi teisės arčiau patyrinėti vieną 
kitą asmenį kaip skirtiną fenomeną; jam negali būti skirtumo 
tarp Napoleono ir eilinio kareivio; ar Napoleonas buvo anų karų 
vadas, ar kuris nors kitas iksas ar ygrekas, tai vistiek, rezultatai 
ničniekuo nesiskirtų. 

Ir vienas ir antras išsprendimas, rodos, perdaug griežti ir 
vienšališki. Tuo tarpu, kai pirmieji, aiškiai matydami atskirus 
medžius, miško nemato, tai antriesiems miške išnyksta medžiai. 
Tačiau, kad galėtume patį dalyką visiškai, visoj jo pilnumoj pa- 
matyti ir pažinti, turime atsistoti ir žiūrėti iš to taško, iš kurio ir 
medžiai ir miškas matyti. Šitas taškas surastas tų, kurie laikosi 
trečiosios pažiūros, būtent, kurie ir visuomenę ir atskirą individą 


1) Carlyle, On Heroes, Hero-Worships and the heroic in History. Citata 
imta iš Šeršenevičiaus, Obščaja teorija prava. 
2) L. Tolstojus, Voina i mir, IX d. ir Epilogas. Taip pat iš Šeršenevičiaus. 

pripažįsta savaimingais reiškiniais, ir kad tuodu reiškiniai visada 
vienas kitą mena (voraussetzen). Šios pažiūros istorikams tenka 
visus istorijos faktus nušviesti dviem šviesomis: asmenine ir visuo- 
menine. Istorijos faktas bus reikiamai nušviestas tik tada, kada abiejų 
šaltinių šviesos bus tinkamai suderintos ir nukreiptos į nušviečia- 
mąjį faktą. Šitos pažiūros, kuriai priklauso be abejojimo commu- 
nis opinio, šalininkai turi plačią po savo kojomis platformą, ant 
kurios gali pasireikšti žymių skirtumų, tačiau tie skirtumai nėra 
kvalitatyvaus, o vien kvantitatyvaus charakterio. 

Aš, rašydamas šį darbą, laikysiuos trečiosios pažiūros. Iš to 
seka išvada, kad turėsiu nušviesti istoriškosios mokyklos faktą iš 
vienos pusės tomis apystovomis, kuriose gimė, augo, žydėjo ir 
nyko istoriškoji teisės mokykla, iš antros pusės — tais asmenimis, 
kurie yra tos mokyklos didvyriais laikomi ir nuo kurių individu- 
alinių savybių labai daug parėjo. 

Istoriškieji faktai nėra kažkokie iš dangaus nukritę faktai; 
jie yra surišti, suaugę su kitais faktais, kurie arba anksčiau yra 
buvę ir veikia kaip priežastis vėlesnius faktus, arba — vyksta greta, 
kurie lyg apriboja kitus faktus. Jei mes paimtume vieną kurį 
istorijos faktą ir nenurodytume jo santykių su visa eile Kitų su 
juo surištų faktų, tai tas faktas būtų toks bespalvis, kad mes jo 
negalėtumėm suprasti, jis mums būtų visiškai nenaudingas, jis 
būtų tartum koks nebylys. Tad, jei norime, kad istorijos faktai, 
o platesne prasme ir pati istorija, būtų suprantami, kad jie mums 
ką-ne-ką pasakytų, tai visada turime imti sąryšy su kitais faktais. 
Statydami istorijos mokslui šitą griežtą postulatą, mes visada at- 
siduriame prieš eilę kitų klausimų: ar, nušvieč ant vieną kurį isto- 
rijos faktą, mes turime visus kitus faktus nušviesti, ar tik jų dalį? 
Jei tik jų dalį, tik kuriuos-ne-kuriuos faktus, tai kuriuos, kame 
toji riba, kurią reikia pasiekti ir kurios neprivalu peržengti? Pir- 
masis klausimas turi būt atmestas del to, kad žmogaus protas ir 
jėgos perdaug menkos, kad galėtų aliai vieną istorijos faktą ap- 
imti, — nesuskaitomos daugybės faktų žmogui nežinomos. Ir tai 
stambių faktų, o kur yra ta galybė faktų, kurie vyksta žmogui 
nepastebint! Jie mums žuvę, o tuo tarpu, norint gauti visiškai 
tikslų vaizdą, vaizdą, kuris niekuo nesiskirstų nuo paties originalo, 
reiktų ir tai matyti. Tad mums tenka tenkintis tik dalimi faktų, 
tenkintis tik tiesos panašumu. Bet pats tiesos panašumas gali 
būt labai įvairus, gali būt tikresnis ir mažiau tikras. Žinoma, 
mokslas reikalauja maksimum: kuo panašesnį į originalą vaizdą 

sudaryti. Čia ir yra vyriausias istoriko uždavinys. Jis turi iš 
vienos pusės nepraleisti nė vieno spindulio, kuris nušviečia vaiz- 
duojamąjį faktą, bet iš antros pusės neturi leisti tokių spindulių, 
kurie netinka pačiam nusviečiamam faktui, kurie tą faktą gali 
nušviesti netikrąja šviesa, kuri gali iš jo padaryti karikatūrą, o 
ne tikrąjį vaizdą. Pagaliau, perdaug didelis faktų skaičius gali 
išblaškyti pagrindinę mintį, per smulkmenas galima nepastebėti 
svarbiausio dalyko. Iš čia matyti, kad istorikas, aprašydamas is- 
torijos faktus, yra visiškai panašioj padėty, kokioj yra dailininkas, 
piešdamas paveikslą. 

Aš būsiu patenkintas, jei man, aprašinėjant istoriškąjį faktą 
—teisės istoriškąją mokyklą, pavyks nurodyti tie su ja surišti fak- 
tai, kurie betarpiškai ją veikė ir kurie yra betarpiškai jos rezul- 
tatai. Žinoma, vien priežasčių ir išdavų nurodymas būtų ne pil- 
nas atsakymas į pasistatytąjį klausimą, nes čia tebūtų nurodyta 
tik dirva, kurioj augalas auga ir to augalo vaisius, bet pats au- 
galas iš mūsų akiračio išnyktų, arba jo tik miražas tebūtų. Tad 
vyriausias dėmesys turės būt sukoncentruotas pačiame aprašo- 
mame iakte, šiuo atveju istoriškojoj teisės mokykloj, jos mo- 
kslo esmėj. 

Pagaliau, istorinių faktų aprašymas dar nepatenkina visų 
statomų istorikui reikalavimų. Istorikas turi aprašomosius faktus 
įvertinti, nes istorijos uždavinys yra ne tik faktų aprašymas, bet 
ir jų išaiškinimas bei įvertinimas. Istorija tarnauja mokslui ir 
gyvenimui. Iš istorijos patiekiamų Iaktų reikia pamatyti visą tų 
laikų gyvenimą, ypač tą gyvenimo sritį, kurią paliečia aprašo- 
masis istorijos faktas, šiuo atveju teisės mokslą. 

Jei visi gyvenimo reiškiniai vieni su kitais vienokiais ar ki- 
tokiais ryšiais yra tarpusavy susirišę, tai ypač kurios nors mokslo 
šakos istorinė eiga sudaro vieną organinį procesą. Iš čia seka tai, 
kad vieno kurio fakto aprašymas turi būt įprasmintas viso tos 
eigos proceso atžvilgiu. Jei mes šiandien konstatuojame tam 
tikrą teisės mokslo charakterį, tai kartu turime nurodyti, mokėti 
išaiškinti charakterio susidarymą ilgame istorijos procese. Tai te- 
galima pasiekti per atskirų faktų sąryšius, per jų išaiškinimą. 
Tad šiame darbe pasistengsiu ir šituos reikalavimus patenkinti, 

Pačios istoriškosios teisės mokyklos atstovų daug mažiau 
rašyta tos teorijos klausimu, negu visos virtynės kritikų, kurie tos 
mokyklos teoriją analizavo. Istoriškosios teisės mokyklos kritika 
labai marga: čia, greta beveik dievinančių istoriškosios mokyklos 

atstovus, galima rasti kritikų, kurie istoriškąją teisės teoriją taip 
negailestingai pasmerkia, jog rodos ji vien tik tyčia teisės moks- 
lui blogo tenorėjo ir tą blogą darė. Kritika dažniausiai daryta 
paėmus vieną kurį teorijos dėsnį; tad nenuostabu, kad ji gana 
dažnai nutolsta nuo pačios teorijos, kuri tik visa paimta bendrai 
įprasminta visa teisės filosofijos istorijos eiga tegali būt objekty- 
viškiau ir pilniau pažinta. Tad aš istoriškąją mokyklą imu iš vienos 
pusės kaip pilną teoriją, iš antros gi pusės kaip vieną ilgo isto- 
rijos proceso stadiją. 

Patiekęs tos mokyklos atsiradimo, išsiplėtojimo, žydėjimo ir 
nykimo procesą, apsistosiu prie kūrių-ne-kurių, mano išmanymu, 
pačių charakteringausių bruožų, kaip antai: „tautos sąmonės“, — 
„įsitikinimo“ — ir „dvasios“ sąvokos, teisės šaltinių mokslo, pozi- 
tingosios teisės evoliucijos dėsnio, teisės istorijos ir k. ir pasisteng- 
siu kiek giliau paanalizuoti jos mokslą, ypač kreipdamas dėmesį 
į tos mokyklos teorijos santykį su mūsų laikų teisės mokslu. 


1. Istoriškosios teisės mokyklos atsira- 
dimo priežastys ir jos pirmtakai. 


A. Priežastys. 


Istoriškoji teisės mokykla neatsirado be priežasčių; ji iš da- 
lies yra tam tikrų apystovų išdava, iš dalies gi jos kūrėjų pada- 
ras. Tos apystovos, kurios vedė į istoriškąją teisės mokyklą, yra 
įvairios. Bet, suglaudžiant jas į daiktą, galima konstatuoti dvi 
pagrindines jų rūšis: 1. nacionalines-politines ir 2. 
mokslines-teisines. Žinoma, tos dvi čia nurodytos rū- 
šys labai dažnai yra tarp savęs taip susijusios, kad sunku net 
pasakyti, kurios čia dominuoja, kurios turi primarinės, o kurios 
tik sekundarinės reikšmės. Tad, kalbant apie vienas, visada reik 
turėti galvoj ir antros, ir priešingai. 

1. Nacionalinės-politinės. Galutinai suiormuluo- 

„ta XIX šimtmečio pradžioj (1814 m.) istoriškoji mokykla turi sa- 
vo šaknis jau ankstybesniuose laikotarpiuose, ypač XVIII šimt- 
mečio pabaigoj ir XIX šimtmečio pradžioj, kada įvyksta didelės 
politinės ir tautinės atmainos, kada ir moksle pasireiškia daug 
žymių naujų tendencijų, kurios turėjo atsiliepti ir teisėje, kuri, 
kaip koks veidrodis, atvaizduoja mokslą ir visuomenės gyvenimą. 

Amžių sukaupyti visuomenės kloduose garai turėjo išsiverž- 
ti kaip koks ugniakalnis. Nors viduramžių laikai jau buvo pra- 
ėję, tačiau pats visuomenės gyvenimas savo esme paliko tas 
pats. Tik aštuoniolikto šimtmečio pabaigoj (Didžioji prancūzų 
revoliucija) prancūzai pirmieji numeta tą pasenėjusį apsiaustą. 
Didžioji revoliucija ir buvo tas ugniakalnis, kuris, vis atsikarto- 
damas, ruseno iki pat XIX amžiaus vidurio. Prancūzų revoliu- 
cija turėjo ne vien lokalinės Prancūzijai reikšmės, jos išdavos 
siekė toli už Prancūzijos sienų ir pasidarė universalinės reikšmės 
dalyku, mažiausia Europos kontinente. Žinoma, ne kiekvienoj 
valstybėj ir ne vienodų rezultatų iš to sulaukta. Bet, šiaip ar 

taip, prancūzų revoliucija išbudino iš miego žmoniją, kuri mie- 
gojo saldžiu, bet jau pakakusiu viduramžių miegu. Miegodama 
žmonija sapnavo gražų sapną. Tas sapnas buvo sukoncentruo- 
tas žmogaus prote, kuris buvo dievinamas, kuriame matyta to- 
buliausia tvarka, pačios prigimties įrašyta. Visas uždavinys — 
atidengti proto paslaptis, ir viskas kaip ant delno bus aišku. 
Tos aiškios, iš pačios žmogaus prigimties, iš paties proto einan- 
čios taisyklės, yra tos taisyklės, kuriomis būtina semper et ubi- 
gue vadovautis. Tos taisyklės yra visiems laikams ir visiems 
žmonėms vienos, nekintančios ir bendros. Šitomis mintimis au- 
stas vadinamasai prigimties teisės mokslas ir visa racionalistinė 
filosofija. 

Taip gyvai suliepsnojęs prancūzų revoliucijos ugniakalnis 
ūmai lyg apjakino žmones: visi tiki tos šviesos galybe, visi lau- 
kia pasaulio pakitėjimo. Prancūzų kariuomenės didieji laimėji- 
mai sunku kuo nors kitu paaiškinti, kaip tik ta užuojauta, kuria 
naudojosi prancūzų revoliucijos idėjos, kaip ta viltimi, kad ir ki- 
tur tie laisvės, lygybės, brolybės pagrindai bus įgyvendinti. Eko- 
nomiškai tų karų laikais Prancūzija nebuvo tiek stipri, kad šių 
laimėjimų pamatavimas galėtų imponuoti. Prancūzai, nešdami 
aukštai iškėlę laisvės šviesos žibintą, gauna iš visur pritarimo. 
Bet tas pritarimas nebuvo ilgas. Jis tegalėjo būti tol, kol patys 
žibinto nešėjai vien tik laisvės idėja tesivadovavo. O tai neilgai 
tetruko. Patys prancūzai, apjakinti didžiulių pergalėjimų, visiš- 
kai nesuprato tos jėgos, kuri paslapčia jiems padėjo; jie buvo 
tikri, kad tik jų jėga beveik stebuklus daro. Šitas laimėtojų įsi- 
tikinimas turėjo pakeisti jų vadinamąją rolę: jie, laisvės nešėjai, 
virsta užkariautojais ir net pavergėjais. Jų nešamasis šviesus 
žibintas nustoja būt tikras kelrodis, jis tampa viliojančia šviesa 
žvirbliams gaudyti. Kosmopolitiniai principai virsta tautiniais 
principais. 

Jei laisvės nešėjų idėjos pakitėjo, tai aišku, kad ir tų idėjų 
garbintojai, kurie pajuto tų idėjų nešėjų klastas, turėjo žymiai 
pakeisti savo nusistatymą. Jie, pasijutę skaudžiai apvilti, turėjo 
į tai reaguoti. Čia prasideda prancūzų revoliucijos obalsių tra- 
gedija, nes jais nebetiki žmonės, kurie buvo pasiryžę tuos obal- 
sius ginti. Užuot sekę universaliais obalsiais, žmonės pradeda 
labiau garbinti tai, kas sava, kas tautiška. Tai reakcija prieš 
anksčiau garbintus obalsius. Reakcija stipriausiai pasireiškė vo- 
kiečių tautoj, kuriai, kaipo artimiausiai Prancūzijos kaimynei, gal 

labiausia tais revoliucijos obalsiais teko nusivilti, kuriai daugiau- 
sia žalos pati revoliucija pridarė. Užtat visiškai natūralu ir su- 
prantama, kodel taip galingai tuo metu pasireiškė vokiečių tau- 
tos tautinis savimeiliškumas ir neapykanta prieš prancūzus. Pa- 
sireiškusi stipri reakcijos srovė taip sustiprino, beveik palaidą iki 
tol, vokiečių tautą, kad šioji pajėgė atsispirti prieš galingus pran- 
cūzus (Žinoma, vokiečiams labai daug padėjo ir kitos tautos, 
ypač rusai). O reakcijos dideli laimėjimai galutinai sustiprino 
vokiečių tautos patriotizmą ir jos vienybę. 

Ūmas ir galingas vokiečių tautinės sąmonės pasireiškimas 
ir jos nuolatinis augimas apsireiškė ne vienam momentui ir ne 
vienam tikslui pasiekti — atsispirti prieš prancūzus, bet ilgai atei- 
čiai ir kaip pozitinga kuriamoji jėga. Ji, tautinė idėja, yra viso 
XIX ir pradžios XX šm. istorijos tonas, ji davė antspalvį ir to- 
limesnei kultūrai, pasireikšdama kalbos moksle, literatūroj, dailėj 
ir kitur. Nuo šios įtakos negalėjo būt laisva teisė ir jos mok- 
slas, kuris taip dažnai turi bendrų reikalų su politika ir tauta; 
šioj srity gal ryškiausiai visa tai ir pasireiškė. Ta pati istoriško- 
ji teisės mokykla iš dalies yra aštuonioliktojo šimtmečio pabai- 
goj ir devynioliktojo pradžioj susidariusios politinės konjunktū- 
ros ir tautinės sąmonės pakilimo produktas. Šiam tvirtinimui 
paremti argumentų nereikia toli ieškoti; jie čia pat, toj pačioj 
istoriškosios teisės mokyklos mokslo esmėj glūdi. Čia, dar vi- 
siškai nesileisdamas į tos esmės tyrimą, turiu nurodyti tuos gar- 
sius mokyklos pagrindus. „Volksbewusstsein“ ir „Volksgeist“, ku- 
rie pirmoj galvoj nori apibūdinti tautos savybes, kuriomis ji gy- 
vena, kurios ją atskiria nuo kitų tautų. Juk pats išorinis faktas, 
kad ta mokykla, kuri negali pasigirti savo stipriais filosofiniais 
pagrindais, tiek daug turėjo sekėjų, jog ji ilgą laiką vaidino 
pirmaeilę rolę juristų pasauly, taip pat rodo ne ką kita, kaip tai, 
jog ji sutiko su laiko ūpu.  Charakteringiausias gi to laikotar- 
pio visuomenės gyvenimo pažymys yra tautiškumas. Taip pat, 
jei arčiau įsižiūrėsime į tuos asmenis, kurie yra tos teisės moky- 
klos korifiejai, kaip antai: Savigny, Puchta, Beseler'is, o taip 
pat į antraeilius tos mokyklos apaštalus (Eichhorn'as, Grimm'as, 
Rudorf'as ir visi kiti), tai pamatysime, kad tie asmens stovi pa- 
čioje tos tautinės idėjos viršūnėje ir yra žymios figūros vokie- 
čių išsilaisvinimo kovoj. Paminėti asmens yra atskirų vokiečių 
valstybėlių suvienijimo į vieną didelę Vokietijos valstybę idėjos 
skelbėjai ir to politinio susivienijimo vadai. 

Kad šis bendras posakis nesukeltų neaiškumų, ir kad jis 
neišrodytų nesąmone, čia turiu pastebėti porą dalykų: 1. kad 
išsildtinimo karas pavartotas plačia to žodžio prasme, vadinas, 
ir to karo vaisiai turėta galvoj; taip pat politinis atskirų valsty- 
bėlių susivienijimas ne vienu momentu įvyko, bet ilgų metų bė- 
gy; 2) kad ta tautinė dvasia ne vien istoriškojoj mokykloj ir jos 
veikėjų sieloje viešpatavo; tuo pačiu ūpu gyveno ir kiti: tas pats 
istoriškosios mokyklos tiesioginis ir principinis priešas, Thibaut, 
buvo nemenkesnis patriotas; juk tuo pačiu metu ir Iilosofas 
Fichte pasakė ir parašė visiems žinomas „Reden an die deutsche 
Nation“. Tautinė idėja ir buvo tas fonas, kuriame piešti įvai- 
rūs paveikslai, kurie savo keliu turėjo tą dominuojantį antspalvį. 
Aukščiau pareikštiems tvirtinimams paremti šioj vietoj pažymė- 
siu tik keletą faktų, aiškesnis pamatavimas bus matyti iš pačios 
mokyklos mokslo ir jos veikėjų charakteristikų. Savigny, laiky- 
damas Code civil revoliucijos išpera, štai kaip apie jį atsiliepia: 
„eine ūberstandende politische Krankheit“!). Tas kodeksas, Sa- 
vigny nuomone, teesąs Napoleonui, kaip despotui, įrankis tautą 
padaryti sau paklusnia minia ir sušvelninti iš visur kyšančius 


biaurus revoliucijos rezultatus. Vėliau, kada tas reakcijos fana- 
tizmas kiek atslūgo, pats Savigny  2-sios laidos „Ueber Berui...“ 


prakalboj 1822 metais prisipažįsta, kad tai padaręs iš dalies del 
ypatingos neapykantos, kuri tuo metu taip natūrali buvusi, iš 
dalies del per menko tikrosios dalykų padėties žinojimo. Iš čia 
aišku, kad Savigny, rašydamas istoriškosios mokyklos programą, 
buvo tos reakcijos dvasios pagautas, ir kad tas jo ūpas turėjo 
įtakos ir pačiai programai. Taip pat, nors mažmožis, bet gana 
charakteringas tas reiškinys, kad istoriškosios mokyklos kūrėjai, 
ypač Savigny ir Eichhorn'as, yra labai artimi ciecoriui: apdalini- 
mas kryžiais už dalyvavimą landsturme, nors jokiame mūšy ne- 
dalyvavo, ypatingas ciecoriaus Savigny pasitikėjimas: kada, Fich- 
tei rektoriaujant, Berlyno universitete 1812 m. kilo koniliktas del 
akademinės disciplinos, pats ciecorius Savigny paskyrė rektorium; 
taip pats atsimintinas ir Savigny ministeriavimas. 

Šitos bendros politinės tautinės priežastys, kaip sakiau, ne 
vien istoriškąją mokyklą veikė, bet, šiaip ar taip, jos buvo dide- 
lis faktorius tai istoriškajai mokyklai. Dar gal artimesnės prieža- 
stys yra teisės gyvenimas — jo mokslas ir praktika. 


1) „Ūber Beruf unserer Zeit fūr Gesetzgebung und Rechtswissenschait“ 
Heidelberg 1814, 135 pusl. 


14 — 


2. Mokslinės-teisinės. Garsaus Olandijos mokslininko 
Hugo Grotiaus (1583 — 1645) sukurtoji ir teoretiškai pamatuota pri- 
gimties teisė aukščiausio savo teoretinio tobulumo laipsnio pasiekė 
XVIII šimtmety, t. y. racionalistinės filosofijos viešpatavimo laikais. 
Paties racionalizmo pagrinduose glūdi du momentai, kurie jį diame- 
traliai pastato prieš istorizmą: filosofinis ir politinis. Filosofinis mo- 
mentas pasireiškė matematišku metodu, kuriuo buvo auklėjimas pro- 
tas, ir mechaniškąja pasaulėžiūra. Politinis momentas glūdi toj są- 
monej (Bewusztsein), kad istorijos sukurtoji tikruma nėra ta tikruma, 
kuri protui atatiktų; ji yra vien proto klaidžiojimo išdava, su kuria kaip 
klaida nėra reikalo taikintis. Priešingai, žmogaus protas laisvas, jis 
nevaržomas išorinėmis aplinkybėmis, tuo būdu ir istorija. Tos 
pačios filosofijos dėsniais sukurta ir prigimties teisė, ir joje vieš- 
patauja matematikos dedukcijos metodas, ir ji istorijos sukurtąją 
pozitingąją teisę laiko vien tradicijos klaidų rinkiniu, kuris ne tik 
galima vienu įstatymų leidėjo plunksnos pabrėžimu panaikinti, 
bet dargi naikintinas, jei tik jis nesutinka su proto-prigimties tei- 
se, kuri tėra viena, amžina ir nekintanti. Tuo pačiu įsitikinimu 
vadovaudamasis, garsusis filosofas Voltaire duoda Vokietijos Frid- 
richui Didžiajam ir Rusijos karalienei Kotrynai II patarimų, kad 
negeri įstatymai gali būt sudeginti ir prašyti nauji, geri. 

Mechaniškoji racionalistinės filosofijos pasaulėžiūra pritai- 
kinta visuomenės gyvenimui. Teoretinis šios mechaniškos visuo- 
menės teorijos pamatavimas ypač vaizdingai padarytas Didžiosios 
prancūzų revoliucijos pranašo Jean Jagues Rousseau veikale 
„Contrat social". Anot jo žmonės gyveną vadinamojoj gamtinėj 
padėty, kiekvienas su savo prigimtąja teise. Bet vieną gražią die- 
ną sumanę sudaryti sutartį, pagal kurią visi paaukoję bendram 
reikalui po dalį savo prigimtosios teisės; o iš tos mechaniškos su- 
tarties kilusi visuomenė. Kadangi sutartis pareina nuo jos daly- 
vių valios, tai tų pačių dalyvių valia ji goli būt keičiama ir nai- 
kinama. Rousseau viename savo laiške?) tvirtina, kad tauta vi- 
sada turinti galios keisti savo įstatymus; jei tik to geidžianti, tai 
ir geriausi įstatymai galį būt pakeičiami blogiausiais, nes niekas 
neturįs teisės užkirsti kelio tautai, kuri sau pikto geidžianti. Šito- 
kia gamtinė padėtis ir perėjimas iš jos į visuomeninę padėtį bu- 
vo pripažinta visų tų laikų mokslininkų, žinoma, ne be to, kad 
kiekvienas tą gamtinę padėtį kitaip aiškino, kaip antai: Grotius, 


2) Rousseau, Lettres ėcrites a la Montagne, 6 laiškas. 

Hobbes, Locke ir kiti. Mūsų laikais prigimties teisės sugalvota 
gamtinė žmonių padėtis ir perėjimas iš jos į visųomeninę padėtį 
nebeimponuoja mokslininkams, nes ji neparemta jokiais daviniais; 
ji yra vien proto fantazijos padaras. 

Prigimties teisės istorija viešpatavo XVII ir XVIII šimtme- 
čiuose. Jos pagrindinė klaida, teisės mokslo atžvilgiu, glūdi jos 
pagrinduose, pagal kuriuos visiškai ignoruojamas tos išorinės vi- 
suomenės jėgos, kurios veikia teisę, jos kūrimą. Prigimties tei- 
sės teorija, skelbdama absoliutinę žmogaus proto laisvę, labai 
dažnai nukrypdavo nuo gyvenimo tikrumos, nematydama tai, kad 
žmogaus valia, virstanti veiksmu, ir jo protas yra iš kitos pusės 
susidėjusių gyvenimo apystovų produktai, kad žmogus pareina 
nuo to laiko idėjų, reikalavimų ir siekimų. Toji teorija visiškai 
nepastebėjo tai, kad įstatymų leidėjas, kuris, pasak tos teorijos, 
galįs sudeginti senuosius įstatymus ir parašyti naujus, sutinkan- 
čius su dalykų prigimčia ir protu, taip pat yra savo laiko pro- 
duktas, kad ir de:potas šiuo atžvilgiu yra tik istorijos apystovų 
įrankis, o ne visagalis valdovas. 

Toks kraštutinis prigimties teisės teorijos tvirtinimas vedė, 
mokslo atžvilgiu, klaidingu keliu. Tačiau jis turi ir savo negin- 
čijamų teoretinių ir praktinių nuopelnų; svarbiausia, kad ji nu- 
rodė teisės kūrimo procese tą momentą, kuris iki šiol nebuvo pa- 
stebėtas. Tas momentas ir yra sugriovimas tos senovės autoriteto, 
kuriuo daug kas spekuliavo, laikydami jį šventu ir neliečiamu; 
sužadinimas žmogaus proto ir valios prie aktyvaus kūrybos dar- 
bo, kurie, viešpataujant senajam kvietizmui, tiėsiog miegojo. 

Klaidingas prigimties teisės kelias, visiškas ignoravimas tei- 
sės evoliucijos turėjo susilaukti reakcijos. Tas laikas atėjo tada, 
kada iš vienos pusės pati racionalistinė filosofija susilaukė auto- 
ritengo žodžio apie patį žmogaus protą ir jo pažinimo galią, kurį 
skelbė Karaliaučiaus filosofas Im. Kantas savo kritiškojoj tilosofijoj, 
iš antros pusės — kai Prancūzų revoliucija faktiškai įrodė, kad pri- 
gimties teisės teorijos skelbtoji tiesa neįgyvendinama, kad yra tokių 
paslaptingų jėgų, su kuriomis reikia skaitytis, nuo kurių negali- 
ma pabėgti. Sudeginti tegalima tik tas popieras, arba kitą kokią 
medžiagą, kuriose įstatymai parašyti, bet pats įstatymai nesude- 
ginami. Kai „visagalis“ įstatymų leidėjas leidžia naujuosius įsta- 
tymus, tai jie savo esme palieka veik tie patys, savo laiko ir 
žmogaus kūrybos suderintas produktas. Jei įstatymų leidėjas, be- 
sivadovaudamas ko stipriausia savo fantazija, ir sukurtų tokią 

teisę, kuri nieko bendro neturėtų su pačiu gyvenimu kaip istori- 
jos produktu, tai tokia teisė taip atsimuštų į visuomenės gyve- 
nimą, kaip jūros banga atsimuša į krantų uolas, ir sunyktų. Tuo 
būdu prigimties teisės istorija susilaukia pabaigoj XVIII ir XIX 
šimt. savo tragingo galo; jos drama suvaidinta, toliau turėjo sekti 
finalas. 

Prigimties teisės viešpatavimo laikais, geriau įsiklausius į 
teisės mokslo balsus, kur-ne-kur galima buvo išgirsti ir kitaip 
skambą balsai, kurie, nors įėjo į bendrąjį prigimties teisės tono 
viešpataujantį akordą, vis delto šiek tiek disonansiškai skambėjo. 
Kuriuose ne-kuriuose tuose antraeiliuose balsuose slėpėsi tokia 
galybė, jog jiems buvo lemta nuslopinti vyraujantį toną ir atsi- 
stoti jo vietoj naujai harmonizuotame teisės mokslo akorde. Pats 
racionalistinio mokslo finalas nebuvo tas, kuris būtų žuvęs kaip 
balsas tyruose, jo atgarsiai iki šiandien čia silpniau, čia stipriau 
sugaudžia teisės moksle. Pačioj toj istoriškojoj teisės mokykloj, 
kuri atsistoja griežčiausioj prigimties teisės teorijos opozicijoj, 
kuri yra laikoma gryna reakcija prieš prigimties teisės teoriją, 
taip pat labai galingai skamba prigimties teisės mokslo tonas, 
Bet čia aš neįrodinėsiu to tono buvimo bei jo galios, —tai pada- 
rysiu vėliau, baigdamas šį darbą. Čia dar noriu nurodyti vieną 
priežastį, kuri vertė prigimties teisę nusilenkti prieš pozitingąją teisę. 

Prigimties teisė, paskelbdama vieną, amžiną ir nepakeičiamą 
teisę, ignoravo pozitingąją teisę, bet jos panaikinti negalėjo, nes 
tai buvo toks faktas, kuris pats už save kalbėjo, kurį noroms ne- 
noroms reikėjo toleruoti. Prigimties teisė santyky su pozitingąja 
teise yra kaip hipotezė santyky su iaktu. Kadangi ne hipotezė 
nulemia faktą, bet faktas hipotezę, kuri visada patikrinama fak- 
tais, tai aišku, kad prigimties teisė turėjo nusileisti prieš fakto 
teisę — pozitingąją teisę. 

Kadangi istoriškoji mokykla daugiausia operuoja istorijos ir 
ypač teisės istorijos sąvokomis bei to mokslo metodais, tai būti- 
na čia priežastyse paminėti ir tas teisės istorijos mokslas, kuris 
buvo dar prieš istoriškąją mokyklą, kuris, kaip vienas istoriško- 
sios mokyklos elementas, buvo įaustas į tos mokyklos teorijos 
audinį. 

XVI ir pirmąją pusę XVII šimim. Prancūzijoj aukštai stovėjo 
teisės mokslas. Toji vadinamoji prancūziškoji teisės mokykla tei- 
sės sistemoj vadovavosi teisingai viena jungiančia mintimi, jai 
nebuvo svetimas dalykas ir teisės istorija, kuri buvo remiama 

kalbos dalykais ir istorijos daviniais. Bet šitam pražydėjusiam tei- 
sės mokslui nebuvo lemti bujoti, nes, įsivyravusi prigimties tei- 
sės teorija pradėjo jį stelbti. Tačiau, nustodamas vaidinti pirma- 
eilę rolę, jis nenueina visiškai nuo scenos, bet joj palieka ir vai- 
dina beveik nematoma rolę. Pati scena perkeliama iš Prancūzi- 
os į Olandiją, prancūzus pakeičia olandai. Bet naujieji įpėdiniai, 
prie kurių prisidėjo kurie-ne-kurie vadinamosios elegantiškosios 
mokyklos šalininkai, ne visai suprato įpėdinystę; jie per menkai 
vertino istorijos ir praktikos ryšį, nes labai dažnai, pakildami į 
teisės mokslo regionus, pamesdavo iš savo akiračio teisės prak- 
tiką. Toks reiškinys, savaime aišku, didina pačią eleganciją, bet 
iš kitos pusės mažino jų įtaką pačiam teisės gyvenimui. 

Neminint išgarsėjusio juristo Ulricho Zasiaus (1461—1535), 
Vokietija šio aukščiau nurodyto teisės mokslo buvo beveik nepa- 
liesta. Visa vokiečių jurisprudencija buvo lyg prislėgta gausios 
romėnų teisės medžiagos, kuri, žinoma, pirmoj eilėj turėjo tik 
betarpiškos praktikos tikslui reikšmės. Romėnų, kanonų ir vokie- 
čių teisės konglemeratas buvo tik šiaip taip sulipintas, kad kaip 
nors praktikos reikalams galima būtų pritaikinti. Apie gilesnį 
moksliškai teoretinį tos medžiagos sutvarkymą netenka net kal- 
bėti. Tokia situacija turėjo savaip atsiliepti ir teisės istorijos mok- 
sle. Tiesa, teisės istorija buvo juristų galvose palaikoma, bet jos 
tikslas savotiškas — betarpiškas praktikos reikalams tarnavimas. 
Kadangi juristai nepajėgė suvokti ir moksliškai apdirbti visų tų 
atmainų, kurios per šimtmečius įvyko teisės gyvenime, tai reikė- 
jo istorijos pagalba surastus dėsnius laikyti originalia teise ir, 
kaip tokią, taikinti praktikos gyvenimui. 


Nuo bet kokio moksliško pagrindo atsiskyrę XVI, XVII ir 
XVIII šimt. juristai tiek nusmuko, kad jų darbas virto amatu. 
Tik kuria.s-ne-kuriais klausimais, kuriuos pati praktika į galvas 
kalte kalė, buvo šiek tiek domėtasi, bet ir čia viešpatavo aklas 
autoritetais tikėjimas, 0 ne kritiškai moksliškas darbas. Tad, 
turint galvoje tą teisės mokslo sumenkėjimą, darosi visiškai aišku, 
kodel filosotijai, palietusiai mokslo rankomis teisę, taip ūmai pa- 
vyko visus teisininkus padaryti aklais savo garbintojais. Hugo 
Grotius, sukurdamas prigimties teisės teoriją, teisininkų tarpe 
įgijo tiesiog mesijo vardą, nes jis, visiškai bebankrutuojančiai 
teisei, nurodė naujus šaltinius — daiktų prigimtį ir protą. 

Prigimties teisės viešpatavimo laikais, kada taip menkai 
evertinti patys istorijos faktai, netenka kalbėti apie teisės istoriją. 

Kam gali būt įdomu ir verta mokytis istorijos, jei ji vien tradi- 
cijos klaidas tenurodo? Niekam, nes tai yra toks pat nereikalin- 
gas darbas, kaip risti prieš kalną akmenis, kad paskui, juos pari- 
tus žemyn, vėl nudardėtų į pakalnę. Tokį darbą tegali dirbti 
tik tie, kurie neturi ko veikti, arba kurie psichiškai ne visai 
sveiki. 

B. Pirmtakai. 


Čia pai, beminėdamas istoriškosios mokyklos priežastis, 
noriu paminėti keletą asmenų, kurie yra istoriškosios mokyklos 
pranašai, arba, kaip vokiečių literatūroj jie yra vadinami, Savigny 
pirmtakais (Vorlaufer). 

Kaip jau aukščiau minėjau, prigimties teisės teorijai vieš- 
pataujant, buvo keliami opozicijos balsai, tačiau tie balsai buvo 
tiek silpni, kad jie vis tušavosi vyraujančio balso tone. Opozicija 
nepajėgė prikopti pačių vyraujančios teorijos pagrindų, ji dau- 
giau kreipė dėmėsio į smulkmenas, kurių įrodymas negali su- 
griauti pačios teorijos. Tokie įrodymai gal net daugiau padeda 
vyraujančiai teorijai, nes ji gražiai iš paviršiaus šlifuojama. Čia 
tokios rūšies balsą keliančių mokslininkų galima nurodyti gana 
daug: Leibnitz'ą, Montaigne'į, Paskal'į, Rachel'į, Selden'ą, Alberti, 
Seckendori'ą, Cocceji, Kestner'į, Desing'ą, Pudder'į, Crusius'ą, 
Homberg'ą, Schmauss'ą, Montesguieu, Hume'ą, Helvetių, Mėser'į, 
Reitemeier'į, Biener'į ir G. Hugo. Apie visus aukščiau pažymėtus 
mokslininkus nėra reikalo atskirai kalbėti, nes daugelis pačioj 
opozicijoj tik antraeilę rolę tevaidino, jų balsai nyksta stambesnių 
opozicionierių balsuose. Atskirai teminėsiu Leibnitz'ą, Montesguieu 
ir paskutinius keturius. 

1. Leibnitz'as. Kaip visa eilė tų laikų šviesaus proto filo- 
sofų3), taip ypač Leibnitz'as (1646 — tikrai nežinoma mirties 
data) yra tas mokslo kaleidoskopas, kuriame atspindi visi mokslai, 
apie kurį net sunku pasakyti, ar jis filosofas ar mokslininkas 
— įvairių mokslo sričių žinovas, nes jis buvu matematikas (di- 
ferencialų išradėjas), chemikas, fizikas, geologas, istorikas, filolo- 
gas, juristas, politikas ir filosofas. Leibnitz'as įdomus ne tik tuo, 
kad jis jungė įvairius mokslus, bet ypač tuo, kad jo moksle tu- 
rėjo dvi priešingos teorijos savo atspalvius. Taip, Leibniz'as, 
būdamas prigimties teisės teorijos šalininkas, nepamiršta ir isto- 
rizmo. Jis yra pirmas, kuris pakėlė tą istorijos balsą, kuris tačiau 


3) Descartes, Bacon'as, Newton'as, Locke'as ir kiti. 

iš pradžios nuskambėjo kaip balsas tyruose, nes tais laikais dar 
nebuvo tam priaugusios vidutinės mokslininkų pažiūros. Leibnitz'o 
pažiūros pirmą kartą buvo išdėstytos jo parašytoje 1667 metais 
disertacijoje „Nova methodus discendae docendaegue jurispru- 
dentiae“. Tik 1740 metais, kada Montesguieu išleido savo vei- 
kalą „De Y'ėsprit des lois“, atkreipta daugiau dėmėsio ir į Leib- 
nitz'o teoriją. Tas susidomėjimas buvo pagrindas išleisti antrajai 
Leibnitz'o veikalo laidai, kurią paruošė spaudai įžymusis prigim- 
ties teisės sistematikas Wolf'as 1748 metais. Leibnitz'o monadų 
transtormacijos dėsny — dabartis turtinga praeitimi — jau glūdi 
tas reikalas pažinti praeitį, jei norima pažinti dabartis. Jo siūlo- 
mieji naujieji jurisprudencijos mokymosi ir mokymo metodai 
reikalauja, kad būtų mokoma bendrosios faktų istorijos, nes be 
jos nėsą galima tikrai pažinti teisę. Be bendrosios faktų istorijos, 
Leibnitz'as reikalauja mokytis visų tautų teisės istorijos bendrai 
ir kiekvienos tautos teisės istorijos skyrium. Nors, žinoma, Leib- 
nitz'ui nepavyko galutinai formuluoti pats evoliucijos dėsnis, 
tačiau neginčijamas jo nuopelnas yra tas, kad jis iškelia istorijos 
mokymosi reikalingumo supratimą. Visiškai tiksliai tuo reikalu 
pastebi Landsberg'as*), nurodydamas tai, kad Leibnitz'as esąs tas 
retėžio žiedas, kuris jungiąs jo abu galus, kuriuos sudarančios 
H. Grotiaus prigimties teisės ir Savigny istoriškoji teisės teorijos, 

2. Montesguieu (1689—1755) buvo žymioj Bodin'o įtakoj, 
kuris, kaip žinoma, buvo įžymus istorizmo šalininkas. Ši įtaka 
ypač yra labai aiški Montesguieu veikale „De Yėsprit des lois“. 
Nors jis paliko prigimties teisės istorijos rėmuose, tačiau jis pra- 
deda daugiau dėmesio kreipti į stebėjimo metodą, kurį raciona- 
listinė tilosofija neigė; joj vyravo grynas dedukcijos metodas. 
Montesguieu, savo stebėjimo metodu vadovaudamasis, pastebėjo, 
kad teisės ir jos institutų įvairumas negalima išaiškinti vien proto 
klaidomis, kaip tai darė prigimties teisės istorija, bet kad čia yra 
kažkas toks, kas nuo proto nepareina, kas surišta su kitomis, 
objektyviškomis apystovomis, kuriose tauta gyvena. Tas objek- 
tyviškąsias apystovas sudarančios įvairios klimato, žemės dirvos, 
geogralinės padėties, valstybės teritorijos didumo, žmonių gyve- 
nimo būdo, — piemenų, žvejų, medžiotojų, žemdirbių ir kt. —- 
žmonių laisvės, tikybos, palinkimų, turto, skaičiaus, prekybos, 


4) Stintzing, Geschichte der Wissenschaft in Deutschland E. Landsberg 
Geschichte der deutschen Rechtswissenschait III/1 1898. 30 pusl. 

papročių ir kit. gyvenimo sąlygos. Kadangi tų sąlygų labai daug 
ir kadangi kiekviena sąlyga savo rėžtu galinti labai įvairuoti, tai 
ir jų išdavos — įstatymai turį įvairuoti, nes jie nuo tų sąlygų 
pareiną. Tuo būdu Montesguieu, operuodamas iaktų stebėjimo 
metodu, buvo ta sprogstamoji prigimties teisės teorijoj medžiaga, 
kurios sprogimas turėjo sprogdinti prigimties teisės teorijos dėsnį, 
kuriuo teisė esantį visiems laikams ir vietoms bei tautoms viena 
ir bendra. Greta universališkai absoliutinio prigimties teisės dės- 
nio Montesguieu pastatė individuališkai relatyvinį dėsnį, kuris 
reikalavo atmerkti akis prieš teisės istoriją, nes tik jos pagalba 
tegalima pažinti tas sąlygas, nuo kurių pati teisė pareina. 

Nors Montesguieu teorija pilna klaidų, pav., kad respubli- 
kos forma savo prigimtim tegalinti turėti tik mažą teritoriją, mo- 
narchija — vidutinio didumo, o despotija — didelę valstybės 
teritoriją, arba tas pats tikėjimas, pagal kurį įstatymų leidėjas 
galįs sukurti ir pritaikinti gyvenimui tokius tobulus įstatymus, 
kurie toli gražu viršiją vidutinį visuomenės kultūros laipsnį, tačiau 
vis delto ir šios klaidos nesumažina didelių jo nuopelnų teisės 
mokslui. 

Tiek Leibnitz'as, tiek Montesguieu yra gilūs ir platūs protai, 
kurie sugebėjo pamatyti ir svetimus dalykus tai platformai, ant 
kurios patys stovėjo. Jiedviem pats istorizmas vis delto paliko 
svetimas, šalutinis dalykas. Jei juodu ir nurodė kitus kelius arba 
tų kelių perspektyvas, tai tačiau juodu tais keliais nebando eiti. 
Čia toliau pažymėsiu ketvertą teisės mokslininkų, kurie, nors 
labai nedrąsiais žingsniais, leidžiasi į tą kelią, bet, deja, vidury 
kelio vėl pradeda abejoti ir, kad visiškai nepaklystų, grįžta atgal, 
arba nebaigia kelionės. 

3. Justų Moser'į (1720—1794) galima teisingai pastatyti 
vienoj iš pirmųjų Savigny pirmtakų eilėj. Jo veikalas „Osna- 
briickische Geschichte“, parašytas ir išspausdintas Osnabricke 
1761 metais; jei jis nėra rimtais mokslo metodais vadovaujantis 
parašytas, jei jam ir trūksta darnios sistemos, tai vis delto pilnas 
karšto senovės jausmo, lyg nujaučiamos istoriškos mokyklos 
vilties ir neapykantos prieš prigimties teisę, kuri be pasigailėjimo 
niekina tai, kas Mėoser'iui taip brangu, nes surišta su atsiminimų 
tradicijomis ir sielos laiko atžvilgiu kontinuitetu, kurį Moseris 
jauste jaučia. Ypač tos vietos, kurios paliečia teisės ir politinės 
ir politinės santvarkos (Veriassung) istorijos klausimus, yra dide- 
lės fantazijos kūrinys. Pats Mosens, būdamas didelis patriotas ir 

konservatorius, visomis jėgomis kovoja prieš prigimties teisę ir 
kodifikacijas, kurios lyg neigiančios giliai į pilietinį pajautimą 
įaugusių įpročių ir papročių vertę. Tos „Osnabrickische Ge- 
schichte“ vietos, kur Moūseris susiduria su papročio teise, o taip 
pat tos bendros jo mintys, kuriomis jis aiškina valstybės santvar- 
kos bei teisės gyvenimo reiškinius, kurie jam nesirodo kokiais 
nors barbariškais reiškiniais, bet tais reiškiniais, kurie liaudžiai 
tautiškai reikalingi, kurie politiškai sveiki, ypač yra panašios į 
istoriškosios mokyklos mintis, kuriomis papročio teisė statoma 
aukščiau įstatymo, kuriomis tūleropai apibūdinama tautos 
dvasia. 

Šitoks Moser'io mokslo panašumas į Savigny mokslą kuriems- 
ne-kuriems asmenims imponuoja tiek, jog jie yra linkę Moser'į ap- 
vainikuoti istoriškosios teisės mokyklos patriarcho vainiku. Žinoma, 
jei patriarcho vainikų būtų daug ir įvairių laipsnių, tai vienas iš 
jų galėtų tekti ir Moser'iui, bet kadangi patriarcho vainikas tėra 
tik vienas, tai aš nesutinku jį dėti ant Moser'io galvos del to, 
kad Moseris tėra paprastas būrgeris, kokių, matyi, tais laikais 
daug buvo. Jo veikalas, kaip teisingai Landsbergas pastebi, yra 
„vereinzelt, unsystematisch, unbegriindet“. Patriarchas turi ne tik 
vieną kitą būsimosios teorijos turinio biuožą pabrėžti, bet taip 
pat tos būsimosios teorijos formas nors apytikriai apibrėžti. Šiuo 
atveju tokie patriarcho garbės reikalavimai patenkinti tik Savigny, 
kuriam tas vainikas neginčijamai turi tekti. Tačiau ir Moėser'io 
nuopelnai turi būt teisingai įvertinti. Nors aukščiau pasakiau, 
kad Moser'is šiuo atžvilgiu yra tik lygus su daugeliu vienaip jau- 
tusių būrgerių, tačiau neturiu teisės užginčyti tai, kad tas būrge- 
rių balsas buvo pasakytas Moser'io lūpomis. Be Moser'io tas 
visuomenėj susikaupęs jausmas gal nebūtų buvęs išreikštas, 0 
dėka jo mums jis žinomas, mes matome, kad tais laikais pačios 
visuomenės nusistatymas jau kinta, kad joj auga priešingos vy- 
raujančiai prigimties teisės teorijai pažiūros. Moser'is tiek savo 
rimtesniais raštais, tiek anekdotais, kurių jie buvo didelis mėgė- 
jas, vis sukasi apie tą tautos dvasią, kuri nujaučiamai yra kažkas 
objektyvaus, nuo atskirų individumų valios nepareinančio. Šitas 
jo nuopelnas, nors nesuvokimas pačios tautos dvasios esmės, 
bet nurodymas, kad čia reikia jos ieškoti, duoda teisę pavadinti 
Moser'į istoriškosios teisės mokyklos pirmtakas, nes istoriškoji 
mokykla ir yra koncentruota į tą tašką, kurį savo nuojauta nu- 
rodė Moseris. 

4. Johann Friedrich Reitemeier'is gal ne tiek veikė tie- 
siog istoriškosios mokyklos teoretikus, kiek artimiausį Savigny 
pirmtaką Hugo, per kurio formulas jis, Reitemeier'is, turėjo be 
abejonės įtakos istoriškajai mokyklai. Tad nors kelis žodžius apie 
šį mokslininką. 

Reitemeier'is priklauso prie tos rūšies žmonių, kurie turi 
labai aštrų protą ir didelius dvasios gabumus, tačiau kurie negali 
pakankamai susikoncentruoti į vieną dalyką ir jį pagrindinai iš- 
tirti. Tokie žmonės mėtosi iš vienos į kitą mokslo sritį, dažniau- 
siai darydami vykusių pastabų, bet niekad neatsakydami į stato- 
mus tos mokslo srities klausimus. Reitemeier'is studijuoja filolo- 
giją, iškasenų istoriją, teisės istoriją ir dogmą, neaplenkia politi- 
nės ir kultūros istorijos, vėliau ypač domisi politika ir pagaliau 
dailiąja literatūra. Reitemeier'is, studijuodamas iškasenų istoriją, 
turi progas ir susidomėja senovės ypač romėnų teisės išsitobuli- 
nimu. Nepasitenkinęs vien senovės teise, Reitemeier'is eina toliau; 
jis seka teisės reiškinių eigą viduramžiuose ir naujojoj gadynėj. Tais 
laikais teisės mokslas serga sunkiomis ligomis: istorijos ir dog- 
mos nevykusis atskyrimas, trūkumas vidujiniais ryšiais surištos 
teisės istorijos, teisės teorinio mokslo vien pačiomis paviršutinė- 
mis sąvokomis penėjimas, praktikos nesugebėjimas sugaudyti ga- 
liojančios teisės. Šitokios sunkios ligos grėsė rimtu pavojum, 
ligonis beveik desperatyvioj padėty; reikia išmanančio gydytojo 
pagalbos. Gydytojo pareigas pasiėmė Reitemeier'is, o jo pirmoji 
pagalba buvo „Conspectus juris Romani“ Gėttingen 1784 m. 
Nežiūrint į tai, kad tas konspektas vos paviršutinių žinių tegalėjo 
suteikti, ir kad jis tik romėnų teisę tepalietė, jis buvo entuzias- 
tiškai sutiktas, ir ligonio akys nušvito pasveikimo viltimi. Po 
vienerių metų pasirodė antras Reitemeier'io veikalas „Enciklopū- 
die und Geschichte der Rechte in Deutschland“ Gėottingen 1785. 
Žinoma, Reitemeier'is vis dar paliko užburtame racionalistinės 
teisės teorijos rate; tad ir šis jo veikalas buvo pagautas tos pa- 
čios racionalistinės dvasios. Racionalistinės pažiūros vyrauja ne 
tik enciklopedinėj daly, kuri turi būt filosofinėj dvasioj parašyta, 
arba bent filosofuoti, bet ir istorinei daliai yra ta žvaigždė, kuri 
tuo sunkiu ir klaidžiu keliu veda. Reitemeier'is, stovėdamas ant ra- 
cionalistinės teisės teorijos pagrindo, mato ir antrąjį, ant kurio 
bazuojasi pozitingoj teisė. Susidarė dualizmas, kurio reikėjo iš- 
vengti. Reitemeier'is, matydamas tą dualizmą, stengėsi tai pada- 
ryti. Jis susidarusiam  dualizmui išvengti panaudoja visus savo 

gabumus, tačiau pastangos palieka pastangomis, nes nesuderinamų 
sąvokų negalima suderinti. 

Reitemeier'is daro stambių istorijos klaidų, nes, vadovauda- 
masis įsitikinimu į savo turtingų minčių galią, dažnai apsilenkia 
su istorijos faktais, su tokiomis apystovomis, kokios, be abejonės, 
būtų nulėmusios vieną ar kitą daromą Reitemeier'io išvadą. Tuo 
būdu Reitemeier'io istorija, kuri daro šuolių, nesutinka su pačia 
istorija, kuri tokių šuolių nedaro. Turint galvoje Reitemeier'io 
nepastovų būdą, visiškai aišku, kad jam sunku susikoncentruoti 
į atskirus faktus ir jų ryšius. Jo dvasia nepastovi, ji ilgai nesi- 
domėja tuo pačiu dalyku. Tad ir jo istorija yra ramstyta dažnai 
nesurištais faktais, o tų faktų protarpiai pinti Reitemeier'io ga- 
linga fantazija. Tačiau, nežiūrint tų klaidų, kurios padarytos tei- 
sės istorijos moksle, Reitemeier'is turi savo nuopelnų, kurie jo 
vardą padarė amžiną. Geriausiai jam pavyko surišti teisės isto- 
riją su poliiine ir kultūros istorija ypač toj daly, kurioj kalba 
apie Vokietijos įstatymdavystės arba teisių istoriją (Geschichte 
der Gesetzgebung oder der Rechte in Deutschland). Maždaug 
šitaip Reitemeier'is nusako tą sąryšį: valstybės istorija, parašyta 
pagal įvairius jos kultūros laipsnius, yra tautos stovio ir nuolati- 
nio jos kitėjimo aprašymas. Toks aprašymas sudaro tuos chrakte- 
ringus pagrindus, ant kurių rymo visas įstatymų istorijos rūmas *). 
Čia pat Reitemeier'is pasisako, kad kiekvienai epochai duosiąs 
tinkamą pavadinimą ir tam tikroj sistemoj nušvesiąs kiekvienos 
epochos įstatymus. Jis neapvylė: davė plačių paaiškinimų apie 
kiekvieną epochą ir nurodė tą įtaką, kurią teisės gyvenimui pa- 
darė krikščionybė, tautų kilnojimasis, pinigai ir k. Čia ir glūdi 
didžiausias ir originalus Reitemeier'io nuopelnas, nes jis pirmas 
pavartojo sinchroniškąjį metodą, į kurį jis atkreipė teisininkų 
akis ir padarė įvadą į istorijos metodų mokslą. 

Reitemeier'is pabaigęs aukčiau minėtąjį darbą, tuoj imasi 
iš karto dviejų kitų darbų: rašo „Geschichte der Preussischen 


5) „Die Geschichte des Staats nach den verschiedenen Graden der 
Kultur, oder die Beschreibung von dem Zustande und den Veriinderungen der 
Nation in der Volksmenge und Landesgrosse in der Wohlhabenheit und 
Armuth, in der Stūrke und Schwžche, in der Rohheit und Verieinerung, in der 
Auiklirung und Unwissenheit, macht die Grundzūge aus, auf welchen die 
Geschichte der Gesetze, als auf ihrem eigentlichen Boden, gebaut ist“. Encyklo- 
pidie und Geschichte der Rechte in Deutschland v. J. F. Reitemeier, 1785. 
Vorrede, 24 pusl. 

Staaten vor und nach ihrer Vereinigung zu einer Monarchie“, 
kuri pasirodo 1801 — 1805 m. ir iš „Preussisches Landrecht“ 
perdirbinėja visai Vokietijai vartotiną įstatymų kodeksą. Šio pasta- 
rojo darbo, kurį Reitemeier'is įstatymų projektu vadino, pirmieji 
trys tomai pasirodė 1801 m. ir 1802 m. Frankturte a/O. Nebaigęs 
šio darbo, Reitemeier'is atsiduoda politikai, bet, parašęs visą 
pluoštą brošiūrų, ir ją meta. Pagaliau Reitemeier'is pradeda ra- 
šyti dailiosios literatūros srity, bet čia jam nepavyksta: jo dailioji 
literatūra tenušviečia liūdnąsias autoriaus gyvenimo dienas, ku- 
rios pakanda jo kūrybines jėgas. 

Suglaudžiant pasakytas apie Reitemeier'į mintis, reikia pa- 
daryti išvadą, kad jo genijus papildytas menkesnių gabumų, bet 
didesnio darbininko G. Hugo's, yra beauštanti istoriškosios teisės 
mokyklos aušra. Reitemeier'is visiškai teisingai nusipelno Sa- 
vigny pirmtako vardą. 


5. Ch. G. Biener'is. Čia, greta aukščiau paminėtų pirmtakų, 
reikia paminėti dar vieną teisininką, kuris, nors ne taip suvokė 
evoliucijos sąvoką, kaip tai padaro Savigny, tačiau buvo geriau- 
sias savo laikų istorikas, ir kurio veikalais labai mėgdavo naudo- 
tis istoriškosios mokyklos korifiejai. 


Biener'is iš pradžios buvo Reitemeier'io, o paskui Pūtter'io 
įtakoj. Pirmiausia parašė veikalą „Bestimmungo der kaiserlichen 
Machtvollkommenheit in den deutschen Reichsregierungen“ Leip- 
zig 1780 m., o paskui atsiduoda čia bendrajai vokiečių teisei ir 
jos istorijai, pagrindinai tirdamas atskirus teisės dalykus. Šio 
darbo vaisius — Biener'io veikalas „Commentarii de origine et 
progressu legum juriumgue Germanicorum. Tas veikalas leistas 
dalimis: Pars I-leges et jura populorum Teutonicorum antigua 
complectens, Leipzig, 1787; Pars II-leges et jura populorum Teu- 
tonicorum media complectens, vol. I-de historia juris Germanici 
publici et privati, Leipzig 1790; vol. II historiam institutorum et 
jurium feudalium complectens, Leipzig 1795. Pirmasis tomas 
kalba apie valstybės ir civilinę teisę bendrai; pirmiausia kalba 
apie pačią senovę, pagalios apie tautos teisės ir apie kapitula- 
rijas, nurodydamas romėnų teisės likimo germanų tautose; ant- 
rasis tomas kalba apie valstybės ir civilinės teisės istoriją; trečia- 
sis — lėnų teisės istoriją viduramžy. Biener'io buvo užsibrėžta 
parašyti ir 4-sis šio veikalo tomas, kurio trečioj daly ketino ap- 
rašyti naujųjų laikų teisės istoriją, bet šio tomo nesusilaukta. 

Biener'io istorija iš esmės skyrėsi nuo visų iki šiol para- 
šytų istorijų, nes ji nurodė vidujinius ryšius, kuriais surišami 
atskiri institutai; viskas paremia pačių šaltinių daviniais. Biener'io 
istorija yra turinio istorija, O iki šiol parašytosios istorijos, tesu- 
rištos tik išoriniais pažymiais, tebuvo tik tuščių formų istorijos, 
kurios beveik nieko nesako. Geriausiai Biener'iui pavyksta lėnų 
istorija viduramžy. Dėstymo metodas gana geras: iš pradžios 
patiekia bendrą istorijos eigos apžvalgą, o paskui gilinasi į at- 
skiras dalis: pagrindinius įstatymus, konkordatus, įstatymų rinki- 
nius ir k. Tuo būdu Biener'io istorija suteikia skaitytojui pilną 
aiškų vaizdą. Tačiau, nežiūrint į tuos Biener'io istorijos ypaty- 
bes, ji labai nepopuliari. Tas jos nepopuliarumas vokiečių lite- 
ratūroj aiškinamas tuo, kad istorija parašyta lotynų kalba, kuri 
tais laikais jau buvo išėjus: iš mados. Biener'is rašė ir daugiau 
veikalų, bet šieji, kurie siekia viso XIX šimtmečio pirmojo treč- 
dalio, neturi didelės svarbos. 

Biener'io istorijos reikšmė yra platesnė už vien istoriškosios. 
teisės mokyklos pranašavimą: ji formulavo XIX šimtm. mintis. 
Bet kadangi Biener'io įtaka aiški ir į istoriškosios teisės mokyk- 
los teoriją, tai jį taip pat galima pavadinti Savigny pirmtaku. 

6. Gustavas Hugo (1764—1844) su trumpomis pertrauko- 
mis Gėttingeno profesorius. Hugo's veikimo laikas supuola su 
Kanto laikais, todel Kanto filosofija turėjo Hugo įtakos. Prieš 
pradėsiant šiek tiek Hugo's mintis liesti, čia turiu padaryti pa- 
stabą, kad Hugo labai įvairiai įvertinamas: tuo tarpu kai vieni 
Hugo laiko istoriškosios mokyklos įkūrėju 9), kiti visiškai kitokios 
krypties — empiriškai istorinės — pagrindėju jį skaito 7). 

Apie Hugo jau teko minėti apie Reitemeierį kalbant. Dabar 
kiek plačiau paminėsiu. Hugo yra tokios rūšies mokslininkas, 
kuris kitų mestas bendrai mintis giliai išanalizuoja, kuris ypač 
atidžiai seka patį gyvenimą ir jo tiekiamus faktus. Tokie moks- 
lininkai — darbo pėlės — paprastai labai daug parašo ir ypač 
moka, susikoncentruodami į vieną dalyką, daug smulkmenų pa- 
stebėti. Taip Hugo, tiesa paliesdamas bendrus teisės klausimus, 
daugiausia domisi civilinės teisės mokslu ir jos istorija. Hugo's 


6. Singer. Zur Erinnerung an Gustav Hugo, Griinhuts Zeitschrift Band 
XVI. Tos pačios nuomonės laikosi ir Korkunovas, Istorija filosofiji prava, 1915. 

7). E. Landsberg, Geschichte der deutschen Rechtswissenschait, 1910,. 
1I/2, 40 pusl. 

platiorma, trumpais žodžiais tariant, yra tokia: griauti prigimties 
teisės teoriją, — čia, nors jis pats šiaip ar taip dar nepajėgia 
nuo prigimties teisės teorijos pamato nuimti, jis dažnai nueina 
iki fanatizmo, — tam tikslui panaudoja Kanto kritiškąją filoso- 
tiją. Savo pozityviai teorijai kurti dažniausiai vadovaujasi turtin- 
gomis Reitemeier'io teisės istorijos mintimis. 

Visų Hugos raštų čia neminėsiu, nes jie čia kalbamuoju 
klausimu veik nieko nesako; tas klausimas paliestas „Lehrbuch 
des Naturrechts als einer Philosophie des positiven Rechts“ 
18095. „Civilistisches Magazin?). Hugos filosofija daloma į 
dvi dalis: pirmojoj daly jis žiūri į žmogų trimis atžvilgiais: 1) kaip 
į gyvulį, 2) protingą esybę ir 3) visuomenės -valstybės narį; 
antroj daly išdėsto bendruosius viešosios ir privatinės teisės pa- 
grindus. Įdomiausia tai antroji dalis, kurioj paliečiama ta pro- 
blema, kuri tų laikų teisės moksle vyravo. Ši problema yra 
teisės atsiradimo (kilimo) problema (Das problem der Entstehung 
des Rechts). Hugo nusiginčija tą nuomonę, pagal kurią teisė 
kylanti vien iš įstatymų. Jis parodo, kad greta įstatymo, visiškai 
nepriklausomai nuo valstybės valdžios, yra dar kitas teisės šaltinis. 
Čia jis nurodo į romėnų teisėj labai plačiai veikusią pretorinę teisę ir 
ir Anglijos valstybėj įsigalėjusią papročio teisę. Tos pačios 
mintys tik plačiau išdėstytos palietus klausimą: ar įstatymas tėra 
vienintelis juridinių tiesų šaltinis. Hugo tvirtina, kad pozitingoji 
teisė yra liaudies kalbos dalis. Žinoma, toks klausimo pastaty- 
mas apima ne tik teisės mokslą, bet ir kitus mokslus, net mate- 
metiką, nes ne 4 priori esąs pamatuotas dešimtainės sistemos 
dėsnis. Ypač šis dėsnis tinkąs tiems mokslams, kurie savo tu- 
rinį keičią, kaip, pavyzdžiui, teisė. 

Kuriuo gi būdu pati kalba susidaro? Anksčiau žmonės 
manę, kad kalba yra paties Dievo kūrinys; pats Dievas išmokęs 
žmones kalbėti. Šitoks reiškinys esą būtų lygus įstatymo keliu 
nustatytai kalbai. Kiti vėl manę, kad kalba yra sutarties pada- 
ras; pagal šią sutartį žmonės susitarę kuriuos daiktus kaip va- 
dinti. Dabartiniais laikais tokiems paaiškinimams niekas daugiau 
nebetikįs. Kiekvienas žino, kad kalba susidariusi pati savaime, 


8) Čia naudojausi 3-ja laida; pirmoji laida išėjo 1798 m. Prakalba da- 
duota 1797. 
9) Civilistisches Magazin von Professor Ritter Hugo in Gėttingen, Ber- 


Jin, Band IV, 1815. 

ir kad kalbos išsirutuliavimui daugiausia reikšmės turįs gerai tą 
kalbą mokančiųjų pavyzdys. Tą pat reikia pasakyti ir apie do- 
rovės įpročius. Mes, nors joks iš anksto autoritetas nenustatęs, 
tačiau visi gerai žinome, kad sveikinantis Europoj pakeliama ke- 
purė, o Azijoj, priešingai, kuo nors galva pridengiama. Visiškai 
analoginį reiškinį galima esą pastebėti ir teisės gyvenime. Hugo 
tiesiog tvirtina, kad pozitingoji teisė galinti susidaryti be jokių 
įstatymų, kuriuos leidėjas leidžiąs ir net be jokių sutarčių. Tokia 
teisė susidaranti pareinamai nuo tam tikrų apystovų, nuo paprasto 
pamėgdžiojimo ir t.t. Žinoma, Hugo pripažįsta, kad ir įstatymų 
leidėjas galįs nustatyti tokias taisykles, kurios įeinančios į pozi- 
tingąją teisę. Bet Hugo nurodo į tai, kad patys įstatymai labai 
dažnai net geriausių piliečių nepildomi. Šitą savo tvirtinimą 
paremia Gėttingeno gatvių vardų pakeitimo pavyzdžiu, kur, ne- 
žiūrint į jokius vyriausybės įsakymus, gatvės vadinamos senai- 
siais vardais. 


Hugo, visiškai neabejodamas, kad tai visi žiną, ir kad taip 
iš tikro esą, duoda pats sau klausimą: ar tai iš tikro bloga, kaip 
daugeliui atrodo? Hugo atsako neigiamai, t. y. kad viskas esą 
tvarkoj, kad jokio blogo čia nematąs, nes taip semper et ubigue 
esą, nes visiškai sutinka su pozitingosios teisės tikslu. Pozitingo- 
sios teisės tikslas esąs jos aiškumas ir garantija, kad ji bus išpil- 
dyta, visiškai neatsižiūrint į jos genezį bei turinį. Kitų tvirtini- 
mų, kaipo rašytoji teisė, esąs aiškesnis, Hugo atremia, nurody- 
damas į tai, kad tų įstatymų daugumas visiškai nesą matę, 
tuo tarpu kai papročio teisė esanti visiems gerai žinoma, ypač 
tą tvarką gerai jaučią tie, kurie pagal ją turį elgtis. 


Pagaliau, Hugo, nurodydamas įvairių lošimų (šachmatų, kortų, 
biliardo ir kt.) pavyzdžius, tvirtina, kad visos šitos taisyklės su- 
sikuriančios tūkstančiais analoginių pasikartojimų, ir kad čia esąs 
aiškiausias teisės kūrimosi paaiškinimas. 


Hugos raštai — tai pozitiugosios teisės apologetika prieš pri- 
gimties teisės teorijos puolimus. Jis, eidamas tuo pačiu Kanto 
dedukcijos metodu, prieina prie priešingų rezultatų, būtent: ten, 
"kur Kantas randa vernunftnotwendig, Hugo randa kad tiesiogi- 
nis to vernunitnotwendig'o antpodas yra toks pat vernunitnot- 
wendig. Pačiai prigimties teisei Hugo nesigaili gana aštrių epi- 
tetų, pavyzdžiui, „Todtschlagsmoral“, „Todtschlagsrechi“. Kalbė- 
damas apie Thomasijaus prigimties teisės, teoriją, Hugo skaudžiai 

ji pašiepia, vadindamas ją galvažudišku mokslu '9). Čia šioj Hu- 
go's kritiškoj į prigimties teisės teoriją pažiūroje ir pasireiškia jo 
žymus nuopelnas, nes tuo būdu jis pal.etė vyriaujančios teorijos 
pagrindus ir, pasak Staldin, juos griovė. Bet bekovodamas prieš 
racionalistinę teoriją, Hugo taip toli nuėjo, kad turėjo patekti į 
kvietizmo glėbį. Jis, įpuldamas į kvietizmą, jaučiasi kaip seno- 
sios močiutės glėby, ten būdamas visiškai nedaro pastangų iš to 
glėbio išeiti. Priešingai, jis tą kvietizmo globą pateisina, tvir- 
tindamas, kad romėnų teisė, kol nebuvę įstatymų, buvusi daug 
moksliškesnė ir sklandžiau rutuliavosi, o kai įsimaišęs įstatymų 
leidėjas, tai tuoj atsiradusi visa eilė sunkiai išaiškinamų priešta- 
ravimų, atsiradęs nepakenčiamas vienšališkumas. Arba kitoj vietoj 
sako: „...malonu ramintis tuo, kad nėsi pašauktas jos (teisės) taisyti“. 
Labai sunku esą komplikuotame valstybės gyvenime kas nors 
keisti. Kad naujoji būklė nebūtų blogesnė už senąją, arba kad 
perėjimo skausmai nenusvertų viso laimėjimo; viskas yra gera 
ten kur, nuo seniai viskas žinoma ir vartota. !) 

Klausimas, kiek Hugo turėjo įtakos Savigny ir kitiems isto- 
riškosios mokyklos kūrėjams, yra labai plačiai ginčijamas ir pri- 
einama prie radikališkai priešingų nuomonių. Tą nuomonių prie- 
šingumą aš jau pastebėjau, pradėdamas apie Hugo rašyti. Čia 
reikia plačiau paliesti. 

Tie, kurie Hugo laiko istoriškosios mokyklos įkūrėju, matyti, 
nepakankamai įsigilina į pačios istoriškosios mokykios esmę, į 
jos savotiškai formuluotą tautos dvasią ir tos dvasios, kurios vie- 
nas iš reiškinių yra teisė, kontinuityvį plėtojimąsi. Čia juk glūdi 
ta bedugnė, kuri atskiria Hugo nuo istoriškosios mokyklos. Tas 
panašumas, kad tiek Hugo, tiek istoriškosios mokyklos veikėjai 
žiūrėjo į teisę retrospektyvinėmis akimis, kad papročio teisė turi 
primatą prieš įstatymų teisę, neduoda dar pagrindo identitikuoti 
teisę, panašumas turi palikti panašumu. Principiališkai Hugo nuo 


10) „„„weil es keine Wissenschaft, — die so eigentlich verlangt, dass man 
sich auf ihre Sdtze miisse todtschlagen lassen, wie dieses natūrliche Todtschlags- 
recht, vulgo natiirliches Zwangsrecht oder Naturrecht genannt“. Lehrbuch des 
Naturrechts als einer Philosophie des positiven Rechts, von E. Hugo, 21 pusl. 


M) „.. leicht dariiber trosten, dass man nicht berufen ist, es zu verbessern“. 

„„ ohne dass der neue Zustand schlechter ist als der alte, oder dass die 
Leiden des Ūberganges... den ganzen Vorteil auiwiegen. Alles ist da, wo es 
schon lange ertragen worden, ertrūglich...* Civilistisches Magazin, III tomas 
479 pusl. 2-ji laida. 

istoriškosios mokyklos skiriasi tuo, kad jis vis tiek palieka grynas 
XVIII šimtmečio pragmatikas, tuo tarpu kai Savigny ir visa isto- 
riškoii mokykla nemato sustojimo istorijoj, istorijos procesas jai 
atrodo esąs nuolatinis dvasios plėtojimasis, „Iebendizes Werden“. 
Šiuo atveju negali per daug imponuoti nė tas Korkunovo argu- 
mentas, kad „ypačiai reikia atkreipti dėmesį į tai, kad jau Hugo 
išstato teisės su kalba sulyginimą, kuris vėliau tapo mėgiamiausiu 
istoriškosios teisės mokyklos atstovų sulygiuimu 12), nes čia tik iš 
dalies tepaliečiama istoriškosios mokyklos esmė. Pats gi teisės 
su kalba palyginimas yra daug senesnis už patį Hugo ir istoriš- 
kąją teisės mokyklą. Bergbohmas tvirtina, kad teisės su kalba 
sulyginimas buvęs žinomas ir graikams (Alkiviado I-jo dialogas 
su Sokratu). 

Tačiau, nepripažįstant Hugo'ai istoriškosios teisės mokyklos 
kūrėjo vardo, vis delto negalima užginčyti jam artimiausio tiek 
laiko, tiek mokslo esmės atžvilgiu pirmtako teisių. Hugo labai 
daug turėjo įtakos istoriškajai teisės mokyklai. Nors Hugo, tie- 
sioginis istoriškosios mokyklos galvos mokytojas, iš karto nedaug 
tepaveikęs Savigny, tačiau, anot paties Savigny, turėjęs įtakos!9). 

Be to, pati kova kurią Hugo sąmoningai vedė prieš prigim- 
ties teisės teoriją, taip pat pasirinktasis kelias, kuriuo jis kovoja — 
“pastatymas istoriškųjų teisės gyvenimo faktų prieš racionalistinių 
teorijų skelbiamą bendrą, proto teisę —yra panašūs į istoriškosios 
teisės mokyklos kovą ir jos pasirinktas priemones. 

Trumpai sakant, Hugo yra tas asmuo, kuris aiškiai numatė 
iš vienos pusės senosios prigimties teisės teorijos pražūtį, iš antros 
—tuos kelius, kuriais artimiausioj ateity eis teisės mokslas. Hugo 
yra tos revoliucijos sąmoningas pranašas. Jis savo pranašavimą 
parėmė ta apverktinąja teisės mokslo padėtimi, kuri Hugo'ai 
ypač tamsios spalvos atrodė. Štai kaip jis apibūdina anų laikų 
teisės mokslo padėtį, „Nuo penkiasdešimts metų teisės mokslas 
nepadarė jokios pažangos; priešingai, jis dar sumenkėjo“ 4). 
Revoliucija įvyksianti tada, kada juristai pradėsią teisės mokslo 
taip uoliai mokytis, kaip teologai uoliai mokosi teologijos. Ge- 
riausios revoliucijai laimėti priemonės: teisės istorijos ir jos šal- 
«inių studijos. 


12) Korkunov, Istorija filosofii prava, 352 pusl. 
13) Savigny. Der Zehnte Mai 1788, 15 pusl. 
14) Civil. Magazin 1790. Pirmas tomas, 10 puslapis. 


II. Istoriškosios teisės mokyklos vadai 
ir A. Thibaut. 


A. Vokietijos pozitingoji teisė XIX šimtmečio pradžioje. 


Aukščiau nurodytos priežastys betarpiškai turėjo atsiliepti 
pačiame gyvenime ir ypač teisės gyvenime, veikiančioj teisėj. 
Nors jau šiek tiek buvo prisiminta ir apie teisės padėtį Vokieti- 
joj, tačiau, kadangi toj srity iškilo pagarsėjusis tarp Thibaut ir 
Savigny ginčas, kuriame pirmą kartą formuluota istoriškosios mo- 
kyklos programa, tai reikia kiek plačiau paliesti ir šis klausimas. 


1. Romėnų teisė, 


Galingoji romėnų genialių juristų ir ilgos gyvenimo prakti- 
kos sukurta teisė nepasibaigė kartu su Romos imperijos žuvimu. 
Jos likimas visiškai kitoks: ji dar ir šiandien tebėra gyva, jos 
dėsniais beveik visi įstatymų kodeksai austi — ypač didelės įta- 
kos ji turi Europos tautų teisėms; jos mokoma beveik visuose 
universitetuose. Germanų tautos, nugalėjusios ir sunaikinusios 
Romos imperiją, nepajėgė sunaikinti romėnų dvasios turto — 
teisės. Priešingai, toji teisė, vis plačiau beplėsdama savo galią, 
pamažu užima viešpataujančią germanų tautoj padėtį !). 


2. Germanų teisė. 


Germanų tautos ir prieš Romos užkariavimą turėjo savo 
teisę, kuri savo tobulumu bei platesniems kultūros reikalams pri- 
taikinimo atžvilgiais visiškai negalėjo lygintis su tobula romėnų 
teise. Bet germanų teisė turėjo tokių ypatybių, kurie ją palaikė: 
ji — nugalėtojų teisė, ji gyvena su pačia tauta, kuri ją sukūrė. 
Tokiu būdu germanų tautose pamažu pradėjo veikti dvi teisės: 
romėnų ir germanų. 


1) Vokietijoj romėnų teisė formališkai panaikinta tik 1900 m. sausio 1 d., 
tačiau materiališkai dalis jos dėsnių veikia ir šiandien. 

Kur pradeda veikti dvi teisės, čia turi iškilti tarp tų teisių 
kova, konkurencija. Ir iš tikro, toji konkurencija germanų tautose 
ėjo iki pat XX šimtmečio pradžios, kada galutinai sudarytas 
bendras kodeksas ir pabaigti tuo klausimu ginčai. Šita konku- 
rencija iš vienos pusės davė gerų rezultatų: pastovesni, sveikesni, 
pačiam gyvenimui tinkamesni teisės dėsniai nugali menkesnius, 
kurie, nesant geresnių, turėtų būt toleruojami, tačiau iš antros 
pusės sudarė daug painiavos ir sunkumų, ypač nevienodumų, 
kurie taip galingai iškilusiai pabaigoj XVIII ir pradžioj 
XIX šimtm. vokiečių tautinės vienybės idėjai buvo diametra- 
liai priešingi. 


3. Usus modernus Pandectarum ir corpus 
juris canonici. 


Tų laikų pozitingoji teisė yra didelis įvairių teisių konglo- 
meratas. Teisė nesudaro vienos darnios sistemos, darnaus vieneto, 
bet — paprastą įvairių teisės institutų ir dėsnių aglomeratą. Nuo- 
lat kyla konfliktai tiek del dalykinės, tiek del vietinės jųdviejų 
kompetencijos. To dar maža: tarp romėnų ir germanų teisės yra 
dar corpus juris canonici, kuris taip pat yra ne kas kita, kaip tų 
dviejų priešingumų agregatas bei įvairių laikų ir įvairių teisių 
nuotrupos. Be to, reikia žinoti, kad tais laikais veikė ne grynoji 
romėnų teisė, bet vadinamasis usus modernus Pandectarum, ku- 
ris faktiškai žymiai skyriasi nuo Justiniano corpus juris civilis. 
Tas usus modernus Pandectarum buvo tik didelis chaosas, į kurį 
buvo sumaišyti romėnų, kanonų, senosios germanų teisių nuo- 
trupos, o taip pat ir novelos, kurios buvo padarytos tiek atskirų 
valstybėlių, tiek visos valstybės įstatymų, buvo įtraukiamos į tą 
bendrą mišinį. Tas didžiulis chaosas paguldytas į prigimties tei- 
sės Prokrusto lovą. Prigimties teisės sistemos tai buvo visai tei- 
sės medžiagos gausybei sudarytos žinomų prigimties teisės moks- 
lininkų Thomasiaus, Pulfendorf'o ir Wolif'o sistemos, žinoma, ne 
be savo pažiūrų priemaišo. Toks subjektingas ir labai dažnai 
savivalingas pozitingosios teisės traktavimas negalėjo neatsiliepti 
ir pačioj teisės medžiagoj. Tie dėsniai, kurie nesutiko su subjek- 
tingąja proto teise, buvo laikomi klaidingais ir todel nevertais 
įeiti į pačią teisės sistemą. Trumpai sakant, pozitingajai teisei 
taikinta Prokrusto lovos taisyklės: per trumpą — reikia ištempti, 
per ilgą — nupiauti. 

4. Atskiros koditikacijos. 


Kurios-ne-kurios Vokietijos dalys, norėdamos išvengti tos, 
pasakysiu, teisės praktikos gyvenime suirutės, įvedė savo įstaty- 
mus: 1796 m Prūsijoj įvesta „Preussisches Landrecht“; 1809 m. — 
„Badisches Landrecht“ ir 1811 m. Austrijoj įvedama „Osterreichi- 
sches būrgerliches Rechi“. Kiekviena Vokietijos atskira valstybėlė 
turėjo, kad ir nekodifikuotą, tai vis delto partikuliarinę teisę. Be 
to, sudarytasis prancūzų code civil kartu su Napoleono karo pa- 
jėga įvedamas į kurias- ne- kurias vokiečių sritis. Nors, Napoleono 
galybei žlugus, rodos ir tą kodeksą turėjo sulaukti lygus likimas, 
tačiau šiojo įtaka, kad ir kiek sumenkėjo, netekus jam savo glo- 
bėjo?), vis delto vienur kitur turėjo įtakos ir paliko veikti kaip 
įstatymas. 


5. Napoleono kodeksas. 


Napoleono kodeksas, kad ir varu įbruktas ir paskiau vėl 
varu išvaromas, vis delto nepaliko be pėdsakų: jis kuriose-ne- 
kuriose vietose paliko veikti. Tokia situacija tegalima išaiškinti 
tik tuo, kad jis buvo daug tobulesnis ir gyvenimo reikalams la- 
biau pritaikintas, kaip vokiečių partikuliariniai kodeksai. Visi ne 
tik jauste jautė, bet ir žinote žinojo, kad šis naujas prancūzų ko- 
deksas yra labai rimtas ir pavojingas konkurentas. Napoleono 
kodeksas buvo pavojingas ne vien del to, kad jis savo ypatybė- 
mis — trumpumu, aiškumu ir mokslingumu — viršijo vokiečių 
teisę, bet dar ir del to, kad jis turėjo savo garbintojų vokiečių 
juristų tarpe, pavyzdžiui: Dabelov'as, Spangenberg'as; Austrijos 
Seidenstiker'is, Pieiffer'is ir Strombeck'as, bet ypač daug šiuo 
atžvilgiu pasidarbavo Heinrich Gottfried Wilhelm Daniels, kuris 
anksčiau buvo prie Paryžiaus kasacijos teismo avocat- gėnėral, o 
vėliau Reino apeliacijos teismo viršūnėse. Šis žmogus ypač gerai 
mokėjo taikinti code civil dėsnius praktikos gyvenimui ir tuo 
inspiruoti to kodekso priešininkus. Pagaliau buvo už Napoleono 


?) Prūsijos vyriausybė po Napoleono karo vėl įvedė Landrechtą į tas pro- 
vincijas, kuriose pirmiau toji teisė veikė: Altmarke, Magdebvrdo hercogigoj, 
Vestialijos ir Reino provincijose, kurios priklausė Prūsijai. Prieš Landrechtą nu- 
silenkė net vadinamoji bendroji teisė, žinoma, tik kuriose - ne - kuriose vietose: 
Saksonijos atskirose dalyse, Vestialijos ir Kurkolno hercogijose, Hessen-Darm- 
stadto krašte ir Arensberge. E. Meier, Zeitschrift der Savigny-Stiitung tir Rechts- 
geschichte, 30 tomas, 318 pusl. 

kodeksą ir ta aplinkybė, kad tūlas dar tebebuvo įsitikinęs į Pran- 
cūzų revoliucijos obalsius, kurių nešėju laikė iš dalies tą patį code 
civil. Tai liberališkosios politinės partijos PažiųrOS:s skai, 

Tad, jei nebus padaryti tam tikri žygiū tas. Napoleono 
kodeksas gali būti vokiečių priimtas. | W“ kodekso priėmiimaS), 
turėtų reikšti? Vokiečiams jo priėmi turėjo reikšti vokiečių * 5 
dvasios bankrutą. Vokiečiai, priimdam prancūzų "kodeksą, būtų“ 
patys sau pasirašę testimonium paupertatis "Gal, kitoms apysto: 
voms esant, ir būtų vokiečiai net tokį paliudijimą sutikę pasira- 
šyti, bet dabar, kada jie prancūzus nugalėjo, kada jų tautinis 
nusistatymas pasiekė aukščiausio tanatizmo, pasak Savigny, taip 
natūralus neapykantos reiškinys prieš prancūzus, niekada. 

Suglaudus į daiktą tas kelias mintis, pasakytas apie vokie- 
čių pradžioj XIX šimtmečio pozitingosios teisės padėtį?), ma- 
tyti, kad toji padėtis buvo tokia, kokios ilgiau nebuvo galima 
toleruoti: iš vienos pusės beveik nėra savo teisės, iš antros pusės 
gresia didžiulis baubas. Reikėjo iškelti klausimas, kas daryti, 
reikėjo teisininkams pasiūlyti darytinų darbų programos. Tuo 
klausimu pasisako du geriausi tų laikų teisininkai, Thibaut ir 
Savigny 4. Keistas supuolimas, kad tuodu didžiausi vokiečių 
patriotai abu buvo prancūziškos kilmės, 


6. Įvairiosteisės mokslo kryptys, kurios eina 
greta istoriškosios mokyklos. 


Thibaut buvo atstovas vienos tam tikros teisės mokslo kryp- 
ties, kurių XIX šimtm. pradžioj ant racionalistinės teorijos griuvėsių 
išaugo bent keletas. Kadangi tos kryptys eina paraleliškai su istoriš- 
kąja mokykla, todel neretai šitų krypčių mokslai susiduria; o išto 
kyla koniliktų, kurių rezultatai būna arba tam tikra vienos kitai įtaka, 
arba tam tikrų dėsnių, del kurių neaiškumo kyla koniliktai, gi- 


5), Labiau paaiškės pati teisės padėtis Vokietijoj iš Thibaut ir Savigny 
raštų, apie kuriuos žemiau bus kalbama. 

4). XVIII ir XIX šimtmečio pakitimo laikotarpy daugiausia ginčytasi ci- 
vilinės teisės srity; čia pirmiausia eina nepaliaujami ginčai tarp Thibaut ir Hug'os, 
0 vėliau tarp pirmojo ir Savigny. Baudžiamoji teisė lyg palieka nuošaly. Bet 
ir čia neapsieita be ginčų. Tų besiginčijančių srovių priešaky stovi iš vienos 
pusės Feuerbach'as, iš antros pusės Grolmann'as. Šioj srity ginčas netoks griež- 
tas, nes čia menkesnių skirtumų t*ra tarp ginčo šalių. Tačiau šitas ginčas pa- 
minėtinas, nes nuo to laiko prasideda moderniškasis baudžiamosios teisės 
mokslas: nuo spekuliatyvinių sistemų pereinama į mokslingąjį pozityvizmą. 


Ist. teisės mok. Vok. 3 

lesnis paaiškinimas ir tikslesnis formulavimas. Be Thibaut at- 
stovaujamos krypties, apie kurią žemiau bus kalbama, reikia nu- 
rodyti šias 4 svarbesnes teisės tilosofijos kryptis: a) Kantianiš- 
koji kryptis, kuria eina gana gausus Kanto sekėjų skaičius; 
šios kypties šalininkai tiki, kad tik jie per savo patroną Kantą 
užvaldė tą vienintelį ir tikrą teisės žiedą; jie savo mokslą remia 
Kanto aprioriniais kategoriškais proto imperatyvais; b) organiš- 
kosios mokyklos kryptis, kurios įkūrėjas yra Krause, bet del sa- 
votiškos puristinės kalbos iš pradžių nepastebėtas; šios, Krausė's 
sukurtos, organiškos teorijos populiarizacija priklauso žinomiems 
tos krypties tilosofams Ahrens'ui ir Roeder'iui; c) krikščioniškai 
tikybinė kryptis, jos įkūrėju ir didžiausiu atstovu yra laikomas 
Fr. J. Stahl'is; ši kryptis kuriais-nekuriais atžvilgiais yra panaši į isto- 
riškąją mokyklą, todel ne tik kiti, bet ir pats Stahl'is dažnai save 
laiko istoriškosios teisės mokyklos atstovu; d) Hegelio kryptis 
— spekuliatyvinė filosofija. 


B. Thibaut ir jo brošiūra „Ūber die Notwendigkeit eines all- 
gemeinen būrgerlichen Rechts iūr Deutschland“ 1814 m. 


1. Thibaut asmenybė irjo atstovaujamoji 
teisės mokslo kryptis. 


Anton Friedrich Justus Thibaut gimė Hamelne 1772 m. I. 4. — 
mirė Heidelberge 1840 m. III. 28. Jo tėvas buvo kilęs iš vienos 
reformuotos pranzūzų-Rėiugiė šeimos; motina—vokietė. Šitas vo- 
kiško griežtumo ir prancūziško gyvumo bei praktiško išmintingumo 
mišinys labai gražiai harmonizavo Thibaut asmeny. Thibaut buvo 
išauklėtas vokiečių mokslo ir pilietybės dvasioj. 

Thibaut yra vadinamojo mokslingojo pozityvizmo (wissen- 
schaftlicher Positivismus) atstovas. Mokslingasis pozityvizmas 
atsistoja tarpe spekuliatyvinės filolofijos iš vienos ir istoriško- 
sios teisės mokyklos iš antros pusės. Prieš spekuliatyvines si- 
stemas mokslingasis pozityvizmas pastato empirinius mokslo fak- 
tus, o prieš istoriškąją mokyklą kovoja, nurodydamas jos viena- 
šališkus perdėjimus. Bendri tų laikų mokslingojo pozityvizno 
bruožai yra šie: iš vienos pusės jis eina ta kryptimi, kas prak- 
tiškai vartotina ir tuo įsitikinimu, kad pati teisė ir teisės 
mokslas yra ne kam kitam, kaip tik žmonijos dorovinei ir eko- 
nominei gerovės pažangai; iš antros pusės apsiribavimu teore- 

tiškai moksliškomis priemonėmis tam tikslui pasiekti, turint 
galvoje betarpišką praktikos reikalams tarnavimą. Tuo būdu tiek 
visa ši kryptis, tiek jos atstovas Thibaut prasiskina visus kelius 
į mokslą. Jie nevaržomi vienu kuriuo siauru keliu, nes jie ver- 
tina visas mokslo priemones: jie naudojasi ir įstatymų aiškinimo, 
ir istoriškosios kritikos, ir teisės sistemos priemonėmis, neatsisako 
taip pat, jei tik yra reikalas, ir nuo proto (racionalistinės) teisės 
reikalavimų, dažnai jiems vadovauja ir moralė kaip teisės tikslas; 
naudojasi teisės palyginamuoju metodu ir k. 

Thibaut buvo gabus ir mokytas teisininkas, ypač civilistas: 
jis giliai išstudijavo romėnų teisę, tačiau toji teisė jo nesužavėjo 
taip, kaip tat atsitiko Savigny ir kitais istoriškosios teisės mo- 
kyklos apaštalais, ji neišstūmė jo iš paties gyvojo gyvenimo, kurį 
Thibaut ypač gerai jautė. Juk ta pati jo brošiūra, apie kurią 
toliau bus kalbama, yra tiksliausia ir geriausia to meto vokiečių 
tautos sąmonėjimo išraiška; joj geriausiai formuluota tų laikų 
vokiečių teisės padėtis ir kodifikacijos reikalas. Thibaut vokiečių 
literatūroj ypač branginamas ir vertinamas todel, kad jis geriau- 
siai jautė ir formulavo gyvenimo pulsą. Bet iš antros pusės 
Thibaut, nesiklaupdamas ant kelių ir negarbindamas romėnų 
teisės, neniekino jos; jis nenuėjo į romėnų teisės fanatiškų prie- 
šininkų eiles, kaip kad padarė Thomasius ir kiti prigimties teisės 
garbintojai. Thibaut teise vadina taisyklių sumą, kurių uždavinys 
ko išmintingiausiai, naudingiausiai ir maloniausiai reguliuoti žmo- 
nių santykius. Prigimties ir pozitingosios teisės santykis, pasak 
Thibaut filosofinių samprotavimų, yra toks: prigimties teisė yra 
pozitingosios teisės idealas, kurio šioji be paliaubos siekia; po- 
zitingoji teisė, besiekdama savo idealo, nuolat tobulėja, bet nie- 
kados negali būt taip tobula, kaip pats idealas. Šitas Thibaut 
tilosofinis sumetimas ir yra tas tiltas, per kurį susisiekia abi eks- 
tremos: prigimties teisės ir istoriškosios teisės teorijos. 


2. Pirmasis ginčas su Savigny. 


Pirmą kartą Thibaut su Savigny susikerta dar 1802—1803 m. 
1802 m. išėjo Thibaut veikalas „Ūber Besi/z und Verjūhrung“, 
o 1803 m. Savigny „Das Recht des Besitzes“. Bet šitas ginčas 
buvo tik draugiškas. Dar tuo metu Savigny mintys nebuvo ga- 
lutinai subrendusios, susikristalizavusios: po dešimties metų tais 
pačiais klausimais jis pareiškia visiškai priešingų minčių. 

3. Antrasis ginčas. 


Antrą kartą iškyla daug gyvesni ir aštresni ginčai 1814 me- 
tais. Šitie ginčai yra įdomūs ir tuo, kad jais susidomėjo ne vien 
juristai, bet ir plačioji publika. Pažymėtina šiame ginče ir tai, 
kad, nors ginče dalyvaujančios šalys radikališkiausiai skirtingų 
nuomonių buvo, vis delto tiek viena, tiek antra šalis buvo labai 
patriotiškai nusistačiusios, ir kad abi labai saugojosi galimo pries 
patriotizmą įtarimo; taip pat vengta atskirų žemių valdovų įžei- 
dimo; priešingai, stengtasi juos įtikinti, kad tas ginčas vedamas 
tik civilinės teisės srity, kurios suvienodinimas nereiškiąs atskirų 
viešpačių politinės galios sumažinimo. 


4. Thibaut brošiūra „ŪUber die Notwendigkeit 
eines allgemeinen būrgerlichen Rechts fūr 
Deutschland“. 


1814 m. birželio 19 dieną Heidelberge vietinio profesoriaus 
Thibaut parašyta „Ūber die Notwendigkeit eines allgemeinen 
būrgerlichen Rechts fr Deutschland“. Ši brošiura, matyt, para- 
šyta trumpu laiku ir dideliu ūpo pakilimu. Štai keletas iš tos 
brošiūros minčių. 

Prakalboj Thibaut pasisako, kad jo pasiūlymai galį nepa- 
tikti valdžios ir mokslo vyrams, bet jis neleisiąs nuplėšti savo 
garbės, kaipo karšto tėvynės draugo, kurio ūpu vadovaudamasis 
jis kalbąs, ir pareiškia, kad šiuo atžvilgiu jis nesąs kitų užpakaly 
atsilikęs. Nurodęs į tą faktą, kad tėvynė esanti išvaduota iš pran- 
cūzų, pabrėžia, kad toji laisvė dar teesanti tik politinė, o pilnos 
laisvės dar nesą, nes valdininkai dar tebesą prancūzų pavyzdžio 
ir įtakos švelniais nuodais užnuodyti. Nors Thibaut kaltina blogus 
kunigaikščių patarėjus del Vokietijos suvienijimo, tačiau jis laiko 
geresnės rūšies susivienijimu tokį, kad mažos valstybėlės suda- 
rytų sąjungą, nes mažosios valstybėlės esančios doroviškesnės už 
didžiąsias. Nurodęs į tai, kad dabartinėj vokiečių teisėj esą net 
909/, svetimos teisės, ypač romėnų, jis stengiasi įtikinti kuni- 
gaikščius del reikalo reformuoti teisę, pamatuodamas savo pata- 
rimus vokiečių tautos kilnumu; jis sako: „... mūsų kunigaikščiai 
turi net perdaug pagrindų įsitikinti, kad kilni, stipri ir širdinga 
vokiečių tauta turi teisės reikalauti iš valdovų ne tik teisėtumo, 
bet ir dėkingumo; vadinas, pareikalauti, kad šiuo garbingų mo- 
mentu būtų galutinai panaikinta senoji biaurybė, ir kad būtų 

stipriai pagrįsta atskirų asmenų laimė, įvedant naują civilinę 
tvarką“ (11)5). „Kiekvienai įstatymdavystei galima ir reikia pasta- 
tyti du reikalavimai: kad įstatymai formališkai ir materiališkai 
būtų tobuli, t. y. kad jie savo reikalavimus aiškiai, vienaprasmiš- 
kai (unzweideutig) ir išsemiamai pastatytų, ir kad civilinius in- 
stitutus (Einrichtungen) sutvarkytų protingai ir tiksliai, visiškai su- 
lig valdinių reikalų“ (12-13). 

Del romėnų teisės Thibaut pasisako, kad ji turinti ir blogų 
ir gerų ypatybių. „Nes viena, kas galima ir reikia be ginčo pri- 
pažinti klasikų teisininkams — tai aiškus jų nuosakumas ir pa- 
prastas lengvumas, kuriuo jie taikino visuotinius pozitingosios tei- 
sės dėsnius prie švelniausių ir painiausių smulkmenų“ (18 - 19). 
Bet, nežiūrint į visus romėnų teisės geruosius ypatumus, ji nega- 
linti būti paimta ir taikinama praktikos gyvenimui, nes del pa- 
čios romėnų teisės vien mokslininkų ginčai teeiną, nes dar ne- 
santi surinkta jos medžiaga. Jei taip būtų pastatytas klausimas, 
tai mūsų piliečiai pasidarytų mokslininkų žaislu, nes suradimas 
arba nesuradimas vieno ar kito kurio dokumento pakreipsiąs 
visą piliečių gyvenimą. Pagaliau, jei ir pavyktų surinkti tą di- 
džiausį teisės medžiagos kalną, tai vis delto nebūtų jokios garan- 
tijos, kad ta medžiaga gudrių ir dažnai suktų žmonių rankose 
galėtų turėti įvairią prasmę, kad čia galėtų advokatai, — apie 
kuriuos Thibaut kada-ne -kada blogai atsiliepia, — daryti savo 
bandymus, kurie esą neleistini lygiai taip, kaip niekas nesutinkąs 
leisti daryti chirurginius bandymus sveikame žmogaus kūne. 

Paliesdamas esamąjį code civil, Thibaut griežtai prieš jį pa- 
sisako, bet šitas griežtas pasisakymas nėra rimta iš esmės kritika, 
o tik to jausmo pareiškimas, kuris tuo metu visų vokiečių patriotų 
širdis pripildė: viskas bloga, kas iš prancūzų eina. 

„Įstatymai turi būti aiškūs. Jų painumas tik tūkstanteriopai 
ramių piliečių apsaugą sutrukdė, o advokatų kišenius pripildė. 
Piliečiai savo gerovei neieško mokytų advokatų, ir mes iš tikros 
širdies pasakytume dangui dėkui, jeigu del paprastų įstatymų 
būtų galima pasiekti tai, kad mūsų advokatai galėtų numesti 
mokytumą; kiek mes turėtume priežasties būti labai laimingi, 
jeigu mūsų gydytojai galėtų mechaniškai gydyti visas ligas su 
šešiais visuotinais vaistais. Tikrasis mokslo darbas visuomet 
turi tiek daug daiktų, jog niekuomet nebus reikalo megsti mazgų, 


5) Čia nurodyti puslapiai yra pirmosios laidos. 

kad galėtų juos paskui vėl atmegsti. Bet aš dar sakau: jūsų ge- 
riausias mokytumas niekuomet negaivino tikrojo grynojo teisės 
jausmo, bet visuomet jį marino“ (23-24) 9), 

Nurodydamas į tai, kad iš vienos pusės įstatymų nevieno- 
dumas, painumas ir neaiškumas trukdąs patį teisės mokslą, o iš 
antros pusės, kad tų įstatymų suvienodinimas ir suprastinimas tą 
mokslą žymiai palengvintų, Thibaut sako: „Vienu bendru teisynu 
praktika ir teorija sueitų į betarpišką ryšį, ir akademiškieji mokslo 
juristai galėtų pasakyti bendrą žodį su praktikais, tuo tarpu da- 
bar jie (mokslo juristai) su savo bendrąja teise kabo ore“ (29). 
Dabartinei padėčiai esant, apie juristus galima esą pasakyti, kad 
jie specialiai nieko nemoką, o viso to priežastis esąs kalimąs tos 
medžiagos, kuri su pačiu gyvenimu ničnieko bendro neturinti. 
Šiuo atžvilgiu juristų padėtis esanti daug blogesnė už teologų ir 
medikų. Antra vertus, juristai per daug esą mokomi filosofuoti, 
bet ne grynos jurisprudencijos. „Kodel gi tapo dideli klasininkai 
romėnų juristai? Ne del to, kad be galo be krašto vedžiojo tam- 
sius teisinius dėsnius iš graikų ir romėnų senovės, bet del to, 
kad paprastieji tėvynės įstatymai buvo pagrindas jų išvedžioji- 
mams, ir del to niekeno netrukdomi jie galėjo ištobulinti kiek 
ištesėdami savo dvasios apsukrumą“ (30). 

„Mūsų prigimtosios teisės ne tam sutvertos, kad mūsų pi- 
lietinę išmintį atidengtų ir ją įturtintų; ir jei jos būtų visiškai tuo, 
kuo jos turi būti, tai tačiau jos nesugebėtų sustiprinti reikiamojo 
civilinei teisei intereso (31). Pažiūrėkim toliau į tą laimę, ku- 
rios sulauktų piliečiai iš vieno paprasto teisyno; juk be jokios 
abejonės galima patvirtinti, kad tokia paprasta įstatymų knyga 
užsitarnautų gražiausios dangaus dovanos vardą“ (32). 

Bendras teisynas suvienytų pačią tautą, išnyktų tos rietenos, 
kurios tiek žalos pridarančios, jog pikčiausias priešas daugiau 
negalėtų padaryti. „Bendri įstatymai auklėja bendrus įpročius ir 
papročius (Sitten und Gewohnheiten)“ (33). Thibaut, siūlydamas 
vidujinį bendrumą, pataria išorėj (politiniu atžvilgiu) palikti 
įvairumą. 

Baigdamas savo radikališkus pasiūlymus, Thibaut numato, 
kad tie pasiūlymai būsią sutikti vienų teigiamai, kitų neigiamai, 
kad neigikų liogery būsią dviejų rūšių priešininkai: slapti ir at- 


6) Citata pasinaudojau iš Janulaičio straipsnio „Lietuvos teisyno reikalu“. 
Teisės 7 Nr. 1925, 44 ir 45 pusl. 


viri. Visa tai numatydamas, jis pasistengia savo priešiniukus iš 
anksto užšachuoti: slaptiesiems priešininkams, kurie jį apkaltinsią 
politiniais motyvais, baugindami revoliucija, jis nurodo į tai, kad 
vokiečių viešpačiai buvę ir esą visiškai kitokie, kad Vokietijoj 
nesą tų revoliucijai sąlygų, kurios buvusios Prancūzijoj, o atvi- 
riemsiems priešininkams, kurie jį apkaltinsią del senovės neger- 
bimo, jis sako: „Visa, kas tapo šventenybe, reikia dėti pamatan. 
Kiek galima reikia vengti visų perversmų, dabartis gerbti, nes ji 
piliečiui priprasta, ir del to įgyja jam vertybės; ir dargi reikia 
sergėti pripažintuosius piliečių prietarus, nes žmogus nepajėgia 
jų visiškai pergalėti“ (58). Tačiau ne viskas, kas sena, esą gerb- 
tina, nes dažnai tai esą tik tingėjimo bei apsileidimo rezultatas. 
Nurodo pavyzdį, kaip chirurgas ilgai abejojantį ir bailųjį Žmogų 
dažnai vienu peilio piūviu ir spustelėjimu išgelbsti nuo voties 
sopulių. 

Pagaliau labai optimistiškai tvirtina, kad teisynas sudaryti 
nesąs sunkus arba nepajėgiamas darbas, kad jis galima padaryti 
palyginamai per trumpą laiką (2-4 metus), ir kad lėšos, kurios 
reikalingos teisynui sudaryti, būsiančios nežymios. „Tų jėgų suma, 
kuri tokiam veikalui reikalinga, nepraneš nė tūkstantinės dalies 
to, kiek jų reiks padėti, jei kiekvienoj žemėj ir toliau kaip iki 
šiol vienas įstatymas naikins antrą, be to, kokių neribotų sun- 
kumų ir brangumų sudaro tų įvairių įstatymų taikymas prakti- 
kai“ (64). Ypač lengva būsią tai atlikti, nes jau daug esą padaryta, 
taip pat esą galima pasinaudoti jau esamųjų teisynų pavyzdžiais: 
Preussisches Landrecht, Osterreichisches būrgerliches Gesetzbucb, 
Code civil, Bavarų ir Saksų įstatymais. Del pačių lėšų sako: 
„O išlaidų neverta net minėti, ir kiekvienai žemei vargu teks dau- 
giau, negu laikyti keletas garsesnių artistų ir artisčių. O jeigu 
kartais kuris uolus taupytojas užsispirtų, sakydamas, kad jis ne- 
galįs duoti savo kasos tokiems tikslams, tai kiekvienos šalies tei- 
sėjai ir advokatai, jeigu tik jie teisingai supranta savo tikrąją 
naudą, mielai sutiktų šitas mažas išlaidas atlyginti iš savo kiše- 
niaus“ (64 - 65). 

Baigdamas Thibaut, matyt jausdamas, kad jo pasiūlymai 
ypač nepatiks kunigaikščiams ir kitiems valstybės vyrams, sten- 
giasi nuraminti juos sakydamas: „Taip pat tie kilnūs Vokietijos 
kunigaikščiai bei valstybės vyrai, kuriems būtų ir kokių nors 
sunkenybių, gali drąsiai pasitikėti apsauga didžiųjų monarchų, 
kurie dabar pasauliui suteikė taiką“ (67). 

Thibaut, kalbėdamas apie bendrą teisyną, turėjo galvoj ne 
vien civilinę teisę, bet taip pat baudžiamąją ir abudu procesus. 

Tokia buvo teisės padėtis Vokietijoj. Ši čia paminėtoji Thi- 
baut brošiūra buvo ta vada, kuri vedė į kovą, kurioj pirmą kartą 
formuluota istoriškosios teisės mokyklos programa. Žinoma, ne- 
tenka manyti, kad istoriškosios mokyklos credo yra tik Savigny 
atsikirtimo prieš Thibaut mintys. Tos mintys jau buvo subren- 
dusios Savigny galvoj, o išreikštos tąja proga pasinaudojant. 


III Savigny. Istoriškosios teisės moky- 
klos pagrindimas ir pirmasis jos periodas. 


A. Friedrich Karl von Savigny. 
1. Savigny biograiija)), 


Vokiečių istorikai Savigny kilmę suseka iki 14 šimtmečio 
pusės; einant jų suteikiamomis žiniomis, Savigny protėviai yra iš 
Lotaringijos riterių bajorų luomo. 1630 m. jo protėviai perėję į 
protestantų tikėjimą ir persikėlę gyventi į Vokietiją, Metzo mie- 
stą (Ta vietine tarme ir S. pavardė turinti būt tariama, dedant 
kirtį ant pirmojo skiemens, Savigny). Savigny senelis buvęs Pialz- 
Zweibrūckischer ministeris, o senelė iš Tragės dvaro dvarininkų 
šeimos netoli Gelnhauseno. Čia vėliau garsusis Savigny gana 
dažnai vieši. Tėvas Christian Karl Ludwig Savigny buvęs valdžios 
patarėjas Frankfurte a. M., kur Savigny gimė; motina Henriette 
Philiphine Groos, slaptojo Pialz-Zweibriūckischer vyriausybės pa- 
tarėjo Groos'o duktė; ji buvusi labai dora ir pagal tų laikų rei- 
kalavimus išsilavinusi ir apsišvietusi moteriškė. 

Friedrich Karl von Savigny gimė 1779 m. vasario 21 d. 
Frankfūrte a. M. Sulaukęs vos 13 metų, Savigny palieka našlai- 
tis. Našlaitį paėmė pas save auklėjimo tikslu tolimas Savigny gi- 
minaitis, dabar globėjas, Wutzlaro teismo kameros asesorius v. 
Neurath'as. Čia Savigny pradeda teisės mokslus. To mokslo me- 
todas, kaip ir visur tais laikais, buvo katechetinis. 1795 metais, 
Velykų atostogų metu, Savigny įstoja į Marburgo universitetą ir 
du semestrus uoliai studijuoja pandektus, vokiečių privatinę teisę 
ir civilinį procesą. Tuo pat metu Marburgo universitete profeso- 
riavo mokytas filosofas Friedrichas Weiss'as, kuris priklausė va- 
' dinamajai elegantiškajai juristų mokyklai. Kadangi Weiss'as skai- 


1) Savigny biografijų yra labai daug parašyta, bet daugiausia, žinoma, 
kitų žmonių parašytų. Viena yra trumpa autobiografija, parašyta lotynų kalba, 
tai curriculum vitae, kurį Savigny parašė reikalaujant Marburgo teisių fakultetui. 
Ji išspausdinta „Preussische Jahrbicher* 9-tam sąsiuviny. 

tydamas romėnų teisę, ydač daug dėmesio kreipė į romėnų teisę 
viduramžiuose, tai jaunas Savigny taip giliai įsidėjo savo mokytojo 
žodžius, jog jie pas Savigny nežuvo, bet subrendę atnešė vaisių. 
Vėliau, rašydamas savo didžiausį veikalą, „Geschichte des Rū- 
mischen Rechts im Mittelalter“, Savigny to veikalo prakalboj 
p.isimena savo mokytoją Weiss'ą ir jam dėkoja. 1796 m. žie- 
mos semestrą studijuoja Gėttingene. Čia, kaip žinome, profeso- 
riavo Hugo, kuris tačiau iš karto į Savigny nepadarė jokio įsūp- 
džio, Savigny beveik net nepastebėjęs Hugo's. Del sumenkėju- 
sios sveikatos 1797 m. vasaros semestrą praleidžia namuose. Tų 
pačių metų žiemą vėl grįžo atgal į Marburgą, kur buvo labai 
maloniai priimtas ne del to, kad buvo geras studentas, bet del 
to, kad buvo bajoraitis, kas tais laikais labai imponavo. Čia jis 
studijuoja iki 1799 m. 

Nuo 1799 m. VII iki 1800 m. VIII yra tas Savigny laikas, ku- 
riame jis iš studento pasidaro docentas; šį laikotarpį Savigny su- 
naudoja kelionėms informacijų tikslais (Informationsreise). Toj ke- 
lionėj Savigny aplanko Fuldą, Wartenburgą, Weimarą, Jeną, Leip- 
cigą, Dresdeną ir Pragą. Pasinaudodamas ta kelione, susipažįsta 
su to laiko mokslininkais ir pagarsėjusiais teisininkais. Savigny 
ypačiai pažymi savo pažintį su Hūfeland'u Jenoje, apie kurią jis 
bendrai geriausiai atsiliepia, tuo tarpu kai Leipzigas į jį padaręs 
blogiausią įspūdį. 

1800 m. spalių 31 d. jis promovuoja savo disertaciją „De 
concursu delictorum formali“, įgyja daktaro laipsnį ir gauna Mar- 
burgo universiteto baudžiamosios teisės privatdocento vietą. Vos 
vienerius metus paskaitęs baudžiamąją teisę, meta ją ir pradeda 
dirbti civilinės teisės srity. Beskaitydamas paskutines 10 pandektų 
knygas, ypač susidomėja valdymo teise. 1803 m. pasirodo gauna 
stambus veikalas (32-4-495 pusl.) „Das Recht des Besitzes“. Per 
šį veikalą Savigny iškyla į pirmas to laiko juristų eiles ir tais pa- 
čiais metais Marburgo universitete gauna ekstraordinarinio pro- 
fesoriaus vardą ir vietą. 

1804 m. IV. 17. Savigny, vedęs Kunegundą Brentano, su- 
eina į santykius su romantikais Klemensu ir Betina Brentan'ais, 
taip pat su poete Karolina v. Grūnrode. Nors toji nauja šeima gana 
gerai sugyvena, tačiau netrūko jos narių tarpe ir susikirtimų bei gin- 
čų. Daugiausia nesusipratimų būta tikybos klausimais, nes Savigny 
buvo pozityvus protestantas, o Brentan'o šeima — katalikai; Sa- 
vigny vaikai buvo auklėjami katalikų tikėjimo dvasioj. 

Tais pačiais 1804 m. Savigny gauna pasiūlymą iš Heidel- 
bergo universiteto užimti ten ordinarinio profesoriaus vietą, bet 
Savigny nuo tos vietos atsisakė ir išvažiavo į Paryžių istoriškajai 
teisei medžiagos rinkti?) 1808 metais Savigny gauna Bavarų vy- 
riausybės pakvietimą užimti Landshuto universitete ordinarinio 
profesoriaus vietą. Čia Savigny susiduria su Gonner'iu ir Feuer- 
bach'u, su kuriais vėliau jam tenka ginčytis del teisyno sudary- 
mo. Landshute Savigny draugauja su katalikų teologijos fakulteto 
profesorium, o vėliau vyskupu Jonu Sailer'iu; šio vyskupo reli- 
giškumas turėjo į Savigny įtakos. Išbuvęs dvejus metus Lands- 
hute, Savigny gauna pakvietimą užimti naujai steigiamame Ber- 
lyno universitete (1810) romėnų teisės katedrą. Savigny pasiseki- 
mas Berlyne buvo nemažas: jis čia stovi rinktinių mokslo vyrų 
būrely ir tai beveik pačiose jo viršūnėse. Pirmuose universiteto 
rektoriaus rinkimuose Savigny kandidatūra figūruoja greta Fich- 
te's, kurio garsiosios „Reden an die deutsche Nation“ buvo pa- 
ruošusios kova už vokiečių išsilaisvinimą. Šiuos rinkimus nežymiai 
viršijančiu balsų skaičium (11 iš 21) laimėjo Fichte. Tačiau, kai 
1813 m. balandžio 12 d. iškilo ginčai del akademiškos discipli- 
nos, tai pats karalius, pareikšdamas garbingą Savigny pasitikėji- 
mą, betarpiškai paskyrė jį Berlyno universiteto rektorium, kuriuo 
jis išbuvo iki 1813 m. spalių 18 dienos, t. y. tos dienos, kada 
įvyko garsusis tautų mūšis prie Leipzigo. 

1814 m. iškyla ginčas su Thibaut del įstatymų kodifikacijos, 
o ta proga Savigny parašo istoriškosios mokyklos dėsnius, kurie 
išspausdinami jo brošiūroj „Vom Berūf unserer Zeit fiūr Gesetz- 
gebung und Rechtswissenschaft“, 1815 m. Savigny vadovaujant, 
Eichhornui ir Goschen'ui padedant, pradedamas leisti „Zeitschrift 
Jūr geschichtliche Rechtswissenschaft“. 1816 m. Niebuhr'as atrado 
Veronoj Gajaus institucijų rankraštį; šito rankraščio tikrosios pra- 
smės ir reikšmės išaiškinimas yra taip pat didelis Savigny moky- 
klos nuopelnas, nes tik ji pastatė tinkamoj aukštumoj šaltinių 
aiškinimą. Hugo net stačiai tvirtina, kad be Savigny nebūtume 
turėję Gajaus institucijų. 1818 m. rašo monografiją „Der Zehnte 
Mai 1788“, kuri paskiriama Hugo's 50-ties metų doktorato su- 
kaktuvėms paminėti; tais pačiais metais parašomos dar dvi mo- 


2) Savigny surinktoji medžiaga žuvo kelionėj. Plėšikai, pavogdami iš va- 
žiuojančio daiktus, kaip tik pataikė paimti tą dėžę, kurioj buvo surinktoji mokslo 
medžiaga. 

nogratijos: „Niebuhr“ ir „Rechtsgeschichle des Adels“. Dar 1815 
ir 1816 metais, kaip jau visiškai subrendęs vaisius, pasirodo pir- 
masis tomas „Geschichte des Rėmischen Rechts im Mittelalter“, 
sekantieji šio veikalo penki tomai išeina iki 1831 m. (antroji laida 
padalyta į 7 tomus). 1840 metais pasirodo pirmieji 3 tomai „Sy- 
stem des heutigen Romischen Rechts“, o 1841 metais išeina dar 
du to paties veikalo sekantieji tomai. Nuo 1840 m. iki 1848 m 
Savigny nustoja profesoriavęs — jis pradeda valdininkauti, būtent: 
ministeriauja karaliaus Friedricho Vilhelmo IV sudarytoj Įstatym- 
davystės Revizijos Ministerijoj (Ministerium fūr die Revision der 
Gesetzgebung). Nuo 1847 m. iki 1853 m. išleidžia sekančius iki 
dešimties tomus „System des heutigen Romischen Rechts“. 1861 m. 
spalių 25 d., sulaukęs 82 m. amžiaus, Savigny miršta. ; 

Berlyno teisininkų draugija, po kelių savaičių Savigny mi- 
rus, didžiajam teisininkų pagerbti įsteigia „Savigny - Stiftung“, 
o 1863 metais pradėtas realizuoti tos įstaigos tikslas, būtent, įvai- 
rių tautų teisės moksliškas tyrimas. 


2. Savigny charakteristika. 


Niekas neužginčija, kad Savigny buvo labai mokytas juris- 
tas, o pasak Heron'o ir daugelio kitų, Savigny laikomas net už 
Vokietijos ribų didžiausiu XIX šimtmečio juristu. Savigny turi 
būt priskaitomas prie tos rūšies žmonių, kuriems ne tik ateitis, 
bet ir dabartis yra svetima. Tos rūšies žmonės, sukoncentravę 
visą savo žvilgsnio galybę į praeitį, į gilią senovę, daug geriau 
joj įžiūri tikrumą; senovė jiems neišrodo kažkokiu naiviu gyve- 
nimu, kaip tai išrodo tiems, kurie dažnai tik paviršutiniškai, be 
jokių vidujinių ryšių, senovės nuotrupas temato. Čia tose ypaty- 
bėse ir glūdi Savigny nuopelnai ir klaidos. Šitos ypatybės visiškai 
nušviečia Savigny charakterį ir jo pažiūras. 

Savigny kaip mokslininkas ir darbininkas yra gabus ir 
darbštus: jis su didžiausiu ištvermingumu ir pasišventinimu tiria 
iki pačių smulkiausių smulkmenų istorijos davinius ir surastaisiais 
daviniais piešą gyvą praeities vaizdą. Kiekvieną istortjos davinį 
įprasmina ir suriša su kitais daviniais ir visu gyvenimu. Šitoks 
Savigny vien senovės laikams atsidavimas ir tais senovės lai- 
kais susižavėjimas, žinoma, turėjo padaryti Savigny svetimą tam 
gyvenimui, kuriame jis pats gyvena; ypač visokie radikališki nau- 
jovės perversmai Savigny būdui turėjo prieštarauti. Nors daugelis 

vokiečių mokslininkų nori užginčyti Savigny konservatyviškumą 3), 
tačiau pati istoriškoji mokykla, kurią Savigny sukūrė, ir kiti 
Savigny raštai perdaug aiškiai liudija, kad galima būtų tais 
tvirtininimais patikėti. Tiesa, Savigny Iormališkai jokiai politinei 
partijai nepriklausė, bet iš to dar neseka, kad jis lygiai į visas 
partijas būtų žiūrėjęs: priešingai, vienoms partijoms jis simpati- 
zavo, 0 prie kitų jautė antipatiją. Juk pats Savigny neigiamas 
atsiliepimas apie įstatymų kodifikacijas, kurioms daugiausia pri- 
jautė pažangiosios visuomenės srovės, negalėjo prieštarauti poli- 
tinėms Savigny pažiūroms. Priešingai, tas neigimas, nors mokslo 
motyvais paremtas, labai harmonizavo su to laiko reakcionieriškai 
konservatyviškomis pažiūromis. 

Valdininkas Savigny buvo blogas, nes jo ministeriavimo 
laiku ministerija pasižymėjo ypatingu neveiklumu, kiekviena ini- 
ciatyva, kuri kildavo iš pačios visuomenės, Savigny asmeny su- 
tikdavo pasipriešinimų. Jo ministeriavimo laiku išleista mažiausia 
įstatymų. Savigny, nepasidarydamas tikybiniu fanatiku, visą laiką 
palieka pozityvus protestantas. Pastebėtina ir tai, kad Savigny 
tikybos atžvilgiu greičiau galima būtų pavadinti bendrai krikščio- 
nišku. Tai parodo jo geras sugyvenimas su Romos katalikų dva- 
sininkais, o taip pat jo moksle, apie kurį toliau bus kalbama, 
galima aiškiai matyti krikščioniškos visuomenės sąvoka (Christische 
Gemeinschait), kuri pastatoma prieš kitokias, tikybiniais pagrin- 
dais sudarytas visuomenes, kurių arčiau Savigny netiria. 


3. Savigny raštai. 


Nors tik maža Savigny raštų dalis tiesioginai tepaliečia isto- 
riškąją teisės mokyklą, bet čia pirm negu pradėsiu apie tuos gry- 
nai programinius raštus kalbėti, nors keliais žodžiais bus pra- 
vartu paminėti visi Savigny raštai, nes tai padeda nušviesti 
Savigny asmenį ir istoriškosios mokyklos principo pritaikinimą 
praktiškesniems teisės mokslams. 

a) Jau pats pirmasis Savigny mokslo darbas, disertacija 
„De concursu delictorum formali“, nors rašytas baudžiamosios 
teisės srity, rodo autoriaus palinkimą į civilinę teisę, prie kurios, 
vos vienerius metus paskaitęs baudžiamąją teisę, Savigny grįžta. 
Disertacijos rimtumą parodo tas reiškinys, kad 1841 m., kada 


3) Ypač Dr. Br. Bethman-Hollweg savo brošiūroj „Erinnerung auf 
F. C. v. Savigny als Rerchtslehrer, Staatsmann und Christ“. 

Savigny, būdamas jau visiškai subrendęs mokslininkas ir rašy- 
damas „System des heutigen Rėomischen Rechts“, į to stambaus 
veikalo 5-jį tomą įtraukia ją beveik be jokių pakeitimų. 

b) Antrasis Savigny darbas „Das Recht des Besitzes“ yra 
ta Hugo's pranašautoji teisės moksle revoliucija. Šiame savo vei- 
kale Savigny aiškiai atskiria tai, kas jau atgyventa ir tai, kas dar 
veikia; metodas grynai istoriniškai sistematinis. Nors šiame vei- 
kale dar neformuluojami istoriškosios mokyklos dėsniai, tačiau 
pačiame veikalo metode jau glūdi tos mokyklos užmazga, nes 
Savigny visur ir visada išeina iš grynų istorijos faktų. Landsber- 
gas šito Savigny veikalo pasirodymo laiką vadina moderniško- 
sios romėnų teisės mokslo epochos pradžia. „Savigny—sako jis— 
mums pateikė istoriškai empirišku pagrindu pagrįstą tiek paties da- 
lyko, tiek formos atžvilgiu tobulą ir harmoningą visumą“ (vollendetes 
ūnd harmonisches Ganzes) *). Šitas veikalas yra ta aušrinė, kuri 
skelbė netolimą dieną; jis buvo juristų labai maloniai sutiktas, 
nes jiems jau buvo nusibodę klaidžioti abstraktiškoj filosofijoj 
ir be jokios sistemos, be jokių gilesnių mokslo dėsnių knaisiotis 
teisės medžiagos gausybėj. „Das Recht des Besitzes“ pasisekimą 
liudija visa eilė jo laidų: 1818, 1822, 1826, 1836 m. Net Thibaut, 
su kuriuo pirmą kartą Savigny susikerta, apie šį Savigny veikalą 
atsiliepia gana teigiamai (Žiūr. Allg. Lit. Ztg. 1804. 41 N). 

c) „Geschichte des Rėomischen Rechts im Mittelalter“ 
gali būt Savigny konsekventiškumo įrodymu, taikinant istoriško- 
sios mokyklos dėsnius jurisprudencijai, o iš dalies ir praktikai. 
Taip pat šis veikalas patvirtina tą nuomonę, kad Savigny buvo 
tikra to žodžio prasme istorijos žmogus, kuris tiesiog garbino 
senovę. Visas stambus veikalas dalomas į dvi dalis. Pirmoj daly 
kalbama apie tai, kad naujoji romėnų teisė yra ne kas kita, kaip 
istoriškasis šešių šimtmečių prieš glosatorių Irnerijų, kuris 1140 
metais mirė, išsivystymas, o antroji dalis patiekia keturių šimt- 
mečių po Irnerijaus romėnų teisės literatūros istoriją. Istoriškajai 
teisės mokyklai šis Savigny veikalas tėra tik papuošalas, kuriuo 
ji gali girtis, kad ne vien filosofuojama, bet ir teisės mokslo dar- 
bas dirbama. Istoriškajai mokyklai, kaip tam tikrai teorijai, tas 
veikalas nieko neduoda. 

d) „System des heutigen Rėmischen Rechts“, kuri tenka 
jau naujam istoriškosios teisės mokyklos istorijos periodui, ir ku- 
rioj, ypač 1-joj daly, kalbama apie pačios teorijos dalykus, bus 


+) E. Landsberg, Geschichte der deutschen Rechtwissenschatt, III/2, 195 pusl. 

kiek plačiau paliesta vėliau, o čia pravartu nurodyti tai, kad 
istoriškoji mokykla nesitenkino vien istorijos faktų aprašinėjimu, 
priešingai, istorijos faktais remdamasi, ieško bendrų principų ir 
pagal tuos principus sistematizuoja visą teisės medžiagą. Savigny, 
kuris visiems rodėsi dabarčiai visiškai miręs, kuris gyvena vien 
senove, išleisdamas veikalą „System d. heut. R. Rechts“, nuste- 
bino visus to laiko juristus. Pamatę naująjį Savigny veikalą, 
vieni patikėjo Savigny visiškam atsivertimui, manė, kad jis už- 
miršo senovę ir pamatė dabartį; kiti, priešingai, manė, kad tik 
vardas kitoks — „sumodernintas“, o pati esmė paliko nė kiek 
nepakitėjusi. Tačiau ir vieni ir kiti apsiriko. Savigny davė teisės 
sistemą, kuri vis delto negali būt pavadinta sistema tikra to 
žodžio prasme, arba ta prasme, kaip šiandien teisės mokslas ją 
supranta. Jo „System“ neturi to principinio vieningumo, kuris 
kiekvienai sistemai yra būtinas. Taip pat trūksta tų logiškųjų ke- 
lių, kuriais turi būt išvedamos atskiros sąvokos iš bendrosios 
principinės sąvokos. Savigny, kaip labai teisingai pastebi Stintz- 
ing'as5), mums patiekia intuityvį teisės institutų suvokimą, atsi- 
žiūrint į jų praktiškas funkcijas, tikslus ir tikrąjį dabarties lygiai 
ir praeities gyvenimą. Savigny nepaima teisės dėsnių, kaip gry- 
nus logiškus reikalavimus, bet kaip reiškinius, kurie kyla iš žmo- 
nių santykių. Žodžiu, Savigny taip suauga su pačials faktais, kad 
jis nesugeba pakilti aukščiau ir grynai abstrakčiai pažiūrėti į 
visą teisės gyvenimą. Čia Savigny tesugebėjo pakilti tik iki 
Romos juristų aukštumos; tad ir jis daro tas pačias klaidas, ku- 
rias anų sistemose randama: stoka vienos bendros sąvokos, per 
grynos praktikos reikalus dažnai nepastebimi teoretiniai reikala- 
vimai. Vadinas, pirmieji nusivylė, nesulaukdami iš Savigny 
„System...“ tikros sistemos. Bet dar daugiau nusivylė antrieji, 
kurie Savigny laikė vien Romos teisės garbintoju, vis tiek kokia 
ta teisė bebūtų. Savigny visiems įrodė, kad jis visai ištikimas 
savo teorijos sekėjas. Kad teisė plėtojasi, kad jai besiplėtojant 
susidaro naujų institutų, ir kad daug institutų nyksta, nes jie 
taip pat ne amžini, jie nuolat kinta. Didžiausias šiuo atžvilgiu 
Savigny nuopelnas yra tas, kad jis, eidamas moksliškais istorijos 
daviniais, įrodė, kas jau nyko, o kas dar veikia. Tuo pačiu įrodė 
teisės istorijos mokslo sąžyšy su teisės praktikos gyvenimu. Vadi- 
nas, teisės istorijos mokslui patikrino būvį. 


5) Stintzing, Friedrich Carl. v. Savigny. Ein Beitrag zu seiner Wūrdigung, 
Berlin 1862. Pusl. 55 ir 56. 

B. Istoriškosios teisės mokyklos pagrindimas. 


Be aukščiau pažymėtų stambių Savigny veikalų, yra parašyta 
dar labai daug visokių trumpesnių brošiūrų ir straipsnių mokslo 
žurnaluose. Tačiau ne visi Savigny raštai tiesioginai liečia istoriš- 
kosios mokyklos teoriją. Liečią istoriškosios mokyklos teoriją 
Savigny raštai dažniausiai smulkūs straipsniai, prakalbos ir bro- 
šiūros. Minėtini yra šie: 1) Vom Beruf unserer Zeit fūr Gesetz- 
gebung und Rechtswissenschaft, 2) Prakalba leidžiant „Zeitschrift 
fiir geschichtliche Rechtswissenschaft“ 1815 m. 3) Prakalba prie 
antrosios „Vom Beruf...“ laidos ir tos pačios laidos pirmasis prie- 
das, 4) „System des heutigen Romischen Rechts“ įžanga ir pir- 
mieji penkiolika paragraių I-mojo tomo 1840 m. 5) Kurie -ne- kurie 
kiti rašiniai. 

Savigny pažiūros nepaliko visą gyvenimą nė kiek nepaki- 
tusios. Priešingai, galima matyti jų pakitėjimas. Žinoma, pačia 
esme gal negalima pavadinti net pakitėjimu, nes jis vis paliko 
tos pačios teorijos ribose, tačiau antajam periode galima pama- 
tyti spekuliatyvinės lilosofijos, ypač Schelling'o, įtaką, kuri ėjo 
per Puchtą. Tad čia, istorinėj daly, bus patogiau kalbėti pirmiau 
apie pirmąjį periodą, o vėliau apie antrąjį. Antrajam periodui 
reikia priskirti tuos raštus, kurie išėjo po 1882 m., t. y. po tų 
metų, kada pasirodė I-sis tomas Puchtos „Gewohnheitsrecht, 
kada prasideda vadinamasis istoriškosios mokyklos žydėjimo 
periodas. 


1. Vom Berut unserer Zeit fūr Gesetzgebung 
und Rechtswissenschait. 


Pats pirmutinis ir beveik pagrindinis istoriškosios teisės 
teorijos raštas, kuris, neabejoju, aliai vienam juristui žino- 
mas kaip tos mokyklos credo, pasirodė 1814 metais Hei- 
delberge. Daugelis juristų šį raštą laiko tik atsakymu į Thibaut 
aukščiau nurodytąjį raštą. Bet tai netiesa. Savigny raštas „Vom 
Berui...“ yra ne tik atsakymas Thibaut ir kitiems, kurie stovėjo už 
įstatymų kodifikaciją, bet taip pat paskelbimas naujos subrendu- 
sios teisės mokslo teorijos, kuri, kaip matėme, dar prieš Savigny 
buvo pamažu auklėjama, kuri Savigvy asmeny įsikūnijo ir jo 
lūpomis buvo paskelbta. Vadinas, Thibaut ir kitų balsai buvo tik 
vada paskelbti karui, kuris pasidarė nebeišvengiamas. 

Čia patieksiu to rašto turinį, laikydamasis tos tvarkos, kuria 
jis Savigny parašytas 9). 1) Įvadas 1 —8 pusl; 2) pozitingosios 
teisės kilmė 8—16; 3) įstatymai ir teisės knygos (Rechtsbūcher) 
16—27; 4) romėnų teisė 27—37; 5) pilietinė teisė Vokietijoj 
37—45; 6) mūsų pašaukimas įstatymams leisti 45—54; 7) tre- 
jos naujos įstatymų knygos 54— 111; 8) ką "mes turime daryti, 
kur nėra jokių įstatymų knygų 111—135; 9) kas su esamomis 
įstatymų knygomis darytina 135—151; 10) bendrai 151—155; 
11) Thibaut pasiūlymas 155—161 ir 12) išvados 161. 


Šitaip Savigny atsako į aukščiau patiektojo plano klausimus: 


1) Įvade, nurodęs, kad galima ginčytis draugiškai ir ne- 
draugiškai, pasisako, ginčysiąsis draugiškai. Nurodydamas, kad 
prigimties teisės teorija dvejopai klydusi: a) neistoriškas ir klai- 
dingas periodų aiškinimas, b) klaidingas pozitingosios teisės kil- 
mės supratimas, pagal kurį kiekviena pozitingoji teisė norma- 
liškai kylanti tik iš įstatymų, Savigny tvirtina, kad tos pažiūros 
jau nykstančios, kad visur dideliam džiaugsmui „kyla istoriška- 
sis jausmas, šalia kurio negali turėti vietos anas XVIII-to šimt- 
mečio prigimties teisės teorijos jausmo pakilimas“ (5—6). Iš čia 
Savigny daro išvadą, kad kilę ginčai esanti paties Dievo palai- 
ma, nes jie privesią prie vienybės, kadangi prie vienybės stu- 
mianti net pati prigimtis. Jei kur ir pasitaikąs rašytojas, artimas 
anai klaidingai pakraipai, tai ir tas visada linkstąs į praktiką, į 
realų gyvenimą. Taip, beneigdamas prigimties teisės teoriją, Sa- 
vigny prieina prie pozitingosios teisės kilimo problemos. 

2) „Kur tik mes istorijoj pirmą kartą atrandame pilietinę 
teisę, ten jau matom, kad toji teisė turi aiškų, pačiai tautai sa- 
vitą charakterį lygiai taip, kaip kalba, įpročiai ir politinė san- 
tvarka“ (8). Tačiau toji pirmapradė teisė neturinti savaimingos 
buities (Dasein); ji teesanti tik pačios tautos sąmonės (Volksbe- 
wusstsein) apsireiškimas. Šitoji pirmapradė teisė išreiškiama sim- 
boliškais veiksmais, kurie gali būt sulyginti su to periodo teisės 
gramatika (10). „Kaip kalba, taip lygiai ir teisė niekada negali 
nė akimirksniui sustoti: jos (kalba ir teisė) pareina nuo nuolati- 
nio judėjimo ir plėtojimosi kartu su kitais reiškiniais, tas vysty- 
masis (Entwicklung) pareina nuo vidujinio būtinumo įstatymo 
(11). „Vadinas, teisė auga kartu su tauta, klesti su ja ir miršta 


5) Imsiu citatas ir nurodinėsiu puslapius iš I-sios laidos. 

taip pat kartu, lygiai taip, kaip tauta, pamesdama savo ypatybes“ 
(11). Į klausimą, kame teisės glūdi, Savigny taip atsako: „... ti- 
kroji teisės buveinė yra bendroji tautos sąmonė“ (11). „Teisės 
sąryšis su bendruoju tautos gyvenimu (mes vadiname) yra poli- 
tiškasis elementas, o atskirasis teisės mokslo gyvenimas — tech- 
niškasis elementas“ (12). Čia pat pastebi, kad respublikose poli- | 
tiškasis teisės elementas ilgiau turįs įtakos, negu monarchijose. 
Teisė „pirmiau įpročiais ir tautos tikėjimu, o paskui jurispruden- 
cijos kuriama (erzeugt wird), bet visada ir visur vidujinėmis, ne- 
jučiomis veikiančiomis jėgomis, 0 ne vieno įstatymų leidėjo sa- 
vivališkumu“ (14). Čia Savigny prisimena savo pirmtakus Mo- 
serį ir Hugo, kuriuos jis pagiria už tai, kad juodu visur ieškoję 
istoriškosios prasmės, istoriškų išaiškinimų. o 

3) Kadangi įstatymais sukurtoji teisė dažnai tik pačios tei- 
sės nenaudai išeinanti, tai su įstatymų leidimu reikią būti kiek 
galima šykštesniems; tai galįs pamatyti kiekvienas, kuris tik 
kreipsiąsis į istoriją. Įstatymų leidėjui Savigny pripažįsta trejopą 
pagrindą įstatymams leisti: 1) įstatymų leidėjo valia it noras 
aukštesniems politikos tikslams pasiekti, 2) esamiems teisės abe- 
jojimams ir neaiškumams pašalinti ir 3) visiškai nuo pirmųjų 
dviejų pagrindų skirtiną, būtent, visos teisės kodifikacijai, tikslu pa- 
tarnauti, kurie teisės medžiagos ieško. Kodifikacijos galinti imtis 
pati valstybė arba atskiri teisės mokslininkai, jos tikslas — auk- 
ščiausias teisės pažinimas kartu ir atskirų vietos teisių ribojimas 
ir naikinimas ir sukūrimas bendros visai tautai teisės (National- 
recht). Teisės pažinimas pareisiąs nuo to, kaip pavyksianti kodi- 
likacija. Bet Savigny labai abejoja ir sako: „Kadangi toks įsta- 
tymas bus vienintelis teisės šaltinis, tai jis turi būtinai iš anskto 
išspręsti visus tuos atsitikimus, kurie ateity faktiškai įvyks“ (21), 
tuo tarpu tikrųjų atsitikimų įvairumas nėra niekuo apribojamas“ 
(22). Pagaliau nurodo į tai, kad jaunosiose tautose galima esą 
pastebėti aiškiausios teisinės pažiūros, o tuo tarpu visiškai nega- 
lima esą pastebėti įstatymų knygų. Šitas reiškinys einąs iš to, kad 
joms (jaunosioms tautoms) trūkstą tobulos kalbos ir logikos me- 
no; dažnai teisės dėsnis negalįs ten sudaryti net individualio 
vaizdo, tuo tarpu kai teisės medžiaga esanti grynai individuali. 

4) Savigny, būdamas didelis romėnų teisės žinovas ir jos 
garbintojas, tiesiog siūlo vokiečiams pasinaudoti šiosios pavyz- 
džiu. Jis mano, kad didžiausias romėnų teisės išsiplėtojimo fak- 
torius buvusi tobula, meniška lotynų kalba, kuri su mokslu taip 


supuolanti, kad abu kartu sudarą vieną neatskiriamą vienetą. 
„Pati teisė neturi savaimingos buities (Dasein), jos esmė yra pats 
žmonių gyvenimas iš tam tikro atžvilgio žiūrint. Jei teisės mok- 
slas nuo šio jos objekto atsiskirs, tai tas mokslo darbas eis tik 
vienas sau vienašališku keliu ir nebus lydimas atatinkamų teisės 
santykių pažiūrų; tada mokslas, kad ir galės pasiekti aukšto for- 
mališko išsiplėtojimo laipsnio, tačiau bus reikalingas savojo rea- 
liteto“ (30). Baigdamas pažymi, kad Roma tapusi didelė tik del 
to, kad jai „naujovė tebuvo senovės išsiplėtimas“ (32). 

5) Parodęs romėnų teisę ir ją nušvietęs gražiomis spalvomis, 
Savigny, darydamas išvadas, pataria naudotis patiektu pavyzdžiu. 
Ir vokiečių teisė būsianti nesuprantama, jei nebūsią žiūrima į jos 
praeitį, šaltinius ir istoriją: „Kiekvienos organiškos esybės (We- 
sen), vadinas ir valstybės, sveikata rymo ant to, kad abi, visuma 
ir kiekviena jos dalis, laikosi pusiausvyroj, kad kiekvienai savo 
teisė priklauso“. Iš čia išvada, kad tas tėra geras pilietis, kuris 
yra geras savo namų šeimininkas. Todel yra klaida tikėti, kad, 
sunaikinus individualius santykius ir jų vietoj sudarius bendrus, 
bus daug laimėta“ (42). 

6) Kalbėdamas apie šios gadynės pašaukimą įstatymams 
kodifikuoti, Savigny visiškai sutinka su anglų filosofu ir lordkanc- 
leriu Bakonu (mirė 1626 m.), kuris sakė, jog ta gadynė, kada 
daromas naujas kodeksas, savo smailumu ir gilumu turinti vir- 
šinti visas praėjusias gadynes; iš čia seka išvada: jeigu kuri 
gadynė atsilikus kitais atžvilgiais, tai jai negalima pripažinti suge- 
bėjimo naujam kodeksui sukurti. Toliau, pabrėždamas, kad tos 
nuomonės, jog kiekviena gadynė galinti sukurti savo kodeksą, 
yra biauriausias iš anksto sprendimas; Savigny klausia, „kodel 
valstybės ir teisės gyvenime mes negalime sekti gražiojo meno 
pavyzdžiu, kuris visiškai priešingą pripažįsta“ (45—46). „Tą viltį, 
kurią jie įstatymais remia, aš laikau visiškai nepamatuota“ (47). 
Jei kada susidaranti bendra ir visiškai aiški kryptis, tai įstatymų 
leidėjas galįs tai užtiksuoti, bet jei toji kryptis dar nesanti pilna, 
jei jai dar trūkstą kurių-ne-kurių dalių, tai įstatymų leidėjas tik 
sutrukdąs jos plėtojimąsi ir apsunkinąs jos gydymą. Nusiskųs- 
damas, kad aštuonioliktas šimtmetis neturėjęs gerų juristų, nurodo, 
kas geram juristui yra būtina: „Juristui yra būtini dvejopi gabu- 
mai: istoriškasis, kad jis galėtų aštriai suvokti kiekvienos 
gadynės ypatumus ir kiekvieną teisės reformą, ir sistematiš- 
kasis, kad galėtų kiekvieną teisės sąvoką ir jos dėsnį suvokti 

ir surišti su gyva visuma, t. y. suvokti tuos santykius, kurie yra 
vieninteliai, tikri ir natūralūs“ (48). „Tikras sprendimas apie tą 
gadynę, kurioj pats sprendėjas gyvena, yra labai sunku padaryti“ 
(48 — 49). Savigny teisę riša su kalba ir bendrąja literatūra. 
Kadangi dabartinė juridinė literatūra esanti toli atsilikusi nuo 
bendrosios literatūros, — Romos juristų literatūra visada žengusi 
kartu su bendrąja, o dažnai net jos priešaky būdavusi, — taip 
pat esąs įrodymas, kad ta gadynė nesanti pašaukta kodifikacijais 
neužginčydamas vokiečių kalbos kilnumo, Savigny tiesiog klausia: 
„Ar mes turime kalbą, kurioj galima būtų parašyti kodeksas?“ 
Jam rodosi, kad vokiečių kalba net regresuojanti. „Aš nežinau 
nė vieno XVIII šimtm. vokiečių įstatymo, kuris savo išsireiškimo 
rimtumu ir stiprumu galėtų būt sulygintas su Karolio V Baudžia- 
muoju Teisynu“ (52). Visa tai suglaudęs, Savigny prieina išvados, 
kad nesą verta išleisti kodekso. 

7) Kalbėdamas apie esamuosius teisynus, Savigny paliečia 
„Code civil“, „Preussisches Landrecht“ ir „Osterreiches būrgerliches 
Gesetzbuch“. Visų blogiausias esąs Code civil, kuris parašytas 
paskubomis tik tam, kad Napoleon'as, kaip despotas, iš rovoliu- 
cijos išjudintos masės padarytų sau paklusnią minią. „Jam (Na- 
poleon'ui) kodeksas buvo tik tas ryšys, kuriuo jis norėjo surišti 
tautas, ir todel mums būtų jis labai pavojingas, jei jis būtų turėjęs 
savo vidujinę vertę, kurios jam, deja, trūksta“ (57 —- 58). Vokiečiams 
šis kodeksas tebuvęs tik brangi istorijos pamoka. Sudarant patį 
kodeksą tebuvę atsižiūrėta į atskirus straipsnius, o bendro skyrių 
ryšio trūksta. Del tų kodekso vietų, kurios paliekamos teisės 
mokslo įtakai, Savigny taip pat pažemindamas pavadina prancūzų 
teisės mokslą, kuris nesugebėsiąs nieko padaryti, nes prancūzų 
mokslas nesąs pagrįstas istorija. Tuo tarpu, kai prancūzų kodek- 
sas buvęs paskubomis rašytas, kad kaip nors šiek tiek sušvelnintų 
biaurius revoliucijos rezultatus, Preusisches Landrecht turėjusi 
galvoje tikslą ir jausmą ką nors tinkamesnio padaryti; šįjį kodeksą 
kuriant nebuvo išorinio reikalo, kuris būtų į tą darbą stūmės. 
Be to, pati „Preusisches Landrecht“ daugiau sutinkanti su savo 
gadyne; ją rašę juristai, atsižiūrėję į įvairių gyvenimo sričių ypa- 
tybes. Pripažindamas „Landrechtui“ pirmenybę prieš anuos du 
teisynus, Savigny vis delto pabrėžia, kad jam trūkstą istoriškojo 
gyvenimo. Austrų teisyną vertės atžvilgiu Šavigny stato į vidurį 
tarp „Code Civil“ ir „Preuss. Landrecht“. Pagaliau jis pripažįsta, 
kad naudotis pandektais vokiečiams taip pat esą labai sunku, nes 

vokiečių kalba tiesiog negalima esą perduoti tai, kas ten 
parašyta. „Kas kita prancūzams, kurių kalba kyla iš lotynų 
kalbos, ir kurie daug aiškiau gali formuluoti įvairius teisės dės- 
nius“ (91). „Kiekviena vyriausybė klysta, jei ji nepažįsta savo 
gadynės pažiūrų, arba jei ji su tomis pažiūromis nesiskaito“ 
(92). Nurodęs visų trijų teisynų ydas, Savigny sako: „Čia glūdi 
mano pažiūrų, kad dabartinė gadynė neturi jokio pašaukimo 
teisynui sukurti, patvirtinimas ir tai, žinoma, labai didelis pat- 
virtinimas“ (108). 

8) Šiame skyriuje Savigny duoda visą eilę patarimų, kas 
darytina ten, kur nėra teisynų. „Tose žemėse, kur veikia vadi- 
namoji bendroji teisė, o lygiai ir kitur gera pilietinė padėtis 
pareina nuo trijų dalykų: 1) prieinamų teisės šaltinių, 2) tinkamo 
personalo ir 3) tikslios proceso formos“ (111). Nurodydamas į tai, 
kad dabartis yra ankštai surišta su praeitimi, sako:  „Nupiauti 
visus siūlus, kad galima būtų pradėti visiškai naujas gyvenimas, 
yra toks mėginimas, kuris nieko daugiau negali duoti, kaip tik 
savivylą“ (Selbstiuschung) (112); gadynių ir giminių sąryšis yra toks, 
kame yra tik plėtojimasis, bet kame negalima sugalvoti nei abso- 
liutinio galo, nei absoliutinės pradžios“ (112 — 113). „Tiktai isto- 
riškoji prasmė tėra vienintelė apsauga prieš savivylą, kuri tiek 
atskirame asmenyje, tiek visoj gadynėj ir giminėj nuolatos pasi- 
kartoja, nes labai dažnai mes laikome visiems bendru tai, kas 
tėra tik mums visiems ypatinga“ (115). Net pati prigimties teisė 
kilusi iš institutinės, žinoma, išleisdama kuriuos-ne- kuriuos dalykus. 
Tūli juristai ir šiandien klaidingai maną, kad prigimties teisė 
esanti gryno proto teisė; šitoks manymas tesąs istorijos nemokė- 
jimo įrodymas. Kiekvienas individas esąs taip surištas su visu 
pasauliu, jog, nustojęs su juo ryšių, būtinai turįs klysti. „Visų 
reikšmingesnių tautų istorijose mes randame perėjimą nuo riboto, 
gryno ir gyvo individualiteto į neribotą universalitetą“ (116). 
Toliau vėl įrodinėja istorijos svarbą. „Jei bendrai istorija net 
tautų kudikystės metu yra tauri mokytoja, tai tokiose gadynėse, 
kokia yra mūsų gadynė, ji atlieka dar didesnę ir šventesnę 
pareigą“ (117). Jos (istorijos) siekimas yra kiekvieną duotąją 
medžiagą ištirti iki pat šaknų ir atidengti jos (medžiagos) orga- 
niškąjį principą, kuriuo savaime atsiskiria tai, kas gyva, nuo to, 
kas jau mirę ir vien istorijai telieka“ (117 — 118). Teisės istori- 
jai medžiagą Savigny nurodo romėnų teisę, germanų teisę ir 
naująsias kodifikacijas. 

Į klausimą, kaip reikia teisės mokytis, Savigny, nurodyda- 
mas į Montesguieu „De I'esprit des lois“ liv. 27, kur nurodoma, 
kad visi turį prisipažinti, jog esą priklausomi nuo savo gadynės 
ir tautos, Leibnitz'o „Nova methodus“... 82 $ 2 psl., kur pata- 
riama sudaryti 30 asmenų draugiją teisės mokslui pastūmėti — 
sudaryti naujus pandektus, papildant juos naujais pastebėtais tei- 
sės gyvenime atsitikimais, ir Moser'į, kuris visai atskirai nuo 
Leibnitz'o siūlo sudaryti planingą vienos šalies tikrų teisės atsiti- 
kimų rinkinį, siūlo sudaryti iš visų juristų gyvą teisės mokyklą 
„es soll also eine lebendige Schule enstehen“ (125). Į tą darbą 
turį būt įtraukti ne tik juristai teoretikai, bet ir praktikai. Per 
tai būsią pasiekta, kad „mūsų teorija būtų praktiškesnė ir mūsų 
praktika moksliškesnė, negu iki šiol buvo“ (127). Pagirdamas 
Montesguieu, Leibnitz'ą ir Moūser'į, Savigny vis delto nurodo, 
kad jų nesuvokta pati istorijos mokslo esmė, nes nepastebėta 
„das klare, lebendige Bewusstsein des Ganzen (aiški, gyva visu- 
mos sąmonė), kurią visada reikią turėti galvoje, kad būtų galima 
suprasti atskirus istorijos faktus. 

Toliau prieina prie proceso tvarkos ir randa, kad ji netiku- 
si, ir net įstatymų keliu taisytina, taisytina greit ir pagrindinai. 
Ypač esą blogo iš advokatų anarchijos; terminų prailginimai ir 
netvarka, taip pat aktų begalinis siuntinėjimas, kuris turįs būti daug 
įvairių instancijų, esą pašalintini. Bet kartu pabrėžia, kad nėsą 
reikalo tą tvarką visiškai suvienodinti. Ta pačia proga pasinaudo- 
damas nurodo, kad įstatymų leidėjas be įstatymų su politiškuoju 
pagrindu turįs dar pašalinti esamus civilinėj teisėj prieštaravimus 
ir sudaryti visų papročių rinkinį. Tačiau čia pat pastebi, kad 
prieštaravimų pašalinimas būtų pavestas teismams, kurie tuo rei- 
kalu darytų privalomų parėdymų, o papročiams surinkti reikią 
pasinaudoti Romos pretorių pavyzdžiu. Ragina visus juristus 
imtis papročio teisės tyrimo darbo, ištirti tautos dvasią ir pada- 
ryti tai, ką Romos juristai padarė. Ar ateisiąs laikas, kada gali- 
ma būsią parašyti teisynas, Savigny, nereikšdamas savo aiškios 
nuomonės, pataria laukti, ką laikas pasakysiąs. Bet šiaip ar taip 
jo neigiama nuomonė pasireiškia paskutiniuose to skyriaus žo- 
džiuose, kurie taip skamba: „Aš nesakau, kad ta padėtis kada 
nors ateitų: tai pareina nuo rečiausių ir laimingiausių apystovų 
susivienijimo“ (135). 

9) Vėl sugrįždamas prie naujųjų teisynų, Savigny iš anksto 
pasisako, kad del Code Napolėon negalį būt daugiau kalbos, 

nes tai esanti tik „ūberstandende politische Krankheit“ (nenuga- 
lima politinė liga (135). Apie antruosius du teisynus — austrų 
ir prūsų -— taip pat iš ėsmės nebekalba, nes, matyt, skaitosi su 
įvykusiu faktu ir pataria apsvarstyti, kaip galima būtų išvengti 
tos blogybės, kuri galinti kilti iš tų naujų, istorijos nepagrįstų 
teisynų" Savigny nė vienam akimirksniui negali užmiršti istori- 
jos reikšmės. Jis ir čia vėl daro išvadą, kad tas teisės mokslas, 
kuris nepagrįstas istorijos mokslo metodu, kurio kiekvienas dės- 
nis neištiriamas iki pat šaknų — ne tik neprogresuojąs, bet dargi 
regresuojąs. Tokį pavyzdį jis matąs prancūzų teisės moksle. 

10) Teisės mokslas, kuris būsiąs pagrįstas tais naujais tei- 
synais, negalėsiąs būti grynas mokslas, nes jo medžiaga, jo ob- 
jektas neturėsiąs būtinojo pagrindo, tikrųjų istorijos šaltinių. Be 
to, įvedant naują teisyną, visa vokiečių tauta būsianti suskaldyta 
į tris dalis: prūsus, austrus ir likusias šalis. Tuo tarpu šis daly- 
kas esąs visiškai negalimas, nes visos tos trys dalys turinčios 
vieną ir tą pačią kalbą. Iš čia aiškus tautos skaldymas esąs ma- 
tyti. Iš savo pusės tai tautos vienybei palaikyti, kuri parodžiusi 
savo didžiulę praktišką reikšmę Napoleono karo metu, Savigny 
reiškia pageidavimą, kad aukštasis teisės mokslas, kuris iki šiol 
taip nevienodas, būtų suvienodintas. Šitos mokslo vienybės už- 
davinys turįs būti — ištirti vokiečių teisės istoriją ir iš to su- 
daryti bendrą teoriją. 

11) Ginčas su Thibaut teesąs ginčas del priemonių, o ne del 
dalyko esmės. Thibaut siūlomos priemonės esančios neprimtinos, 
nes teisynas parašyti nesą taip lengva, kaip tatai Thibaut manęs; 
tam reikalui trūkstą ištirtos medžiagos, žmonių ir k. 

12) Čia, visa ką sutraukdamas į daiktą, Savigny pasisako, 
kuriais klausimais jis sutinkąs su tais, kurie siūlo naujus įstaty- 
mus, būtent: „Mes norime rasti pamatą vienai tikrai teisei, kuri 
būtų laisva nuo visokio savivaliavimo ir neteisėtumo jau- 
smo“ (161). 

Šiam tikslui pasiekti jie reikalaują teisyno, o jis tikra prie- 
mone telaikąs vieną organiškai progresuojantį teisės mokslą, ku- 
Tis visai tautai esąs bendras. Taip pat del įvertinimo dabartinės 
padėties nesą skirtumų, nes visi matą, kad ji esanti labai menka. 
„Bet jie šio blogumo priežastį mato teisės šaltiniuose ir ista- 
tymų keliu nori jį pataisyti, 0 aš tas priežastis matau mumyse 
pačiuose ir tvirtinu, kad mes nesame pašaukti najam teisynui 
sukurti“ (161). 


ss S 


Savo rašinį Savigny baigia Melachton'o lotynų kalba pasa- 
kytais žodžiais, kurie jam skambą, kaip šiandien ištarti?). 


2. Zeitschrift fur geschichtliche Rechtswissen- 
schaft“. I-mas tomas 1815. Prakalba., 


Pasisakęs, jog apie naujai leidžiamąjį žurnalą susispietę tie, 
kurie vienaip maną apie teisės mokslą, Savigny nurodo, kad da- 
bar viešpataujančios dvi teisės mokslo kryptys. Savąją kryptį pa- 
vadina istoriškęja, o antrąją vadinsiąs neistoriškąja del to, kad 
šiajai nesurandąs net tinkamo vardo, nes ten susirinkę įvairių 
pažiūrų žmonės: įvairūs filosofai, praktikai ir kiti pasivadinę 
sveiko proto žmonėmis. 


Atsikirsdamas prieš tuos, kurie moko, kad kiekviena gadynė 
esanti savita nuo praeities visiškai nepriklausoma, kad istorija te- 
esanti tik paprastas moralei ir politikai pavyzdžių rinkinys, Sa- 
vigny sako: „Taip, kiekviena gadynė nesukuria savivaliavimo 
keliu sau atskiro pasaulio, jos ypatingumai yra neatskiriamai su- 
siję su visu būtuoju laiku“ (3). „Tuo būdu istorija nėra tik pa- 
prastas pavyzdžių rinkinys, bet ji yra tas vienintelis ir teisingas 
mūsų pačių kelias“ (4). Savigny tiek nuolankus praeičiai ir jos 
mokslui, istorijai, kad jis turi paneigti žmogaus aktyvumą. 
Priešintis praeičiai, pasak Savigny, ne tik neprotinga, bet tiesiog 
esą negalima lygiai taip, kaip esą negalima priešintis tautai ar 
valstybei.  Pastangas atsiskirti nuo praeities ir sudaryti savo ne- 
priklausomą gadynę Savigny vadina istoriškuoju egoizmu (ge- 
schichtlicher Egoismus), o teoretinius tam siekimui pamatuoti 
raštus — paprastais literatūros raštais. 


Teisės atžvilgiu esąs aiškus skirtumas tarp istorininkų ir 
neistorininkų. Istorininkai teisės medžiagos iešką visoj bendro- 
joj tautos praeity, vidujinėj tautos esmėj; sąmoningas kurio nors 


7) Štai tie žodžiai: „Nam mihi aspicienti legum libros, et cognita peri- 
cula Germaniae, saepe totum corpus coherrescit, cum reputo guanta incommoda 
secutura sunt, si Germania propter bella anitteret hanc eruditam doctrinam ju- 
ris et hoc curiae ornamentum... Non igitur deterreamur periculis, non fragamur 
animis,... nec possessionem studii nostri deseramus... Itague Deus flectat 
animos principum ac potentum ad hujus doctrinae conservationem, magnopere 
docet optare bonos et prudentes. Nam hac remota, ne dici potest guanta in 
aulis tyranis, in judiciis barbaries, denigue confusio in tota civili vita secutura 
esset, guam ut Deus prohibeat, ex animo petamus“. 

laikotarpio veikimas jiems esąs ne kas kita, kaip ieškojimas pra- 
eity to, kas buvo, kas jau nyko, o kas dar, gerai peržiūrėjus, at- 
naujintina. Jokiu būdu teisei turinį negalįs duoti koks nors sa- 
vivaliavimo aktas. Neistorininkai maną visiškai priešingai; jiems 
rodąsi, kad teisė galinti būt laisvai kuriama ir keičiama vien 
įstatymų keliu, vien įstatymo leidėjo savivaliavimu, kuris tik da- 
bartį temato. Teorijos atžvilgiu tasai skirtumas esąs kolosalus; 
bet praktikoj, kadangi ir neistorininkai nesą laisvi nuo praeities 
jausmo, tas skirtumas nesąs toks ryškus. 

Baigdamas savo programinę prakalbą, Savigny kviečia visus 
teisininkus dėtis prie to bendro darbo; prisidėti esą galima tiek 
raštais, tiek vidujiniu prijautimu. Teisininkų bendradarbiavimas 
esąs ypač dabar svarbus, kada tėvynė tiek daug smūgių nuken- 
tėjusi. 

Leidžiamajame žurnale būsią dedami tik istorijos mokslo 
straipsniai, be ne praktikos. Bet čia tuojau Savigny suminkšti- 
na toną sakydamas: „Taip nėra, būk tarp istoriškosios krypties 
ir neistoriškosios — veikia absoliutiniai priešingumai, priešingai, 
praktikos darbas gali būti varomas gryniausia moksliška prasme, 
kaip tai galima pastebėti senosios Romos juristų responsose nuo- 
stabų praktikos ir istorijos suderinimą“ (14-15). 


3. Antrosios „Vom Berui...“ laidos prakalba 
1828 m.3). 


Antrojoj prakalboj Savigny pasisako, kad jo veikalo pirmoji 
laida buvusi rašyta visiškai kitokiose, ypač politinio gyvenimo, są- 
lygose. 1814 m. buvę tie laikai, kada vokiečių tautos gyvybei 
grėsęs pavojus. Bet šie metai buvę ir išsilaisvinimo metai, tad 
suprantama esą kodel tais metais viešai prabilta. Tada pasigirdę 
ir pirmieji vieši balsai del kodifikacijos. Tokias Savigny nurodo 
išorines priežastis. 

Dabar ir pats Savigny savo veikalą kitaip vertinąs, ir jeigu 
dabar reikėtų tuo pačiu klausimu pasisakyti, tai esą būtų gero- 
kas skirtumas, ypač tas skirtumas būtų ryškus ten nurodytų dės- 
nių pamatavimuose. Dabar leidžiąs naują nepakeistą laidą ir 
tik pačioj prakalboj paaiškinsiąs kurias-ne-kurias vietas, būtent: 


5) Čia šią antrosios laidos prakalbą, kuri iš esmės ničniekuo istoriško- 
sios teisės mokyklos mokslo nepaliečia, nurodau tik del to, kad ji 1) parodo 
Savigny nuomonių pakitimą, kas iš jo paties prisipažinimo matyti, 2) aiškiai 
įrodo tą Savigny kontrrevoliucinę nuotaiką, kurios įtakoj jis rašė savo pirmają laidą. 

1) tas išsireiškimas, kuris buvęs priekaištas filosofijai del jos pa- 
viršutiniškumo (48 pusl.), kalbant apie teisę, buvęs taikintas ne 
filosofijai bendrai, o tik į nevykusį Wolf'o filosofijos teisės rei- 
kalams pritaikinimą; 2) prisipažįsta, kad VII skyriuj perdaug pa- 
žeminęs prancūzų naujųjų teisės mokslininkų autoritetą, ir kad 
tai padaręs iš dalies del „pakilusios blogos prieš tuos kaimynus 
nuotaikos, kuri tuo metu taip natūrali buvo“, iš dalies gi del 
nepakankamo tikrosios dalykų padėties žinojimo; pagaliau, 3) pa- 
sisako, kad universitetai (ypač Prūsijos), kuriuos jis pirmojoj lai- 
doj apkaltinęs del nekooperavimo, visiškai prielankiai žiūrį į tą 
bendrą darbą. 


4. Antrosios „Vom Berui...“ priedai. 


Prie tos pačios laidos pridėti 2 priedai: a) Stimmen fir 
und wider Gesetzbiicher, b) Analyse des observations des Tri- 
bunaux d'appel et du tribunal de cassation sur le projet de 
code civil. Antrasis priedas istoriškosios mokyklos teorijos ne- 
liečia, 0 pirmasis, atsakinėdamas į įvairius to laiko juristų raštus, 
dėsto istoriškosios mokyklos pagrindus. Tad čia žemiau patiekiu 
mintis pirmojo priedo, kuris išspausdintas iš Zeitschrift fūr ge- 
schichtliche Rechtswissenschaft“ 3 sąsiuvinio 1817 m. 

Mažutėj to priedo įžangoj Savigny pasisako, kad nors kilę 
ginčai turį ir blogų ypatybių, tačiau ginčytis reikią. Jis siūlo 
vengti tik ožiško partyviškumo. 

Polemika su Thibaut. Savigny nurodo ir pabrėžia, kad 
teisė nuolat kitėjanti. Faktiškai nesą nė dalelės teisės, kuri ne- 
kitėtų. Kaip žmogaus kūnas auga ir bręsta, taip lygiai ir kie- 
kvienos tautos teisė kitėjanti ir tobulėjanti. Tas teisės kitėjimas 
jokiu būdu negalįs būt sulygintas su rūbų pamainymu, kurie sa- 
vivaliavimo keliu esą uždedami ant žmogaus kūno, paskiau nu- 
imami ir naujais rūbais pamainomi. Iš to seka, kad teisės plė- 
tojimasis negalįs būt dirbtiniu būdu nutrauktas. Į tą klausimą, 
„ar (kaip aš tikiu) teisė, kuri kartu su tauta gimė ir net tai pir- 
moj pradžioj buvo svetima, bet per ilgus šimtmečius su ja (tauta) 
kartu gyveno, pasidarė dalis jos (tautos) pačios esmės, arba ar 
(anot priešininkų mokslo) kiekvienas momentas gali ir turi klausti, 
kuri teisė sekantį momentą turi galioti“ (166) ?), tegalinti atsakyti 


9) Citata imta iš antrosios „Ūber Beruf...“ laidos 1828 m. Čia ir pusla- 
pis tos laidos pažymimas. 

tik istorija. Kadangi teisės istorijos mokslas ypačiai reikalingas 
esąs teisės mokslui, tai jis pasiūlo sustiprinti teisės istorijos mok- 
slą ir duoda praktiškų tuo reikalu patarimų, būtent: pataria val- 
džiai numatyti jaunus vyrus, kurie sutiktų valdžios paremiami 
mokytis teisės istorijos, o istorijai mokytis nepakanką pačiuose 
šaltiniuose knistis, bet reikią pats įvairių šalių gyvenimas pažinti. 
Tokias šalis Savigny numato Angliją, Daniją, Švediją ir kitas. 

Feuerbach'as savo rašte „Beweislast in Civilprozess“ 
1816 m. pasisako ir teisės istorijos klausimu, būtent, jis sako: 
„Istorija aiškina, kaip kas nors pamažu susidarė, bet, kaip ir kas 
turi būti, istorija nieko nesako. Kas istorijai priklauso, tas gyve- 
nimui jau yra miręs“ (17). Į tai Savigny atsako paklausimu: ar 
galima organiškos padėties dabartį suvokti kitaip, negu sąryšy su 
praeitimi, t. y. kitaip, kaip genetišku būdu? 

Paliesdamas 1813 metais išleistąjį Bavarų baudžia- 
mąjį teisyną (Bairisches Criminalgesetzbuch), Savigny nu- 
rodo, kad tas teisynas ir visa gausybė novelų taip supainioją da- 
lyką, jog net geriausias praktikas negalįs jame susivokti. Šita 
pastaba Savigny tiki atsakysiąs į Thibaut užmetimus del pozi- 
tingosios teisės painiavos ir neaiškumų. 

Polemika su Pieiffer'iu 9). Savigny džiaugiasi, kad ir prak- 
tikai šiuo klausimu prabilę; kadangi jie betarpiškai dirbą pačia- 
me gyvenime, tai jų balsas turįs ypač daug sakyti. Pieifie'ris 
yra tos nuomonės, kad reikia sudaryti nauji įstatymai, ir kad 
tiems naujiemsiems įstatymams sudaryti reikai sukodifikuoti 
visus iki šiol veikiančius įstatymus, o taip pat ir papročio teisę. 
Tas kodeksas turįs būti trumpas, maždaug kaip Austrijos, bet ne 
kaip Prūsijos. Be to, Pfeilter'is paliečia vedybų ir piliečių teisių 
klausimus. Vedybos, pasak jo, turėtų būt registruojamos valsiy- 
bės, bet ne bažnyčios organų, valstybė turėtų laikyti visiškai tei- 
sėtomis ir tas vedybas, kurios būtų vien tik pasauliniu būdu 
visiškai be bažnyčios — sudarytos; be to, turėtų būt palengvinti 
persiskyrimai. Pagaliau Pfeifier'is nurodo tą nenormalią padėti, 
kuri dabar esanti susidarius, skiriant gyventojus į dvi rūšis: 
čiabūviai (Einheimische) ir svetimieji (Fremden), ypač gi visur 
ryškus skirtumas esąs daromas tarp žydo ir krikščionio. Ta pa- 
dėtis esanti niekas daugiau, kai barbarų palikimas. 


10, Pieifier, Ideen zu einer neuen Civilgesetzgebung fr Deutsche Staaten, 
Gėttingen 1815. 

Savigny, žinoma, nuneigia kodifikacijos reikalą. Vedybų 
aktai pasaulinių būsią nesulyginamai blogiau vedami; o del ve- 
dybų be bažnyčios sudarytų pripažinimo, tiesiog nusistebi, kaip 
geri, dori žmonės galį taip toli nueiti. Šitoks pripažinimas pa- 
naikinsiąs skirtumą tarp krikščionių ir nekrikščionių. Atsisky- 
rimų palengvinimas sumažinsiąs vedybų vertę. Praktikoj labai 
retai tepasitaikąs tikras vedybų perskyrimo vidujinis reikalas, pa- 
galiau, visiškai klaidinga esanti pažiūra į teisę, „kad ji vien rū- 
pintųs atskirų asmenų aukščiausia laisve“ (176). Pieiffer'io nuro- 
dytas susidariusis gyventojų tarpe skirtumas įvykęs del to, kad 
jau seniai esanti pamesta piliečio sąvoka, kad dabar tik žmonės 
ir valdiniai teesą žinomi. Tai atsitikę del blogai suprasto hu- 
manizmo įtakos ir del to, kad valdžioms maloniau buvę turėti 
pasyvų valdinį, negu pilietį, Bet jis (Savigny) negalįs suprasti, 
kaip galinti sveika būti valstybė be tikro piliečio. Jei būsianti 
gerai suprasta piliečio sąvoka, tai būsiąs aiškus skirtumas tarp 
piliečio ir svetimšalio. Čia pat pastebi, kad ir prieš svetimšalius 
negalinčios būti vartojamos žiaurumo ir nežmoniškumo priemo- 
nės, — ir Romoj svetimšaliai buvę globojami pretoriaus (praetor 
peregrinus). Ypač tarp Europos tautų turįs būti bendrumas, 
bet „visų ribų panaikinimas yra nenatūralus dalykas...“ Pagaliau, 
žydai savo vidujine esme yra ir paliks mums svetimi“ (75). 

Prieš Almeudingeną"), kuris prieina prie tų pačių išvadų, 
prie kurių Thibaut priėjo, Savigny trumpai primena tuos motyvus, 
kurie buvo atkreipti prieš Thibaut. 

Balsai prieš teisyną. Čia Savigny pamini Hugo, kuris esąs 
šviesaus ir visapusiškai išmokslinto proto žmogus, ir kuris 
taip pat pasisakąs prieš kodifikaciją Kartu pamini porą 
praktikų, manančių, jog dabartinis laikas esąs pašauktas teisy- 
nui parašyti. Toliau paliečia Schrader'į, kuris nurodo, kad tūlas 
blogai suprantąs istoriškąjį teisės vystymąsi, būtent, manąs, kad 
valstybė visiškai neturinti rūpintis teise. Tik paprastai blogų re- 
zultatų sulaukiama toj valstybėj, kur pati valdžia leidžianti įsta- 
tymus, nes visada tų įstatymų būsią arba per daug, arba per ma- 
žai. Schrader'is!?) nurodo Romos pavyzdį, kur nuo pat 12 lente- 
lių įstatymo beveik neišleista jokių naujų įstatymų, o vien nuo- 


My Almendingen, Politische Ansichten ūber Deutschlands Vergangenheit, 
Gegenwart und Zukunit, Wiesbaden 1814 m. 

12) Schrader, Die pratorischen Edicte der Romer auf unsere Verhaltnisse 
iibertragen, Weimar 1815. 

lat reviduojamais pretorių ediktais plėtota teisė, pasiūlo kiekvienai 
Vokietijos valstybėlei kas dešimis metų sudaryti kolegiją, kuri tik 
vienerius metus posėdžiautų ir leistų panašių į pretorių ediktus 
parėdymų. Kolegija turinii susidaryti iš 7 narių: teisingumo mi- 
nisteris — pirmininkas, vienas narys deleguotas iš žemės tarybos 
(Landrat), o kiti penki turį reprezentuoti: 2—teisėjus (žemesnių ir 
aukštesnių teismų), 2—advokatus (vienas žemesnių — kitas aukštes- 
nių teismų) ir, pagaliau, vienas — juristas teoretikas. Kiekvienas 
šių trijų luomų pasiūlo po 3 kandidatus, o vyriausybė turinti tei- 
sę iš tų kandidatų parinkti reikalingą kolegijos narių skaičių. Di- 
desnės valstybėlės galinčios tą kolegijos narių skaičių dvigubai 
ar trigubai padauginti. Kolegija leidžianti ediktus ir juos priiman- 
ti paprasta balsų dauguma, bet jei reikia pakeisti jau veikianti 
teisė, tai turinti būt kvalifikuota balsų dauguma — ?/,. 

Kolegijos priimtieji ediktai tegali būt keičiami tik iki 100 
metų, o vėliau ne, 

Savigny nurodo, kad vyriausybė turinti turėti veto teisę, be 
to, į pačią kolegiją žiūri labai pesimistiškai, nes ji galinti greit 
padaryti ką nors panašaus į „gesetzbuch“, ypač esanti nepriimti- 
na kolegija visai Vokietijai. 

Darydamas esamosios teisės padėties santrauka, Savigny ran- 
da dvi jos puses: materialinę ir iormalinę. Jei esąs pagrįstas už- 
metimas, kad dabartinė padėtis bloga, tai reikią padaryti tik ku- 
rių-ne-kurių pegerinimų, „bet nieko pagrindinio ir pastovaus ne- 
galima padaryti“. Formalinė pusė. Negalima esą teisė vertinti 
vien išorine jos forma, nes, „besivejant išorinę, paviršutinę formą, 
labai greit galima sugadinti vidujinę mūsų teisės esmę“ (186). 
Savigny vienintelę ir geriausią išeitį matąs tik juristų gerame iš- 
auklėjime. Taip pat valstybė turinti nepasilikti pasyvus teisės plė- 
tojimosi žiūrėtojas. „Kaip tik yra daugiau negu vienas būdas vals- 
tybei geriausiu būdu veikti (189). Čia nurodo, kad valstybė tu- 
tinti turėti panašų į Romos pretorių organą, kuris sektų „viduji- 
nę teisės kuriamąją jėgą“. Bet yra ir kiti būdai, kaip valstybė be- 
tarpiškai gali veikti teisės padėtį, visiškai netrukdant jos viso plė- 
tojimosi“, būtent: jis pataria laiks nuo laiko paaiškinti, kurie anks- 
tybesni parėdymai dar tebeveikia, o kurie jau nustojo veikti, nes 
iš tikro nesą galima susiorientuoti be tokių parėdymų. Tokių pa- 
aiškinimų rinkinį siūlo pavadinti „Codex constitutionum“. Baig- 
damas pasisako, kad sutinkąs su Thibaut nurodymu, jog nuolat 
„auganti teisės istorijos ir literatūros masė sudaranti sunkenybių 


profesoriams, studentams, valdytojams, teisėjams ir kitiems. Tad 
Savigny siūlo visą tą medžiagą sutvarkyti pagal vieną planą, ku- 
rio pagrinde turįs būti vienas tikslas. Tikslo vieningumas turįs su- 
vienyti visus priešininkus į vieną bendrą vokiečių tautos darbą. Tas 
bendras darbas ir esąs tas mūsų laiko pašaukimas. Čia pat Savigny 
pasiūlo tą tvarką ir būdą, kaip tas darbas turi būti padarytas. 1) 
Visiškai smulki teisės istorija, ypač su tobulu šaltinių sąryšiu. 2) 
Kiek tatai reikalinga, gerai pagrįsta šaltiniais ir surišta su tų šal- 
tinių išaiškinimu dogmatika. 3) Literatūra, ir, būtent, su turinio 
nurodymu, taip pat su įvertinimu, ką raštai sako apie visą, ką 
apie atskiras nesurištas dalis. 4) Pagaliau, nors ir nėra būtino rei- 
kalo, nurodytina politiškos pažiūros, pageidavimai ir pasiūlymai“ 
(190). 


C. Pirmasis istoriškosios teisės mokyklos periodas. 


1. Pirmieji romanistai. 


Naujai sukurtoji Savigny istoriškoji teisės mokykla, nors filo- 
sofiškai teoretiniu atžvilgiu ir silpnai tepagrįsta, susilaukia daug 
sekėjų, ypač jaunųjų juristų tarpe. Tačiau vaisių laukti taip ūmai 
netenka, nes reikia palaukti, kol praeis vasara, kol ateis ruduo su 
savo vaisiais. Istoriškosios mokyklos vasara truko iki maždaug 
1828 metų. Per keturiolika metų teoretiniu atžvilgiu istoriš- 
kajai teisės mokyklai nieko naujo neduota: ji paliko gryna, Savigny 
pirmųjų metmenų teoretinė struktūra, tačiau ant to naujojo 
pagrindo pradedama kurti ir plėtoti atskiros teisės disciplinos, 
ypač romėnų teisės mokslas. Čia, šiame laikotarpyje, pažymėtina 
visa eilė mokslininkų, kurie, remdamies naujuoju teisės moklso 
pagrindu, rašo įvairiais teisės klausimais. Pavyzdžiui: Gėoschen'as, 
Gajus Ausgabe 1820, Hasse, Die Culpa des Romischen Rechts, 
1815; Das Giūterrecht der Ehegatten nach rėmischem Recht 1824; 
Blume, Hasse, Puchta ir Pagge išleidžia „Rheinisches Museum fir 
Jurisprudenz“ 1828 m. Šis žurnalas apima net kalbotyrą; Lohr'as, 
Theorie der Culpa, 1806 ir nebaigtas Justiniano „Corpus juris 
civilis“; Unterholzner'is „Entwurf zu einem Lehrgebūude des bei 
den Romern geltenden Rechts“, 1817, Ausfūhrliche Entwicklung 
der gesamten Verjūhrungslehre aus den gemeinen in Deutschland 
geltenden Rechtes“ 1828. Civilinio proceso srity daugiausia pasi- 
darbuo;a Klenze Warnkėnig'as, Bethmann - Hollweg'as ir Hefi- 
ter'is. Biener'is — baudžiamojo proceso srity. Dirksen'as visą laiką 

dirba romėnų teisės istorijos srity, jis tiek savarankiškas, kad net 
su Savigny dažnai susikerta, 


2. Pirmieji germanistai. 


Aukščiau pažymėti asmens yra gryno kraujo romanistai, 
bet jau pačioj istoriškos teisės mokyklos pradžioj, jos užmazgoj, 
glūdėjo ir kita kryptis—germanistų. Apie tas dvi istoriškosios 
teisės mokyklos kryptis plačiau kalbėsiu vėliau, dabar tik pažy- 
mėsiu, kad jau ir šitame pirmajame istoriškosios mokyklos pe- 
riode pradeda rodytis ir germanistų kryptis, kuri, vietoj romėnų 
teisės istoriškojo tyrinėjimo, tyrinėja germanų teisę. Šio laiko- 
tarpio žymesni germanistai buvo: Eichhorn'as, Rogge, Homeyer'is, 
Lancizolle ir k. 


3. Hegelis ir Gans'as. 


Nors Savigny sukurtoji grynai romantiškai istoriška moky- 
kla iš pat pradžių imponavo juristams ir jos gyvenimas rodėsi 
visiškai užtikrintas, tačiau pasirodžiusi dvidešimtais metais Hegel'io 
filosofija nedavė progos istoriškajai teisės mokyklai triumiuoti. 
Istoriškoji mokykla, norėdama laimėti kovą, turėjo glaustis prie 
tilosofijos, kurią iš pradžios buvo pajuokusi. Vienas istorijos faktų 
aprašinėjamas, kad jis ir geriausiai būtų padarytas, dar nepaten- 
kina visos teisės mokslo, kuris reikalauja ne tik istorijos, bet ir 
sistemos, o šioji nėra paprasta istorijos išdava, bet tilosofiškai 
teoretinio darbo sudaryta sistema, kuriai surinktoji medžiaga tėra 
tik medžiaga ir daugiau niekas. Iš pradžios Hegelio filosofija 
istoriškai mokyklai net patiko. Ypač patiko Hegel'io išgarsėjęs 
filosofijos dėsnis „was vernūnitig ist, das ist wirklich, und was 
wirklich ist, das ist vernūnitig“, nes jame istoriškosios teisės mo- 
kyklos šalininkai matė savo teorijos filosofinį pamatavimą. Be to, 
šis dėsnis pasmerkė prigimties teisės teoriją, kuri beveik nesi- 
skaitė tu tuo, was wirklich ist. Jei istoriškoji mokykla tepripa- 
žįsta tik tai, kas tikrai buvo ar yra, tai ji, einant Hegel'io dėsniu, 
remiasi protingu, pripažįsta tik tai, kas protinga. 

Tačiau tas išeiginis Hegel'io filosofijos punktas, kurį ir isto- 
riškos mokyklos atstovai iš dalies pripažino, vis delto negalėjo 
pašalinti to konilikto, kuris tarp tų dviejų mokyklų turėjo įvykti, 
Tuo tarpu kai Savigny išeina iš tautos sąvokos ir prie tos sąvo- 
kos palieka, — Savigny daugiau poetiškai negu logiškai sukuria 

motto, kuri paimta iš Thibaut apkaltinimo, kurį jis kreipė prieš 
istoriškosios mokyklos mikrologiją. „Dešimt gyvų paskaitų apie 
persų ir chiniečių teisės santvarką daug tikresnį teisinį jausmą studen- 
tams sužadins, negu šimtas apie bėdojančius klaidžiojimus, ku- 
riais paveldėtojas vedamas nuo Augusto iki Justiniano“. Vėliau, 
1828 m. Gans'as prisipažįsta, kad jo veikalo pradžioj buvusi per 
stipri kanonada prieš istoriškąją teisės mokyklą, jis daro net pa- 
stangų susitaikinti su istoriškosios mokyklos atstovais, bet nepa- 
vyksta, nes istoriškosi0s mokyklos galva Savigny laikosi lyg 
nuošaliai ir šaltai dirba darbą, visiškai nepriklausomą nuo Gans'o. 
Kas kita Puchta. 1839 m. pasirodęs paskutinis Gans'o veikalas 
„Ūber die Grundlage des Besitzes, eine Duplik“ vėl pradeda 
kovą. Gans'o kritika žymiai paveikė Puchtą, kuris daug ėmė 
iš Gans'o minčių. Bendrai reikia pasakyti, kad per Gans'ą ir 
Puchtą įnešamas į istoriškąją mokyklą naujas, spekuliatyvinis ele- 
mentas, kurio ryškūs pažymiai raudonu siūlu eina per visą ?-jį 
storiškosios mokyklos periodą (maždaug nuo 1828 iki 1850 m.) 


Ist. teisės mok. Vok. 5 


IV. Antrasis istoriškosios teisės moky- 
klos periodas (žydėjimo periodas). 


1. Bendros pastabos. 


Pirmasis istoriškosios teisės mokyklos periodas, kuris tęsėsį 
nuo tos mokyklos sukūrimo iki 1828 metų, kada Puchta parašo 
I-jį tomą „Gewohnheiisrecht“, buvo vien Savigny teoretinis dar- 
bas. Tame pirmame periode lengvai pastebimi trys vyraujantieji 
elementai: empiriškai istorinis, evoliucinis ir romantinis. Empiriš- 
kai istorinis elementas reiškiasi ten, kur Savigny reikalauja tirti 
teisės istoriją, o tirti reikalauja del to, kad tų laikų vokiečių tei- 
sė buvo susidariusi iš romėnų ir germanų teisės; tad, kad būtų 
pažinta dabarties teisė, reikia pažinti jos grynieji elementai: ro- 
menų ir germanų teisės. Evoliucinis elementas ypač ryškus ten, 
kur Savigny teisę suvokia kaip organišką vystymąsi. Nėra nė 
vieno momento, kada tas vys'ymasis sustotų — es gibt kein Au- 
genblick des Stillstandes. Pats vystymasis (evoliucija) Savigny, 
matyt, nėra suprastas ta prasme, kad nuolat tobulėja, jis gali būt 
ir neigiamas, t. y. menkėti. Evoliucijos išeiginis punktas Savigny 
nurodytas mistiškoj tautos sąmonėj (Volksbewusstsein), o jos 
ga'utinis punktas arba nyksta neribotoj — tiesa, Savigny visiškai 
nenumatytoj — ateity, arba jo galas yra ten, kur tauta, pasak 
Savigny, miršta. Romantinis elementas ryškiai pasireiškia prigim- 
ties reikalo (Naturtriebes) užakcentavime, primato pagarboj savai- 
me besiplėtojančiai prieš intelektuališkai tveriančią jėgą — pasy- 
viteto pirmenybė prieš aktyvitetą. Šioji pusė yra Savigny roman- 
tizmo pozityvinė pusė, negatyvinė pusė pasireiškia neigiant rą- 
cionalizmą ir prancūzų revoliucijos iškeltas lygybės idėjas. 

Savigny istoriškoji mokykla neturėjo stiprių filosolinių pa- 
grindų, jos vyriausi argumentai buvo atsišaukimas į romėnų 
teisę ir Romos juristų autoritetą. Tokie argumentai galėjo impo- 
nuoti tik pačioj pradžioj, kol juristai buvo arba paprasti amati- 
ninkai, arba taip aukštai pakildavo į prigimties teisės rajonus, jog 
savo kojomis žemės nebesiekdavo. Bet, besibaigiant XIX šimtmę- 

čio pirmam ketvirdaliui, kada ta nenormali padėtis nyksta, kada 
iš vienos pusės filosolai labiau pradeda vertinti pozitingąją teisę 
(Hegel'is) — kada iš antros pusės patys juristai pradeda į mokslo 
vėžes sukti ir jomis važiuoti (Thibaut), tada istoriškajai mokyklai 
prieš akis turėjo atsistoti dilema, arba kapituliuoti prieš stipresnes 
mokslingesnes teorijas ir pasidaryti šiųjų verge, arba ieškoti 
naujų kelių, naujų pamatavimų, kuriais būtų sustiprintas rūmas 
prieš naujas vis didėjančias audras. Istoriškoji teisės mokykla 
sasirinko antrąjį kelią. Ji bevelijo pasiskolinti iš spekuliatyvinės 
filosofijos naujų jėgų ir jas sunaudoti savo teorijos pamatams 
pustiprinti. Tas jus pasirinktas kelias ne tik užtikrino padėtį kon- 
kurencijai išlaikyti, bet dargi padarė ją laikinu pergalėtoju. Isto- 
riškosios teisės mokyklos pergalės triumfas truko iki XIX šimtme- 
čio vidurio. Žmogus, kuris istoriškajai mokyklai gyvybės ugnies 
nešė, buvo jaunas Puchta. 


2. Pucht'os biograitija. 


Georg Friedrich Puchta gimė 1798 m. rugpiūčio 31 d. 
Ansbacho kunigaikštystėj Kadolzburge (Prūsijoj). Puchto's tėvas 
buvo taip pat juristas, tik ne teoretikas, bet praktikas, kuris tu- 
rėjo gabumų rašyti įvairiais teisės praktikos klausimais. Tėvo 
teisės srityse darbas dirbamas su dideliu atsidavimu turėjo, be 
abejonės, įtakos ir jaunajam Puchtai. 

Nuo 1811 iki 1816 m. Puchta mokosi Niūrenbergo gimna- 
zijoj, kurios rektorium tuo la ku buvo garsusis filosofas Hegevis. 
Šita aplinkybė turėjo paveikti Puchią. Nors dar tuo laiku gal 
Puchta negalėjo gerai suvokti net visos Hegelio filosofijos siste- 
mos, tačiau visiškai negalima abejoti, kad auklėtojas ir mokytojas, 
ypač toks savarankiškas mokslininkas kaip Hegel'is, nebūtų turė- 
jęs įtakos savo jauniesiems klausytojams, kurie dažniausiai 
mėgsta baigtą, sutvarkytą sistemą be jokios kritikos priimti-— jau- 
nam žmogui daugiau imponuoja autoriteias ir tikėjimas, negu 
kritiškas įsitikinimas. 

Aukštajam teisių mokslui studijuoti Puchta grįžta į savo 
tėviškę, Erlangeną!). Čia jis kiek arčiau susipažįsta su prigimties 
teisės profesorium Gros'u, apie kurį pats Puchta pamini, tik ne 
kaipo apie didelį mokslininką, bet kaipo apie labai darbštų žmo- 


1) Tuo metu Puchtos tėvas buvo Erlangeno teisėjas. 

gų. Matyt, tai buvo Puchta'i darbštumo pavyzdys?) Universiieto 
studijas tęsia iki 1820 metų. Daugiausia studijuoja romantiko 
Niebuhr'o ir Savigny raštus, kurie į jį daro didelį įspūdį. 
Bebūdamas universitete susipažįsta su Schelling'o raštais. Baigęs 
universitetą važinėja. Važinė,jimo tikslas — susipažinti su moksli- 
ninkais ir jų mokslo metodais. Tos kelionės metu Puchta būna 
Jenoj, Berlyne, Gėttingene, Romoj ir Heidelberge ir susipažįsta 
su Savigny, Hugo, Gėschen'u, Hasse, Ribbentrop'u,  Bethman - 
Hollwegu ir Thibaut. 

Del asmenų įtakos reikia pažymėti, kad netrukus Puchta, 
profesoriaudamas Mūncheno universitete, gana arti sueina su 
Schellingu, kuris tuo metu buvo Minchene. Tuo būdu Puchtos 
pažįstamų įtakingų mokslininkų būrelis gerai charakterizuoja pa- 
čią tolimesnių jo pažiūrų kryptį, būtent: Savigny galingiausia 
įtaka jį įstato į istoriškosios mokyklos vėžes, Schelling'o ir Hegel'io 
spekuliatyvinis e/ementas imamas drauge ir įnešamas į istošišką- 
ją mokyklą, o Thibaut įtaka daugiausia bus paveikus Puchio's 
dogmatinį metodą. 

1923 m. Puchta buvo pakviestas profesoriauti į Dorpatą, bet 
jis atsisakė ir priėmė Erlangeno universiteto pakvietimą užimti 
ekstraordinarinio profesoriaus vietą. Čia jis skailo romėnų teisės 
istoriją ir dogmą, bažnyčios teisę, vokiečių teisę ir teisės enciklo- 
pediją. 1828 m. užima romėnų teisės ordinarinio profesoriaus 
vietą Mūnchene. 1835 m., iš dalies vyriausybės spiriamas, iš da- 
lies laisvu noru eidamas, užima ordinarinio profesoriaus vietą 
Marburge; čia jis skaito romėnų ir bažnyčios teisę. 1837 m. skaito 
romėnų teisę Leipzigo universitete. Galop 1842 metais, Savieny 
pradėjus ministeriauti, Puchta pakviečiamas į Berlyną ir paski- 
riamas Savigny įpėdiniu. Čia Puchta, be gryno teorijos darbo, 
pradada ir praktiką, kuri jam labai sekasi ir išgarsėja kaipo ži- 
nomas civilisias. Be šių darbų, Puchta greit tampa matomiausiu 
asmeniu aukščiausiame tribunole. 1846 m. sausio 8 dieną Puchta, 
sulaukęs vos 47 m., miršta. 


3. Puchtos raštai. 


Jei Savigny raštai daugiausia istorijos turinio, tai Puchtos 
raštuose, priešingai, vyrauja sistematinis metodas. Čia, kol teks 
kiek plačiau paliesti Puchtos veikalą „Gewohnheitsrecht“, kuris 


2) Tai vienintelis asmuo, kurį Puchta savo autobiografijose pažymi. 

tik 1828 m. pasirodė, nors keliais sakiniais pravartu paliesti tuos 
Puchto's raštus, kurie dar prieš 1828 m. parašyti, juo labiau, kad 
ir juose kurios - ne - kurios istoriškosios teisės teorijos mintys pa- 
liečiamos. 


a) Patys pirmieji Puchtos raštai: disertacija — „de itinere 
actu et via“ 1820 m. „Grundriss zur Vorlesung iber juristische 
Encyklopėūdie und Methodologie“ 1822 m. istoriškai mokyklos 
teorijai neturi reikšmės, jei bent tik tai, kad jie parašyti roman- 
tiškai — antikvarinėj dvasioj. „Civilistische Abhandlungen“, ku- 
rio vos vienas tomas iš viso teišėjo, ypač paskutinis straipsnis, 
kuriame kalbama apie teisės istorijos periodus. „Ūber die Perio- 
den in der Rechtsgeschichte“ turi istoriškajai mokyklai reikš- 
mės, būtent: jis, stovėdamas ant istoriškos:os mokyklos evoliucijos 
pagrindo, nurodo, kad teisės brendimas einąs per tris periodus. 
Žinoma, Puchta mato teisės brendimo tris periodus tik su viena 
salyga, kad jis (teisės brendimas) eina niekieno netrukdomas. 
Jeigu, matyt, būtų kokie nors trukdymai, tai tas brendimas gal 
kitokius periodus pereitų. Tie periodai esą šie: 1) paprastuma — 
nekaltybės periodas (Einfachheit „Unschuldsperiode“), 2) įvairumo 
(Mannigtaltigkeii) ir, pagaliau, 3) periodas, kada teisės mokslas 
vėl pradeda įvairią medžiagą vienodinti, jungti bendrais principais 
(Wissenschaftliche Eincheit). Su šiuo periodu iš esmės pasibai- 
gianti (romėnų) teisės istorija. Žiugimo laikotarpis, kuris čia pri- 
eina kaip ketvirtasis periodas, tik atsitiktinai teturįs reikšmės, nes 
tame periode esąs į vokiečius recipuotas Justiniano corpus; jei 
pretorių ediktų pavidale būtų buvusi perimta romėnų teisė, tai 
šis ketvirtasis periodas tik tiek teturėtų reikšmės, kiek jis turįs 
reikšmės rytuose. Puchta mano, kad dabartiniu laiku vokiečių 
teisė perėjusi į trečiąjį augimo (evoliucijos) periodą, kurio pra- 
džią Puchta, matyt, linkęs datuoti istoriškosios mokyklos atsira- 
dimo data. 

Nors Puchta ir pasisako, kad Hegel'io filosofija nėra pa- 
remta istorijos faktais, kad jis bendrai atsistoja prieš Hegel'io 
filosofiją, tačiau tie trys periodai taip krinta į akis, kad čia ne- 
galima nepamatyti skolintos iš Hegel'io dialektikos sistemos. 

b) Dar ryškesnis Hepelio dialektikos apsireiškimas matyt 
Puchtos sekančiam veikale „Encyklopūdie als Einleitung zu Insti- 
tu:ionen - vorlesungen“ Berlin 1825. Čia Puchta net iš siaurų 
istoriškosios mokyklos ribų išeina ir nueina Hegel'io universalio 
istorijos pėdomis. Periodai jau visiškai kitaip suskirstomi: pirma- 

sis periodas jau apima visą romėnų teisės istoriją, antrasis pe- 
riodas, kuris ir dabar dar tebesitęsąs, apima visą laiką nuo pat 
Justiniano. Į teisės mokslų šeimą Puchta įskaito pilietinę, bau- 
džiamąją teisę ir abu procesus, o valstybės ir administracinės 
teisės priskiriamos į atskirą mokslų grupę (Staatswissenschaften). 
Čia jo, matyt, ypač norėta pasirodyti, kad jis yra gryno kraujo 
isioriškosios mokyklos atstovas, nes ne tiek įsitikinamai, kiek 
žiauriai kritikuoja visus tuos, kurie nesilaiko griežtai istoriškosios 
mokyklos skverno. 

Nors jau keletą kartų teko pažymėti, kad antrasis—žydėjimo— 
istoriškosios teisės mokyklos periodas prasideda 1828 m., tačiau 
čia, kalbant apie Puchtos aukščiau paminėtą enciklopediją, vis 
delto reikia pasakyti, kad daug pagrindinių minčių, kurios vėliau 
įeina į „Gewohnheitsrecht“ veikalą, jau čia išreikšia, tik del šio 
veikalo nepopuliarumo, o ano (Gewohnheitsrecht) populiarumo 
jos priskaitomos vėlesniam laikui, ypač, kad ten Puchta dar ryš- 
kiau jas formuluoja. Taip čia jau randame tokių išsireiškimų?): 
„Teisės sąvoka iš esmės yra susijusi su tautos sąvoka“. Jeigu 
klausiama, kaip teisė atsiradanti, tai visada kartu klausią: „Kaip 
atsiranda tauta, tautos sąmonė (Volksbewusstsein) ir kiekviena 
sąmonė apskritai“. O tai esą del to, kad „teisė atsiranda tautos 
įsitikinime (in der Ūberzeugung des Volkes) ir per tautos apie 
tai sąmonę (und durch das Bewusstsein des Volkes darūber). 
Šitas dėsnis tinka ne tik pačiai pradžiai... bet jis visiems laikams 
palieka teisingas“. Čia pat Puchta griežtai pastebi, kad klaidin- 
gai maną tie, kurie matą keletą teisės šaltinių, nes teisės šaltinis 
tesąs vienas vienintelis — tautos sąmonė (Volksbewusstsein). Tik- 
tai teisės išreiškimo būdai esą trejopi: jei betarpiškai pačios tau- 
tos elgesiu išreiškiama teisė, tai turime papročio teisę; jei kon- 
stitucijos reikalaujamu būdu per tautos atstovaujančius organus 
teisė išreiškimą, tai esą kalbama apie įstatymų teisę (Gesetzes- 
recht), jei pagaliau teisės reiškimą pasiimąs ant savęs mokytųjų 
luomas (mokslo ir praktikos), tai šitokia tautos reprezentatorių 
teisė vadinasi juristų teise (Juristenrecht). 

Puchta toj pačioj vietoj pareiškia, kad jis tuo pačiu klau- 
simu plačiau kalbėsiąs sekančiame savo veikale, kurio paruošia- 
muosius darbus jau dirbąs. Trumpai formuluodamas Savigny teo- 
riją, Puchta nurodo tą pagrindą, ant kurio jis, rašydamas naująjį 


3) Puchta, Encyklopūdie als Einleitung zu Institutionen-vorlesungen, Berlin 
1825, 68 puslapis. 

veikalą, atsistosiąs. Šitaip jis formuluoja Savigny teoriją: Savigny 
mokyklos charakteris glūdi tame, kad jis teisę laiko tautos gyve- 
nimo dalimi, teisė priklauso tautai, teisė kariu su tauta gimė ir 
iki pat dabartinės padėties kartu su tauta plėtojosi, dabartis su 
praeitimi rišami būtinu vidujiniu ryšiu“. 

c) „Gewohnheitsrecht“ I tomas, 1828 m., bendrai teoretinio 
pobūdžio, o II t, 1837 m., papročio teisės praktikos reikalams 
pritaikinimo klausimais kalba. 

Skaitydmas aukščiau paminėtą Puchtos veikalą, lengvai pa- 
stebi, kad autorius savo pareikštas enciklopedijoj pažiūras laiko 
lyg aksiomomis, kurios ne tik nereikalauja įrodymo, bet, priešin- 
gai, tomis savo aksiomomis matuoja istoriškus faktus. 

Pačioj pradžioj pasisako, kad čia bus kalba bendrai apie 
tai, kad mes pripažįstame prigimtinę tautos dvasios sąmonės ir 
valios giminystę, taip pat susidarymą bendros kalbos, vienos po- 
litinės santvarkos, vieno bendro teisinio įsitikinimo (13). Kiek 
toliau nusako materialinę nacionaliteto sąvoką: „taigi materialinė na- 
cionaliteto sąvoka yra dvasios giminystė ir ypatumai įvairiuose 
apsireiškimuose“ (5). 

Toliau Puchta kreipiasi į romėnų teisę ir ten ieško savo 
teorijai patvirtinimų, bet iš ten jis imasi, matyt, tik sau patinka- 
mas vietas, o nepatinkamas apleidžia. Ypač jis ryškiai save iš- 
duoda prisimindamas Ciceroną. Tobulas Cicerono mokslo apie 
papročio teisę išdėstymas esą būlų ne vietoj. Čia jo dabartiniam 
tikslui daug daugiau vertės turįs tik tai, ką jis laiko svarbesniu. 
Bet ne mano dalykas nurodinėti kiek tiksliai Pucht'os mokslas 
suderinamas su romėnų teisės mokslu. Man svarbu jo subjekty- 
vios pažiūros, kuriomis jis dėsto istoriškosios mokyklos teoriją. 
Tad štai žemiau keletas minčių, kurios rodo Puchtos pažiūras. 


Šitaip kilusi senovės romėnų teisė: „Yra viena teisės kilimo 
iorma, kuri gali būt pavadinta betarpiška, kiek teisė čia tikrai yra 
nacionalinis įsitikinimas apie teisinę laisvę, tiek ji (teisė) pati sa- 
vaime be jokio dirbtinio mediumo pasireiškia. Ši prigimtinė teisė, 
kaip ją del to galima taip pavadinti, pati save daro tuo pačiu- 
natūraliu keliu galiojančią, būtent, per įtaką, kurią padaro tautos 
įsitikinimas į atskirų tautos narių veiksmus. Tie veiksmai, kiek 
jie tos įtakos spiriami, vadinasi įpročiais (Sitte); o aną betarpišką, 
prigimtinę teisę, kuri per betarpišką įtaką išreiškiama, mes vadi- 
name papročio teise“ (9—10). 

„Antrasis teisės šaltinis, kuris yra greta papročio teisės, ku- 
ris įstatymų keliu konstitucijos nustatytų organų ir jos nustatytais 
būdais tautos teisinį įsitikinimą išreiškia, istorijos atžvilgiu yra 
vėlesnis (10). 

Romėnų teisės gyvenimas žymiai pakitėjęs tada, kada teisė 
pradėta tautos nutarimais publikuoti. Bet kadangi kiekvienam 
esą aišku, jog visas romėnų sudėtinis gyvenimas negalėjęs būti 
tvarkomas vien nutarimais ir tais trumpais įstatymais, kurie buvo 
urašyti XII lentelių, tai turį būt aišku, kad greta tų rašytų teisėsi 
dėsnių veikę ir kiti dėsniai, ir kad šieji turėję būti ne mažesnės 
reikšmės už pirmosius. „Romėnai ir po įstatymų įvedimo turėjo 
iš dalies įstatymais nustatytą teisę, iš dalies gi tektą, kuri vien tik 
įsitikinimu ir įpročiais buvo išreiškiama“ (15). Bendrai, romėnai 
griežtai neskyrę įstalymų teisės nuo papročio. 

Laikui bėgant tautos įsitikinimas pamažu pareinąs į tam tikrą 
luomą, būtent, juristų luomą. Tai atsitinką iš tos priežasties, kad 
iš vienos pusės teisės gyvenimas labai įvairėjąs, 0 iš antros — 
randasi vis didesnis reikalas tą įvairumą kaip nors vienodinti, 
mokslo principais rišti. Tas tautos įsitikinimas nesanti kokia nors 
paprasta aiskirų narių įsitikinimų suma, bet atskira iš pačios tau- 
tos esmės kylanti dvasia. Vadinas, čia nėra reikalo atskiriems 
nariams duoti savo įgaliojimus juristams, bet ta juristų teisė kaž- 
kaip savaime ant jų pereina. Romoj tuo laiku juristų uždavinys 
buvęs konkretų atsitikimą pritaikinti XII lent. įstatymams arba pa- 
pročio teisei, kuri veikusi greta anos. Per tokius juristų ir teismų 
aiškinimus ir taikymus tautos teisinis įsitikinimas įgijęs aiškias 
išorines formas. 

Romėnų teisė išsitobulinusi nejučiomis veikiančiomis viduji- 
nėmis pajėgomis, jos išsiplėtimas pasauly ėjęs kartu su valstybės 
išsiplėtimu. Iš antros pusės veikęs ir naujų žmonių į Romą atė- 
jimas, nes jie ateidami atsinešdavę ir savo teisę, kurią praetor 
peregrinus fiksavęs. „Tos teisės medžiaga tikriausiai buvo pačių 
peregrinų atsinešta, romėnai ją pažino iš pačių peregrinų teisinių 
veiksmų. Žinoma, Romos magistratai tą teisę traktavo savo švie- 
soj ir galvojimo būdu, ir šilas reiškinys savaime vedė prie ben- 
dros peregrinų teisės sudarymo“ (33). Jus gentium buvo papro- 
čio teisė ir tik tuo būdu atsirado, bet vėliau ji pereina į mokslo, 
juristų rankas, ir šieji toliau ją tobulina“ (40). Puchta, prisidėda- 
damas prie Savigny nuomones, tvirtina, kad pretoriaus eidiktai 
buvę ne kas kita, kaip nuolat ir nuolat kylančios papročio teisės 

kontrolė; pretorius buvęs toks organas, kurio pareiga — išlaikyti 
ir formuluoti papročio teisę. Iš čia aišku, kad Hugo, pavesdamas 
pretoriui leisti tik procesualinius parėdymus, klydęs. Abu preto- 
riai (urbanus ir peregrinus) šiuo atžvilgiu buvę lygūs, nes ir pre- 
torius peregrinus nebuvęs naujos teisės kūrėjas, o tik papročio 
teisės fiksuotojas. Tačiau pretoriai prisidėję ir prie naujos teisės 
kūrybos, bet tik tiek, kiek jie paruošdavę teisės mokslui medžiagos. 

Toliau, paliesdamas Romos juristų pažiūras, Puchta prieina 
prie išvados, kad Romos juristų pažiūrų į teisės šaltinius esą ne- 
galima atrasti. Pagal dabartinių juristų pažiūras esą trejopi tei- 
sės šaltiniai: 1) prigimtinis valių suderinimas (natūrliche Ūber- 
einstimmung des Willens), 2) įstatymų leidimas ir 3) mokslas. 
Romos gi juristai nepajėgę taip abstrakčiai suvokti teisės šaltinių, 
jiems tebuvę matomi tik išoriniai konkretūs pažymiai, kaip antai: 
leges, senatus consulta, edicta ir k. Tuo tarpu „toji teisė, kuri 
Romos juristų laikais galiojo, galiojo tik savo pirmapradžios (Ur- 
sprung) kilmės dėka iš dalies kaip betarpiškas tautos įsitikinimas, 
iš dalies kaip per tų pačių juristų mokslą pareikštą; pati vadina- 
moji įstatyminė teisė taip pat nebuvo kaip kokia nors vien įsta- 
tymu sukurta teisė, bet tai buvo įstatymdavėjo formuluota tautos 
sąmonė (Volksbewusstsein)“ (58). 

Nurodęs teisės kilimo šaltinius ir pavadinęs teisę atatinka- 
mai tiems šaltiniams papročio teise, promulguota teise ir juristų 
teise, Puchta reikalauja griežtai atskirti teisės kilimo formos nuo 
teisės pažinimo priemonių, arba pažinimo šaltinių. „Šios yra tos 
formos, į kurias kylanti teisė įsilieja, kuriomis ji išreikšta, ir iš 
kurių ji galima pažinti“ (78). „Pažinimo šaltiniai yra: 1) teisės 
pritakymas gyvenimui; čia priklauso įpročiai, teisės taikymas 
teismuose ir k.; 2) pirmapradis pažinimas (Urkunden); 3) kaip 
čia aš suvokiu, visų vidujinių bendrumų pažinimo sistema“ (79). 

Iš visų teisės pažinimo šaltinių svarbiausias esąs pirmasis — 
teisės taikymas gyvenimui, nes čia esą betarpiškai matyt pati 
teisė, tuo tarpu teisės ieškojimas istorijos arba sistemos būdu ga- 
lįs kiek klaidinti. Teisėjui visada esą duodama du punktai: teisė 
ir faktas. Jo darbas esąs pirmiausia abudu punktus pažinti, o pas- 
kui abudu surišti, t. y. surasti tokį teisės dėsnį, kuris šiam faktui 
tiktų ir tą dėsnį pareikšti — pritaikyti faktui. 

Kadangi Puchta taip aukšiai vertina papročio teisę ir ją 
pastato kitų teisės šaltinių priešaky, tai visiškai suprantama ir jo 
daromos praktiškos išvados, būtent, jis reikalauja, kad teisėjas 

žinotų papročio teisę ir, kad, spręsdamas bylas, ją taikytų, visiš- 
kai nepaisydamas, ar to proceso šalys reikalauja, ar į tai nurodo, 
ar ne. 

Baigdamas pirmąją knygą, Puchta nurodo, kad Romoj ir 
karalių laikais paprotys ne tik buvęs toleruojamas, bel net /egis 
vim turėjęs. 

Antrojoj knygoj Puchta pasisako, kad išdėstysias papročio 
teisės teoriją, kuri tik naujaisiais laikais susidariusi. Pačioj pradžioj 
pastebi, kad del dvejopų kliūčių tas darbas esąs sunkus: objek- 
tyvi kliūtis esanti ta, kad dabartis esą sunku suvokti, nes ji dar 
tebesanti gyva, tą pat reikią pasakyti ir apie viduramžius, bet vi- 
siškai kas kita esanti senovė: ji sudaranti jau baigtą dalyką; sub- 
jektyvios kliūtys — žmogaus menkumas, 

Bendras teisės kilimas. Puchta visiškai paneigia tą pažiūrą, 
kad kada nors žmonės taip sau laisva valia susitikę ir vien teisės 
ryšiais sudarę visuomenę. „Tas yra kenksmingasis punktas, kuriuo 
teisė išvedama tik iš paprastos daugelio žmonių koegzistencijos, 
net nenurodant to, kad ji tai koegzistencijai duoda natūralų ant- 
spalvį, ir kad ji padaro įiaką kiekvienam atskiram asmeniui“ (134). 
„Tautos sąvoka turi natūralinį pagrindą bendroje kilmėje, toji 
kilmė sudaro ne tik vieną kūnišką, bet taip pat ir dvasinę gimi- 
nystę“. „Bet giminystė pati savaime dar nesudaro tautos, nes tik 
viena tauta iš viso tebūtų“ (134—135). „Vienos tautos atsiriboji- 
mas nuo kitų tautų prasideda fiziškų ypatybių skirtumu (Abson- 
derung) erdvėje, kurioje atskiros tautos auga ir auklėjasi (135). 
Taip pamažu stiprėjąs vidujinis tos genties ryšys; gentis savo vi- 
duje vis stiprėjanti ir nuolat auganti savita prigimtine psicholo- 
gine ir fizine vienybe, tuo pačiu metu išoriniai tarpgentiniai ry- 
šiai pamažu atrofuojasi. Vėliau, prie to vidujinio prigimtinio ryšio 
prisideda ir kiti ryšiai. Šie ryšiai jungią atskirus individus, suda- 
rydami politinę santvarką (Verlassung), per kurią tauta tampanti 
politine draugija, valstybe. Tuo būdu valstybė nesanti prigimtinė 
sąjunga, kaip šeima ir tauta, ji esanti žmogaus valios produktas; 
todel buvę ir esą valstybių, kurių ne visi nariai esą surišti tuo 
prigimtiniu ryšiu. Puchta skubinasi pastebėti, kad, nežiūrint į 
aukščiau pasakyta, va'stybės pagrinde vis delto turinti būti tau- 
tinė sąjunga, net negalima esą įsivaizduoti tokios valstybės, ku- 
rios kiekvienas pilietis būtų kitos tautos. Šitaip, anot Puchto's, 
atsiradusi valstybė: „Valstybė atsiranda iš valios, politinė santvar- 
ka (konstitucija) ir yra būtent ta bendroji valia, kuri pareiškiama 

apie tuos dalykus, kurie sudaro valstybės esmę. Bet ta bendroji 
valia negali betarpiškai ir pirmapradiškai kitą kokį šaltinį turėti, 
kaip prigimtinį sutarimą (Uebereinstimmung), kitas kuris pagrin- 
das be to prigimtinio, kokia nors refleksija, būtų ne pirmasis 
valstybės atsiradimo šaltinis; o prigimtinis valios sutarimas yra 
tas, kuris kyla tautos narių tarpe dėl jų supuolamos tuo 
reikalu dvasinės giminystės. Vadinas, šiaip ar taip valstybė yra 
kažkas betarpiškai valios iššauktas, bet toji valia, o tuo būdu 
tarpiškai ir pati valstybė, kyla iš natūrališkai nacionalinio sąryšio“ 
(135— 136). 

Puchta griežtai skiria „alio ir populus; natio jis vadina 
Volk im natūrlchen Sinne“, o populus — „Staatsvolk“. Šiąją 
sąvoką sudaranti valdančiųjų ir valdomųjų visuma. Papročiai ir 
valstybė kylą iš tautos natio prasme. „Tautos (natio) veikimas 
tik nematomu būdu tegali reikštis, del savo sąmonės giminystės, 
kaip įtaka jai priklausantiems individams“ (138). „Yra pažiūrų ir 
įsitikinimų, kurie priklauso ne atskiram individui, kaipo tokiam, 
bet kaipo tautos nariui; šitos ypatybės yra bendros visiems tautos 
nariams. Tas yra ne kas kita, kaip tai, jog šių ypatybių šaltinis 
yra ne vieno dvasia, bet tautos dvasia „Volksgeist“, toks įsitiki- 
nimas yra tautos veikimas. Šis įsitikinimas seniau buvo religija, 
kol ji lyg nacionalinė buvo, vėliau moralė, toks pat įsitikinimas 
yra ir teisė“ (39). Iš čia Puchta išveda, kad „teisė... yra tautos 
veiksmo rezultatas... ir, būtent, tokios rūšies, kuris nei nuo at- 
skiro individo, kaipo tokio, ir nei kaip nuo šeimos nario, 0 vien 
kaipo nuo tautos nario teisinio įsitikinimo tepareina“ (140). Tuo 
būdu Puchta savo išvedžiojimais teisę padaro grynai nacionaliniu 
dalyku. Iš čia seka, kad kitokie žmonių bendravimai negali tu- 
rėti savo teisės. 

Moralė, kuri istoriškosios mokyklos bendrai mažai teliečiama, 
Puchto's nuomone, gali būt atskiro individo, šeimos ir valstybės 
nario įsitikinimo dalykas. 

Šeima susidaranti taip pat tuo bendru įsitikinimu, tik tas 
įsitikinimas nesąs teisinis įsitikinimas. Iš šeimos galinti išaugti 
tauta. Šeimos valstybėje sudarančios atskirus, savarankiškus ir 
lygius vienetus. 

„Teisė remiasi bendruoju žmonių įsitikinimu“... „Teisė vi- 
sada turi dvi puses, kurių negalima perskirti, nesunaikinus pačios 
teisės sąvokos. Viena glūdi teisiniame įsitikinime, kita — jos 
realizavime, nes ta teisė, kuri negali būt realizuota, nėra teisė, 

Teisės galiojimas pareina nuo visų teisinės valios, tad tik per 
konstituciją ir tik valstybėje gali būti tobula teisė. Tik šita tau- 
tos valia, kuri pačią konstituciją sukuria, gali būt teisės šaltinis; 
ta bendroji valia nėra kas kita, kaip pirmapradinė tautos valia“ 
(141—142). 

Pereidamas prie tarptautinės teisės, Puchta pasisako, kad ta 
tarptautinė teisė, apie kurią šių laikų juristai kalba, negalinti būt 
pavadinta teise, nes nesą surasta reikalingos tos teisės įgalinimo. 
formos (die Formen der Geltendmachung); čia esą galima būtų 
kalbėti t: apie tautų, valstybių moralę. 

Del šios pažiūros, kad valstybė yra teisės kūrėjas (Erzeuger), 
Puchta pastebi, kad „konstitucija ir yra tam, kad bendrajai tau- 
tos valiai būtų suteiktas išorinis organas, per kurį ji turi būti 
realizuojama. Bendroji valia sudaro valstybės turinį, tą turinį, ku- 
ris per konstituciją gauna aiškią išorinę forma“ (142). Vadinas, 
konstitucija visada jau mena bendrąją tautos valią. „Įstatymų lei- 
dimas remiasi tuo, kad tai, ką konstitucijos keliu nustatytas orga- 
nas išreiškia, turi galioti kaipo bendroji valia. Jeigu valstybė būtų 
teisės šaltinis, tai išeitų, kad įstatyminė teisė yra pirmapradinė 
eisė (ursprūngliches Recht). Jeigu gi įstatyminė teisė tebūtų tik 
dėka ano sutikimo arba fikcijos, bet ne del to, kad ji yra tik- 
ras, bendras įsitikinimas, tai ji nebūtų tikra; ji tik tiktyviškai te- 
egzistuotų“ (143). Puchla nepripažįsta taip pat ir tos pažiūros, 
kad teisė egzistuojanti prieš valstybės atsiradimą, nes tada esą 
nebūtų tos antrosios teisės pusės — Geltendmachung. 

Teisės šaltiniai esą tie keliai, kuriais einąs teisinis tautos 
įs'tikinimas. Tokių kelių Puchta mato tris: 1) „Pirmasis tų teisės 
šaltinių yra betarpiškai pati tauta... natūralus įsitikinimų suderi- 
nimas, kaip jis pačia tautos esme betarpiškai joj pasireiškia. Be- 
tarpiškas tautos įsitikinimas veikia jos narius“ (144). Kad tas 
veikimas dar ryškiau pasireikštų, tai tautos įsitikinimas išeinąs 
aikštėn pirmiausia jos narių sąmonėj (Bewusstsein), o paskui bū- 
tinai ir išoriniuose jų veiksmuose (Handlungen), kurie suderinami 
su sąmone. Tie išoriniai teisinio įsitikinimo veiksmai, kurie be- 
tarpiškai išteką iš tautos įsitikinimo, vadinasi įpročiais; šieji gi 
tuo būdu esą tos teisės pasireiškimas, kuri negalinti nepasireikšti, 
ir todel jie esą esminė jos išdava. Teisė, kuri tuo būdu kylanti 
ir pasireiškianti, galima esą pavadinti įpročių teise. 2) Antrasis 
šaltinis esąs įstatymų leidimas (Gesetzgebung). Valstybės valdžia 
esąs išorinis organas, kuris turįs reikšti tą bendrą valią ir repre- 

zentuoti tautą. Tad, kad toks organas galėtų atlikti savo uždavinį, 
tai jis turįs pirmiausia suvokti, pažinti bendrąją valią, o paskui 
ją įvykdyti. Toliau Puchta sako, kad valstybės valdžia, tik tam 
tikrais atsitikimais — visais atsitikimais nesą galima, bet nepa- 
sako kuriais ir kodel — galinti bendrąją valią aiškiai nustatyti ir 
išreikšti. Šis išreiškimas yra įstatymas. Įstatymas esąs tik formali- 
nis teisės pasireiškimas, nes jis negalįs kurti teisės turinio; teisės 
turinys tegalįs būt paimtas iš tautos sąmonės arba juristų tiek'a- 
mos teisės medžiagos. 3) Trečiasis šaltinis esąs mokslas, apie jį 
Puchta, daug nekalbėdamas, pasako, kad esą tam tikri laikai ir 
žmonės, kurie tada ypač gerai suvokią tautos teisės įsitikini- 
mą. Tie žmonės (juristai) iormuluoją ir sistematizuoją teisės 
dėsnius. 

Kiek žemiau Puchta ieško skirtumų tarp aukščiau pažymėlų 
šaltinių. Tuoj pat nurodo tai, kad tautos teisinis įsitikinimo 
išreiškimas esąs arba betarpiškas — papročio būdu, arba tarpi- 
ninkaujant įstatymų leidėjui ar juristams. Tauta esąs organiškas 
vienetas, tautos įsitikinimas nepareinąs nuo atskirų narių, bet 
priešingai — atskiri tautos nariai tą įsitikinimą gauną iš tautos 
dvasios (Volksgeisi). „Moksliškasis“ veikimas nėra nacionalinio 
pobūdžio; moksliškieji įsitikinimai nėra tokie, kokius žmogus 
turi kaipo tautos narys, bet tokie, kokius jis turi kaipo atskiras 
asmuo, vadinas, čia ne tautos dvasia yra betarpiškai produktuo- 
janti. Tad, jeigu mokslas yra teisės šaltinis, tai jis yra visiškai 
savotiškas ir nuo betarpiško tautos įsitikinimo skirtingas. Bet tei- 
sės mokslas turi nacionalinį objektą (Gegenstand), tuo būdu jis 
bus tik tada mokslas, kada jį (objektą) tyrinės kaipo nacionalinį, 
t. y. jo tikrumoj“ (165— 166). Iš šito dėsnio Puchtai lengva 
juristus padaryti tautos reprezentantais, per kuriuos tautos teisinė 
sąmonė reiškiąsi, pats gi skirtumas tarp papročio ir mokslo 
teisės tesąs tik tas, kad ana betarpiškai išreiškiama, o šita tarpi- 
ninkaujant juristams. 

„Papročio teisė egzistuoja įpročiuose“ (167). „Teisinis įsiti- 
kinimas yra tai, kas įpročius nustato ir kas juos iškelia aikštėn, 
bet ne priešingai; nes kaip tik anas (įsitikinimas) nulemia valią 
ir suteikia įpročio veiksmui predikatą“ (169)... „Bet visiškai ne- 
įmanoma, kad vien tik per paprastąjį kartojimą atskirų veiksmų, 
kurie savo pagrinde nieko bendro neturi, galėtų susidaryti ben- 
dras įsitikinimas, lygiai taip, kaip neįmanomas tautos susidarymas 
per atskirus individus, arba kūno susidarymas per atskirus jo sa- 

narius (Glieder) (170). „Tos teisės (papračio teisės) šaltinis yra 
atatinkančios tautai visumos įsitiknimų natūralus suderinimas. 
Tas betarpiškas tautos įsitikinimas pasireiškia įpročiais; tad šitas 
pasireiškimas yra betarpiškas savotiškas papročio teisės reiškinys 
(Erscheinung). Įprotis yra pirmapradinis papročio teisės pavidalas 
(Kėrper) lygiai taip, kaip sistema yra savitas juristų teisei orga- 
nas, kaip žodis įstatyminei teisei“ (180). „Papročio teisė kyla ir 
galioja iš to pat pagrindo, iš kurio bendrai teisė galioja, toliau 
iš to pagrindo, iš kurio yra tautos įsitikinimas, pagaliau iš to pa- 
grindo, iš kurio bendrai tautos egzistuoją“ (81). Kaip tik susida- 
ranti tauta, tai tuoj prasidedąs tautos dvasios veikimas — jos 
moralinis ir teisinis įsitikinimas, vadinas, ir papročio teisė. Pa- 
pročio teisė santyky su anom dviem teisėm turinti daug daugiau 
reikšmės, nes anos esančios tarpiškos ir todel tik tada tegalinčios 
būt menamos, kada jau papročio teisė esanti, jei gi šiosios nesą, 
tai negalį būt nei valstybės, nei teisininkų, 0 iš čia — nei įsta- 
tyminės, nei juristų teisės. 

Toliau, paliesdamas kitas papročio teisės teorijas, Puchta 
atmeta germanistų (Eichhorn'o) teoriją, kuri paremta autonomijos 
principu, nes tai vedą prie partikuliarizacijos; taip pat griežtai 
pasisako ir prieš tą pažiūrą, anot kurios papročio teisė galiojanti 
tik įstatymų leidėjo dėka. Bendrai prigimtinė teisė galiojanti vi- 
sose tautose ir visada, tik jos veikimo maštabas esąs ne vienoks: 
daug plačiau veikianti tautos kūdikystės metu, vėliau tas veiki- 
mas kiek sumažėjąs, bet niekada visiškai neišnykstąs; papročio 
teisė veikianti ir tautos subrendimo metu. 

Pagaliau Puchta nurodo dar vieną skirtumą, kuris esąs tarp 
įpročio ir įstatymo. Įprotis visada turįs toliau plėtojimosi savaran- 
kišką ir gyvą pagrindą, nes jis, iš vienos pusės, niekada nesu- 
duodįs smūgio papročio teisei — jos evoliucijai, iš antros gi 
pusės visada atliekąs reikalingąjį stabilitetą; 0 įstatymas, priešin- 
gai, suvaržąs laisvą teisės plėto imąsi. 

Antrasis „Gewohnheitsrecht“ tomas, kaip žinome, išėjo iš 
spaudos visą devynetą metų vėliau. Per 14 devynetą metų Puchta 
parašė ir kitų veikalų, apie kuriuos kiek žemiau bus kalbama. 
Kadangi šitas tomas daugiau rašytas praktikos reikalams, būtent, 
papročio teisės pritaikinimo reikalams, čia daugiausia daromos iš 
anų p'rmame tome išdėstytų dėsnių išvados, kurios istoriškosios 
mokyklos teorijai neturi principinės reikšmės, todel čia pasiten- 
kinsiu tik keliomis pastabomis. 

Įvade Puchta pasisako, kad teisės kilimo klausimas turįs 2 
prasmes: isiorišką ir praktišką. Praktiškoji prasmė esanti ta, kad 
naujai atsiradusi teisė galėtų būt betarpiškai praktikoj pritaikyta. 
Teisėje uždavinys esąs žinoti naujai kilusio ir taikytino teisės 
dėsnio egzistavimą, t. y. jis turįs žinoti, ar tas dėsnis yra kilęs 
reikalaujamuoju būdu, o antras —ar tas dėsnis dar nėra panaikintas. 

Kadangi Puchta papročio teisę pastatė ant mistiškų sąvokų: 
„Volksgeist“, ypač „Volksūberzeugung“, „Volksbewusstsein“, tai 
jam, norint įrodyti papročio teisės egzistavimą, reikia nuolat įro- 
dinėti, kad toji teisė ten tikrai egzistuoja. Čia, dar visiškai nesi- 
leisdamas į tos mokyklos kritiką, turiu pažymėti, kad Puchta yra 
priverstas teisės egzistavimo ieškoti pačių tautos narių sąmonėj; 
jis labai dažnai tenkinasi vien dalies, kada-ne-kada net labai ma 
žos dalies narių sąmone. Taip jis sako: „Tautos įsitikinimo egzis- 
tencijai įrodyti visiškai nereikalinga visų narių sąmonė (Bewusst- 
sein)“ 17). Kad sužinotume, ar tai yra tautos įsitikinimas, daž- 
nai galima esą tenkintis viena gyventojų dalimi, k. a. jei einųs 
vyrų klausimas, tai moterų ir vaikų sąmonė neturinti reikšmės. 

Pažymėtinas dalykas yra tie Puchtos juristai. Aname tome 
Puchta pavadino, man rodos visiškai nevykusiai, „juristų teise“; 
„juristai“ labai daug sakanti sąvoka: ji apima ir mokslininkus ir 
praktikus. Tuo tarpu bendra visos istoriškosios mokyklos mintis 
rodo „mokslo teisę“, kuri tik teoretikams tepriklauso. Čia, antra- 
me tome, Puchta išaiškina, kad dažniausiai esą galima juristų 
įsitikinimu tenkintis, nes jie daugiau turį teisinio jausmo, šiuo 
atveju jie veikią ne kaip mokslininkai, bet kaip tautos organas, 
reprezentuotojas. Vadinas, iš vienos juristų mokslinės rolės 1-me 
tome padaryta dvi jų rolės 2-me t. (29 pusl.). 

Puchta, nurodydamas, kaip teisėjas galįs sužinoti papročio 
teisės egzistavimą, sako: „Teisėjas turi papročio teisės egzisten- 
ciją pagrįsti papročiu (Gewohnheit). Iš to reikia padaryti sekan- 
čias išvadas. Pirmiausia turi būti teisės dėsnio vartojimas (Ūbung), 
kad iš to vartojimo būtų galima teisingai spręsti apie to tesės 
dėsnio egzistavimą bendrame tautos įsitikinime, tai jis (vartoji- 
mas) turi būti tobulas. Pagaliau neturi egzistuoti tokios kliūtys, 
kurios trukdytų iš ano tobulai kvalilikuoto vartojimo padaryti 
papročio teisės dėsniams atatinkamą išvadą“ (29). Toliau Puchta 
nurodo tris pagrindus, kurie griaują papročio teisės autoritetą, ir 
del kurių papročio teisė negalinti veikti. Tie pagrindai yra šie: 
1) nesuderinamumas papročio teisės su Dievo parėdymais (Vor- 

chriften), 2) — su gerais įpročiais ir 3) — su aukštesniaisiais 
teisės principais. 

Puchta, perdėm garbindamas papročio teisę, stengiasi ją 
padaryti nepriklausomą ne tik nuo paprastų įstatymų, bet ir nuo 
konstitucijos. Šiai kaip jis tai pamatuoja: „Nacija yra natūralus 
savarankiškas dalykas, bet ne pilietinės visuomenės sudėtinoji da- 
lis; todel konstitucija negali nustatyti jos padėties, vadinas, taip 
pat ta padėtis nepareina nuo konstitucijų įvairumo; iš čia išeina, 
kad konsiituciia negali atmesti to, kas kyla iš tautos natūralia 
prasme“ (202). 

Del galimų praktikoj kolizijų tarp įvairių teisės šaltinių 
Puchta pasidaro kiek nuolaidesnis. „Įstatymo egzistencijoj gali 
glūdėti tas pagrindas, del kurio papročio teisė ne visur, nežiū- 
rint į tai, kad ji tam tikrais veiksmais išreiškiama, yra priimtina. 
Jeigu jau papročio teisė tikrai priimta, tai kolizijai tarp jos ir 
statymo spręsti ji savo, kaip papročio, ypatybes pameta; ta kolizija 
sprendžiama taip, kaip kolizija tarp dviejų teisės dėsnių, einan- 
čių iš to paties šaltinio“ (214—215). 

Paskutinėj knygoj (4-joj) Puchta paliečia viešosios teisės 
papročius. Čia pažymėtina, kaip jau aukščiau mano minėta, kad 
enciklopedijoj Puchta valstybės teisę išskyrė iš teisės mokslų 
šeimos, o čia vėl prie jos grįžta. 

Baudžiamojoj teisėj Puchta papročio teisei mažiau teranda 
vietos: „Nusikaltimai ir bausmės už juos pirmiausia pradedama 
reguliuoti įstatymais. Tai išeina iš pačios baudžiamosios teisės 
esmės. Čia pirmiausia atsiranda reikalas valstybės valdžiai įsikišti, 
Ir tai eina iš to, kad iš vienos pusės valdžia turėtų aiškesnį, 
griežčiau formuluotą pagrindą bausti, iš antros pusės įstatymų 
aiškumas suvaržo visokį savivaliavimą. Tačiau ir čia papročio 
teisėj yra vietos“ (240—241). 

Valstybės teisėj Puchta taiko privatinės (pilietinės) papro- 
čio teisės dėsnius. Tą savo pažiūrą pamatuoja tuo, kad „anos 
(teisės) įsitikinimo subjekto reikia ieškoti ne politinėj korporaci- 
joj, bet natūraliame valstybės pagrinde, nacijoj, tad tas bendras 
tautos įsitikinimas, kuriam mes ir valstybės teisėj vietos suran- 
dame, yra tas pats, kuris veikia ir privatinėj teisėj“ (223), 

Pereidamas prie bažnyčios teisės, Puchta prieštarauja savo 
I-jo tomo pradžioj paskelbtam dėsniui, pagal kurį tik tauta tetu- 
rinti teisinį įsitikinimą. Čia jis sako: „Bažnyčios teisėj papročio 
teisė nesiremia nacionaliu įsitikinimu. Krikščionybė — tai vėl toks 

žmonių pajutimas, kuris nesuvaržomas tautybe, kuri pati iš savęs 
ima tą teisę kuriančiąją jėgą“ (204). Galį kartais ir sutapti bažny“ 
čios nariai su valstybės piliečiais (gal tautos nariai? An.T.), tačiau 
iš to neseks, kad valstybė ir bažnyčia būtų tas pats. „Ir taip jos 
(bažnyčios) įsitikinimas nėra nef natūralus, nei nacionalus, bet 
supernatūralus ir krikščioniškas, tame įsitikinime glūdi savotiškų 
krikščioniškų institutų šaknis (270). 

„Kadangi bažnyčia nėra kas kita, kaip tik matomoji Kristaus 
mokslo išorinė pusė — Krisus pats tą bažnyčią įsteigė — ir 
kadangi tas mokslas nebuvo raštu paliktas, o tik žodžiu, tai čia 
susidarė vadinamoji tradicija. Pasaulinėj teisėj papročio teisė ne- 
pareina nuo įsisenėjimo, o bažnyčios — pareina, čia yra žino- 
mas išsireiškimas: „propter brevitatem temporis“ (280). 

Dei bažnyčios ir valstybės pirmenybės ir santykių Puchta 
taip sako: „Bažnyčia ir valstybė stovi viena prieš kitą lygioj pa- 
dėty; abi pareina nuo vienos aukštesnės valios, abiem duotos 
savo skirtingos sritys ir skirtingos priemonės savo tikslams pa- 
siekti“ (271). 

d) Dar iki II „Gewohnheitsrecht“ tomo pasirodymo 
Puchta labai daug dirbo teisės mokslo literatūroj. Pirmiausa jis 
rašo atskirais klausimais straipsnius, šie daugiausia liečia romėnų 
teisę — istoriškai antikvariško pobūdžio. Daugiausia Puchto's ra- 
šinėta į „Rheinisches Museum“. Tas darbas buvo lyg paruošia- 
masis darbas toliau sekančiai Puchtos vadovėlių serijai, kuri 
eina iki pat jo mirties. 1829 m. pasirodo „Lehrbuch fūr Institu- 
tionen — Vorlesungen“. 1832 m. „System des gemeinen Zivilrecht 
zum Gebrauche iūr Pandekten - Vorlesungen“, 1838 m., „Lehr- 
buch der Pandekten“, 1841 m., I-mas tomas „Cursus der Insti- 
tutionen“, 1842 m. II-as to veikalo tomas. Trečiasis tomas išleistas 


Ruderif'o jau po Puchto's mirties 1847 m.4). Taip pat Rudorti'o 
šleista 1847 m. du t. Puchto's „Vorlesungen iber das heutige 
rėmische Recht?). 


4) I-mo t. antroji laida išleista dar paties Puchto's 1845 m.; 2-ro t. II-ji 
laid. — Rudorif'o 1846, 3-ji laida visų trijų tomų 1850—1851; 4-toji 1. 1853— 
1854; 5-toji 1856—1857; 6-toji 1865—1866; 7-toji 1871; 8-toji išleidžiama 2 to- 
muose Kriiger'io 1875; 9-toji taip pat Kriiger'io 1881. Kai kiek žemiau teks imtį 
citatų iš aukščiau paminėto veikalo, tai aš imsiu iš 7-sios Rudorffo išleistos 
laidos 1870 m. 

5) 2-ra laida 1849; 3-čia 1852; 4-ta 1851—1855; 5-ta 1862 ir 6-ta 1873— 
1874 m. Naudosiuos 5-tąja laida. Bendrai šitam reikalui sunku priduoti didelės 
svarbos, nes čia tik paskaitos, kurios iš autoriaus išrašų padarytos ir išleistos 
jau po autoriaus mirties. Pats Puchta gal daug ką būtų kitaip formulavęs. 

e) Aukščiau paminėti Puchto's raštai, kurie daugiausia liu- 
dija apie autoriaus teisės sistematikos gabumus, daug daugiau 
reikšmės turi romėnų ir civilinės teisės mokslui, negu teisės filo- 
sofija: bendrai. Bet ir mano rašonajai temai čia yra medžiagos 
ypač I-me tome „Cursus der Institutionen“. Bendrai reik pasa- 
kyti, kad šis veikalas Puchto's paskirtas tiems teisės klausimams, 
kurie nėra grynai praktiški. Čia Puchta, pradėdamas plačia enci- 
klopedija, daugiausia kalba teisės filosofijos klausimais. Tad čia 
žemiau ir patiekiu tų Puchto's filosofijos minčių. 


Laisvė. Puchta skiria dvi žmogaus puses. Iš vienos pusės 
žmogus esąs prigimties būtybė (Naturwesen); jis šituo atžvilgiu 
nieko nesiskiriąs nuo kitų būtybių, daugiausia, jis esąs gal to- 
buliausias gyvulys, jis turįs įgimtą būtenybę (Naturnotwendigkeit), 
kuri jį verčianti vienaip ar antraip pasielgti. Iš antros pusės žmo- 
gus esąs dvasios būtybė (das Wesen des Gerstes), jis turįs valią 
ir galįs pasirinkti sau tinkamą veiksmą. Šita galia laisvai veikti 
esanti laisvė. Žmogaus dvasioje glūdįs panašumas į Dievą. Ta- 
čiau, nors Žmogus savo laisve panašus į Dievą, jo laisvė teesanti 
laikina ir, be to, suvaržyta kūniškąja žmogaus prigimtimi. Žimo- 
gaus dvasią ir kūną surišanti išmintis (Vernunft), protas. Žmogui 
protas esąs tas pat, kas gyvuliui instiktas (sic!), o kur žmogaus 
instiktas? (A. T.). Protas vedąs žmogų per pilną visokių pavojų 
pasaulį, kuris, kaip vien dantuotų ratų sukimasis nuolat galįs 
žmogų pražudyti. Tai baisiai kovai žmogus turįs vienintelį ginklą 
— protą laikyti aukščiausiu žmogaus geru. Protas tesąs tik žmo- 
gaus netobulai prigimčiai va dyti. Aukščiausias geras esant 
laisvė. Iš čia Puchta išveda, kad Dievui negalima pripažinti išim- 
ties atributo. Jis sako: „Daher kommen wird Gott keine Ver- 
nunit zuschreiben; fūr Gott ist nichts noiwendig, auch das Not- 
wendige ist Ihm eine freie Tat Seines Geistes“ (4). (Todel mes 
negalime Dievui pripažinti išminties; Dievui nėra nieko būtino, 
taip pat būtenybė Jam tėra laisvas Jo dvasios veiksmas). Gyvu- 
liai proto neturį — juos vedąs paprastas instinktas. 

„Pagrindinė teisės sąvoka yra laisvė. Iš čia seka, kad iš 
proto sąvokos negalima suvokti teisės. Tai paliudija tas patyri- 
mas, kurį mes matėme filosofų mėginimuose išmintimi pagrįsti 
teisę“ (4). Nuneigdams tas pažiūros, kuros tvirtina, kad protas 
esąs aukščiausias žmogaus geras, kad kas išmintinga — tai gera, 
o kas neišm:ntinga — tai bloga, kad protas esąs laisvės princi- 
pas, Puchta sako: „Išmintis nėra laisvės principas, bet tik prie- 

šais laisvę stovintis elementas... Tiktai būtenybė yra išmintin- 
ga“ (5). Hegelio filosolijos dėsnis — „was vernūntig ist, das ist wir- 
klich, und was wirklich ist, das ist vernūniig“ — tetinkąs tik 
gamtiškiems (kūniškiems) reikalams, o ne antgamtiškiems dvasios 
reiškiniams. Puchta net dar toliau eina sakydamas: „.. žmogaus 
dvasios gyvenimui pražūtingas, nes jis (protas) viską suvaldo, 
nes jis užima išminties (Weisheit) vietą ir suardo būtenybės ir 
išminties harmoniją“ (5). Tie filosofai, kurie norį išvesti teisę iš 
proto prigimties, pasilieką už teisės objekto sienų; jie visiškai ne- 
priziną prie pačios teisės, o jei nori prieiti, tai turį daryti šuolį. 
Jei norime suvokti teisę, tai, pasak Puchtos, turime išeiti iš 
dvasinės žmogaus pusės. Žmogaus dvasiai esančios nustatytos 
ribos, kurias pats žmogus, kuriam protas parodys kaip turįs nu- 
sistalyti, t. y. turįs laikytis prigimties ribose, nustato. Išmintis 
padedanti suvokti teisės rūšis ir skyrius, sudaryti sistemą; bet tai 
tesanti tik viena teisės pusė, iš kurios dar nesą galima prieiti 
prie pačios teisės užuomazėos (Keim); šioji glūdinti laisvėje. 
„Abstraktinė laisvės sąvoka yra: galia save prie ko nors nu- 
sistatyti (sich bestimmen). Čia yra du elementai: 1) iš daugelio 
dvasiai patiekiamų galimybių vienos pasirinkimas, 2) valia, dva- 
sios kryptis į pas rinktą; bet abu elementai yra tas pats aktas, tik 
iš įvairių pusių traktuojamas; tad mes galime laisve vadinti gali- 
mybę pasirinkti, arba turėti valią (6). Žmogaus valia, anot Puch- 
tos, esanti apribota išorinėmis proto ribomis; tų ribų peržengi- 
mas esąs neprotingas veiksmas. Tačiau savo viduje valia esanti 
neribota panašiai kaip monarchas, jei jo valdžia tik valstybės 
sienų ribose teveikianti, esąs neribotas. Laisvės turinys nesąs 
nusakomas išminties apribojimu. Ji tesanti nusakoma tik dieviš- 
kos valios egzistencija. „Laisvei turinį duoda tik žmogaus lais- 
vės santykis (Verhaliniss) su neribota Dievo laisve ir visagalybe... 
Tik per Dievo būtybę žmogaus laisvė įgauna savo vidujinį pasi- 
reiškimą (Bestimmung)“ (7). Žmogus turįs taisvę re tar, ked '0 
valia pati savyje turėtų tikslą, jei taip esą būtų, tai žmogus būtų 
pats Dievas. Šitokia pažiūra, žinoma, Puchta'i visiškai nepriim- 
tina, nes tai esąs ateistų laisvės supratimas: Anot Puchto's, žmo- 
gus turįs laisvą valią tik tam, kad jis pi.dytų kaip laisvas Dievo 
valią. Toliau Puchta vėl sako: „Dievo valia turi išsipildyti; 
„Žmogus per savo valią turi būt paklusnus savo Kūrėjo valios 
valdinys. Žmogaus laisvė apsireiškia ne tuo, kad jis ant savęs 
jokio pono neturi, bet tuo, kad jis turi galią laisvai pasidaryti 

savo pono valdiniu, kad jo valia gali pasiduoti aukštesnei valiai 
ir tai ne iš išorinės būtenybės, bet iš paklusnybės jausmo“ (7). 
„Valios turinys yra tas, kad ji gali pasirinkti arba Dievo, arba 
nuodėmės vergiją. Ji yra gero ir blogo pasirinkimas“ (8). 


Teisė. Laisvės dėka žmogus esąs teisės subjektas. Jo lai- 
svė esąs visos teisės pagrindas — visos teisės sąvokos esančios 
laisvės išdavos. Toliau Puchta šitaip skiria moralės laisvę nuo 
teisės laisvės: „Moralės laisvė yra laisvė nuo nuodėmės vergijos, 
teisės laisvė yra valios galia bendrai“ (9). 


„Teisė, kaip jau mes matėme, valią suvokia ne kaip apie 
gero ir blozo sprendimą, bet tik kaip paprastą valią, kaip po- 
tenciją, kaip galią“ (9). Teisinė laisvė pasireiškianti pačiame tei- 
sės subjekte, kuris galįs būt ir geras ir blogas. Asmuo teisės 
a'žvilgiu negalįs būt nei geras, nei blogas. „Geras“ ir „blogas“ 
esą žmogaus predikatai, bet ne asmens. Tolau teisė pasireiš- 
kianti asmenų veiksmuose: „Šitie veiksmai yra valia, ne spren- 
dimas kas gera, kas bloga, bet kaip potencija arba galia“ (10). 
Teisinė žmogaus galia turinti būt pripažinta visiškai neatsižiūrint 
į jo moralinį stovį. Pav.: nuosavybės subjektas galįs naudotis 
savo nuosavybe kaip tinkamas. 

Čia Puchta prieina prie teisės sąvokos apibūdinimo. Jis 
sako: „Teisė yra teisinės laisvės pripažinimas, pripažinimas 105 
laisvės, kuri pasireiškia asmenyse, jų valioj ir jų veikime į viso- 
kius daiktus. Ji pati (teisė) yra valia, pirmiausia Dievo, paskui 
visumos žmonių, kurie ja yra surišti, ta valia yra atkreipta į as- 
mens ir jo valios pripažinimą“ (11). Pats žodis „teisė“, toliau 
išvedžioja Puchta, esąs vartojamas dviem prasmėm: reikšti tautos 
valiai ir valiai atskiro a-=mens. Kai teisė reiškianti tautos valią, 
tai ji esanti teisės parėdymų visuma (Inbegriff Rechtsvorschrif- 
ten). Ta teisė, kuri reiškianti vieno asmens valią, turinti sutikti 
su ana teise, kuri reiškianti tautos valią, nes viena valia nega- 
linti priešintis kolektyvo valiai. Tačiau čia asmeniui suteikiama 
lyg autonomija, nuosavybė, nuoma ir t. tt Tos dvi teisės pras- 
mės taip tarpusavy santykiaujančios, kad viena be antros esanti 
visiškai neįmanoma: tuo tarpu kai pirmo:i visada menanti antro- 
sios egzistenciją, antroji visada iš pirmosios sekanti. 

„Teisė, sako Puchta, yra žmogui duota nuo pat jo pra- 
džios, — kada žmogus į pasaulį eina, — kaip vienas iš tų ryšių, 
kurie žmogų apsupa ir reguliuoja jo žemiškuosius-santykius“ (15). 

Toliau nusako, kam reikalinga teisė. Be teisės, Puchtos 
nuomone, žmonės visiškai išsinaikintų. Jis čia sutinka su Hobbes 
nuomone, kad žmonės vestų bellum omnium contra omnes. Tas 
karas neįvykstąs del to, kad žmonės turį du dvasios vadovus 
(zwei ge:stliche Fūhrer). Pirmas vadovas esąs meilė, kuri minkš- 
tinanti egoizmą ir sudaranti šeimos pagrindą, tautos sielą suda- 
ranti tėvynės meilė, o artimo meilė esąs visos Žmonijos sugyve- 
nimo pagrindas. Antras vadovas esąs teisės esmė, kuri lyginanti 
atskirų individų nelygumus ir duodanti silpniesiems galios val- 
dyti stipresnius, priversti juos sau tarnauti. 


Prigimtinė žmunių nelygybė ir santykių įvairumas sudarąs 
teisės įvairumą. Tas pats asmuo, bet įvairiose visuomenėse, tu- 
rįs įvairią teisinę padėtį, pav. šeimoje, tautoje, bažnyčioje ir k. 
Bet toliau sako, kad teisės asmeny susiliejančios ir nykstančios 
visos žmogaus individualinės ypatybės (muzikalumas, gailestingu- 
mas, žiaurumas ir visos kitos), čia teliekąs tik asmuo lygus ki- 
tam asmeniui. Teisė esąs šalias bešalus veiksnys, bet ir pagrin- 
das, kad žmonės nenupultų. Teisės plėtoj masis rymąs an: dviejų 
jos uždavinių: 1) valdyti nelygybės ir individualybės (herrschen), 
2) tarnauti atskiram individui. Šį uždavinį Puchta vadina ir tei- 
singuoju uždaviniu (billige Aulgabe). 

Toliau Puchta ieško pačios teisės atsiradimo pradžios ir jos 
tolimesnio plėtojimosi. Pasak jo, pačioj pradžioj, kada žmogus 
nusidedąs ir iš tos priežasties persiskiriąs su Dievu, tada žmogus 
pradedąs galvoti apie teisę (sic! A. T.), ir tas galvojimas pamažu 
plečiąsis. Bet dalykai visiškai pakitėją, kai susidaranti tauta. 
Šeimoje, kuri esanti tautos lopšys, dar tik meilė, bet ne teisė 
viešpataujanti. Bet kai tik susidaranti tauta, tai turinti susidaryti 
ir jos galva, kuri esanti ne kas kita, kaip teisės tvarka (Rechts- 
ordnung). Kiekviena tauta esanti individuali, jos individualumas 
esąs jos charakteris. Tauta nuo tautos skiriasi savo teise, kalba 
ir įpročiais (Sitte). Visos tautos, sudarančios vieną be galo di- 
delį retėžį, kuris apimąs visas dabarties, praeities ir ateities tau- 
tas. Teisė, eidama nuo vieno retėžio žiedo (iautos) į kitą, esanti 
pajaučiama ir pažįstama. Aukščiausio išsiplėtojimo laipsnio teisė 
pasiekusi romėnų tautoje; šioji apimanti ir viduramžius 
ir naujuosius laikus. 

„Teisės egzistencija, kuri nustato ir tvarko žmonių santy- 
kius, yra pagrįsia Žmonių teisinės laisvės sąmone. Tą sąmonę 
žmogus turi iš Dievo, teisė yra žmonėms duota dieviškoji 1varka, 

kurią jie per savo sąmonę perima“ (20-21). Ta teisės sąmonė 
(Bewusstsein) esanti pagaunama iš dalies per Dievo apreiškimą, 
iš dalies gi per žmogaus prigimtas dvasios ypatybes.  Bendruoju 
teisės pajautimu esą žmonės surišti į vieną vienetą. Tie ryšiai 
esą nematomi, vidujiniai, lygiai tokie, kokie esą kalbos ir religi- 
jos ryšiai. Tas vidujinis žmonių pajautimas, ta dvasia ir esąs 
teisės šaltinis. Kad dar aiškesnė būtų tarp teisės ir kalbos ana- 
logija, Puchta sako: „Teisė turi savo provincializmus lygiai taip, 
kaip ir kalba“ (21). 

Toliau Puchta nurodinėja valstybės rolę teisės gyvenime. 
Čia jis taip galvoja. Teisė savo realiietą įgaunanti tik tada, kada 
ji tikrai reguliuojanti žmonių santykius, kada ji yra taisyklė tam, 
kas darytina ir kas nedarytina. Kadangi Puchta valstybei paveda 
tam tikrą vaidmenį. tai jis pirmiau nusako, kaip valstybė atsi- 
randa ir jos esmę. „Ta pati jėga, kuri stumia teisę (hervortreibt), 
sudaro ir valstybę, be kurios teisė tik netobulą buitį teturėtų, be 
kurios bendroji valia, kuria remiasi teisė, daugiau būtų paprastas 
geismas, ne kaip tikra, stipri valia“ (24). „Tauta ir valstybė su- 
tampa (sc! A. T.). Tauta yra valstybės siela ir gyvenimas (24), 
Kiek toliau pats faktai verčia Puchtą kitaip samprotauti, tiesa, 
prie tos pačios minties einama. Dažnai pasitaiką, kad viena 
valstybė apimanti daug tautų, bet tatai nesą sveika nei tautai, 
nei valstybei; ji turinti pražūti. Iš antros pusės, viena tauta ga- 
linti sudaryti keletą valstybių, bet visos tos tautos valstybės tu- 
rinčios sudaryti vieną politinį vienetą, nes, priešingai, esą einama 
prie tos tautos išnaikinimo. Net valstybės teritorija ir tautos gy- 
venamoji vieta esančios labai panašios. Valstybė esąs žmonių 
valios padaras, bet pirmapradiškai ji esan'i Dievo duota. „Kaip 
teisė, taip lygiai ir valstybė savo pirmapradžioj yra kažkas (etwas) 
Dievo duota. Tautos dvasia iškelia valstybę, kaip ir teisę“ (25). 
Ta pačia proga panaudodams, Puchta paneigia sutarties ir orga- 
niškąsias valstybės atsiradimo tevrijas. Galop prieina prie paties 
valstybės su teise santykio, kuris taip formuluojamas: „Teisė at- 
siranda ne per va'stybę, šioji visada mena teisinę sąmonę ir pačią 
teisę esant, kurią apsaugoti yra vyriausias jos (valstybės) uždavi- 
nys... teisės pirma pradžia yra už valstybės, ir tai ne tik savo ant- 
gamtinėj, Dievo įsakymo kilmėj, bet taip pat ir gamtinėj, iš žmonių 
valios, kilmėj“ (26). Tačiau, nors valstybė ir mena teisę, ji esanti 
būtina, kaipo teisės papildymas. Tiek teisė, tiek valstybė remiasi 
Diavo tvarka ir žmogaus valia, kurią jis turįs kaip tautos narys. 

Teisės plėtojimąsi Puchta suriša su tauta, kuri taip pat plė- 
tojasi, evoliucionuoja. Jis sako: „Kaip pati tauta visu savo ben- 
dru gyvenimu laiko bėgy kitėja, taip lygiai ir teisė, kaip. viena 
to gyvenimo šaka, yra ne stabili, bet kitėja kartu su visa tauta“ 
(40). Ne tik vieno laiko teisė tarpusavy organiškai surišta, bet ir 
sukcesyviškai organiškais ryšiais rišama „teisė yra istorija“ (41). 
Teisės istorinė tendencija, pasak Puchto's, taip einanti: iš pa- 
prastos teisės, įvairėjant žmonių santykiams, auganti sudėtingesnė; 
be to, iš griežtai nacionalinės teisės pamažu darosi tarpiautiš- 
kesnė; pav. romėnų jus civile ir jus gentium, vokiečių teisė ir 
romėnų teisės recepcija. Viena teisė tegalinti būt panaikinta kita 
teise, kuri galinti visiškai panaikinti senąją arba tik jos dalį, o 
kartais naujoji teisė atsistojanti šalia senosios teisės. 

Teisės santykių sistema. Teisės uždavinys pagal jos 0b- 
jektus bendrai esą galima taip pažymėti: žmonių santykiai turį 
būt teisės nustatyti, jų santykiai tampą teisės santykiais. „Teisės 
santykiai yra žmonių tarpusavio bendravimo dėsniai. Kadangi 
teisėj žmonės tėra asmens, tai galime dar tikriau pasakyti: jie 
(teisės santykiai) yra asmenų kaip tokių tarpusaviai santykiai 
(Beziehungen) (45). Tačiau ne visus žmonių santykius reguliuo- 
janti teisė lygiai taip, kaip ne visą žmogų apimąs asmuo juri- 
diška prasme, kur žmogus kaip tam tikros valios turėtojas tesąs 
tik pareigos ir teisės subjektas. Teisės taikymas vis naujiems at- 
sitikimams, kurie visada kuo nors skiriasi nuo kitų panašių atsi- 
tikimų, nesąs naujos teisės kūrimas, jos dauginimas arba maži- 
nimas, bet esančios tik naujos kombinacijos, esamosios teisės 
modifikacijos. Teisė savo prigimtimi esąs nuolat judąs ir jokio- 
mis ribomis nevaržomas dalykas. 

Teisės santykiai įvairėją, kada esą atsižiūrima į asmenį kaip 
pats sau (Fūr sich) ir asmenį kaip kitiems esantį (Fūr ein Ande- 
res) ... „Visas gyvenimas pareina nuo sujungimo pats sau su ki- 
tiems būti“ (48) Iš aukščiau pasakyto Puchta sudaro tokią siste- 
mą: „1) Als Einzelner, 2) als G.ied einer organischen Verbin- 
dung, kuri savo keliu galinti būti: a) der Familie, b) des Volks 
ir c) der Kirche. Pagal šituos skiriumus susiskirstą visi teisės 
santykiai į turto, šeimos, viešuosius ir bažnyčios teisės santykius, 
o pati teisė — į privatinę (turto ir šeimos) teisę, viešąją teisę ir 
bažnyčios teisę“ (48). 

Privatinę teisę sudaro „tie teisės santykiai, kuriuose žmo- 
gus dalyvauja kaipo atskiras vienetas; jie yra kreipiami į išorinės 

gėrybes (Gūter), kurių jis reikalingas savo buičiai išlaikyti“ (48). 
„Mes turime atskirti dvejopus šeimos teisinius santykius; tuos, 
kurie liečia turtą, čia ir glūdi jų grynai privatinės teisės reikšmė; 
toliau — politinius ir bažnytinius, per šiuosius ji (šeima) patenka 
į sekančias teisės sritis: viešosios ir bažnyčios teisės (off. Recht 
urd Kirchenrecht)“ (53). 

Viešoji teisė. „Taip pat tautos sąjunga, lygiai kaip šeima, 
yra natūralinė sąjunga, tad čia susijungia žmonės, ne asmens, ki- 
tais žodžiais tariant: ji nėra joks teisės santykis“ (53). Bet tauta 
tuoj gaunanti teisinį pavidalą, kai tik ji sudaranti valstybę; vals- 
tybė esanti ne žmonių, bet asmenų sąjunga. „Tautos nariai tam- 
pa valstybės piliečiais, asmenimis ir, būtent, šioj padėty viešai- 
siais asmenimis; dvasinė tautos vienybė įsikūnija vienoj viršeny- 
bėj (Obrigkeit), natūralinė tautos narių inspiracija per nacionalinę 
dvasią ir valią formuojasi į teisinę tai viršenybei paklusnybę, 
tautos dvasios galia teis nėj formoj išsireiškia į valstybės valdžią, 
kuri iš dalies į vidų, iš dalies į išorę veikia“ (54). Pagal tą dve- 
jopą valstybės valdžios veikimo kryptį Puchta skiria dvi viešosios 
teisės rūšis: a) veikiančią valstybės viduje ir b) išorėj. 

a) Vidujinę teisę Puchta vadina valstybės teise, jos vyriau- 
sias uždavinys esąs Sunormuoti atskiro asmens paklusnybę vi- 
sumai, kurią reprezentuojanti viršenybė (Obrigkeit). Valstybė iš- 
augusi iš šeimos, kurios pavyzdžiu susikurianti patriarchalinė mo- 
narchija. Bet Puchta prileidžia ir kitą galimybę, būtent: iš šei- 
mos išaugusi gentis ir net tauta galėjusi suskilti arba net išnykti, 
o ant tų griuvėsių statoma nauja valdžia, kurią turį kartu dau- 
gelio šeimų galvos — iš čia susidaranti aristokratinė respublika. 

Puchta numato dvi valstybių rūšis: monarchijas ir respubli- 
kas. Tas skirtumas Puchtos suvokiamas iš to, keno vardu esanti 
vykdoma aukščiausioji valdžia. Monarchijos ypatybė esanti ta, 
kad „kūnigaikštis aukščiausiąją valdžią vykdo savo vardu; 1ą 
aukščiausiąją valdžią jis turi kaip savo teisę. Tai, kad jis tą val- 
džią vykdo savo vardu, atskiria monarchą nuo respublikiškos ma- 
gistratūros ir nuo valdininkų. Ta monarcho teisė yra jo pirma- 
pradinė teisė, kuri pareina nuo patriarchališko valdytojo“ (56—57). 

Valstybės tvarką ir tesę palaiką aukščiausioji valdžia ir 
teismai, bet jie vieni esą visiškai nepajėgtų tą savo uždavinį at- 
likti, jei tautoje nebūtų tos teisės sąmonės (Volksbewusstsein). 
Valstybės tvarkai viduje palaikyti ir kovai prieš išorinius valsty- 
bės priešininkus ypačiai daug padedančios tikyba ir moralė. Iš 

čia Puchta daro išvadą, kad valstybė turinti rūpintis jų palaiky- 
mu. Valstybė turinti leisti auklėtis šeimoje ir bažnyčioje tiek žo- 
džiu, tiek raštais, bet valstybė turinti ir pati aktyviai prie auklė- 
jimo prisidėti. Į tą klausimą, kaip toli valstybė šioj srity turi eiti, 
Puchta atsako, kad principiališkai nesą galima nustatyti ribos. 
Svarbiausias ir visiškai aiškus valstybės uždavinys esąs teisės. 
saugojimas. 

„Išorinė valstybės pusė yra ta, kuri atkreipia prieš kitas 
valstybes. Tie santykiai, į kuriuos įeina žmonės, kurie priklauso 
įvairioms tautoms... yra taip vieši tik tiek, kiek jie į tuos santy- 
kius įeina kaip įvairių valstybių nariai“.....„Atskiros valstybės at- 
žvilgiu ta teisė, kuri nustato valstybės santykius su kitomis vals- 
tybėmis ir tvarko jos veikimą, kuris yra kreipiamas į konstitua- 
vimą ir išlaikymą išorinių santykių, o kartu ir į apsaugojimą ne- 
priklausomos valstybės egzistencijos, yra išorinė valstybės teisė 
(auswartiges Siaatsrecht). Bet tada, kada visos valstybės tokiuos 
santykiuos viena prieš kitą stovi, pripažįsta viena kitos teises, 
ant kurių tarpusavio santykiai rymo, susidaro tautų teisė (Vėl- 
kerrech!), ku-ios turinys yra tas, kad tuo atskirų valstybių asme- 
nybė pripaž,stama, ir kad jų veikimas garantuojamas kits kitų 
teisėmis“ (64). Bet tikrumoje didžiausia tarptautinės teisės ga- 
rantija esanti valstybių savigalba, kuri dažniaus'ai karu remiama. 
Atsimintina, kad „Gewohnheitsrecht“ Puchta teisės nelaikė teise, 
o tik — maksimum — tarptautine morale. 

Visiškai ypatingai santykiaujanti valstybė su bažnyčia, kuri 
esanti ir valstybės viduje ir už jos sienų. Čia Puchta ieško gerų 
santykių tarpusavio patarnavimui. Bažnyčia duodanti valstybei 
dvejopos naudos: 1) išauklėjanti piliečius Dievo paklusnybei, kuri 
esanti visokios paklusnybės pamatas, ypač paklusnybės valdžiai 
kaipo „Dievo tarnaitei“, 2) padaranti valdovą ištikimu savo pa- 
šaukimui. Valstybė iš savo pusės atsilygina bažnyčiai tuo, kad 
ji patikrinanti bažnyčios teisinę buitį. 

„Žmogui, be prigimtinių sąjungų šeimos ir tautos, yra duo- 
ta dar viršprigimtinė sąjunga, kuri jį veda per žemiškąjį gyveni- 
mą prie Dievo. Religija kaip bendra sąmonė paeina nuo Dievo 
ir pasireiškia tos sąmonės dalyvių sąjungoje. Šita tikinčiųjų 
bendrija (Gemeinschait) nėra atsitiktinis dalykas; ji eina iš pačios 
religi,os egzistencijos“ (65). Toliau Puchta nurodo, kad tikybų 
yra ir nacionalinių; tais atvejais sąjunga sutampanti su naciona- 
line ir politine sąjunga. Bet krikščionybė netelpanti kurios nors 

valstybės ribose, tad Puchta reikalauja jai laisvės ir savarankiš- 
kumo. Bažnyčia reikalaujanti absoliučios lygybės, bet teisė, ka- 
dangi ji pareinanti nuo įvairių žmonių nelygybės ypatybių, ne- 
galinti niekados pasiekti absoliučios lygybės. 

Teisės filosofija ir jurisprudencija. „Kiekvienas gyvas 
organizmas mums patiekia dvejopą savo pusę. Pirmiausia, jis 
turi judėjimą pats savyje, turi dalomumą: jis susideda iš narių, 
kurie yra įvairūs, o tačiau per tam tikrą vienybę, organizmo 
sielą, jie palaiko sąryšį. Paskui santykis su aukštesne visata, ku- 
rioj jis (organizmas) juda, ir kurios narys yra jis pats. Lygiai 
taip, kaip žemė turi du judėjimus (Bewegung): pati apie save, 
kuriuo ji...... visam žemės paviršiui šviesą dalo (tiekia), ir apie 
saulę. per tai ji, kaip tam tikras aukštesnio organizmo narys, 
pasireiškia“ (82-83). „Tikrasis teisės filosofijos uždavinys yra 
traktuoti teisę kaip aukštesnio organizmo narį, nes atskiras mok- 
slas neturi tam jokių priemonių“ (84). Toliau Puchta teisės fi- 
losofijai nustato tikslą — nurodyti, kaip tas narys esąs iš viso to 
kilęs, kaip teisė kylanti bendrai, kaip žmonės prėję prie teisės 
supratimo. „Todel ir pačią teisės sąvoką jurisprudencija turi 1mti 
iš filosofijos, nes sąvoka rymo ant sąryšio su kitais organizmo 
nariais“.... „Teisė kaip visatos narys turi joje (visatoje) ir su ja 
kartu savo istoriją. Pažinti toji teisės isto-ija bendrai su žmo- 
gaus dvasios visuma yra antroji filosofijos uždavinio dalis“ (84). 
„Teisės filosofija turinti iešxoti ir surasti teisės pradžią, jos vys- 
tymąsi kartu su žmonijos istorija ir paskutinę jos tobulybę. Tik- 
ras filosofas esąs žiūrėtojas, kuris žvelgiąs į praeitį, kuri papras- 
tam istorikui esanti neįmatoma, į ateitį, kuri mums uždengta, ir, 
pagaliau, į tai, kas tarpe anų dviejų (praeities ir ateities) esą, 
gali pažvelgti iš aukščiausio punkto“. 

„Teisės mokslo, kaip atskiro mokslo, objektas yra teisė kaip 
tam tikras atskiras organizmas“..... „Jeigu juristui, kaipo to- 
kiam, teisės sąryšis su visa žmonių dvasia yra paslėptas, jei jis, 
norėdamas tą sąryšį suvokti, turi kreiptis į bendrąjį mokslą, tai, 
priešingai, visas vidujinis teisės turtas, jos vidujinis dalomumas, 
yra pilnoj juristo žinioj, norėdamas tą vidujinį teisės gyvenimą 
pažinti, filosofas turi skolintis iš juristo“ (85-86). Juristas turįs 
teisę kaip izoliuotą vienetą, t. y. tos ar kitos tautos, to ar kito 
laikotarpio teisę. Tuo tarpu filosofui toji ar kita teisė tesą tik 
tam tikri visos teisės momentai. Iš čia aiškiai matyti, kad Puch- 
ta reikalauja griežto teisės filosofijos ir jurisprudencijos bendra- 


darbiavimo: abi turi iš vienos pusės duoti viena kitai, iš antros 
pusės imti viena nuo kitos. Tik abi kartu pilnai ir visapusiškai 
išaiškinančios teisės mokslo objektą. 

Teisės sistema ir istorija. „Teisė kaip gyvas organizmas 
turi: 1) simultatinę įvairenybę, kurioj ji išsidalo į organines dalis, 
į narius, tos organinės dalys viena kitą mena ir reikalauja; 2) 
sukcesyvinę įvairenybę, kurioj tiek visa teisė, tiek atskiros jos 
dalys kitėja“ (87). Iš čia Puchta labai aiškiai išveda dvejopą 
teisės mokslo metodą: sistematinį ir istorinį. 

Teisės sistema duodanti progos pažinti pačią teisę kaip vie- 
ną nedalomą organizmą. O tai e>4 būtina, nes teisė nesąs pa- 
prastas atskirų teisės dėsnių agregaras. Visa sistema turinti išeiti 
iš vienos pagrindinės teisės sąvokos ir, apimdama visus teisės 
institutus, nueiti į smulkiausius ir toliausia stovinčius teisės nar- 
velius. Kad aiškiau būtų išreikštos ir be to aiškios Puchtos sis- 
temos apibūdinimo mintys, čia randame tokią alegoriją: „Teisės 
institutų tėvas yra teisės principas, o motina — medžiaga (Stolf), 
žmonių ir daiktų įvairenybė“ (88). „Teisės istorija, kaipo išaiš- 
kinimas jos (teisės) sukcesyvinės įvairenybės, turi dvejopą kryptį. 
Organizmas vystosi ir kitėja iš dalies savo visumoj, iš dalies gi 
savo atskiriuose nariuose; tad kiekvienas narys, nors jis esmiškai 
surištas su visuma ir gyvena tik neatsiskyręs nuo jos, turi savo 
ypatingą istoriją, kuri tačiau vidujiniais ryšiais yra surišta su viso 
organizmo istorija“ (89). 

Baigdamas filosofinę dalį, Puchta vėl pakartoja“), kad tei- 
sės, tik žinoma ne teisės filosofijos objektas, esąs nacionalinis, 
todel ir teisės mokslas esąs nacionalinio pobūdžio. Tas mokslas 
tik tiek turįs peržengti nacionaliteto ribas, kiek pati teisė per- 
žengianti; čia Puchta nori pateisinti ypač romėnų teisės padėtį, 
kuri per 800 metų iš vienos pusės pasidariusi vokiečių pozitin- 
gąja teise, 0 iš antros pusės esąs bendras visų Europos privati- 
nių teisių šaltinis. 

Tolimesnėse šio veikalo knygose, kurios istoriškajai teisės 
teorijai neturi reikšmės, Puchta dėsto romėnų teisės istoriją pa- 
gal jau mums žinomus keturius periodus; taip pat — istoriją ro- 
mėnų civilinio proceso ir romėnų privatinės teisės sistemą ir is- 
toriją pandektų sistemos tvarka. Stebėtina, kad Puchta perdėm 
preferuoja sistematinį metodą, prieš istorinį. Ir čia, kur jis rašo 

istoriją, istorijos tik kurių-ne-kurių požymių tematyti, o sistema 
visur dominuoja. Čia pat jis pasako: „Istorija čia bus tik pri- 
klausomas nuo sistematinio dėstymo elementas“. 

Apie Puchtos „Kntik von Beselers Volksrecht und Juristen- 
recht“ teks kiek plačiau pakalbėti sekančiame skyriuje, kalbant 
apie romanistus ir germanistus. Tad čia jo neminėsiu. 

Baigiant apie Puchtos raštus rašyti pažymėtina dar vienas 
jo veikalas, kuris savo turiniu griežtai skiriasi nuo kitų jo veika- 
lų, būtent: šis jo veikalas paskirtas viešosios teisės klausimams 
gvildenti. Jis pavadintas „Recht der Kirche“. Čia svarbiausia 
Puchtos mintis yra ta, kad žemės valdovas nuo pačios bažnyčios 
gaunąs teisę valdyti bažnyčios pasaulinius reikalus, bet kartu pa- 
brėžia, kad to valdovo valdžia esanti aprėžta pačių parapijų 
te se, kuri jokiu būdu nenusavinama. Vadinas, Puchta prieina 
rie suminkštinto arba vadinamojo guasi-episkopalizmo. Tuo 
tarpu kaip Stahl'is stovi už griežtą episkopalizmą. 


4. Savigny „System des heutigen 
Romischen Rechts“. 


Trumpai išdėstęs Puchtos pažiūras, kurios liečia pačią mo- 
kyklos teoriją, vėl grįžtu prie Savigny, kuris antrą kartą dėsto 
istoriškosios mokyklos dėsnius, kurie, nors ir to paties moksli- 
ninko rašyti, bet kitu laiku ir kitose apystovose, parodo filosofi- 
nių Savigny minčių pakitėjimą, ypač Puchtos įtaką. Pagaliau, 
tas pakitėjimas parodo dar ir tai, kad pati mokykla ir jos atsto- 
vai taikėsi prie gyvenimo reikalavimų. Šitas bendras pažymys 
yra charakteringas ne tik istoriškajai mokyklai, bet visoms teo- 
rijoms. 

1840 m. pasirodžiusio veikalo „System des heutigen Ro- 
mischen Rechts“ I-mojo t. prakalboj ir penkiolikoj pirmųjų para- 
grafų Savigny dėsto istoriškosios mokyklos teoriją, kurią čia 
trumpai paminėsiu. 

Jei kuri mokslo sritis, taip kaip teisė, esanti per nenutrūk- 
stamus amžius kuriama, tai mes, kurie dabarčiai priklausome, 
paveldėjame didelį turtą. Mums, pasak Savigny, naudinga ne 
vien tikroji tiesa, bet ir kitos dvasinio turinio kryptys, vis tiek 
ar jos tam laikui kenkusios ir padėjusios, nes iš ten mes gauna- 
me pavyzdžių, ir tos šalutinės kryptys mus rišančios su praeitimi. 
Iš čia Savigny padaro išvadą, kad mums reikia pavrindinai stu- 

dijuoti visą praeities gyvenimą, kuris nesąs galima atskirti nuo 
mokslo esmės „mokslinių įstikinimų bendrumas teįmanomas 
kartu su nuolatine pažanga (Vortschritt), be kurios anas bendru- 
mas pavirstų negyva raide“ (X). 


Studijuojant esą reikia laiks nuo laiko sutraukti į vieną 5ą- 
monę (Bewusstsein) tas, kas atskirų buvo kurta. Jei jau vieno 
laikotarpio nuomonės labai skiriasi, tai, palyginus du laikotarpius, 
tas skirtumas dar žymiau padidėjąs. Dabartis neturinti vienas 
pažiūras priimti, o kitas atmesti, bet turinti aukštesnėmis pažiū- 
romis anas suderinti, nes tik šiuo keliu einant tegalima esą ga- 
rantuoti mokslo progresą. Darant aukščiau nurodytus apibendri- 
nimus, Savigny pataria vengti vienašališkumo, per kurį labai len- 
gvai esą galima nustoti galvojimo laisvės. Nesant galvojimo lais- 
vės, nesąs galimas ir mokslas. 


Tačiau viso ko iš praeities ėmimas galįs mus lengvai su- 
klaidini ir netiesa galinti nugalėti tiesą. Kad tai neatsitiktų, 
Savigny pataria visą gaunamąją iš praeities medžiagą kritiškai 
išnagrinėti, o tai tebūsią galima padaryti tik tada, kada mes bū- 
sime dvasiškai laisvi ir nepriklausomi nuo visokių autoritetų“ (XI). 
Dar Savigny pataria atsipalaiduoti nuo puikybės, kuri dažnai 
žmogų vedanti nuo tiesos. Tik šitokius reikalavimus pildydami, 
mes tegalime surasti tiesą ir ją palikti savo ainiams. 


Toliau Savigny prisimena tuos ginčus, kurie nuolat kylą 
tarp istoriškosios mokyklos ir kitų krypčių, jis mato, kad daug 
tų ginčų turį asmeniško pobūdžio, ir todel jis visiškai nenorįs jų 
paliesti, bet į vieną užmetimą, kurį istoriškosios mokyklos prie- 
šininkai nuolat prikiša, jis turįs atsakyti. Tas užmetimas esąs 
as, kad neva istoriškosios mokyklos atstovai, begarbindami se 
novę, dabartį aukoją praeičiai. Ypačiai, kad neva istorišk. teisės 
mokykla norėjusi išplėsti romėnų teisės viešpatavimą, paneigda- 
ma germanų ir naują kuriamą vokiečių teisę. 


Savigny atsako, kad priešininkai klaidingai supratę istoriš- 
kosios mokyklos išvadas, manydami, kad ji dabartį ir ateitį pa- 
vergusi praeičiai. Priešingai, istoriškoji teisės mokykla pripažįs- 
tanti kiekvieno laikotarpio lygybę ir savilumą; tik ji svarbiausia 
rėmusis tuo, kad tarp tų laikotarpių esąs gyvas ryšys, kuris juos 
surišąs. Be šitų ryšių, mes dabartį tegalime pažinti tik paviršu- 
tiniškai, bet ne vidujinę esmę. Del romėnų teisės pirmenybės 
istoriškoji teisės mokykla taip pat niekad nekovojusi, ji (ist. t. 

m.), išeidama iš dabartinės faktiškos padėties, ieškanti kas teisės 
esą gyva, ir kas jau mirę ir pašalintina. Pats ginčas esąs labai 
sveikas pasireiškimas, nes jis padedąs tikrąją tiesą surasti. Ginčo 
partijos esą darbininkai, kurie statą vieną ir 14 patį rūmą. Ta- 
čiau, nors romėnų teisė neturinti viešpatauti, ją reikią pagrindi- 
nai studijuoti, nes nuo jos labai daug kas pareiną. Visiškai 
klaidingai galvoją tie, kurie maną, kad, įvedus naujus įstatymus, 
atpulsiąs romėnų teisės mokslas. Be romėnų teisės naujieji įsta- 
tymai nebūsią suprasti. 

Paliesdamas teisės teorijos ir praktikos santykiavimo klau- 
simą, Savigny taip aiškina. Iš teisės esmės išplauk ąs jos dvily- 
pis elementas: teorijos ir praktikos. Pirmasis esąs atliekamas 
pažinimo mokymo ir išaiškinimo būdu, o antrasis — pačiam gy- 
venimui pritaikymo būdu. Tas dvilypis elementas negalįs būt 
skaldomas. Tai tegalima esą pasiekti tik tada, kada tiek teoreti- 
kas, tiek praktikas aiškiai matysiąs tą pirmykštį vienumo ryšį 
Be šio bendro ryšio, teorija pavirstanti tuščiu žaislu, 0 praktika 
— amatu. O iš to seka, kad teoretikas turįs gerai pažinti patį 
gyvenimą, be teisės mokslo turįs mokytis tikybos įpročių, politi- 
kos ir valstybės ūkio dalykų. Palygindamas XIX šm. juristus su 
pereito šimtmečio teoretikais, Savigny randa, kad vienais atžvil- 
giais daug esą padaryta, bet kitais, ypač turint galvoje siaurą 
teoretikų partyviškumą, labai maža. Praktikai savo rėžiu turį 
turėti teoretinio elemento, jie turį būt teoretikams parama ir, ka- 
da teoretikai nutolsta nuo tikrojo gyvenimo, parodyti jiems tik- 
rąjį kelią. Juristas praktikas turįs žinoti, kad „tikrai suvoktas 
teisės mokslas yra ne kas kita, kaip sąryšys to, ką jis atskiram 
atsitikimui turi pritaikyti“ (XXIV). Savigny apgailestauja, kad 
vokiečių praktikai tų mokslo reikalavimų nepildo. Tą nenorma- 
lią padėtį galįs pašalinti romėnų teisės mokslas, nes romėnų tei- 
sėj galima esą matyti tobulą juristų padėtį Romėnų teisės 
mokslui ypač esą svarbu kritiškai studijuoti Romos juristų raštus. 

Baigdamas prakalbą, Savigny prisimina apie germanistus, 
kurie pastaruoju laiku taip uoliai giną vokiečių teisę. Jam esą 
suprantami kilnūs jų jausmai, bet bijąs, kad jie nebūtų žalingi, 
nes jie galį sudraskyti teisės organizmą į atskiras dalis. 

Subjek:ingoji ir obiektingoji teisė. „Jei mes traktuojame 
tą teisinę padėtį, kuri mus tikrame gyvenime iš visų pusių ap- 
supa ir mus veikia, tai joje pirmiausia mums pasireiškia atski- 
ram asmeniui duota jėga, sritis (Gebiet), kurioj valia viešpatauja 

ir viešpatauja su mūsų sutikimu. Tą jėgą mes vadiname asmens 
teise, kiti tai lygia prasme vadina subjektingąja teise“ (7). 

„Apie atskirą teisę tegalima spręsti tik iš atskirų faktų san- 
tykio su bendrą'a teise. Tulas tai vadina objektingąja teise“ (9). 

Toliau Savigny stengiasi suvokti pozitingąją teisę. Jis taip 
sako: „Jei ji yra kaip kažkas duota, jau turinti tikrą buitį, tai 
mes ją vadiname pozitingąja teise“. „Kadangi pozitingoji teisė 
gyvena bendroje tautos sąmonėje, tai mes ją turime vadinti tau- 
tos teise (Volksrecht)“ 14). 

„Teisinis jausmas aiškiausiai mums parodo, kad teisės arba 
įstatymo pirma pradžia yra dieviška, nes visiškai priešinga nuo- 
monė, kad teisė kilusi iš paprasto atsitikimo arba žmogaus 
savivaliavimo, nėra įmanoma“ (15). Toks jausmas glūdįs visų 
vidujinio reikalo pajautime ir vienodame pozitingosios teisės pri- 
pažinime. Antras įrodymas esanti teisės analogija su kalba ir 
įpročiais, kurie nuo atskiro asmens savivaliavimo nepareiną, jie 
visiškai šiuo atžvilgiu esą laisvi. „Pavidalas, kuriuo teisė ben- 
droje tautos sąmonėj gyvena, nėra abstrakčių taisyklių pavidalas, 
bet gyva teisės institutų pažiūra jų organiškame tarpusavio sąry- 
šy, taip, kad tik tada, kada atsiranda reikalas tain tikrai taisyklei 
pasireikšti jos logiškąja forma, pirmiausia dirbtiniu procesu iš tos 
totalės pažiūros gali būt sudaryta“ (16). 

Teisės pavidalas pasireiškiąs per simboliškus veiksmus, kurie 
vaizdingai išreiškią teisinių santykių esmę. Jais daug aiškiau ir pa- 
grindiniau esanti išreiškiama pirmipradinė tautos teisė, negu įsta- 
tymais: „Juo ilgiau teisės įsitikinimai tautoje gyvena, juo giliau 
jie joje (tautoje) įsišaknija. Toliau, per nuolatinį kartojimą (Ūbung), 
teisė tobulėjanti, kas pirmiau tik teisės užmazga tebuvo, dabar 
tampa tautos sąmone“ (16). 

Teisė nuolat kitėjanti ir auganti kaip atskiras žmogus ir 
kaip tauta. Čia nesą galima surasti nė vieno sustoj:mo momento. 
Tai einą iš vidujinės jėgos ir reikalo. Laisviausiai ir stipriausiai 
tatai pasireiškią tautos jaunystėj. Juo labiau plečiantis tautos na- 
rių diferencijacija, juo sunkiau esą suvokti tautos dvasia; atsiran- 
dąs reikalas kurti tam tikrus organus: įstatymų leidimo ir teisės 
mokslo, kurie turį suvokti tą tautos dvasią, kurie, laikui reika- 
laujant, galį kurti naujus teisės institutus ir naikinti tuos, kurie 
tam laikui jau nebetinką — pasenę. 

Tauta nesąs atsitiktinis žmonių susibūrimas, nes toks su- 
sibūrimas tesąs savivaldybės dalykas ir nes4monė. Tauta yra 

„tam tikru būdu sureguliuotas daugelio žmonių bendras gyveni- 
mas“ (18). Tauta esanti kažkas „Naturganzes“. Tautoje kiekvie- 
nas jos narys esąs nuo jos priklausomas. Toje prigimiinėje visu- 
moje (Naturganzes) yra teisės kūrimo buveinė, kadangi bendroje, 
atskirus narius veikiančioje, tautos dvasioje yra 1a jėga, kuri pa- 
tenkina teisinio gyvenimo reikalavimus“ (19). Pačioje tautoje ga- 
lima esą pastebėti menkesnių kolekiyvių individų gyvenimą 
misstų, kaimų, korporacijų. Šie turį savo partikuliarinę teisę 
Tauta, kaip pagrindinis vienetas, apimanti ne tik dabar gyvenan- 
čius žmones, bet ir praeitį, ir ateilį. Tautos dvasia laikąsi tra- 
dicija. 

„Teisės kūrimas yra veiksmas ir tai visuomeninis veiksmas“ 
(21). Bet teisę kurti tegalinti tik tokia visuomenė, kuri turinti 
bendrą galvojimą ir bendrą veiksmą „Geimeinschaft des Denkens 
und Thuns“. O tatai teturinti tik tauta. Bet Savigny čia jau ieško 
išimčių, jis sako: „Skirtumas susidaro iš to, kad tautos dvasios 
kūrimas kartais yra vienos tautos visiškai savotiškas, kartais kelių 
tautų bendras“ (21). Vadinas, kartais viena tauta gali už kitą 
reikšti tautos dvasią. 

Tautos vidujinis pajutimas visada siekiąs "susijungti su išo- 
rine forma. Toji išorinė forma esanti valstybė „Dvasinio tautos 
bendravimo kūniškas pavidalas yra valstybė; per ją tas bendra- 
vimas apturi griežtai nustatytas vienybės ribas“ (22). Del valsty- 
bės kilmės reikią pasakyti tas pat, kas jau buvo apie teisės kilmę 
pasakyta, būtent: ji kylanti iš to vidujinio reikalo „aus innerer 
Notwendigkeit“. Per tai, pasak Savigny, valstybė visada turinti 
turėti aiškias tautines ypatybes. „Valstybės kūrimas (Erzeugung) 
yra viena teisės kūrimo rūšis, dar daugiau -— ji (ta rūšis) yra 
aukščiausias teisės kūrimo laipsnis bendrai“ (22). Žiūrėdamas tei- 
sės sričių (Gebiet), Savigny skiria dvi rūšis: valstybės teisę ir pri- 
vatinę teisę. „Pirmosios rūšies objektas yra valstybė, t. y. orga- 
niškas tautos pasireiškimas; antroji rūšis turi visumą tų teisės 
santykių, kurie apsupa atskiro žmogaus, gyvenimą, kad jis, žmo- 
gus, pagal juos elgtųs savo vidaus gyvenime ir augtų į tam 
tikrą pavidalą“ (22. „Tarp tų dviejų sričių visada palieka tas 
griežtai nustatytas skirtumas, kad viešojoj teisės visuma (das Gan- 
ze) yra tikslas, o atskiras žmogus tik priklausoma dalis, tuo 
tarpu privatinėj teisėj atskiras žmogus yra pats sau tikslas, 
o kiekvienas teisės santykis jam tėra tik priemonė savo buičiai 
patikrinti arba savo skirtinai nuo kitų padėčiai išlaikyti“ (23). 

„Teisė glūdi (turi savo buitį) bendroje tautos dvasioje, va- 
dinas, bendroje valioje, kuri tiek yra ir kiekvieno atskiro 
tautos nano valia“ (24). Tai tik teisės buitis, o jos realumas ir 
tobulumas, anot Savigny, pareinąs nuo valstybės, nuo teismų. 
Valstybė turinti daug įtakos privatinės teisės kūrimui, bent palai- 
kanti bendrąją tautos teisę, kuri be to palaikymo išsiskirstytų į 
visą eilę partikuliarinių teisių. Bet tuoj pat Savigny, susigrieb- 
damas, įspėja, kad reikią būt labai atsareiems, vertinant valsty. 
bės įtaką teisės kūrimui, nes čia esąs labai slidus kelias į savi- 
valiavimo pavojų. Savigny, lyg bioodamas priekaištų, kad jis 
valstybės vaidmenį teisės kūrimo darbe sumažina iki minimumo, 
skubinasi nurodyti svarbiausius valstybės uždavinius, taip saky- 
damas: „Tačiau jos pirmutinis ir būtiniausias uždavinys yra pa- 
daryti teisės idėją matomam pasauly viešpatau'ančia. Iš čia seka 
dvejopas valstybės veikims. Pirmiausia, ji turi kiekvienam atski- 
ram asmeniui, kurio teisės gali būt įžeistos, patikrinti teisės ap- 
saugą prieš jos įžeidimą; tas taisykles, pagal kurias šis valstybės 
veikimas atliekamas, mes vad name civiliniu procesu. Antra, ji turi 
pasiimti atstovauti įžeistai teisei ir ją atstatyti, visiškai nežiūrė- 
dama individualaus intereso. Tai atliekama per bausmę“ (25—26). 

Civilinio ir baudžiamojo proceso teisės dėsnius Savigny 
laiko viešąja teise del to, kad čia taip susipiną atskiro asmens 
interesai su valstybės interesais, jog visiškai esą negalima jų 
atskirti, 

Prie progos reikia pažymėti, kad Savigny bažnyčios teisei 
pripažįsta visiškai skirtirą sritį, kuri nei privatinei teisei, nei vie- 
šajai nepriklausanti, Šiuo klausimu Savigny nedaug teužsiima — 
jis čia remiasi Puchta. 


Savigny taip pat kaip ir Puchta, o gal dar daugiau, yra 
grynai nacionalinės valstybės šalininkas. Jam rodosi, kad labai 
negerai, kada valstybė su ungianti įvairių nacijų žmones, kaip 
tatai yra Amerikos valstybėse, kurias jis pavadina Sklavenstaaten 
(Vergų valstybės). Čia jis, beveik pakartodamas tai, kas pirmiau 
buvo pasakyta, užakcentuoja: „... mes turime patvirtinti, kad 
valstybė savo pirmapradžia ir prigimt mi yra kilusi tautoje per 
tautą ir tautai“ (29). Puldamas radikališkai priešingą valstybės 
atsiradimo sutarties teoriją, Savigny tvirtina, kad tuo valstybę esą 
tik sugriauti tegalima, o ne ją sukurti. Tokie absoliutiški sutarties 
teorijos tvirtinimai esą įvykę del dviejų fundamentališkų klaidų: 
1) sumaišymas istorinio ir individualinio valstybių įvairumo su 

laisvu pasirinkimu ir atskirų individų savivaliavimu, 2) sumaišy- 
mas įvairių, radikališkai priešingų sąvokų, kurios vienu terminu 
„tauta“ pavadinamos. Savigny atskiria šiąs keturias tautos sąvo- 
kas: „1) Prigimtinė visuma (Naturganzes), iš kurios kyla valstybė 
ir kurioj jos esmė glūdi; čia nėra vietos jokiems rinkimams, jo- 
kiam savivaliavimui; 2) visuma tų asmenų, kurie vienu ir tuo 
pačiu metu valstybėj gyvena; 3) tie pats individai sudaro dvi rū- 
šis: a) valdomųjų, b) valdančiųjų; 4) respubliškose valstybėse, 
kaip Romoj, tie organizuoti susirinkimai, kurie pagal konstituciją 
turi aukščiausią valdžią“ (30). Pagaliau sutarties teorija esanti 
nelaikytina ir todel, kad pasak jos tauta tegyvuojanti tik vieną 
momentą, tuo tarpu kai tauta apimanti ne tik dabartį ir praeitį, 
bet ir visą ateitį. Pripažindamas, kad kada-ne-kada ir savivalia- 
vimas galįs turėti įtakos valstybės kūrimui — tokiu savivaliavi- 
mo apsireiškimu Savigny laiko svetimos tautos narių įėjimą, kurie 
ilgainiui asimiliuojąsi — vis delto pabrėžia, kad tokia padėtis 
esanti ligota, kuriai gydyti esanti sugalvota sutarties teorija, 

Tarptautinė teisė. Kaip atskirų asmenų bendras gyvenimas 
pamažu vedąs prie naujos teisinės padėties, taip atskiros valsty- 
bės, tarpusavy susiduriančios, pamažu einančios prie teisės, bet 
iš čia nekylanti teisė. Valstybėms sugyventi padedanti tik tų 
tautų bendra teisinė sąmonė (Reichtsbewusstsein), kuri daugiausia 
remiasi tautos giminingumu, o ypač bendrais religiniais įsitikini- 
mais. „Tuo yra pagrįsta tarptautinė teisė, kuri yra krikščioniškose 
Europos valstybėse“ (33). Bet faktų tikrovė neleidžia Savigny už- 
simerkti. Jei jis nemato savo laiko tarptautinės teisės galingų 
faktorių — politinių, ekonominių ir k.,—tai pamato gilioj senovėj, 
būtent Romoj, kuriai buvo žinoma tarptautinė teisė — jus fe- 
ciale. Tarptautinę teisę Savigny vadina pozitingąja teise, tik, ži- 
noma, netobula, nes čia 1) trūkstą turinio tobulumo ir 2) nesą 
teismo apsaugos. 

Papročio teisė. Papročio teisė kylanti iš tautos sąmonės. 
„Papročio teises buitis ir tikrovė turi suvo pagrindą bendroj tau- 
tos sąmonėj...“ „Mes ją pažįstame iš išorinių veiksmų, per ku- 
riuos ji pasireiškia, iš vartojimo (Ūbung), įpročio (Sitte) ir papro- 
čio (Gewohnheit)“ (35). 

„Paprotys tuo būdu yra pozitingosios teisės pažymys, bet 
ne jos kilimo pagrindas... Be visų bendrai pripažinto ir neabe- 
jotino tautos sąmonėj glūdinčio pozitingosios teisės pagrindo, yra 
dar iš kitur duodamų nuostatų, kurių buitis yra mažiau tikra, šieji 

gali gauti pirmųjų tikrumą tik tada, kada per dažną vartojimą 
(Ūbung) jie tampa tautos sąmonės dalyku“ (35 — 36). 

Kai pozitingoji teisė įkūnijama žodžiu ir kai ji aprūpina- 
ma absoliutine galia, tai ji vadinama įstatymu, kurio sudary- 
mas priklauso prie tauriausių aukščiausios valstybės valdžios tei- 
sių“ (39). Tos teisės turinys vis delto turįs būt paimtas iš jau 
esamos tautos dvasioj teisės, arba, kitais žodžiais tariant, valsty- 
bės vyriausioji valdžia — įstatymų leidėjas — yra ne kas kita, 
kaip tautos teisės organas. Jei mes del to abejotume, sako Sa- 
vigny, tai turėtume vaizduotis įstatymų leidėją esantį už tautos 
ribų, bet kadangi taip nėra, kadangi įstatymų leidėjas pats yra 
tos pačios tautos narys, jis kaip tik stovi pačiame jos centrinia- 
me punkte, tuo būdu jis savyje koncentruoja jos dvasią, jos pa- 
jautimus ir reikalavimus, tai iš čia turime padaryti išvadą, kad 
jis yra tautos dvasios atstovas“ (39). Kada įstatymų leidėjas esąs 
tik toks tautos dvasios atstovas, tada jis nesąs jokiomis konstitu- 
cijomis varžomas. 

Kai Savigny atsistoja prieš konkretų klausimą, kada ir ką 
reikia į įstatymus įrašyti, tai jis nurodo į tai, kad pozitingojoj 
teisėj laikas nuo laiko alsirandą spragų, kurios turinčios būt įsta- 
tymų keliu užlopomos, vadinas, įstatymų leidėjas teturi teisės 
tik Savigny mistiškos tautos teisės spragas lopyt, bet anaiptol 
nekurti naują teisę. Bet jau 1840 m. Savigny negali visiškai 
susiaurinti įstatymų leidėjo teises vien atsišaukimų į tautos dva- 
sią, nes gyvenimas tiek paėjėja pirmyn, jog papročiai nesuspėja 
jo normuoti. Tenka praplėsti įstatymų leidėjo teises. O pra- 
plėsti įstatymų leidėjo te:sių galima tik atsisakius nuo savo 
griežto principo, kurio pats Savigny anksčiau savo „Ūber Beruf 
unserer Zeit“... pareikalavo, — įstatymų leidėjui buvo atimta tei- 
sė kurti teisę. Tą savo kompromisą Savigny taip išaiškina: ka- 
da-ne-kada tenką paskubinti teisės kūrybą, kuri, vien papročio 
keliu eidama, galinti atsilikti nuo gyvenimo. Aiškindamas, kas 
yra atsilikti nuo gyvenimo, Savigny nurodo tai, kad to reikalau- 
janti dorovė, naujos pažiūros ir gyvenimo reikalavimai. Šitas 
Savigny nusileidimas yra aiškus atsisakymas nuo istoriškosios 
teorijos principo, nes, iš tikro, ir be to nurodymo aišku, kad 
įstatymų leidėjas negali neatsižiūrėt į aukščiau nurodytus faktorius. 

Iš formalios pusės įstatymas turįs būt aukščiausios valdžios 
išleistas; jis turįs sudaryti tą abstraktinę formą, kuri apimtų gy- 
venimo tikrenybę. 

Mokslinė teisė — (Wissenschaltliches Recht). „Teisė, pa- 
sak istoriškosios mokyklos, evoliucionuoja. Iš pradžių ji esąs 
bendras visos tautos gėris (Gemeingui). Laikui bėgant „teisė, vis 
labiau išsišakoiant gyvenimo veikimo santykiams, pradeda auk- 
lėtis atskiruose asmenyse, nes ji jau nebegali būt apimta visos 
tautos vidutiniu pažinimu (Kenntnisse)) Tada susidaro atskiras 
teisės žinovų luomas, kuris pats, būdamas tautos sudėtingąja da- 
limi, toj galvojimo srity atstovauja visumai (Gesammtheit). Toji 
savotiška to luomo sąmonėj pasireiškianti teisė tėra tik tąsa ir 
savotiškas tautos teisės vystymasis“ (45). Iš čia Savigny išveda 
dvejopą teisės buveinę: 1) savo pagrindais teisė gyvenanti tautos 


sąmonėj, o 2) tikras jos. išsiplėtimas ir pritaikymas — ypatinga- 
me juristų pašaukime. Sita juristų kūriamoji teisė iš pradžių 
esanti tik patarimas atskiriems atsitikimams išaiškinti — juristų 


nuomonės ir teismo sprendimai. Paskiau šie atsitikimai esą mė- 
ginami formuluoti ir pamažu teoretiškai tobulinti. Tokie formu- 
lavimai esą randami iš dalies juristų raštuose, iš dalies teismų 
sprendimuose. 

Savigny randa dviėjajų juristų teisės kūrimo funkciją: „vie- 
ną formalinę, kada teisės kuriamasis veikimas savo žymesne da- 
limi pereina nuo tautos į juristų luomą ir jo, kaip visos tautos 
reprezentanto, toliau plėtojama; ir vieną materialinę, grynai mok- 
slinę funkciją, kada pats, visiškai nežiūrint į tai, iš kur toji teisė 
eina, mokslo būdu padaro ją tos teisinės sąmonės dalyku ir ją 
išdėsto, moksliškai išaiškina“ (46). Šitą antrąją juristų funkciją 
Savigny labai vertina, bet įspėja nuo galimo pavojaus, kuris 
įvykstąs tada, kada juristai ne pačią tikrąją teisę moksliškai tiria, 
bet teisės sąvokas norį padaryti tikrąja teise. Tarp kitko šitas 
argumentas esąs vyriausias argumentas prieš kodifikaciją. 

Baigdamas dėstyti istoriškosios teisės mokyklos pažiūras, 
Savigny nurodo, kokios įtakos juristai turi įstatymų leidimui. Ta 
įtaka pasireiškianti įvairiai: 1) juristų išauklėtoji tautos teisė 
esanti medžiaga istatymams, 2) juristai paruošią tuos žmones, 
kurie šiokiu ar tokiu būdu dalyvauja įstatymus leidž:ant, 3) ap- 
dirbdami ir aiškindami įstatymus, juristai padedą tuos įstatymus 
įgyvendinti, 4) juristų išdirbtų teisės sąvokų lankstumas padedąs 
abstraktines formulas pritaikyti realiam gyvenimui. 

Pagaliau Savigny atsikerta prieš juristams daromus užmeti- 
mus, kad jie monopolizavę teisę, nurodydamas į tai, kad juristų 
luomas nesąs koks uždaras luomas, bet laisvai visiems prieina- 

mas. Tik čia dar prideda, kad „tas, kuris teisę pasirenka savo 
gyvenimo pašaukimu, dėka gilesn'o dalyko pažinimo, visada dau- 
giau turės teisei įtakos už kitus“ (49). 


5. Keletas teisės mokslininkų, dirbusių ant 
istoriškosios teisės mokyklos pagrindo. 


Istoriškoji teisės mokykla, pagrįsta Puchto's darnia sistema, 
nuo pat 1828 m. iki maždaug 50 metų buvo vyraujančia teisės 
moksle teorija. Iš tos pačios teorijos išplaukia tai, kad jos at- 
stovai, be pačios teorijos pagrindėjų, daugiausia buvo darbininkai 
ant jau esamo pagrindo. Kadangi toji mokykla nukreipė juristų 
dėmesį į praeitį, tai užiat jos sekėjai ir buvo teisės istorikai. Jie 
„ mažiau rūpinos pačios teorijos pagrindais, negu to darbo išda- 
vomis — istorišku teisės tyrimo darbu. 

Iš viso to laikotarpio gausaus teisininkų skaičiaus čia pami- 
nėsiu tik keletą žymiausių. Ir minėdamas jų vardus ir vieną kitą 
veikalą, visiškai nesigilinsiu į jų dėstymą, nes tas darbas būtų 
per didelis ir ne visiškai pakeliui su pačiu pagrindiniu klausimu. 

Arčiausiai prie Savigny ir Puchto's stovi Rudorit'as (1803 — 
1873). Šis mokslininkas vokiečių teisės literatūroj branginamas 
ne tiek už savo savarankiškumą, kiek už didelį darbštumą: jis 
neieško filosofinio istoriškai mokyklai pagrindo, bet, visai pasiti- 
kėdamas tuo pagrindu, kuris Savigny ir Puchto's duotas, ant jo 
atsistoja ir dirba sąžiningiausio darbininko darbą. Rudorif'as ra- 
šo daug straipsnių į „Zeitschrift fūr geschichtliche Rechtswissen- 
schalt“, vėliau tam žurnalui pers formavus, — į „Zeitschrift iūr 
Rechtsgeschichte“, taip pat į „Voroifentlichungen der Akademie 
der Wissenschaften“. Kadangi Rudorif'as kūnu ir siela buvo romė- 
nų teisės mokslininkas, tai ir jo raštai rašyti įvairiais romėnų 
teisės klausimais. Iš stambiųjų jo veikalų pažymėtini: „Recht 
der Vormundschait aus den Gemeinen in Deutschland geltenden 
Bechten entwickelt“ trys tomai 1832-1834; 1857-1859 m. pasiro- 
do stambiausias ir pagrindinis Rudorif'o veikalas „Romische 
Rechisgesch:te“, kuriame, nors jis ir nėra be trūkumų, labai pla- 
čiai ir gana išsemiamai gvildenami romėnų teisės kūrimasis ir 
jos tobulinimasis. Pagaliau savo paskutiniame veikale „Restitu- 
tion des Edictum perpetuum“ 1869 m. Rudorii'as nedrąsiai žen- 
gia į naująjį romėnų teisės mokslą, kuris vėliau Mommseno'o bu- 
vo plačiai di bamas, tai kriiškai filologinė XIX šimtm. pabaigos 
ir XX šimtm. pradžios romanistikos kryptis. 

Friedrich Ludwig Keller'is (1799-1860) ypačiai daug pasi- 
darbuoja civilinio proceso srity. Siuo klausimu jis daugiausia ir 
rašinėjo. „Der rėmische Zivilprozess und die Aktionen in sum- 
marischer Darstellung“, „Litiscontestation und Urteil nach klas- 
sischem rėmischen Recht“, „Semestrium ad C. Tullium Cicero- 
nem libri sex“ ir k. 

Bethmann Hollweg'as buvo nelyginant Kellerio asmens 
antroji dalis. Kaip anas visą savo darbą paskyrė romėnų kla- 
siškajam civ. procesui ištirti, taip šitas visa siela ir visu kūnu 
atsidavė vėlesniam proceso mokslui; jis sudaro Keller'io pradėto- 
jo darbo tąsą, pradėdamas nuo „Die Gerichtsverfassung und der 
Prozess des sinkenden rėmischen Rechts“. Toliau B. Hollweg'as 
tiria viduramžių procesą ir siekia iki pat naujųjų laikų. Būda- 
mas artimas Savigny draugas B.- Holweg'as paliečia ir įstatymų 
leidimo klausimą, kurio svarstymas buvo vada į istoriškąją mo- 
kyklą. Savo rašiny „Ūber Gesetzdebung und Rechtswissenschaft 
als Aufgabe unserer Zeit“ Bonn, 1876 m. Hollweg'as įstatymų 
leidimo klausimu nėra toks griežtas kaip Savigny, tačiau vis 
delto perdaug jų nevertina, nes tuo būdu galima esą lengvai 
prieiti prie prigimties teisės istorijos siūlyto subendrinimo, o toks 
dalykas galįs padaryti žalos teisės evoliucijai. 

Bluhme beveik visą savo gyvenimą paskiria senajai germa- 
nų teisei tirti, surenka daug medžiagos, kuri ne tik teisės moks- 
lui įdomi, bet ir kitoms mokslo šakoms, k. a. kalbos mokslui, 
istorijai ir k. Jis parašo: „Leges romanae barbarorum“, „Monu- 
menta Germaniae historica“, „Leges Burgundionum“. Be tų vei- 
kalų, paminėtina plati Bluhme's „Encyklopūdie der in Deutsch- 
land geltenden Rechte“. Čia Bluhme apima germanų ir romėnų 
teises ir tuo būdu atsistoja lyg vidury tarp romanistų ir germa- 
nistų, arba, dar geriau pasakius, jis apima abi kryptis. 

Nors pati istoriškoji mokykla daugiausia bazavosi ant pri- 
vatinės teisės pagrindo, tačiau ir viešoji teisė nepaliko visiškai 
nuo vyraujančios teorijoj įtakos, ir čia pradėta tirti antikvariškoji 
teisė ir jos tolimesnis plėtojimasis, Čia galima pažymėti pavyz- 
džiui E. Platner'į (1786-1860), kuris ypač tyrė senovės baudžia- 
mąją teisę: „Beitrūge zur Kenntnis des atiischen Rechts“, „Ouae- 
stiones historicae de criminum jure apud Romanos“ ir k. G. 
Geib'as daugiausia tiria baudžiamojo proceso istoriją, ypač šiam 
reikalui pažymėtinas jo veikalas „Geschichte des romischen Kri- 
minalprozesses bis zum Tode Justinians“. 


V. Romanistai ir germanistai. 


1. Bendros pastabos. 


Istoriškosios teisės mokyklos atstovai, statydami prieš racio- 
nalistinę teoriją teisės evoliucijos dėsnį, atpalaidodami teisę nuo 
subjekiingo individo proto, padarė teisę priklausomą nuo objek- 
tingo tautos gyvenimo. Šitos naujos idėjos, kaip jau teko pažy- 
mėti, greit rado juristų tarpe pritarimo. Bet jau pačioj istoriškos 
mokyklos programoj glūdi neišvengiamas nesusipratimas. Isto- 
riškosios teisės mokyklos apaštalai, skelbdami teisę esant tautos 
gyvenimo nedaloma dalimi, lengvai pravažiuodami pro romėnų 
teisės recepcijos uolas, nuvažiavo į pačią romėnų teisę. Ro- 
mėnų teisė pasidaro ne tik paprastas germanų teisei pavyz- 
dys ir istoriškosios teisės mokyklos hipotezei patvirtinti faktas, 
bet net nedaloma germanų teisė ir ratio scripta. Toks nesude- 
rinimas, savaime suprantama, turėjo anksčiau ar vėliau ryškiai 
pasireikšti ir iššaukti ginčų bei nesusipratimų. Taip ir įvyko 


2. Pirmoji kovos stadija. 


Kova tarp romanistų ir germanistų prasideda pačioj istoriškos 
mokyklos susikūrimo pradžioj, kada pirmą kartą paskelbtas jos credo. 
Jau leidžiant „Zeitschrift fūr geschichtliche Rechtswissenschaft“ 
1815 m. pačių to laikraščio leidėjų tarpe aiškiai matyti abi kryp- 
tys. Tuo tarpu, kai pats istoriškos mokyklos kūrėjas ir leidžia- 
mojo laikraščio šelas, o taip pat ir eilė kitų bendradarbių, apja- 
kinti romėnų teisės šviesa, nemato germanų teisės, arba ją laiko 
perdaug menkos vertės dalyku, Eichhorn'as rašo rašinį „Ūber 
das geschichtliche Studium das deutschen Rechts“, kur autorius, 
eidamas istoriškosios mokyklos dėsniais, atkreipia visą dėmesį į 
vokiečių teisės istoriškąjį tyrimą. Bet iš pradžių, kol dar buvo 
bendras išorinis priešas, abi kryptys sugyveno palyginamai gerai, 
bendradarbiaudamos viename laikrašty. Tačiau tas laikinis taikus 
gyvenimas negalėjo ilgai būti patvarus: juo labiau menkėjo ki- 
tos kryptys ir stiprėjo istoriškoji mokykla, juo didesnė bedugnė 

augo tarp tų dviejų seserų, — kaip Gierke sako. Tuo pačiu 
laiku pasirodo ir J. Gimm'o „die Poesie im Recht“, kurioj 
jis pasisako, kad jau esanti matoma juridiniame horizonte nauja 
germanistų žvaigždė. 

Sekant „Zeitschrift fūr geschichiliche Rechtswissenschait“, 
galima labai lengvai pastebėti nuolat beaugantis tarp tų dviejų 
krypčių skirtumas, pamažu besivystanti kova — iš pradžių visišku 
romanistų triumfu — nuolat svyranti germanistų pergalės pusėn. 
1820 m. germanistų tarpe iškyla net sumanymas visiškai atsi- 
skirti nuo romanistų ir pradėti leisti savo laikraštį, bet tas suma- 
nymas dar penkerius metus palieka tik sumanymu. 1825 m. von 
Dalwigk'as pradeda leisti mažą laikraštuką „Die Eranien zum 
deutschen Recht“. Tą darbą dirba toliau Falck'as. 1828 m. pasi- 
rodo 3-sis, bet ir paskutinis, šio laikraščio sąsiuvinis. Bet šiaip ar 
taip ge:manistai iš pradžios dirba be aiškaus plano, neorgani- 
zuotai, atsk'ros brošiūros tėra tik sporadiski reiškiniai. Visiškai 
kitaip dalykai virsta, kai 1837 m. Reyscher'ui ir Wild'ai pavyksta 
nustatyti germanistų veikimo planas ir išleisti „Zeitschrift iūr 
deutsches Recht“. Pirmieji to laikraščio numeriai, kurie išėjo iš 
spaudos 1839 m., buvo — pasak Gierke's — tas signalas, kuris 
germanistus pašaukė į kruviną kovą. Iš tikro, kova prasidėjo, 
germanistai pradėjo smarkią puolimo ataką, paleisdami į avan- 
gardą stipriausias savo jėgas. Čia pasirodo Reyscher'is su savo 
sinarkia programine prakalba, Bluntschli ir ypač visiems impo- 
navo G. Beseler'is su tam reikalui paskirtu gana stambiu veikalu 
„Volksrecht und Juristenrecht“ (Apie tai žemiau bus kalbama 
kiek daugiau). Germanistus palaikė taip pat Mittermaier'is ir 
Christ'as. 


3. G. Beseler'is ir jo veikalas „Volksrecht und Ju- 
ristenrecht“. 


G. Beseleris (1809 — 1585) didelę savo gyvenimo 
dalį pašventė politikai. Jis dalyvauja kaip atstovas Frankfurto 
tautos susirinkime (Nationalversammlumg), čia jis priklausė deši- 
niajam centrui, vadinamajai — Professoren Partie. Vėliau daly- 
vauja Goihos tautos susirinkime ir Erfurto parlamente, taip pat 
buvo Prūsijos antrosios kameros narys. Tuo pat laiku jis pirmi- 
ninkauja baudžiamojo kodekso komi-ijoj. Nuo 1874 m. iki 1881 
m. buvo Reichstago narys. Pastebėtina, kad jis niekad nesilaikė 

griežtai vienos kurios partijos programos, bet visada buvęs Bis- 
mark'o priešininkas. 

Mokslininko vardą Beseler'is įgyja per savo veikalą „Ūber 
die Lehre von Erbvertrūgen“, kur jis gana vykusiai ieško isto- 
riško ir dogmatiško germanų teisės pagrindo. Tuo tarpu, kai ro- 
manistai logikos dėsniais išvedžiojo romėnų teisės įvairius insti- 
tutus, germanistai ir ypač jų vadas Beseler'is ieškojo teisės są- 
ryšio Su pačiu gyvuoju gyvenimu. 

1843 m. pasirodo gana stambus Beseler'io veikalas „Volks- 
recht und Juristenrecht“. Kadangi pastarasis veikalas apima 
visus germanistų siekimus ir juos pagrindžia, taip pat smarkiai 
puola romanistų liogerį, tai čia aš keliais sakiniais paliesiu jo 
mintis, 

Ilgame vokiečių teisės istorijos klausimui skirtame įvade Be- 
seler'is įrodinėja, kad romėnų teisės recepcija visiškai klaidingai 
istoriškosios teisės mokyklos esanti aiškinama, nes ji nebuvusi 
pačios tautos betarpiškai perimta, ji tik juristų užmesta. Šitoks 
vokiečių juristų svetimos teisės primetimas esąs didelis nusikalti- 
mas prieš pačią vokiečių tautą, nes sutrukdęs jos pačios teisės 
normalų plėtojimąsi. To laiko vokiečių juristai kenkę net ir nau- 
jai įstatymų keliu kuriamai teisei, nes jie naujai išleidžiamuosius 
kunigaikščių statutus tempdavę ant romėnų teisės kurpaliaus. Baig- 
damas įvadą, Beseler'is prisimena Thibaut pasiūlymą ir jį visai 
pateisina, bet pateisina del to motyvo, kad tuo metu nebuvus 
dar galutinai žinoma vokiečių politinė santvaka, tada dar buvę 
galima tikėtis, kad vokiečiai sudarysią vieną vienetą, valstybę, 
Bet dabar, kada Vienos kongresas jau aiškiai šį klausimą išspren- 
dęs, nebetenką apie šį klausimą tokiu maštabu kalbėti. ,„Dabar- 
tinei dalykų padėčiai esant, tegalima tik geisti, kad atskirų vo- 
kiečių valstybių įstatymų leidimas kiek galima vienodai ir tautos 
progreso naudai išsiplėtotų. Bet tam pirmiausia reikalinga stiprus 
bendro tautos gyvenimo išaugimas ir aukščiausias bendrosios 
teisės ištobulinimas, tai yra abi jėgos, kuriomis ir velesnės daug 
giliau siekiančios teisės gyvenimo reformos remsis“ (57). 

Nors Beseler'is kada-ne-kada labai skaudžiai kritikuoja isto- 
riškąją teisės mokyklą, tačiau vis laikosi jos pagrindo. Jis net 
aiškiai tai pats pabrėžia: „Ir šitas (suprask B. veikalas), nors eina 
nauju keliu, pagrinde ir esmėj remiasi Savigny mokykla“ (58). 

Charakteringas germanistų požymis, kuriuo jie skiriasi nuo 
romanistų, yra ir tas, kad jie, kalbėdami apie teisę, turi galvoj 

visą teisę, o romanistai daugiausia tik privatinę, apie viešąją teisę, 
kaip jau teko pastebėti, jie kalba tik puse lūpų. Iš čia germa- 
nistams lengva padaryti dar vienas žingsnis pirmyn, būtent: pama- 
tyti žymią įstatymų leidėjo rolę teisę kuriant. Beseler'is tai aiškiai 
šiame veikale išreiškia, nurodydamas, kad privatinėj teisėj įsta- 
tymų leidėjo rolė esanti menkesnė, o viešojoj labai žymi, šioji 
veik išimtinai esanti įstatymais kuriama. 

Romėnų teisė vokiečiams esanti nepriimtina ir del pačios 
politiškos išminties. „Laisva tauta jau del vien politiškos išmin- 
ties ir laisvės intereso negali išleisti iš savo rankų savo teisės 
viešpatavimo“ (72). 

Beseler'is papročio teisę nelaiko betarpiška tautos teise, be- 
tarpišku tautos dvasios įsikūnijimu; jam papročio teisė yra visiškai 
kas kita. Jis sako: „Greta tautos teisės mes turime pastatyti pa- 
pročio teisę, kuri negali būt su ana indentifikuojama, bet, prie- 
šingai, kartais ji gali anai visisiškai prieštarauti taip, kaip blogi 
įstatymai (78). 

Beseler'io pažiūros į teisę pagrindai suglausti ir šitaip išreikšti: 
„1) Teisė savo pirmykščia kilme yra tautos teisė (Volksrecht), ji 
gali būt ir įstatymų įtaka sudaryta; 2) tautos teisė gali būt pa- 
čios tautos betarpiškai išreiškiama ne tik pačios tautos kūdikystės, 
bet ir pažengusios kultūros laikais; 3) priešais tautos teisę stovi 
papročio teisė, kuri gali sutikti su tautos teise arba jai priešta- 
rauti; 4) juristų teisė nėra būtina tautos pažangos tąsa; ji gali būt 
paprasta papročio teisė“ (79). 

Pati tautos sąvoka Beseler'io taip pat visiškai kitaip supran- 
tama. Ta tauta, kuri kuria savo teisę, gali būt įvairi: visi valsty- 
bės gyventojai inkliuzuojant ir patį suvereną, atskiri luomai 
(Edelsiand, Bauerstand ir k.), ir net atskirų provincijų gyventojai. 
Charakteringas tautos teisės požymis visada esąs „betarpiškai tei- 
sės kilimas iš įpročių ir nacijos gyvenimo momentų. Tos teisės 
kūrimosi tvarka ir būdas bei jos vidujinis augimas tegalimas su- 
lyginti su natūros veiksmu, čia viešpatauja tam tikra paslaptis, 
kuri betarpiškai niekad negali būt pastebėta. Bet teisė iš tam 
tiktų požymių gali būt tikriausiai pažinta“ (83—84). Beseler'is, 
nenurodęs tai, kad tautos teisė galinti būt suvokta iš įpročių, lyg 
pasiteisindamas, sako: „Jei mes teisę paimsime jos tikrąja reikš- 
me, t. y. kaip iš tautos kilusią ir kaip tos tautos sąmonėj gyve- 
nančią, tik išsprendimas to klausimo, kaip ta teisė gali būt pa- 
žinta, vargiai gali sukelti kokių nors abejonių“ (109). Toliau nu- 


— 107 — 


rodo, kad tai galima esą matyti iš tautos pažiūrų. Ne visiškai 
aišku. 

Beseler'is, nelyginant koks mokslininkas, iškasinėdamas Sla- 
vos užverstą miestą, ieško germanų teisės, aimesdamas romėnų 
teisę. Čia jis nori aiškiai įrodyti, kaip užgriuvusi romėnų teisė 
sunaikino vokiečių teisę, bet kartu yra pilnas vilties, kad jai ir 
kitiems iškasinėto;jams pasiseks surasti gryną germanų teisę, kuri 
"po tais griuvėsiais dar gyva tebesanti. Daugiausia nuo romėnų 
teisės nukentėjusi pilietinė teisė, bet ir čia esą ryškūs pėdsakai, 
kuriais galima orientuotis ieškant grynosios germanų teisės. Ypač 
gerai išsilaikiusi šeimos asmeninė teisė, asmenų samdos, pavel- 
dėjimo ir pasižadėjimų teisė, taip pat visa baudžiamoji teisė. 
Procesų teisėj labai esą sunku susivokti, nes čia esąs nuo tautos 
atsiskyrusių juristų darbas. Bažnyčios teisėj, ypač stabmeldystės 
laikais, lengva esą matyti grynoji germanų teisė, kuri, katalikystei 
įsiviešpatavus, buvusi kiek nuslopinta, bet, ačiū reformacijai, kuri 
buvusi ue kas kita, kaip gžrmanų reakcija prieš kosmopolitizmą, 
vėl atgaivinta, 

Paliesdamas draugijų gyvenimą, Beseleris mano, kad jos 
kylančios arba istorijos keliu, arba tam tikru aktu. Žmogus esąs 
verčiamas eiti į drauginį gyvenimą pačia savo socialine prigim- 
+imi. Tokią jėgą jis vadina asociacijos dvasia. „Asociacijos dva- 
sioj glūdi ne tik stimulas eiti į tam tikrą sąjungą, draugiją ir t.t., 
bet ir organizuojančioji jėga, kuri kuria draugijos reikalui ir tikslui 
statinkamą pavidalą“ (181). „Draugijos pavidalą nustato jos kon- 
stitucija (Verfassung). Šioj išreiškiama: 1) kuriuo būdu pasireiškia 
draugijos valia, kuri galioja kaip viena visiškai skirtina nuo jos 
narių valios; 2) kaip turi būt vedami jos reikalai ir 3) kaip su- 
sišti atskiri draugijos nariai su jos visuma“ (182). Draugijų teisė, 
romėnų teisei buvusi beveik visiškai svetima: jų societas bu- 
vusi visiškai kitokio pobūdžio, negu germanų bažnyčia, cechai, 
gildijos, markės ir k. 

Įstatymų leidėjas normališkai besiplėtojančiai tautos teisei 
nekliudąs, jis taip pat turįs kurti teisę. Bet pirmutin s ir vyriau- 
sias įstatymų leidėjo uždavinys esąs apsaugojimas besiplėtojan- 
čios teisės nuo žalingų išorinių įtakų. Kalbėdamas konkrečiai del 
tolaikinės vokiečių teisės padėties, Beseler'is randa, kad ta padėtis 
yra nenormali: dualizmas, kuris kyla iš romėnų ir germanų teisės 
veikimo; neaiškus atskirų valstybių teisės santykis su bendrąja 
teise; prisimindamas istoriškosios mokyklos pažiūras į koditika- 

ciją ir Thibaut pasiūlymą, siūlo kompromisinį kelią: eiti prie ben- 
dros germanų teisės sudarymo, o jei tai esą negalima, tai bent 
gerai sutvarkyti atskirus teisės institutus; siūlo vengti Piūsijos ir 
Austrijos pavyzdžių, nes tuo būdu esą labai lengvai galima suskal- 
dyti vokiečių tautos vienybę —tuo būdu dar labiau atsiskirsiančios 
ir be to jau mažai besirišančios atskiros valstybėlės. 

Beseler'is plačiai paliečia teismų klausimą ir jų santykį su 
tautos teise. Tas santykis jo taip apibūdinamas: „Kaip bendrai 
įvairūs institutai, kuriuose glūdi tautos teisinis gyvenimas, nuolat 
besiplėtodami vieni su kitais besikryžiuodami pinasi, vienomis ir 
tomis pačiomis idėjomis persiima, vieni kitus mena ir reikalauja, 
taip lygiai santykiauja teisdarystė (Gerichtswesen) su bendrąja 
pozitinvąja teise ir atskiromis jos dalimis“ (246). 

Norėdamas į teismo darbą įtraukti visuomenės elementą, 
Beseler'is stengiasi įrodyti, kad teisė yra toks dalykas, kuris ne 
tik specialistams juristams, bet ir paprastiems normališkiems žmo- 
nėms, ypač šiek tiek prityrusiems yra suprantamas. Taip jis ir 
sako: „Bet teisė, kuri savo pagrindais tautos sąmonėj gyvena, yra 
ir turi būti tiek tobula ir aiški, kad jos dėsniai gudriems ir pri- 
tyrusiems asmenims yra prieinami ir suprantami“ (248). 

Toliau nurodo, kad esąs trijų rūšių teismai: 1) pačios tau- 
tos arba jos atstovų, 2) juristų ir 3) juristų su tautos atstovais- 
Šieji esą arba su prisiekusiais posėdininkais, arba šefenų. Pirmo- 
sios rūšies teismas Beselerio atmetamas, kaipo jau algyvenęs 
savo amžių. Antroji rūšis netinkanti del daugelio priežasčių; svar- 
biausios priežastys esančios šios: tautos nepasitikėjimas, toks 
teismas beveik niekuo nesiskiriąs nuo policijos veikimo, pagaliau 
Beseler'is neigia tą pažiūrą, kad tik juristai težiną teisę. Savo iš- 
vadoms patvirtinti jis kreipiasi į romėnų teisę, kuri reikalavo 
bylų sprendėjus rinktis iš pačios tautos (Volksrichter). Be to, pa- 
žymi, kad geri juristai retai tėra geri valstybės vyrai ...... jie per 
smulkmenas dažnai nepastebi viso dalyko esmės, šituo atžvilgiu 
kartais daug geresnis yra prasčiokas“ (264). Palaiko trečiąją teis- 
mų rūšį, o iš šios — šelenų teismus, bet ne prisiekusiųjų posėdi- 
ninkų. Prisiekusiųjų posėdininkų teismai esą nepalaikytini del to, 
kad čia suskaldoma byla į faktinę ir teisinę dalį. Pasiūlo atatin- 
kamą tei-mų sutvarkymo projektą. 

Kalbėdamas apie pačią proceso tvarka, Beseler'is griežtai pa- 
sisako prieš raštiškąjį ir slaptąjį procesą ir reikalauja žodiško ir 
viešojo proceso. Jis tiesiog tvirtina, kad jei vokiečių tauta norinti 

turėti gerą ateitį, tai turinti ko greičiausiai padaryti šiuo atžvilgiu 
rėformą. Čia jis siūlo sekti Anglijos pavyzdžiu, kuri tik vienin- 
telė iš visų germanų tautų teturinti pasilikusi garbingos praeities 
geras puses. 

Juristų teisė esanti kuriama teisės teorijos ir praktikos, ku- 
rios viena nuo kitos dažnai sunku atskirti. Beseler'is nurodo dar 
ir trečią juristų teisės būdą — jurisių dalyvavimą įstatymų lei- 
dimo darbe, nes čia beveik visada ir visur galima esąs matyti 
juristų įtaka. Tuo būdu susirišąs įstatymų leidimo darbas su tei- 
sės mokslu, kurio auklėtiniai esą tie pats juristai. Čia vėl prisi- 
mena romėnų teisės recepciją ir sako: „Čia reikia konstatuoti 
vieną faktą, kad romėnų teisės recepcija Vokietijoj bevek išimti- 
nai juristų dėka įvyko“ (332). Bet juristų e5ą atnešta ne vien ro- 
mėnų teisė, ir daugelis kitų, kurios taip pat pridariusios germanų 
teisei žalos; šiuo atveju juristai nebuvę tautos atstovais. 

„Kol tauta visiškai nekliudoma evoliucionuoja, tol jos teisė, 
žinoma neliečiant to, kad juristai gal geriau už kitus ją suvokią, 
yra visiems suprantama ir nėra jokio reikalo šauktis juristų pa- 
galbos. Bet jei tik tauta kokių nors nepalankių istorijos sąlygų 
sutrukdyta, o tai gali atsitikti ir del pačios tautos kaltės, tai tada 
jos teisės gyvenimą užviešpatauja svetimos teisės dėsniai...... 
tada, žinoma, visiškai normalu, kad ir pati pozitingoji teisė tautos 
narių nebus suvokiama, tada reikalinga pagalba tų žmonių, kurie, 
ilgai studijuodami teisės mokslus, gali joj susivokti ir kitiems iš- 
aiškinti“ (344). Iš čia B. išveda trejopą juristų teisei patarnavimą: 
1) kada teisė gana normališkai (organiškai) evoliucionuoja, tada 
juristai tik padedą surasti tas formas, į kurias liejasi tautos teisinė 
dvasia; 2) kada sava teisė esanti užimršta, o gyvenama kokia 
nors svetima teise, tada juristai esą gryni teisės kūrėjai, lygiai 
kaip įstatymų leidėjai. Jų sukurtoji teisė galinti būt sulyginta su 
bloga įstatymų teise, nes ji tautai esanti svetima; 3) kada juristai, 
kaip chirurgai, augantį tautos teisės kūne nereikalingą svetimos 
teisės priedą turį nupiauti. Operacijos skausmai neturį baidyt 
nuo operacijos nei operuotojo, nei operuojamojo, nes jau viena 
sąmonė, kad reikia daryti operaciją, parodanti, kad psichika 1e- 
bėra sveika, rodanti pasiryžimą į didelį progresą. 

Nurodymas į tai, kad pradžioj vokiečių juristai, užsiėmę 
vien Justiniano kodekso egzegeza, buvę visiškai svetimi vokiečių 
tautos dvasios darbui, vis delto pasidžiaugia, kad, del istoriško- 
sios mokyklos parodyto tam tikro kelio, naujieji mokslininkai 

pradėję tirti germanų teisę ir kad tos naujai ištirtos medžiagos 
apsčiai esą surinkta. Baigdamas Beseler'is karštais žodžiais ra- 
gina eiti naujuoju keliu ir kurti nacionalinę teisę ir visą gyve- 
nimą. 


4. Puchto's „Kritik von Georg Beselers Volksrecht 
und Juristenrecht“. 


Germanistų Beseler'io ranka mestą pirštinę paėmė Puchta. 
Jis laikrašty „Jahrbūcher fūr wissenschaftliche Kritik“)) 1 — 4 
Nr. Nr. kritikavo Beseler'io veikalą. Kritikos tomas gana aštrus, 
kai kada net užgaulingas, nes, pavyzdžiui, gale pasako, kad 
Beseler'is, rašydamas savo stambų veikalą, daugiau norėjęs par 
girti savo mokytumu, negu objektyviškai ieškoti tiesos. 

Svarbiausi užmetimai padaryti Beseler'io pažiūroms į pa- 
pročio ir ypač į juristų teisę. Papročio teisė galiojanti tik todel, 
kad ji betarpiškai išreiškianti tautos teisinę dvasią, o ne del to, 
kaip Beseler'is mokąs, kad ji, pasikartodama, vis giliau ir giliau 
įleidžianti šaknis, panašiai kaip įsisenėjimo institutas. Daug ne- 
kalbėdamas apie papročio teisę, Puchta nurodo į savo veikalą, 
kurį jis speciališkai tuo klausimu jau seniai parašęs. 

Juristų teisė. Pagal Beseler'io mokslą išeina, kad juristų 
korporacija kažkur už valstybės ir tautos sienų gyvenanti, nes 
jie neatstovaują tautos teisei. Puchta pabrėžia, kad „Pirmiausia, 
žinoma, nėra reikalo, kad tautos įsitikinimas būtų aktualus visų 
jos narių įsitikinimas. Mes išleidžiame pirmiausia tuos, kurie 
bendrai jokio įsitikinimo neturi, kaip vaikai, bepročiai ir k...“ (10). 

Puchta Beselerio juristų izoliavimą nuo tautos laiko tokia 
pat nesąmone, kokia nesąmonė esą būtų tvirtinti, kad dvasinin- 
kai neturi tokio tikybinio įsitikinimo, kokiu įsitikinimu gyvenanti 
pati tauta. Toliau Puchta gana ironiškai kritikuoja Beseler'io pa- 
matavimus, kuriais pastarasis norėjęs įrodyti, kad vokiečių 
juristai Romoj studijavę visiškai svetimą vokiečiams teisę; Puchta 
tai padaro perdėdamas Beseler'io mintis ir pabrėždamas, kad Ro- 
moj vokiečiams juristams užrišę ausis ir akis, atrofavę visus tau- 
tos jausmus ir k. Taip pat kaltina Beselerį, kad jis nebuvęs be- 
šališkas juristų teisėjas, nes už tuos pačius darbus Romos juristus- 
pagyręs, o vokiečius papeikęs. Juristų teisė, anot Puchtos, galio- 


1) Yra ir atskirai išspausdinta „Kritik von Georg Beselers Volksrecht und: 
Juristenrecht, G. F. Puchta, Berlin 1844 m.“ Iš čia ir citatas imu, 4 

janti tik todel, kad ji yra tautus įsitikinimas. „Teisės dėsnis ga- 
lioja ne del to, kad tas įsit.kinimas yra tautos įsitikinimas“ (17). 

Pagaliau Puchta prikiša Beseler'iui, kad jis visiškai nepaste- 
bėjęs teisės mokslininkų darbo, kuris, remdamasis tautos dvasioj 
glūdinčiais teisės dėsniais ir laikydamasis logikos taisyklių, darąs 
išvadas ir duodąs paaiškinimų. Beseler'io sulyginimas, kad teisės 
mokslas negalįs sutverti naujos teisės lygiai taip, kaip rūdos ka- 
sėjas nepadarąs naujos rūdos, o tik esamąją kasąs ir iškeliąs į že- 
mės paviršių, esąs visiškai netinkamas ir žeminąs teisės mokslo 
autoritetą, pavesdamas jam tik mechaniškąjį rūdos kasėjo darbą. 
Puchta jokiu būdu negalįs leisti paneigti teisės mokslo produkty- 
viškumą. 

Beseler'io pasiūlymas perorganizuoti vokiečių teismus Puch- 
to's įvertinamas kaip nerimtas, vien tik partiniais sumetimais pa- 
darytas, dalykas. Be to, sudėtinis teismo sąstatas daug daugiau 
kainuosiąs ir gaišinsiąs piliečius nuo darbo. 


5. Beseler'io kontra-kritika. 


Tais pačiais 1844 m. Beseler'is parašė kontra -kiritiką, ku- 
rios pradžioj nurodo, 'kad tai darąs tik tam, kad būtų išvengta 
galimų nesusipratimų. Padaro pastabą, kad jis, rašydamas savo 
veikalą, turėjęs galvoje realią vokiečių teisės padėtį, o ne kokią 
nors idealią padėtį — arba visiškai normalų teisės gyvenimo 
plėtojimąsi, — kuriai visiškai atatinkąs teoretinis istoriškosios 
teisės mokyklos pamatavimas. Jis visiškai nemanęs neigti pačio 
istoriškosios mokyklos pagrindinio principo, kad teisė einanti iš 
pačios tautos dvasios, jis pasistengęs griežčiau tą dėsnį for- 
muluoti, taip pat iškėlęs tinkamon aukštumon įstatymų leidėjo rolę. 

Bet jokia kaina jis negalįs sutikti su tuo Savigny ir Puchta 
skelbtu dėsniu, kada vėliau, kada tautos gyvenimas žymiai paj- 
vairėjęs, tautai betarpiškai pradedąs atstovauti juristų luomas, o 
pati tauta tuo laiku lyg nustojanti kurti teisę. Šitokio dėsnio pri- 
pažinimas esąs būtų žiauri tautos teisių uzurpacija, tad Bese- 
ler'is griežtai tvirtina, kad tauta visada kurianti teisę. Papročio 
teisę Beseler'is negalįs identifikuoti su tautos teise, kaip tai ro- 
manistai darą, nes ji esanti savarankiška taip, kaip įstatymų 
teisė. 

Puchtos' juristų sulyginimą su dvasininkais jis randąs ne 
Puchto's, bet jo naudai kalbančiu dalyku, nes, skelbiant naują 

kultą, dvasininkai ne tik neturį to tautos tikybinio įsitikinimo, 
"bet dar jį griaują. Bet bendrai šis palyginimas eąs labai nevykęs. 

Teismo reorganizaciją jis siūlęs daugiau gilaus tautos įsiti- 
kinimo dėliai, ne kaip teoretiniais išvedžiojimais; ypač jis jautęs 
tautos dvasią savo gimtinėj Fryzijoj ir Šveicarijoj, kur jis mokęsis. 
Pagaliau jam imponuojąs ir Luther'io kilnus žygis sugriauti biau- 
rią dvasininkų ierarchiją ir grąžinti pačiai tautai jos teises. 


6. Keletas bendrų del kilusio ginčo pastabų. 


Aukščiau patiektos abiejų istoriškosios mokyklos senųjų vadų 
mintys aiškiai rodo, kad abi srovės, stovėdamos ant to paties 
istoriškosios teisės mokyklos pagrindo, gana skaudžiai kertasi. 
Susik'rtimo punktų yra keletas. Vienus kitus konstatavau be- 
dėstydamas tų srovių pažiūras. Čia dar kas-ne-kas pridėtina. 

Pirmiausia į akis krinta nacionalizmo faktorius. Nors ir ro- 
manistai visur turėjo rūpėstingai apsirengti nacionalizmo rūbais, 
tačiau kai jiems reikia kopti per recepciją į romėnų teisę, tai 
tuoj atsidengia rūbai ir po jais galima išplėtoti tikrąjį jų nuogu- 
mą. Kad šito tikrojo veido pasirodymas taip st:prino germanistus, 
tai vargu kuo kitu galima išaiškinti, kaip stipriai viešpataujančiu 
tolaikinėj vokiečių psichikoj nacionalizmu. Ger ausiai tai įrodo ne 
tik visi germanistų raštai, bet taip pat du mokslininkų susirinki- 
mai Frankfurte a. M. 1846 m. rugsėjo 24—26 ir Lūbecke 1847 m. 
rugsėjo 27—30 d., apie kuriuos kiek toliau reiks šis tas pa- 
sakyti. 

Germanistai, užuot nusilenkę vienašališkam istorizmui, buvo 
daugiau praktikai; jie daugiau žiūrėjo, ko šiandien reikia, ir ypač 
turėjo plačias ateities perspektyvas. Istorija jiems buvo būtina ne 
kaip tikslas, bet kaip būtina priemonė, tuo tarpu romanustai, nors 
negali atsisakyti nuo dabarties, visą dėmesį nukreipia į praeitį, 
kuri juos visiškai užburia. Apie ateitį jie mažai tegalvoja, todel 
ji jiems atrodė kaip kokia tamsi, pilna neaiškumų, be jokios vil- 
ties. Pagaliau paneigia individo bet kokią įtaką istorijos plėtoji- 
muisi, galutinai užkerta kelią bet kokiems nors aktyviems žygiams 
daryti. ! 

Tuo tarpu kai romanistai kodifikaciją paneigė ir bendrai 
abejojo, ar ateis kada nors toks laikas, kada bus galima kodifi- 
kuoti įstatymus, germanistams, priešingai, buvo visiškai aišku, 
kad kodeksas yra būtinas, ir tik del paties laiko tekilo ginčų. Be- 

kalbėdami apie kodifikaciją, germanistai visada turėjo galvoje ger- 
manų teisės kodifikavimą, o romėnų teisės visada stengėsi iš- 
vengti. Žymus germanistų atstovas Miltermajer'is pirmajame ger- 
manistų susirinkime pasakė, kad tik įstatymdavystės kardas te- 
galįs nukapuoti tai, kas vokiečių dvasiai priešinga. Šitas taikytas 
romėnų teisės recepcijai posakis buvo visų germanistų karštai 
pritartas. Antrasis germanistų susirinkimas, tam pačiam Mitterma- 
ieriui pasiūlus, sudaro komisiją, kuri turėjo nustatyti įstatymo 
projektą šeimos turtiniams santykiams reguliuoti. 

Jau anksčiau teko minėti, kad Beseler'is, kalbėdamas apie 
teisę, turėjo galvoje visą teisę, tuo tarpu kai romanistų veik išim- 
tinai tik apie privatinės teisės dalį, būtent, pilietinę teisę, tekal- 
-bama. Germanistai, apimdami visą teisę, greit nukrypo net į po- 
litiką. Nors buvo nusistatyta laikytis gryno mokslo platiormos, 
tačiau germanistų susirinkimuose buvo su dideliu pamėgimu 


svarstomi politikos klausimai, ypač vadinamas Schleswig - Hol- 
šteino klausimas. 


7. Germanistų susirinkimai. 


Germanistų susirinkimai 1846 m. Frankfurte ant M. ir 1847 m. 
Lūbecke ypač ryškiai pažymėjo germanistų nacionališkai politi- 
nius siekimus ir jų sąryšį su teisės mokslu. Reikia pažymėti, 
kad vadinamas germanistų judėjimas apėmė ne tik teisės mokslą, 
bet ir kitas mokslo šakas, ypač tilologiją ir istoriją. Teisės ant- 
spalvis buvo toks ryškus gal tik del to, kad šis dalykas yra ypač 
jautrus gyvenime, ir kad pati iniciatyva ėjo iš juristų pusės, 
Žinoma, vėliau prisideda ir kitų šakų atstovai. 

Pirmąjį germanistų sušaukimo pakvietimą pasirašo garsūs 
tų laikų autoritetai: Beseler'is, Arndt'es, Baldmann'as, abu Grim- 
m'ai Mittermaier'is ir daug kitų; į susirinkimą atvyksta iš visų 
Vokietijos kraštų mokslo atstovai. Pastebėtina, kad ūkio mokslo 
(Wirtschaitslehre) atstovai tada nekviesti, tada tie mokslai germa- 
nistų dar nelaikyti grynais mokslais. 

Iš germanistų atstovų į susirinkimą atvyko vos pora: Wach- 
ter'is ir Piordten'as. Pirmininku abiejų susirinkimų vienu balsu 
buvo išrinktas J. Grimm'as, o juristų sekcijos pirmininkas buvo 
Mittermaier'is. 

Juristų sekcijoj buvo svarstoma keletas klausimų: jau minė- 
tasis politinis Schleswig- Holstein klausimas, kuris norėta tik 


Ist. teisės mok. Vok. 8 

valstybės teisės mokslo ribose išlaikyti; teisų organizacijos klausi- 
mas, ypač visuomenės atstovų dalyvavimas teisme; įstatymų lei- 
dimo klausimus, kurios artimiausiu uždaviniu pripažįstama — 
nustatymas vienos vekselių tvarkos Vokietijai, o tolimesnis užda- 
vinys — įstatymų kodifikacija. Visi klausimai priimami labai su- 
tartinai, tik dalyvaujantieji romanistai oponuoja, bet ir tie nebe- 
galėjo prieštarauti germanistams, ypač kad ir romanistai turėjo 
skaitytis su tuo galingu nacionalizmo faktorium. „Ilgų ginčų re- 
zultatas“, kaip protokolas sako, „buvo toks žymios dalyvių dau- 
gumos bendras nusistatymas: yra atskira vokiečių teisė, kuri turi 
subsidiarinės vertės. Yra teisės istorijos atmesta klaida, kad tik 
romėnų teisė kaip bendroji teisė Vokietijoj galioja; romėnų ir 
vokiečių teisė sudaro, viena kitą papildydamos ir paaiškindamos, 
bendrą teisę. Šiandieninė teisė yra kilusi iš germanų ir romėnų 
elementų mišinio, romėnų teisė nebuvo Vokietijoj recipuota kaip 
kas tai visa, kaip įstatymų knygos, bet kaip įvairios įpročių įstai- 
gų politinių ir socialinią santykių modifikacijos. Šitos virtusios 
vokiška romėnų teisės studija turi kreipti į save ypatingo 
dėmesio*?), 


Nors Liibecko susirinkime buvo iš atskirų germanistų dar 
skaudesnių užmetimų romanistams ir jų globojamai romėnų teisei 
padaryta, tačiau ten lyg susitaiko abi kryptys, tai greičiausiai 
įvyksta del labai menko romanistų dalyvavimo, nes jie, kaipo 
žymi mažuma, neranda būdo kovoti prieš daug didesnę daugumą. 
Bet šitas romanistų nusileidimas turėjo būt padarytas del to, kad 
pars tuodu susirinkimai buvo labai nacionališkai politinio pobū- 
džio. Visiškai kitaip dalykai virsta, kai, praėjus tam nacionališkai 
politiniam karščiui, 1860 m. įvyksta vadinamasis germanistų su- 
sirinkimas Berlyne, kur pirmoje eilėje pastatytas daugiau beša- 
liškas mokslas, negu politika. Čia ir susirinkimo pirmininku 
renkamas romanistų vadas Wachter'is. Del pačio kodekso išlei- 
dimo ginčų veik nekyla: tiek germanistai, tiek romanistai princi- 
piališkai pasisako už koditikaciją. Bet, kai iškilo konkretus klau- 
simas, kiek romėnų, kiek germanų teisei reikia duoti vietos nau- 
jame kodekse, tai vėl suliepsnuoja karšti ginčai, kuriuose perga- 
lėtojais lieka germanistai, kurie vokiečių tautiniais argumentais 
operavo. Romanistus šitie argumentai neįtikino, jie jokiu būdu 


2) Citata imta iš Landsberg'o, Geschichte der deutschen Rechtwissenschaift 
UI, 2. 520 pusl. 

negalėjo sutikti, kad taip tobula Romos jurisių teisė turėtų už- 
imti antrą vietą. Tad pasilieka prie savo nuomonės, 

Romanistų ir germanistų ginčas eina ir po to, kai pati isto- 
riškoji mokykla, pergyvenus sunkius krizius, nustoja būt vyrau- 
jančia teisės mokslo teorija. Tie ginčai tebevedami iki pat mūsų 
laikų. Tiktai dabar mažiau ginčijamasi tuo klausimu, kuri tų tei- 
sių galioja, "nes tas klausimas galutinai įstatymu keliu išspręstas; 
daugiau ginčijamasi del mokslo planų aukštosiose mokyklose. 
Vieni mano, kad romėnų teisės mokslas nieko neduodąs teisės 
mokslus einančiai jaunuomenei, arba tiek mažai teduodąs, kad 
neverta esą gaišinti brangaus laiko; kiti, priešingai, mano, kad 
romėnų teisės mokslas (istorija ir dogma) esą nelyginant teisės 
mokslų raktas, kuriuo turįs būt apdalintas kiekvienas juristas. Iki 
šiol, rodos, visose, bent Vokietijos, aukštosiose mokyklose dės- 
toma romėnų teisė. Ji, matyt, dar ilgai ilgai bus privalomųjų 
mokslo dalykų sąrašuose. 

Šiandien romanistų ir germanistų kova tėra gryna akade- 
minė; ji ne tik Vokietijoj, bet ir kitur yra tęsiama, tik jos var- 
das, rodos, galėtų būt maždaug taip formuluotas: „akademinė 
romanistų ir modernistų kova“. 


8* 


VI. Istoriškosios teisės mokyklos kri- 
ziai ir sunykimas. 


1. Bendros pastabos. 


Kaip viskas pasauly nuolat kinta, taip lygiai ir idėjos bei 
moksliškas pamatavimas nėra laisvi nuo viso kitėjimo proceso. 
Omnia mutantur. Ir čia aprašomoji istoriškoji teisės teorija, kaip 
jau teko nurodyti, pamažu kūrėsi, pamažu plėtojosi. Pagaliau 
reikia dar nurodyti, kaip ji, kitėjant laikams, pamažu eina prie 
mirties. 

Tiksliai datuoti istoriškosios mokyklos galą, kaip ir kitų te- 
orijų, netenka, nes tai eina pamažu po visos eilės krizių. Maž- 
daug galima nurodyti pereito šimtmečio vidurį. Kas gi tokio 
ypatingo tais laikais atsitiko, kad vėl kinta pažiūros? Aš pradė- 
siu nuo pačios mokyklos. 


2. Istoriškosios teisės mokyklos vidaus gy- 
venimo apsireiškimai. 


Jau tada, kada Puchta, rašydamas savo pagarsėjusį veika- 
lą „Gewohnheitsrecht“, į istoriškają mokyklą įneša viešpataujan- 
čios spekulatyvinės filosofijos elementą, kad juo būtų sustiprin- 
tas istoriškosios mokyklos rūmas, įleisti į tos teorijos kūną nau- 
dai, kurie pamažu apima vis platesnius ir platesnius kūno plo- 
tus. Pats istoriškosios mokyklos įkūrėjas Savigny, rašydamas 
„System des heutigen romischen Rechts“, kaip galima tuos vei- 
kalus sulyginus matyti, yra injekcionuotų nuodų apimtas. Tai 
visai teisingai pastebi Landsberg'as, sakydamas: „Pats Savigny 
savo „System des heutigen Rechts“, ypač jos prakalba, paneigė 
jos (supr. istor. teisės mokyklos) gyvenimo teises“ (732). Vadi- 
nas, pats mokyklos koriliejai, turėdami daryti greta vyriaujan- 
čioms teorijoms nuolaidų, pamažu nutolsta nuo pirmykščio pa- 
grindo, o jau kartą nusileidusiems sunku atgal grįžti, reikia eiti 
su pačia gyvenimo srove tolyn, o nauja srovė — beveik visose 
gyvenimo srityse ypač ryškiai pasireiškia devynioliktojo šimtme- 

čio vidury, ji pakeičia ne tik romantiškąją istoriškąją teisės mo- 
kyklą, bet ir spekuliatyvinę filosofiją. Bet apie tai kiek toliau, o 
dabar dar ką-ne ką iš pačios istoriškosios mokyklos gyvenimo. 

1846 m. istoriškoji mokykla netenka didžiausiojo savo te- 
oretiko, Puchtos. Pats Savigny jau baigia savo dienas ir nebe- 
pajėgia išlaikyti nuolat besiplečinčios kovos tiek pačios mokyk- 
los viduje su germanistais, tiek su išoriniais priešininkais — spe- 
kulatyvinės filosofijos atstovais bei naujai besiplečiančiu pozity- 
vizmu.  Leidžiamasis organas „Zeitschrift fūr geschichtliche 
Rechtswissenschait“ nuo 15—ojo tomo beveik nustojo ėjęs: nuo 
1848 m. iki 1850 vos trys sąsiuviniai tepasirodo. 

Germanistų išpopuliarizuotas kodifikacijos klausimas tiek pa- 
sidarė visiems aiškus, kad ir romanistų galvose nebekilo klausi- 
mas apie tai, ar tas laikas yra pašauktas kodifikacijai ar ne, vi- 
siems buvo aišku, kad kodilikacija reikalinga, nes teritorialinėms 
teisėms ilgiau galioti buvo neįmanoma, juo labiau, kad jau tuo 
laiku paaiškėjo geri bendrosios vekselių ir prekybinės teisės re- 
zultatai; gausiai paruošiama medžiaga procesų ir baudžiamosios 
teisės reformai. Aišku, kad ir pilietinė teisė, kuria ypač rėmėsi 
visa istoriškosios mokyklos teorija, nebegalėjo nesiruošti laukia- 
mai reformai. Dabarties aktualūs reikalavimai vertė daugiau su- 
sidomėti tuo, kas yra, o nebesvajoti apie tai, kas buvo. 

XIX šimtmečio vidury romantika Vokietijoj išnyksta.  Pas- 
kutinis romantikos stipresnis suliepsnojimas vokiečių literatūros 
datuojamais germanistų susirinkimais, kurie buvo pagauti seno- 
sios nacionališkai romantinės dvasios, o kvietiškasis romantizmas, 
kuriam artimesni buvo romanistai, jau seniai buvo ištirpęs kūry- 
biniame tautos kultūros gyvenime. Visa tai,  kažkokiomis 
paslaptingomis nesučiuopiamomis jėgomis reguliuojama, laikyta 
savivyla ir, žinoma, visiškai pradėta netikėti. Tad „tautos dva- 
sios“, 0 lygiai ir „pasaulio dvasios“ mistika nustoja imponuoti, 
o jų vietoj ieškota stipresnių, apčiuopiamesnių mokslo rams- 
čių. Šiaip ar taip tas laikotarpis galutinai atsikrato nuo romantikos 
ir užleidžia vietą pozityvizmui, arba, dar geriau pasakius, utilitari- 
niam pozityvizmui. 

Tas pats XIX šimt. vidurio laikotarpis yra naujos epochos 
pradžia, kada prasideda prigimties mokslų pozityvizmas (natur- 
wissenschaftlich positivistisches Zeitalter), kuris mano apsieiti, ne- 
guodamas spekuliaciją, suvokiamumą bei nesąmoningumą. Tos 
pačios epochos filosolijoj pradeda vyrauti materializmas, elikoj 

utilitarizmas, politikoj jėgos įteisinimas (Berechtigung). Istorijos 
moksle įsivyrauja natūrališkai būtinas (Naturnotwendiger) evoliu- 
cionizmas, kuris paremiamas vien materialistiniais faktoriais. Ma- 
tematiškai atomistinė pasaulėžiūra laikoma vyraujančia ir tobu- 
liausia pasaulėžiūra, prigimties mokslų metodai laikomi vieninte- 
liais tikrais mokslo metodais, praktiškas dabarties reikalavimų pa- 
tenkinimas yra visų daiktų pagrindas ir jų teisė. 


3. Teisėsistorijos mokslas, istoriškajai tei- 
sės mokyklai nykstant. 


Naujai įsivyravęs pozityvizmas iš pamatų griauja abi iki 
šiol vyravusias teisės moksle pažiūras: romantiškai istoriškąją ir 
spekuliatyviškai filosotiškąją. Tačiau tai, kas kartą sužinota ir 
įvertinta, negali visiškai be pėdsakų išnykti. Taip ir istoriško- 
sios mokyklos užakcentuota teisės istorijos mokslo svarba nepa- 
lieka be atgarsio: ji, ir nustojus istoriškajai mokyklai vaidinti 
pirmaeilį vaidmenį, taikoma ir vėliau, įsivyravusiam pozityvizmui 
viešpataujant, surišant pozityvizmo moksliškuosius elementus su 
teisės istorija, kuri, daugely atsitikimų, yra persergėjimas nuo 
klaidų ir labai pamokanti medžiaga. Kaip prieš istoriškosios tei- 
sės mokyklos pagrindimą buvo teisės istorijos mokslas, taip jis 
juo labiau užėmė jam prideramą vietą ir po tos mokyklos su- 
nykimo. Nors tuo laiku nebetenka daugiau kalbėti apie užda- 
ros mokyklos egzistavimą, bet bendru istoriškuoju jausmu gyve- 
nančių juristų būta vėliau ir tai nemažai būta. Tai paliudija že- 
miau duodamų pora citatų. Windscheid'as') sako: „...aš ma- 
niau, mes norime palikti istoriški juristai. Mes norime aukštai 
iškėlę laikyti tą vėliavą, kurią mūsų neužmirštamas vadas (Sa- 
vigny) išplėtė ...mes turime didžiuotis ir jaustis garbingai, kad 
per mus tos vėliavos garbė nesumažės“. Panašiai atsiliepia apie 
teisės istorijos mokslą Fischer'is*), kuris sako: „Aš iš savo pu- 
sės taip pat esu įsitikinęs, kad toks darbas (teisės istorijos vei- 
kalas), jei tik jis nėra visiškai nevykęs, daug daugiau naudos 


1) Windscheid, Die geschichtliche Schule in der Rechtwissenschait, Jur- 
nale „Nord und Sūd“ 1878 m. IV. 72 pusi. panašiai 42 ir 66 pusl. 

2) Fischer, Ziel und Methode des rechtsgeschichtlichen Unterrichts, Dog- 
matische Jahrbūcher LIV, 303 ir sek. pusl. Citata paimta iš Geschichte der 
deutscher Rechtwissenschait, Dritte Abteilung, Zweiter Halbband, Noten v. 
Ernst Landsberg. : 

suteikia, negu tuzinai knygų, kurios kaip grybai iš vien teore- 
tiškai galvojančių juristų išauga. Bet grynas teisės ir jos šalti- 
nių istoriškas tyrimo darbas dabar nebekursuoja taip aukštai, 
kaip tada, kada istoriškosios mokyklos įkūrėjas Savigny tai kryp- 
čiai su dideliu pasišventimu atsidavė... Tie laikai šiandien kaip 
tik pakitėjo; kas šiandien nori juridinei docentūrai atsiduoti, tas 
turi remtis veikalais apie teisės istorijos šaltinių tyrimą, dabar 
reikalaujama praktiškos nosies“. 

Čia nurodytų pora pavyzdžių pakanka, kad įsitikintume, 
jog, po istoriškosios mokyklos siaura t0 žodžio prasme, teisės 
moksle buvo derinama dabarties praktikos reikalavimai su isto- 
riškuoju patyrimu, kuris leido atsipalaiduoti nuo teisės mokslui 
netinkamo dedukcijos metodo iš vienos pusės ir apsaugoti vien 
šiandieninės praktikos reikalus tematantį pliką pozityvizmą nuo 
moksliško bankroto iš antros pusės. Tiktai, eidami ranka ran- 
kon, abu suvokimai tegalėjo sudaryti moderniškam teisės moks- 
lui pagrindą. 

Nors visas istoriškosios teisės mokyklos nykimo procesas 
eina pamažu ir lyg nejučiomis, tačiau vis delto pastebimi atskiri 
savaimingi faktai, kurie ypač užakcentuoja kitėjančias pažiūras. 
Prie šiųjų faktų reikia ypač pabrėžti du asmenis ir jų, nors ma- 
žus, bet labai charakteringus, raštus. Aš pasitenkinu vien ryš- 
kesniu tų dviejų faktų nušvietimu todel, kad juodu ryškiai nu- 
šviečia visų tų laikų pažiūras, ypač tas pažiūras, kurios liečia 
čia aprašomąjį klausimą. Tuodu asmens tai J. Kirchmann'as ir 
R. Jhering'as, o jų raštai: pirmojo „Die Wertlosigkeit 
der Jurisprudenz als Wissenschait“ Berlin 
1847; autrojo „Kampi ums Recht“ Wien, 1872. 


4. J. Kirchmann'as ir jo brošiūra „Die Wert- 
losigkeit der Jurisprudenz als Wissen- 
schait“. 


J. Kirchmannas (1802—1884) kaip asmuo labai charakterin- 
gas. Nors jis kilo iš drausmingos karininkų šeimos, nors jis pats 
buvo valstybės gynėjas, tačiau išoriniai autoritetai jam nebuvo 
autoritetais; jis su visokiomis drausmės taisyklėmis beveik nesis- 
kaitė. Jo elgesio vadovas buvo tik asmeniškas jo paties įsitiki- 
ninimas. Savo įsitikinimą Kirchmann'as visada rėmė grynojo 
mokslo reikalavimais. Tas asmuo negalėjo ilgai tarnauti, jis bu- 

vo keletą kartų baustas įvairiais pažeminimais, kol pagaliau jis 
visiškai neatleistas iš vietos be teisės gauti pensiją. Kirchmann'- 
as mėgino dirbti ir politikos darbą: jis dalyvavo Breslavo parla- 
mente; nors jis griežtai nesilaikė vienos kurios nors partijos, ta- 
čiau visada arčiausia stovėjo prie liberalų. Kirchmann'as, kaip 
tiesos tarnas, daugiausia užsiėmė grynu mokslu ir ypač mėgo 
filosofiją, kurią grindė etika. Jis tiek daug rašė, kad, kaip tūlas 
pasako, pats vienas sudaręs savo filosofijos veikalų biblioteką. 
Rašinėjo taip pat religijos klausimais ir prieina išvados, kad re- 
ligija tautoms esanti būtina. 

Šitas drąsus tiek teorijos klausimuose, tiek praktikos gyve- 
nime tiesos karžygis išdrįso dar gyvai tėbesančiai istoriškosios 
mokyklos teorijai pasakyti laidotuvių prakalbą, kartu — pasaky- 
ti tiesiai į akis juristams profesionalams daug skaudžių žodžių. 
Tai atsitiko 1847 m. Berlyne, visos Vokietijos juristų susirinkime, 
pačiame istoriškosios mokyklos lizde. Paties referato pavadini- 
mas ir tos apystovos, kuriose jis paskaitytas, iššaukė didelės sen- 
sacijas, išpopuliarizavo Kirchmann'o vardą ir per vienerius me- 
tus išėjo dvi laidos. 

Čia žemiau patiekiu keletą Kirchmann'o referato minčių, 
kurios, nors ir labai skambiai aidėjo, tačiau buvo pasakytos ne 
del to, kad ramus Kirchmann'as galėtų pasirodyti, bet todel, kad 
tai ėjo iš jo gilaus įsitikinimo. 

Kirchmann'as juristus praktikus lygina su kirminais, kurie 
minta medžio puvėsiais. Jurisprudencija neturinti kokios nors 
objektingos mokslo srities, ji nuolat pareinanti nuo įstatymų lei- 
dėjo valios, tad nuolat turinti kitėti. Iš čia kyla jo garsus po- 
sakis, kad „pakanka trijų įstatymų leidėjo žodžių, ir juristų bib- 
liotekas reiks atiduoti makulatūrai“ (19). Paliesdamas pačių teis- 
mų praktiką, Kirchmann'as ypač griežtai pasisako prieš juristų 
be tautos atstovų teismus, nes juristai visiškai nejaučią tos teisės, 
kuria gyvenanti pati tauta. Jam pačim praktikoj tekę įsitikinti, 
kad ten, kur vienas juristas yra teisėjas, viešpataują tinginystė ir 
vėjavaikiškumas. Žmonės dažnai savo ginčams išspręsti kreipią- 
si į mokytojus ir kitus asmenis. Čia pat nurodo ir Anglijos pa- 
vyzdį, kur taikos teisėjas visiškai nesąs juridinius mokslus išėjęs 
juristas, o tačiau toji valstybė nebuvusi sutrukdyta vaidinti di- 
džiausią ir galingiausią pasaulio valstybių tarpe vaidmenį. 

Toliau Kirchmann'as ypač atsikreipia į istoriškosios moky- 
klos mokslą ir skaudžiai bei aštriai pastebi, kad tik dabartis 

esanti vertės ir teisybės matas, praeitis esanti negyva, todel dabar 
bevyraujančią teoriją galima esą pavadinti paskui dabartį bešlu- 
buojančiu mokslu. Praeitis teturinti reikšmės tik tiek, kiek ji yra 
priemonė dabarčiai suvokti ir tvarkyti. Teisės gi mokslas tegalįs 
pradėti moksliškai tvarkyti ir aiškinti teisės medžiagą tik tada, 
kada šioji jau esanti mirusi. Tad iš čia esą lengvai suprantama, 
kodel teisės mokslas stovįs skersai pažangos kelią. Istoriškoji 
teisės mokykla duodanti pakankamai pavyzdžių, kaip ji teisės 
lavoną duodanti praktikams į rankas, kad šie vėliau nuodytų 
naują, skaistų dabarties gyvenimą. Aiškiai matyt, kaip Kirch- 
mann'as pamažu eina prie identičikacijos istoriškosios mokyklos 
su teisės mokslu bendrai. Pagaliau, turėdamas prieš akis isto- 
riškąją mokyklą, Kirchmann'as ypač ryškiai prikiša teisės mokslo 
neproduktingumą. Jis klausia: „Kokius įrankius yra išradęs teisės 
mokslas, kokius įtaisus įrengęs, kad jo objektą, teisę, būtų 
padaręs žmonėms prieinamesnę, kad jos tobulinimo našta ir 
skausmai būtų nors šiek tiek sušvelninti? Visi kiti mokslai žmo- 
nijai tiekia didžiausių patarnavimų; jų nauji kūriniai ribojasi su 
stebuklais. Viršūnėj stovi gamtos ir matematikos mokslai... (ka- 
nalai, geležinkeliai, telegrafai, mikroskopai, teleskopai)......... 
Psichologija remia auklėjimo būdus, gerina mokymo metodus; 
1mnemonika, irenologija taip pat tiekia savo patarnavimus. Kas 
yra sulyginus su tuo teisės mokslas? Aš su didžiausiu atsidėjimu 
visur ieškau ir, ką aš radau, yra tik teisės ir proceso veiksmu 
formuliarai, visa virtynė įspėjimų ir pamokymų, formulų kliauzu- 
lių..., pagaliau pats bendrojo proceso rūmas yra pilnas pama- 
tingumo ir mokytumo, tik nėra nurodyta to kelio, kuris žmogų 
privestų prie jo teisės... Priešingai, visiškai veltui ieškoma 
teisės mokslo pagalbos ten, kur ji tikrai reikalinga, nes jis neseka 
kartu su pačios teisės plėtojimusi. Kiekvienas laikas turi teisės 
klausimų, kurie ko ilgiausiai paliečia naciją... Apie tuos klau- 
simus koncentruojasi kova, partijų imtynės; tai pažymi tas vietas, 
kur senoji teisė yra mirusi, kur naujoji teisė gimsta ir plėtojasi 
(29—30)!). Teisės mokslas toj kovoj esąs visiškai bejėgis, jis 


') Nurodomieji puslapiai yra imti iš Schroeder'io 1919 m. laidos, Witten- 
burge. Šita laida yra perspaudintas originalas, tik pradžioj nurodyta keletas pa- 
grindų, cel kurių leidėjas mano, kad mūsų laikų „sąvokinė jurisprudencija“ 
(Begriifs Jurisprudenz) taip nutolusi nuo savo tikrojo aždavinio, jog Kirchmann'o 
raštas esąs labai pravartu priminti. Be to, pridėta trumputė Kirchmann'o bio- 
gralija. 

knaisiojąsis tik lavone, jis nepajėgiąs ko nors naujo paruošti ir 
kurti, viso plėtojimosi vadeles perduodąs į partijų ir interesų ran- 
kas. „Prieš šiuosius užmetimus atkreipiama tai, kad šių klausi- 
mų sprendimas ne teisės mokslui, bet įstatymų leidimo politikai 
priklausąs. Taigi čia ir glūdi ta visa teisės mokslo nelaimė, kad 
jis nuo savęs atstumia politiką, kad jis tuo pats save nieko ne- 
sugebančiu pasiskelbia, kad jis nepajėgia ponauti ant naujo me- 
džiagos plėtojimosi bei to plėtojimosi eigos, arba bent jiems va- 
dovauti, tuo tarpu kai tai kitų mokslų esmine dalimi ir aukščiau- 
siu uždaviniu laikoma. Anas daug garbinamasis juristų teisės 
plėtojimasis, apie kurį kiekvienam kompendiume galima pasiskai- 
tyti, nėra daugiau niekas, kaip mažų detalių žaislas. Padėti fun- 
damentą, stipriai statyti naują rūmą juristai nepajėgia. Bet kaip 
rūmas jau pabaigtas statyti, tai tuoj juristai, kaip kokie varnai 
pradeda jo kampuose savo lizdus sukti, pradeda tarp tų lizdų 
ribas ir pačių lizdų plotus iki colių ir linijų tikslumo matuoti, 
pradeda savo spalvomis ir ornamentika tą taurųjį rūmą teršti, net 
kunigaikštis ir tauta su dideliu vargu tegali savo darbo veikalą 
pažinti“ (31 —32). 

Nurodęs keletą minčių iš Kirchmann'o istoriškojo (istorijoj 
pagarsėjusio) referato, manau, nereikės ilgai įrodinėti, kokioj pa- 
dėty tuo metu buvo istoriškoji teisės mokykla. Čia pakaks tik 
tuos faktus konstatuoti. 

Pačios apystovos, kuriose tas referatas buvo paskaitytas ir 
ypač ta aplinkybė, kad tas reieraias išklausytas vokiečių juristų 
auditorijos ne be pritarimo; priešingai — ilgai ir karštai Kirch- 
mann'ui plota — aiškiai rodo, kad tiek pačioj visuomenėj, tiek 
istoriškosios mokyklos išauklėtų juristų armijoj romantizmo dva- 
sia išgaravo, kad laukiama naujo, kuriančio produktyvaus darbo. 
Ypač pabrėžta utilitarinis pozityvizmas, 

Kirchmann'o garsus opozicijos balsas, visi manau sutiks, ne 
del to buvo galingas ir turėjo pasisekimą, kad jis buvo gilus 
mokslo balsas, kad jis skelbė nesugriaujamus teisės mokslo dės- 
nius, bet del to, kad jis pasakė tai, ką tais laikais visi jautė ir 
manė, kad jis sučiuopė to laiko pulsą, kuris ne istoriškosios mo- 
kyklos naudai mūšė. Šiuo atžvilgiu Kirchmann'o pasisekimas ir 
padėtis gali būti sulyginti s1 analogiškais Rousseau, kuris taip 
aiškiai sučiuopė besiartinančios Prancūzų revoliucijos pulsą, su 
Savigny, kuris gerai jautė vokiečių nacionališkai romantinį XIX 
šimtm. pradžios pulsą. Aukščiau patiektoj poroj citatų Kirch- 

mann'as aiškiai pastato reikalavimus sekti gamtos matematikos 
mokslo pavyzdžiais, nes ypač šie mokslai duoda daug visuome- 
nei ir atskiriems jo nariams teigiamos vertės. Tuo būdu Kirch- 
mann'o lūpomis pareikšta ir konstatuota tas naujai beįsigaliojąs, 
jau aukščiau mano pažymėtas, prigimties mokslų (Naturwissen- 
schaftliche) metodas. Kirchmann'as aiškiai pabrėžia, kad gana 
juristams vien aprašinėti teisės praeities gyvenimą, gana roman- 
tikos sapno; dabar kiti laikai, dabar reikia žiūrėti, kas yra šian- 
dien ir kas reikia ruošti rytojui; mokslas turi ir praktiškos vertės; 
ne sapnuoti, bet kurti. Mažų mažiausia aiškiai parodė, kad tuo- 
se namuose kažkas negerai, kad būtinai reikia taisyti. 

Baigdamas apie Kirchmann'ą, turiu pastebėti, kad, nors re- 
teratas nuskambėjo ir jo balsas vėl aptilo, nors pats Kirchmann'- 
as tuo klausimu vėliau nustojo domautis, tačiau tai buvo šiaip ar 
taip tikras kylančios audros pažymis. Visi pajautė, kad teisės 
moksle audra nebeišvengiama. Audros laikas buvo nebetoli. 
Po audros, kuri galutinai parbloškė istoriškąją teisės mokyklą, 
šioji niekad nebeatsikėlė, tačiau iš to dar neseka, kad pačios is- 
toriškosios mokyklos vaisiai, kuriuos ji teisės mokslo dirvoj iš- 
augino, būtų žuvę, kad nebūtų atskirų asmenų, kurie iki šiol 
garbintų tą mokyklą, kad pati gilioji teisės kilimo problema ga- 
lutinai būtų išspręsta. Čia vis dar lieka vietos ir mūsų laikų 
teisininkams mokslininkams savo išmintį, gabumus ir darbą pri- 
taikyti. Bet apie tai vėliau, o dabar dar kelius žodžius apie ki- 
lusią audrą ir naujų srovių nugalėjusių senąsias pažiūras trium- 
io balsus. 


5. Audros periodas. 


Romanistų ir germamistų kova pasiekia aukščiausio laips- 
nio visiškai besibaigiant pirmajai XIX šimt. pusei, bet ji nenuri- 
mo ir toliau, kol romanistai nebuvo priversti kapituliuoti. Bet 
čia kova šiaip ar taip plėtojosi ant to paties istoriškosios mo- 
kyklos pagrindo; vadinas, čia buvo tik pilietinis karas. Kitaip 
dalykai virto, kai į tuos reikalus įsimaišė išorinis priešininkas — 
naujai besiplėtojąs radikališkasis pozityvizmas. Šitas naujas prie- 
šininkas, žinoma, kovojo prieš abi tarpusavy besipešančias sro- 
ves; bet vis delto jam lengviau buvo susikalbėti su germanistais, 
kurie, nors ir romanitizmu gyveno, tačiau daug moderniškesniu 
romantizmu: daug praktiškesnėmis ir optimistiškesnėmis akimis 
žiūri į dabartį ir ateitį, Tad suprantama, kodel pirmapradinei 


= 


istoriškos mokyklos krypčiai—romanistų krypčiai — daug pirmiau 
teko nusileisti naujai mokslo krypčiai, tuo tarpu kai germanistai, 
nusileisdami pozityvizmui, vis dar rado būdų prisitaikyti prie 
naujų reikalavimų, romanistams tokios vietos neliko. 

Šitas vadinamasis vokiečių teisės mokslo istorijos litera- 
tūroj audros periodas (Wetter und Sturmperiode) pasižymėjo ypač 
gausybe literatūros, kurioj daugiausia svarstomi teisės mokslo me- 
todų klausimai. Tos čia tik minėtos literatūros tiek gausiu, jog 
čia nepakanka man nei vietos, nei laiko, juo labiau, kad šis 
darbas būtų nutolimas nuo mano temos, bent kiek plačiau ir pa- 
analizuoti. Tad pasitenkinsiu vien žymesniųjų asmenų vardų 
paminėjimu ir bendrąja charakteristika. 

Čia pat turiu pastebėti, kad toli gražu ne visi naujieji opo-+ 
nentai išstojo vienodai griežtai nusistatę prieš istoriškąją mokyk- 
14; tuo tarpu, kai vieni tedavė švelnių pastabų, kiti kalnus vertė 
ant istoriškosios teisės mokyklos teorijos ir jos atstovų. 

Apie švelniuosius oponentus jau minėjau anksčiau: Fischer'- 
is ir ypač autoritetingas ir ramus Windscheid'as, ten pat net jų 
pačių žodžiais rurodžiau jų pažiūras į istoriškąją teisės mokyk“ 
ją ir jos įkūrėją. Iš ten matyti, kad tie žmonės žiūri labai abe- 
lingomis akimis į naujas teorijas, nors nedrįsta jų pasmerkti, kad 
jie nori pasilikti istoriškais juristais, ir kad, pagaliau, Savigny 
laikai buvę beveik teisės mokslo žydėjimo laikai. 

b. Radikališkojo sparno vadu yra laikomas Kuntze. Nors 
Kuntze daug rašė ir skaudžiai mušė istoriškąją teisės mokyklą, 
bet ypač ryškiai tatai pabrėžė savo veikale „Der Wendepunkt 
der Rechtswisseschait, ein Beitrag zur Orientierung ūber den ge- 
genwž:tigen Stand und Zielpunkt derselben“, Leipzig, 1856. Tas 
raštas tiek charakteringas tam audros periodui, kad jis buvo pra- 
mintas „Sturmvogel“ (audros paukštis - kyras). Kuntzei taip aišku, 
kad jau senajai mokyklai atėjo galas, kad dabar, kada "Europos 
mokslo srovė tekanti vokiečių vaga, „turi būti visiškai kvaila akis, 
kuri to nepastebėtų“ (2). 

Kaltina istoriskąją mokyklą del jos nepraktiškumo ir teorijos 
negilumo. Nurodinėja visą eilę te'sės institutų, kurių plėtojimasis 
nesutinkąs su istoriškosios mokyklos mokslu. Ta visa antik- 
variškoji atmosfera, kuria moko gyventi istoriškoji mokykla, 
esanti naujam gyvenimui tiesiog nuodai. „Visose mokslo šakose 
dvasia siekia galingos plastikos ir laisvo judėjimo, tad ar mes — 
klausia toliau — turėtume su filisterišku susirišimu galvoti, kad 

vis dar juristių pašaukimas esąs akmenį ant akmens statyti, ne- 
gyvas formulas kalti, sausus lapus krėsti? Tūla širdis yra išdžiū- 
vusi, tūla siela susirūpinusi tose ankštose senosios teorijos kame- 
rOSe; ar mes nenorime vieną kartą ko kito pamėginti, ar neeisime 
į jauną žaliuojančią gamtą, ir ar iš šios gamtos neįvesime orga- 
niško gyvenimo srovę į teisės terenas, kad per tai ji būtų atjau- 
ninta ir apvaisinta? Aš manau, kad tuo mes ničnieko nepamesi- 
me, bet priešingai, galime labai daug rasti“ (98). Jeigu kas galįs 
pasiūlyti hitą kelią, tai Kuntze pasižada eiti juo pats pirmasis, 
nes senoji mokykla ir jos metodai pasidarę perdaug siauri nau- 
jai augantiems juristams. 

c. Tuo pačiu laiku, 1852 metais, pasirodo garsiojo Jhering,o 
veikalo „Geist des romischen Rechts“ pirmasis tomas. Bet, kol 
prieisiu prie Jhering'o, čia turiu paminėti, kas, tiesa, jau anksčiau 
buvo minėta, kad greta istoriškosios mokyklos veikė kitos srovės. 
Dabar, kada prasidėjo vadinamasis audros periodas, pasigirdo ne 
tik pozityvizmo ir istoriškosios mokyklos abiejų krypčių balsai, 
bet vėl stipriai suaidėjo senosios racionalistinės mokyklos balsas, 
kurį garsiai paskelbė R. Schmid'as savo veikale „Theorie und 
Methodik des būrgerlichen Rechts“, kuriame ypač kritikuojamas 
Beseler'io „Volkrecht und Juristenrecht“. Taip Schmid'ui atrodo, 
kad, „absoliutinius teisės pagrindų dėsnius tik spekuliatyviniu ke- 
liu tegalime į mūsų sąmonę perkelti, o tikslingumo arba naudin- 
gumo dėsnius mes suvokiame indukcijos keliu“*). Schmid'o teo- 
rijoj yra gerokai ir neokantiškojo elemento, kaip labai vykusiai 
tai pastebi Landsberg'as: „So handelt es sich bei Schmid um ei- 
nen zum Naturrecht zuruckiūhrenden Neokantionismus“?). 

d. XIX šimtm. vidury išpopuliarizuojama Krause's organiškoji 
sistema, kuri dideliais Hegel'io pasisekimais buvo nuslopinta ar- 
ba, dar tiksliau pasakius, buvo ilgą laiką nepastebėta. Tos nau- 
jos srovės nepastebėjimo priežastys, be anksčiau minėto Hegel'io 
filosofijos didelio pasisekimo, buvo dar tos, kad ji tik tolimesnį 
žingsnį padarė Schellingo vėlesniojoj sistemoj, ir kad ji buvo 
parašyta suvokietinta vokiečių kalba, kurios nė vokiečiai nega- 
lėjo suprasti. Krause's veikalo purizmas beveik vienintele jo ne- 
populiarumo priežastimi laikomas. Krause's organiškosios teorija 

4) Schmid „Theorie und Methodik des Birgerlichen Recht“ 18 pusl. pa- 
našiai 22 ir 35 pusl. 

5) Landsberg, Geschichte der dentschen Rechtwissenschait, III. 2, Noten, 
320 pusl. 14-ta pastaba. 

populiarizatorius buvo gursus mokslininkas Ahrens'as. Kadangi 
organiškoji teorija buvo ypač aikreipta prieš XVII ir XVIII šimt- 
mečių racionalistinių srovių mechaniškąsias teorijas, tai ji nebuvo 
taip griežtai atkreipta prieš istoriškąją teisės mokyklą, kuri taip 
pat prieš anas kovojo. Tik, šiaip ar taip, nors čia ir labai daug 
penašumo, vienok istoriškosios mokyklos „natūrliche Entwicklung“ 
skiriasi nuo organiškosios mokyklos „organische Entwiklung“. 
Ahrens'as giria istoriškąją teisės mokyklą, kuri teisę suvokusi kaip 
gyvą dalyką; bet ten, kur istoriškoji mokykla temato tik objekty- 
vinius faktorius, o subjektyvinius visiškai paneigia, organiškoji 
mokykla reikalauja harmonijos, būtent, kad ne tik individas parei- 
na nuo visuomenės, bet ir visuomenė nuo individo, vadinas, atski- 
ras subjektas nėra visiškoj kauzaliteto įtakoj, jis turi laisvą valią, 
kuria jis kūria teisę, arba bent turi jos kūrimui žymios įtakos. 
Tad ir gana drauginga istoriškajai mokyklai organiškoji mokykla 
prasidėjo prie istoriškosios mokyklos nykimo. Taip Ahrens'as, 
taikydamas peilį į pačią istoriškosios mokyklos širdį — „Volks- 
bewusstsein“, sako: „Tautos sąmonė yra tik subendrintoji indivi- 
dualinė sąmonė (Verallgemeinerung des Individualbewusstseins), 
ir jeigu tautos dvasią norėtume suvokti kaip gyvą, visiškai nuo 
individų skirtiną realitetą, tai tuo teišloštume tik realios asmeny- 
bės aukštesnę sierą, bet jokiu būdu ne aukštesnį objektyvų 
principą“ (175). 


6. Jhering'as. 


Ypač tikslus to laiko barometras buvo Jhering'as, kuris buvo 
išauklėtas istoriškosios teisės mokyklos dvasioj, kuris tačiau vė- 
liau pasidaro jos rimčiausias kritikas, ir kuris pasako triumfalinę 
naujos srovės kalbą. R. Jhering'o (1818 - 1892) gyvenimas yra 
švelnus akademiko gyvenimas: beveik visas jo gyvenimas praeina 
mokslo įstaigų sienose, politikai jis niekad neatsidavė — nuo jos 
jis laikosi ko toliausia. Jhering'as pabuvęs įvairiuose universite- 
tuose (Basely, Rostocke, Kiely, Giessene) mokytoju, pagaliau 
1868 m. persikelia į Vieną, apie kurią jis vėliau dažnai atsimena 
ir pagaliau nuo 1872 m. iki pat mirties gyvena ramiame Got- 
tingene. 

Iš pat pradžių Jhering'as dirba ant tos pačios istoriškosios 
mokyklos pagrindo, bet jam visada daugiau imponavo dogma- 
tiškai kunstruktyvinis metodas, negu istoriškai deskriptyvinis. Tad 
visiškai suprantama, kodel Jhering'as savo autoritetu visada pa- 

laikydavo Puchtą9), o ne Savigny, ir jei kas Savigny Jhering'uį | 
ypač patiko, tai tokie veikalai, kuriuose pirmasis metodas vy- 
rauja, o ne antrasis. Pav. Savigny „Recht des Besitzes“, „System 
des heutigen rom. Rechts“ ir t.t. 

Neturėdamas progos leistis į gilesnį Jhering'o raštų analizą, 
vis delto turiu bent keletą bendrų pastabų padaryti, ypač nuro- 
dyti tai, kas su istoriškosios mokyklos mokslu skyrėsi ir tuo būdu 
prasidėjo prie jos sunykimo. 

Romėnų teisė, kuri istoriškajai mokyklai reiškė ne ką kita, 
kaip teisės šaltinį, Jhering'ui visiškai kitaip atrodė. Jis sako, kad 
„moderniniam pasauliui romėnų teisės reikšmė nesanti ta, kad 
ji kadaise yra galiojusi kaip tesės šaltinis — šita reikšmė tebu- 
vusi tik pereinamoji reikšmė — bet ta, kad ji mūsų juristine 
gramatika, mūsų juristinio galvojimo kanonu virtusi. 

„Romėnų teisė lygiai kaip krikščionybė yra tapusi nuodė- 
minio pasaulio kultūriniu elementu?)“. Toliau Jhering'as kaltina 
istoriškąją mokyklą, kad ji to nesupratusi, kad ji, užuot pažinusi 
tikrąją romėnų teisės reikšmę, su lupa rankose gal net atidžiau 
ieškanti kiekvienos įstatymo raidės, kaip pats Romos teisėjai. Čia 
Jhering'as apkaltina istoriškosios mokyklos atstovus mikrologija. 
„Bet — sako Jhering'as — kai iš vienos pusės akis tokiems mi- 
krologiškiems stebėjimams ypač pritaikoma, iš antros pusės nu- 
kenčia tolregystė, ir nepajėgia pažvelgti iš tolesnio punkto“ 
(9). Jhering'as reikalauja mokšti iš įvairių esančių punktų pa- 
žvelgti į romėnų teisę, mokėti, kaip jis sako, abstrahuoti. Vietoj 
mikroskopo reikią paimti teleskopą. Iš tokių sumetimų kyla vi- 
siems žinomas Jhering'o posakis „Durch das rėmische Recht, 
aber ūber dasselbe hinaus, das ist der Wahlspruch, in dem fūr 
die moder Weltne beschlossen liegt“5). 

Jei paimsime antrąjį Jhering'o stambų veikalą „Zweck im 
Recht“ 1877 ir 1884 m., tai net pats pavadinimas ir Jhering'o 
to veikalo pirmosios laidos prakalboj išsireiškimas: „Pagrindinė 


6) Net savo stambiausią veikalą „Geist rėmischen Rechts auf den verschie- 
denen Stufen seiner Entwicklung* paveda „dem Andenken des grossen Meisters 
Georg Friedrich Puchta“. 

7) Žodžiai paimti iš 3-sios laidos I $, 2 pusl., bet ta pati mintis išreikšta 
ir I-mosios laidos 2 pusl. 

8) Pirmiausia šis posakis pavartotas žurnale „Dogmatische Jahrbūcher“ 
I. 1856, 52 pusl. I-moj laidoj „Geist...“ 4 pusl. tik panašiai pasisakoma; 2-sios 
laidos tas pats posakis pavartotas 1 $ 14 puslapy. 

šio veikalo mintis yra ta, kad visos teisės kūrėjas yra tikslas 
kad nėra nė vieno teisės dėsnio, kuris ne dėka jo tikslo būtų ki- 
lęs, t. y. kurio pirmapradinė kilmė nebūtų koks nors praktiškas 
motyvas“ (V) — aiškiai parodo jo diametrališką skirtumą su isto- 
riškosios teisė mokyklos pažiūromis: čia teleologitetas, o ten is- 
torinis fatalizmas, čia aktyvus tikslo siekimas ir net kova del jo, 
ten, — ne tik neaiški ateitis, bet ir dabartis, — amžinas pa- 
syvitetas. 

Bet ypač yra pastebėtina Jhering'o brošiūra „Kampi ums 
Recht“ 18729). Brošiūros didelis prasiplatinimas rodo, kad ji labai 
atatiko laiko pažiūroms, kad ji buvo labai populiari. Pirm, kol 
nurodysiu jos kurias-ne-kurias charakterigas vietas, turiu pastebėti 
bendrai, kad ji negali būti pavadinta net mokslo veikalu, nes 
jos vienšališkumas kyšote kyšo, o kai kur tiesiog naiviškai tvir- 
tinama, kad tik jausmu, 0 ne protu tegalima esą pažinti teisę 
(21)!'. Kyla net klausimas, ar Jhering'as ne tyčia laikėsi vienša- 
liškumo, norėdamas tuo būdu istoriškosios mokyklos išauklėtąjį 
pasyvitetą išrauti iš šaknų, o jo vietoj pasodinti aktyvitetą. Bet 
šiaip ar taip ta pagarsėjusioji brošiūra ir jos didelis išsiplatinimas 
yra ne kas kita, kaip naujos praktiškai aktyvios srovės triumfas, 
o senosios teoretiškai pasyvios srovės bankrotas. 

Jau pats pirmieii trumpučiai sakiniai nurodo esminį jo skir- 
tumą su istoriškąja mokykla „Teisės tikslas — taika. Kelias į ją 
— kova“. Kadangi, kaip jau aukščiau teko nvrodyti, anot Jhe- 
ring'o, teisės kūrimo pirmpradinis motyvas yra praktiškas tikslas, 
tai jis diametiališkai atsistoja prieš istoriškąją teisės mokyklą, ku- 
riai teisės kuriamoji jėga glūdi tautos dvasioj, kuri ir yra ta ul- 
tima causa et vis; toliau teisė plėtojasi organiškai, pamažu, be 
jokių skausmų, o Jhering'as sako priešingai — per didžiausius 
skausmus. „Kol teisei gresia neteisės pavojus — tęsia tolia Jhe- 
ring'as — taip bus, kol stovi pasaulis, tol ji neišvengia kovos. 
Teisės gyvenimas — kova, kova tautų, valstybės vyriausybių, 
luomų, asmenų“ (3). „Visi dideli laimėjimai, kuriuos gali pažy- 
mėti savy istorija: vergijos, baudžiavų panaikinimas, žemės nuo- 


9) Ta brošiūra ne tik daug kartų išleista vokiečių kalba, bet ji turi ir 
visą galybę vertimų. Yra ir į lietuvių kalbą išversta prof. A. Janulaičio, Kaunas 
1923 m., iš kurios čia aš imsiu citatas. 

10) Prakalba, V „man mažiau rūpėjo duoti moksliškas teisės pažinimas, 
negu sužadintas įsitikinimas, iš kurio ji turi semtis savo didžiausių pajėgų: bū- 
tent, tas įsitikinimas, kad reikia drąsiai ir tvirtai reikšti savo teisinis pajautimas“. 

savybė, amatų, tikybos laisvė ir t. t. — visa tai reikėjo laimėti 
tik einant šituo karščiausios, dažnai amžiais trukusios kovos ke: 
liu, ir neretai kraujo upeliai pažymi tą kelią, kuriuo ėjo teisė“ (6). 
Šitokiais ryškiais posakiais austas visas Jhering'o rašinys. 

Jhering'as principiališkai skiriasi nuo istoriškosios mokyklos 
ir tuo, kad jam teisės evoliucionavimas pareina ne iš pačios tei- 
sės, ne nuo pirmapradinės priežasties, bet iš interesų kovos, kuri 
pareina nuo išorinio pasaulio. Iš čia ir tas nevykusis subjektin- 
gosios teisės apibūdinimas — teisė yra valstybės jėga apsaugo- 
tas interesas. 

Tačiau Jhering'as vis delto principiališkai stovi ant istoriš- 
kosios mokyklos pagrindo tuo, kad jis pripažįsta tik vieną teisę 
— pozitingąją, o ne taip, kaip racionalistinės teorijos mokė — 
pozitingąją ir prigimties, be to, jam taip pat nesvetima teisės 
evoliucija, tik ta evoliucija pas jį eina revoliucionuojančiu keliu. 
„Juk teisė — tai Saturnas, kuris pats ryja savo vaikus, teisė te- 
gali tuo pajaunėti, kad pašalina savo pačios praeitį“..... kas yra 
atsiradęs, turi užleisti vietą naujai atsirandančiam, nes visa, kas 
atsiranda, yra verta, kad pražūtų“ (6). „Bet teisė, kaip tikslo są- 
voka, įterpta į įvairių žmonių tikslų, siekimų interesų sūkurį, turi 
be paliovos klaidžioti, ieškoti, kad rastų tikrą kelią, o kai jau 
atranda, turi telžii ant žemės visa, kas jai pastoja kelią. Taigi 
nėra abejojimo, kad teisė visai taip pat, kaip ir menas ar kalba, 
plėtojasi taisyklingai, tam tikrais dėsniais, bet ji labai skiriasi 
nuo anų ir būdu ir forma, kuriomis tai atsitinka, ir del to mes 
turime griežtai atmesti šita prasme Savigny pastatytą ir taip ūmai 
įsigalėjusią paralelę tarp teisės iš vienos pusės ir kalbos ir meno 
iš antros. Kol toji pažiūra yra teorijoje, ji nors klaidinga, bet 
nepavojinga, bet virtusi politine maksima, ji pagamina pavojin- 
giausių kreivų mokslų, kurie tik galima įsivaizduoti, nes ji sako 
žmogui būti ramiam tenai, kur turėtų veikti, turėtų dirbti, 
visai aiškiai nusimanydamas tikslą ir įdėjęs visas savo pajėgas; 
tildo jį, sakydama, kad visa savaime pasidarysią, jei sudėjęs 
rankas ant krūtinės ir su įsitikėjimu palauksiąs, kol kas išeis pa- 
lengvėle dienos švieson iš tariamojo teisės šaltinių šaltinio, tau- 
tinės teisės nuovokos. Iš ten tai kyla Savigny ir visų jo moki- 
nių nenoras, kad įstatymai bent kur kištųsi, iš ten kyla visiškas 
tikrosios papročio reikšmės nesupratimas Puchto's teorijoj apie 
papročio teisę“ (6—7). Pavadinęs istoriškąją mokyklą romantine, 
toliau sako: „Juk tai tikrai yra romantizmas, vadinasi, klaidingu 


Ist. teisės mok. Vok. 9 

praeities idealinimu paremtas įsivaizdavimas, kad teisė neva atsi- 
randanti ir auganti be skausmo, be vargo, be darbo, kaip lauko 
žolė. Žiauri tikrovė moko mus priešingų dalykų“... „Taigi Sa- 
vigny teorijai belieka tiktai priešistorinis laikotarpis, apie kurį 
mes neturime jokių žinių. Bet jeigu bus leista pasakyti savo 
spėjimai apie anuos laikus, tai aš prieš Savigny teoriją, kuri tei- 
sės gimimo eigą piešia taip, kad ji atsirandanti be skausmo, ra- 
miai iš tautinės sąvokos gelmių, statau savąją teoriją, anajai 
visiškai priešingą, ir turėsite su manim sutikti, kad manoji tuo 
geresnė, kad ji bent atatinka mums prieinamos istorinės teisės 
evoliucijai, ir aš dar iš savo pusės manau, kad ji psichologijos 
atžvilgiu yra daug už aną teisingesnė“ (7— 8). 


Kovoti už teisę Jhering'as laiko ne tik teise, bet švenčiau- 
sia pareiga tiek paties asmens link savęs, tiek jo pareiga link 
visuomenės. Teisė taip surišama su žmogaus ir kitų juridinių 
asmenų asmenybe, kad nekovojimas už savo teisę reiškiąs ne- 
gerbimą savo asmenybės, dar daugiau — net asmenybės panie- 
kinimą! Tokiais perdėtais tvirtinimais Jhering'as nueina net taip 
toli, kad net absurdus pradeda tvirtinti. Taip jis vengimą kovo- 
ti už teisę sulygina su bailumo politika ir sako: „Ir baikštusis, 
kurs bėga nuo mūšio, tegeibsti tai, ką kiti aukoja — savo gyvy- 
bę; bet jis ją gelbsti tik savo gyvybės kaina. Tik ta aplinkybė, 
kad kiti turisi, apgina jį ir visuomenę nuo pasekmių, kurios įvyk- 
tų, jeigu ir visi taip elgtųsi (mano pabr), jeigu visi taip many- 
tų, kaip jisai, tai visi turėtų žūti“. Tą pat reikia pasakyti ir apie 
bailųjį išsižadėjimą teisės“ (19) Nuo ko žūtų, jei visi vengtų 
mūšio?! Jei bent tik nuo dangaus gyventojų. 

„Be kovos nėra teisės, kaip be darbo nėra nuosavybės (sic!). 
Greta dėsnio „dirbdamas ir prakaituodamas tu valgysi savo duo- 
ną“ reikia pastatyti toks pat teisingas dėsnis: „Kovodamas 
tu surasi savo teisę“. Nuo to momento, kai teisė išsiža- 
da pasiryžimo kovoti, ji išsižada pati savęs“... (47 — 48). 


Suglaudus Jhering'o ir apie Jhering'ą pasakytas mintis, aiš- 
kiai matyti, kad jau 1872 m. ir pačios istoriškosios mokyklos 
auklėtiniai visiškai paneigia savo mokyklos teoriją, žinoma, pa- 
likdami tuos dėsnius, kurie ne tik tiems laikams, bet ir šian- 
dien tebėra nauji ir tikri, kurie pačiai mokyklai suteikia amžiną 
garbę. 

7. Istorinis materializmas. 


Savotiškai reagavo į istoriškosios teisės mokyklos mokslą 
ekonomiškasis materializmas, kuris paneigė tai, kad teisė vystosi 
iš tautos dvasios, bet kartu sutiko su istorškosios mokyklos 
mokslu tuo atžvilgiu, kad teisė vystosi nesąmoningu procesu, ku- 
ris pareinąs nuo įvairių išorinių ekonominių sąlygų. Ypač puola 
istoriškąją mokyklą Marxas, nurodydamas tai, kad ta mokykla 
esanti pragaištinga todel, kad ji visus šiandieninius neteisėtumus 
pateisinanti vakarykščia diena, kad ji mokanti pavergtąjį nusi- 
enkti prieš pavergėjų botagą ir t. t. 


VII. Istoriškosios teisės mokyklos 
kritika ir įvertinimas. 


1. Bendros pastabos. 


Istoriškoji teisės mokykla jau nebegyvuoja, bet nebegyvuoja 
tik kaip tam tikra uždara mokykla, nes jau per šimtą su viršum 
metų daug kas pakitėjo: daug naujo patyrimo, daug naujų min- 
čių įvairiose mokslo srityse. Tie laikai, su kurių pažiūromis taip 
ankštai surišta ta teorija, jau nuėjo į praeitį, jau jie niekada ne- 
begrįš. Tačiau pats patyrimas, pačios idėjos paliks su žmonėmis 
tol, kol žmonės gyvens. Žinoma, nereikia tatai suprasti siaura 
prasme, t. y. kad tomis idėjomis žmonės gyvena, bet ta prasme, 
kad tos idėjos paliks žmonėms žinomos, kad jos įeis į bendrą 
kultūros vainiką, be kurio žmonija negali gyventi: kur gyvena 
žmogus, čia turi būt ir jo sunkaus darbo vaisiaus padaras — 
kultūra. Čia tegali būt kalbama apie kultūros kvantitelą ir jos 
rūšį, o ne kultūros egzistavimą bendrai). 

Tas, kad ir palyginus su žmogaus trumpu amžium, šimtas 
metų, rodos, gana didelis laikotarpis, žiūrint žmonijos, kurios 
niekas nežino kiek milijonų metų gyventa, akimis taip išrodo 
trumpas, jog rodos visa tai tik vakar buvo. Žmogaus protas ir 
visi jo gabumai, kiek jis jais pajėgia pažvelgti į praeitį, tesiekia 
trumpo laikotarpio, t. y. trumpo laikotarpio, kiek tatai galima 
įrodyti tam tikrais daviniais?), už jų eina įvairiausios hipotezės. 
Tos hipotezės niekuo principiališkai nesiskiria nuo ateities spėji- 
mo hipotezių. Tad žmogus stovi arba, geriau pasakius, eina 
kažkokiu nežinomu keliu: jis pats nežino, iš kur ir kur eina. 
Kas čia, rodos tokio: iš kur atėjo ir nuėjo, ateina ir nueina, ateis 
ir nueis miliardų miliardai, ten nueisiu ir aš. Žinoma tik taip 


1) Čia kultūros sąvoką vartoju paprasta prasme, kuria neaiškiai teatski- 
riama civilizacija nuo kultūros griežta to žodžio prasme. Tad mano pavartota 
„kultūra“ turi galvoj ir dvasiškąjį ir techniškąjį elementą. 

2) Dokumentais, įvairiais paminklais, legendomis ir k. Bet ir šitie įrody- 
mai labai dažnai tėra tik problematiški, dažnai tenka tenkintis hipotezėmis, 
atatinkamomis turimiems įrodymams. 

o ne kitaip, ir bus, bet kritiškasis žmogaus protas neduoda jam 
ramybės, jis nuolat kankina žmogų tais didžiuliais klausimais. 
Juo žmogus toliau eina beieškodamas tiesos, juo jis daugiau jos 
trokšta, jis net save pamiršta. Kuris žmogaus galingas jausmas 
prie to veda — puikybė, egoizmas, pasišventinimas kitų naudai 
— tai vis tiek. Mums pakanka vieno fakto, kad taip yra. O 
faktai mums žinomi, tai visi žmonijos perlai — mokslo žmonės, 
kurių, palyginus su visa gausia žmonija, deja, nedaug tėra. Bet 
juo jų mažiau, juo jie mums brangesni, juo geriau mes juos tu- 
rime pažinti, jų mintys turi būt kritiškai peržiūrimos ir mums 
žinomos. Tik sukaupus visas mintis, visų patyrimą tegalima da- 
ryti pažangą, tegali būt tos didelės gyvenimo problemos spren- 
džiamos. 

Be tų pačių esminių problemų, kas yra pasaulis, iš kur jis 
atsirado, kokia jo prasmė ir tikslas ir t. t., yra eilė antraeilių ir 
trečiaeilių gyvenimo problemų, kurių sprendimu užsiima atskiros 
mokslo disciplinos, kurių daug jau šiandien galutinai išspręsta, 
kurių tačiau daug dar laukia savo išsprendimo, pagaliau, kurių 
pats bekintąs žmonių gyvenimas nuolat patiekia. 

Pirmojoj savo darbo daly keliais bendrais bruožais patie- 
kiau istoriškosios teisės mokyklos pažiūras į įvairius teisės klau- 
simus. Čia šioj daly noriu nurodyti, kas iš tos mokyklos šių 
dienų mokslo pažiūroms atatinka, kas ne. Turėdamas palyginti 
mažai laiko ir vietos, aš tegalėsiu paliesti tik svarbesniąsias 
tos mokyklos problemas. Įsiknisimas į visokias smulkmenas ves- 
tų prie mikrologijos, per kurią būtų sunkiau sučiupti pačius prin- 
cipus, kurie ir sudaro teisės filosofijos objektą. 


2. Ar istoriškoji teisės mokykla filosofinė, 
ar ne? 


Pradėsiu nuo klausimo, ar toji mokykla filosofinė, ar ne 
Šitas klausimas man atsistojo prieš akis, dar pasirenkant darbui 
temą. Kadangi aš pasirinkau šią temą, turėdamas rašyti iš teisės 
filosofijos istorijos, o ne iš teisės istorijos, tai mano atsakymas, 
aišku, tegali būti teigiamas. Čia lieka nurodyti, kodel aš šią 
mokyklą laikau filosofine. Tūlam gali pasirodyti keistas net 
pats klausimo pastatymas. Pasakys, kokia gali būt apie tai abe- 
jonė: jei ta mokykla yra tam tikra mokykla, tai ji ir filosofinė 
Bet taip nėra. Tūli tos pačios vokiečių mokslo literatūros rašy- 

tojai įvairiai į šį klausimą atsako: vieni aiškiai sako, kad ta mo- 
kykla visiškai nelilosofinė arba, geriau pasakius, jos atstovams 
trūksta filosofinės gyslelės — Gans'as, Rūckert'as, iš dalies ir Doh- 
na, kiti tvirtina visiškai priešingai, sakydami, kad užmesti istoriš- 
kosios mokyklos galvai ir jos atstovams tai, jog jie neturį filoso- 
finių gabumų, yra lygu tvirtinimui, kad Goethe'i trūko poetiško 
jausmo — Stintzing'as, Landsberg'as, Monigk'as, Wundt'as ir k. 
Bet daugiausia yra tokių, kurie to klausimo neliečia; tų nelie- 
čiančių tarpe yra taip pat dvi nuomonės, kurios galima matyti 
iš jų veiksmų. Taip, vieni tą mokyklą įtraukia į teisės filosoli- 
jos istoriją, vadinas, laiko ją filosofine, kiti ne — suprask, ne- 
pripažįsta jai tų teisių. Pirmųjų pusėj yra aiški dauguma, antrų- 
jų man težinomas tik Vorldnder'is, tačiau mokykloj ne taip, kaip 
parlamente: čia ne dauguma, bet tiesa yra privaloma. Tad že- 
miau pasistengsiu tą tiesą surasti. Turiu pabrėžti, kad šio klau- 
simo tinkamas išsprendimas turi didelės svarbos, nes jis princi- 
piališkai susietas su teisės filosofijos objekto sąvoka“). Užtat 
problemos sprendimo išeinamasis punktas ir turi būt to objekto 
sąvoka, o atsakymas į klausimą tėra logiškoji iš tos sąvokos 
principo išvada. 

Šios problemos išsprendimo sunkumas glūdi teisės filosofi- 
jos sudėtingame pavadinime: „teisės“ ir „filosofijos“ sąvokų kom- 
pozicijoj. Žinoma, čia netenka kalbėti apie grynus tos sudėtinės 
sąvokos elementus, kurie šiuo atveju galėtų būt pavadinti ultra- 
ekstremomis. Čia tegali būt kalba apie tų dviejų elementų kom- 
poziciją, kuri patiekia klausimą, kiek ir kokio kurios disciplinos 
elemento į tą kompoziciją įeina arba, geriau pasakius, turi įeiti. 
Sprendžiant šitą elementų kvantitatyviškai kvalitatyvią kompozici- 
ją gali būt 3 principai: 1. dominuojąs elementas — filosofija, o 
teisės mokslas tik medžiaga, 2. atvirkščiai, t. y. teisės filosolija 
yra teisės mokslo disciplina, o tilosofija tėra tik ryšys su kitais 
mokslais, tik, maksimum, metodų patarėjas; 3. tiesa, išrodo dirb- 
tinis, tų dviejų elementų paritetas. Pagal tuos tris principus su- 
siskirsto šių dienų mokslininkų pažiūros, t. y. visi trys principai 
turi savo atstovų. Iš principinio nusistatymo konsekventiškumas 
reikalauja padaryti ir praktiškas išvadas, būtent: pagal pirmąjį 
principą teisės filosofijos turi mokyti filosofas, bet ne teisininkas, 


3) Teisės objekto definicijos problema yra mokslo organizacijos proble- 
ma, t. y., jet taip galima pavadinti mokslo vidaus gyvenimo klausimas. 

pagal antrąjį — atvirkščiai, o pagal trečiąjį — teisės filosofijos 
mokytojas turi mokėti filosofijos ir teisės*). 

Istoriškai pažvelgus, tas klausimas išrodo taip: filosofija duo- 
da pradžią visiems mokslams, juo mokslas plečiasi, juo atskiros 
jo šakos diferencijuojasi, juo atskiros disciplinos partikuliariškes- 
nėmis virsta. Iš čia atsiranda atskirų mokslo disciplinų nukrypi- 
mo nuo mokslo pagrindo pavojus. Reikia būtinai rišti visos atski- 
ros mokslo disciplinos į vieną bendrą šeimą. Šio kilnaus darbo 
imasi filosofija, ji sudaro visiems mokslams pamatą ir priglaudžia 
į bendrą pastogę — ji yra išeiginis ir praeiginis atskirų mokslų 
punktas. Bet vieno žmogaus protas mūsų laikų išsiplėtusio moks- 
lo nebepajėgia apimti. Čia būtinas kooperavimas ir gera moks- 
lo organizacija. Atskiros mokslo disciplinos, kurios savo keliu į 
daug subdisciplinų susidaro, turi būt apibendrinamos ir patiekia- 
mos į bendresnes rūšis; filosofas tegali, tik turėdamas bendras 
atskirų disciplinų santraukas, tarti autoretingą mokslo žodį. 

Išeinant iš šiandieninės mokslo organizacijos, teisės filosofi- 
jai tenka tarpininkaujamoji rolė tarp teisės mokslų ir filosofijos. 
Šioji teisės filosofijai yra genus proximum, o pirmoji dilierentia 
specifika. Teisės filosofija yra subordinuota filosofijos ir superor- 
dinuota teisės mokslo disciplina. 

Jei anksčiau filosofavo filosofai apie teisę, tai dabar teisi- 
ninkai lilosofija. Gerų vaisių davė anie filosofai, bet niekas ne- 
gali tvirtinti, kad mūsų laikų teisės mokslas smunka žemyn, ka- 
da teisės filosofijos mokytojai yra mokyti teisininkai. 

Pereidamas prie istoriškosios mokyklos, turiu pabrėžti, kad 
tas laikotarpis, kada istoriškosios mokyklos atstovai prabilo, yra 
teisės mokslo emancipacijos pradžia. Pats mokyklos atstovai yra 
tikri teisininkai ir užtat pajuto daromąją teisės mokslui nuos- 
kaudą iš racionalizmo filosofijos pusės. Jie pirmieji pamatė, kad 
diktuojamaisiais racionalizmo metodais teisei daromas lokio pa- 
tarnavimas. Niekas negali užginčyti tai mokyklai garbės, kurios 
ji užsita:navo, nurodydama naujus teisės mokslo kelius. Klaidų 
toj teorijoj yra lygiai kaip ir kitose teorijose, bet tai negali pa- 
naikinti jos nuopelnų. Jei ir šiandien girdėti mokslo žmonių nuo- 


*) Žinoma, būtų net naiviška manyti, kad filosofas filosofuotų apie tei- 
sę, apie kurią jis neturi jokio supratimo. Arba, atvirkščiai, kad teisininkas nie- 
ko nesimokęs iš filosofijos duotų teisininkams filosofijos patarimų. Tad visais 
tiimis atvejais teisės filosolijos mokytojui tenka abiejų mokslų nors pagrindus 
mokėti, 


— 136 — 


monių, kad teisės filosofijos tegali mokyti tik tilosofas — čia gal- 
voj turiu prof. Binder'į, kurio stambus veikalas?) išėjo 1925 m.— 
tai vis delto pačiuose jų veikaluose ničniekuo ne filosofiškesni 
klausimai liečiami už istoriškosios mokyklos paliestuosius klausi- 
mus. Istoriškoji teisės mokykla visą savo dėmesį atkreipė į teisės 
mokslą, ypač plačiai paliesdama teisės kilimo problemą, daug pa- 
tiekė, jei pati neišsprendė, minčių, kurios, vėlesnių mokslininkų 
apdirbtos, atnešė gražių vaisių. Kad istoriškoji mokykla nepalie- 
tė arba, tiksliau pasakius, labai mažai ir nedrąsiai tepalietė ben- 
drą žmonių gyvenimo prasmės ir tikslo problemą, kad ji ne- 
palietė gnozeologijos klausimų, tai dar neduoda teisės pavadinti 
ją nefilosofine. Žinoma, jos atstovai, supratę tikrąjį savo uždivinį, 
nėjo į svetimą, grynosios filosofijos teritoriją; jie pasiliko savoj 
teisės filosofijos srity“). Šitie sumetimai mane įtikino, kad isturiš- 
koji mokykla visiškai stovi ant savo pagrindo, ir kad mano čia 
rašomasis darbas yra teisės lilosolijos istorijos klausimas. 


3. Tautos „sąmonė“, „įsitikinimas“, „dvasia“. 


Prieš racionalistinės teorijos pagrindinę mintį, kad teisė yra 
žmogaus prote įrašyta, su juo kartu gimusi, kad ji nuo laiko ir 
vietos nepriklausoma, kad ji absoliutiškai yra tobula, istoriškoji 
mokykla išstato diametriškai priešingus dėsnius: teisė nuo atskiro 
individo nepriklauso, ji plėtojasi, ji yra tautos „įsitikinimo“, „Są- 
monės“, „dvasios“ reiškinys, tad kiekviena tauta turi savo nacio- 
nalinę teisę. Racionalistinei teorijai teisės dėsnių reikėjo ieškoti 
dedukcijos metodu, istoriškajai mokyklai, priešingai, indukcijos. 

Istoriškosios mokyklos kūrėjas, Savigny, pirmą kartą nu 0- 
dydamas į teisės evoliucijos dėsnį, visiškai logiškai ir nuosekliai 
padaro išvadą, kad teisė tegalinti būti pažinta tik iš praeities. 


5) J. Binder, Philosophie des Rechts, Berlin, 1925, apie šio mokslininko 
pažiūras rašau kiek plačiau „Teisės“ 10 Nr. 

6) Jei istoriškosios teisės mokyklos credo perdėm persisunkęs teisės isto- 
rijos elementu, tai tačiau tas reiškinys nieko netrukdo tame credo rasti grynai 
filosofiškų sumetimų, o tokie kaip tik ten ryškūs. Kada Savigny kovuja prieš 
kodifikaciją, tada jis pastato filosofinę evoliucijos sąvoką, kada jis teisės plėto- 
jimąsi ima ne tik konkrečiai, bet ją apibendrindamas ir nurodydamas jos visur 
ir visada galiojimą, tad labai ryškėja ir filosotiškas elementas. Ką besakyti apie 
Puchtą, kuris net perdaug pagautas spekuliatyvinės Schelling'o ir Hegel'io filoso- 
tijos, bet jis vis delto per ją eina toliau, rodydamas savarankiškumą. Aš čia tu- 
riu su Wundt'u pasakyti: „Nereikia tuoj laikyti nelilosofišku visa tai, ant ko nėra 
spekuliacijos anspaudo*. Wundt, Vėlkerpsychologie, IX. Recht, 109 pusl. 

Bet atkreipimas dėmesio į praeitį nepatenkina žmogaus kritiškojo 
proto reikalavimų, jis vis klaus: kur yra tos evoliucijos pradžia? 
Savigny atsako — „tautos įsitikinime“, iš kurio eina taip pat ir kal- 
ba, politinė santvarka ir k. 

„Tautos įsitikinimas“, vos dviejų žodžių mintis, rodos pap- 
rasta sąvoka. Bet, kai pradedi ją analizuoti, kyla didžiausių neaiš- 
kumų. Juk kas yra tauta? Tai didesnis ar mažesnis būrys žmonių 
ir tik šie teturi įsiuūkinimų, nes, panaikinus visus atskirus tai tau- 
tai priklausančius žmones, nieko neliks. Kur dingsta tauta? Tas 
klausimas nuolat vargins istoriškosios mokyklos astovus. Ypač 
Puchta šiuo klausimu dirba. Kaip tik tuo laiku iškyla dialektiškai 
spekuliatyvinė Hegel'io filosolija, kurios garsiojoį trilogijoj suvo- 
kiama subjektyvinė, objektyvinė ir absolutinė dvasia. Puchta tuo- 
jau pritaiko tai istoriškajai teisės mokyklai), žinoma, ne ta pa- 


7) Tas klausimas, kiek istoriškoji teisės mokykla buvo spekuliatyvinės ii- 
losofijos įtakoj, gana plačiai ginčijamas. Ginčo puses atstovauja iš vienos pu- 
sės Loening'as „Die philosophischen Ausgangspunkte der rechtshistorischen Schule 
(Internationale Wochenschrift 3 ir 4) 1910 m., iš antros pusės vieneriais metais 
anksčiau Brie „Der Volksgeist bei Hegel und in der historischen Rechtsschule 
Berlin 1909. Brie bendrai beveik nepripažįsta istoriškajai teisės mokyklai origina- 
lių minčių, jis randa, kad jos skolintos iš spekuliatyvinės filosofijos, ir kad ypač 
tautos dvasios sąvoka paimta esanti iš Hegel'io, kuris taip pat nesąs originalus, 
šiuo atžvilgiu rėmęsis Montesguieu, ir nurodo į šią „Esprit des lois* I knygą I skyr., 
kur Montesguieu sako: „Elles (les Lois) doivent ėtre tellement propres au pen- 
ple pour leguel sont faites, gue c“est un trės-grand hasard, si celles d'une na- 
tion peuvent convenir 4 une autre“. Loening'as, priešingai, nurodydamas į tai, 
kad pati tautos dvasios sąvoka Hegel'io visiškai kitokia negu istoriškojoj moky- 
kloj, teisingai tvirtina, kad istoriškajai mokyklai „Volksgeist“ yra visiškai nesu- 
vokiama, nepaprasta Dievo pasėta sėkla, iš kurios auga daug augalų: teisė, kal- 
ba ir k., tai yra jėga, kuri visa tai nejuntamai augina. Ta dvasia apima tautą 
ne politiška prasme, o nacionališka. Puchta taip ir apibūdina: „Nacionalinė bend- 
rija, kaip visetas tų, kurie per savo prigimčių ryšį (natirlicher Zusammenhang) 
sudaro vieną vienetą“, Puchta, Institutionen It. 28 ir 29 pusl. Hegel'io tautos są- 
voka identifikuojama šiuo atžvilgiu su valstybės sąvoka. Taip Hegel'is savo 
Rechtsphilosophie ir sako: „Der Staat ist gėttlicher Wille als gegenwžrtiger sich 
zu wirklicher Gestalt und Organisation einer Welt entialtender Geist...* (327). 
Er (valstybė) ist der Geist des Volkes“ 352. Ypač imponuoja šis Loening'o 
įrodymas: „Didžiausias prieštaravimas išeina čia, kur Hegel'is tvirtina, kad valia 
tėra tik inintijimis dalis; vadinas, mintijimas nustato valią, be mintijimo nėra va- 
lios, nes valia yra ne kas kita, kaip mintijimo išraiška... o istoriškajai mokyk- 
lai, kuri sako, kad teisė eina „von unbewussten Willen des Volks“, mintijimui 
nelieka vietos. Tą klausimą toliau aš plačiau paliesiu. Bet čia pat turiu pastebė- 
ti, kad Loening'as vis delto tuo neįrodo, kad pačios dvasios idėja Puchta'i ne- 
būtų duota spekuliatyvinės filosotijos, iš kurios paėmęs Puchta savotiškai ją re- 

čia prasme, bet pagrindinė mintis „dvasia“ sintezuojama su „tau- 
ta“ ir išeina „tautos dvasia“, „Volksgeist“. Vėliau ir Savigny pa- 
naudoja tą pačią sąvoką. Bet ir naujoji sąvoka palieka neaiški. Ji 
ryškiau pabrėžia tos sąvokos savaimingumą, nuo individo nepri- 
klausomumą, bet pati pasidaro dar kažkaip mistiškesnė, dar žmo- 
gui neprieinamesnė. Jei tautos įsitikinimą galima kaip nors išvesti 
iš atskirų, tautą sudarančių individų įsitikinimų įvairiausio susi- 
kryžiavimo, išaugusio iš vieno į kitą įtakos ir kitokių kombinaci- 
jų, tai tautos dvasia, kuri reiškia esybę, turinčią visą eilę atribu- 
tų, — nes žmogus tai tegati suprasti arba bent įsivaizduoti tik 
per individo abstrahuotos dvasios analogiją, — pasidaro dar mis- 
tiškesnė. Pažinimui nebelieka vietos, čia tegalima aklai tikėti. Ly- 
giai taip ne protu, bet tikėjimu tegalima tikėti Dievą, kuris yra 
abstrahuotų gerų žmogaus ypatybių sintezis. Tuo atžvilgiu gana 
imponuojantis yra Feuerbach'o pasakymas, kad ne Dievas sukū- 
ręs į Save panašų žmogų, bet, atvirkščiai, žmogus sukūręs į save 
panašų Dievą. Tad Puchto's sukurtoji tautos dvasia negalėjo pa- 
tenkinti kritiškojo proto, o negalint įrodyti, kaip ir iš kur toji tau- 
tos dvasia atsiranda, sunku net nusakyti, kas ji yra, — turi griūti 
pati teorija, kuri ta sąvoka paremta, iš kurios kaip iš pirmapra- 
dinio šaltinio (Urguelle) teka teisė, kalba ir kita. 


konstruavo. Reik pažymėti, 'kad ne tik Hegel'io ir istoriškosios mokyklos, bet 
ir Fichte's „Reden an die deutsche Nation“ tauta beveik taip pat suvokiama, 
Jis sako: „Das Volk ist das Ganze der in Gesellschait miteinander fortleben- 
den und sich aus sich selbst immerfort natirlich und geistig erzeugenden Men- 
schen, das insgesamt unter einem gewissen besonderen Gesetz der Entwicklung 
des Gėttlichen aus ihm steht. Die Gemeinsamkeit dieser besonderen Gesetzen 
ist es, was in der ewigen Welt und eben darum auch in der zeitlichen diese 
Menge zu einem natirlichen und von sich selbst durchdrungenen Ganzen ver- 
bindet. Dieses Gesetz kann niemals ganz mit dem Begriff durchdrungen werden, 
Denn der Einzelne bleibt immerfort unter dessen ihm unbewussten Einiluss. 
Dieses Gesetz bestimmt durchaus und vollendet das, was man den National- 
charakter eines Volkes genant hat, dieses Gesetz des Urspriinglichen und Gėtt 
licher* (Samtliche Fichtes Werke VII Bd. 381 pusl.). Fichte, kaip matome, dar 
nevadina tautos dvasia, bet pats jos turinys ir kontūras jau nustatomas. Kadangi 
Hegel'is pirma už istoriškąją mokyklą pavartoja „Volksgeist“, nors ir kitokia 
prasme, tai reikia manyti. kad Puchta tą sąvoką yra iš Hegel'io paėmęs, Žino- 
ma, atatinkamai rekonstruavęs, pritaiko teisės mokslui, kur Hegel'is nuo istoriš- 
kosios mokyklos esmiškai skiriasi. Tai patvirtina ta aplinkybė, kad pirmame 
istoriškosios mokyklos periode „tautos dvasia“ dar nerandama, o tik antrame 
— pirmą kartą pavartoja Puchta 1828 m. Gewohnheitsrecht“ It., — kada išeina 
Hegel'io Rechtsphilosophie, 1822 m. 

Iš pirmoj daly išdėstyto istoriškosios teisės teorijos mokslo 
lengva pastebėti, kad tos mokyklos teoretikai tai pačiai sąvokai 
apibūdinti vartojo trejopą pavadinimą: tautos sąmonė, „Volksbe- 
wusstsein“, tautos įsitikinimas, „Volksūberzeugung“ ir, pagaliau, 
tautos dvasia, „Volksgeist“. Šita paskutinė sąvoka, nors specialiai 
šiai problemai išspręsti istoriškosios mokyklos korifiejai neatside- 
da — ten-inasi vien, kada-ne-kada eidami pro šali, paprastais, 
įvairiaprasmiais nurodymais, tačiau vis delto galima pastebėti 
tendenciją, pagal kurią visos trys sąvokos vėlesniuose istoriško- 
sios mokyklos atstovų veikaluose redukuojamos į vieną sąvoką, 
tautos dvasios sąvoką. 


Kadangi istoriškosios mokyklos atstovai sukuria tautos dva- 
sią, kuri nėra priklausoma nuo atskirų narių valios, tai žiems 
reikėjo nurodyti tos dvasios aktyviteto šaltinį, tą pirmapradinę 
jėgą, kuri stumia tautos dvasią plėtotis, nes be tos jėgos turėtų 
įvykti sustojimas (Stillstand), kuris yra istoriškosios mokyklos neigia- 
mas — ji pripažįsta evoliuciją, kurios esmei yra priešingas abso- 
liutinis sustojimas. Tą tolimesnį žingsnį padaro tas pats Puchta 
Ypač tai ryškiai pabrėžia enciklopedijoj, kuri sudaro pirmąją dalį 
„Cursus der Institutionen“, kalbėdamas apie laisvę, kuri paties 
Dievo esanti duota. Bet tą laisvę, nors Puchta nurodo ją kaip 
dovaną pasirinkti kas gera, kas pik'a, tačiau jis vis stengias ap- 
rėžti, palenkti į iš anksto nustatytą tikslą. Tikslas pabrėžiamas 
Dievui tarnauti, taip pat tarnauti Dievo pastatytai valdžiai. Dievo 
valia turi išsipildyti — tad per Puchtą istoriškoji teisės mokykla 
nuvedama į teokratizmą. Savigny, nors jis pats sukūrė istoriškąją 
mokyklą, pasekė savo mokinio pėdomis, per mažai kritiškai įver- 
tindamas perimamuosius dėsnius. Kurdamas mokyklos pamatus, 
Savigny dar nevartojo tautos dvasios sąvokos, kuri nustūmė isto- 
riškąją mokyklą nuo jos vykusiai, gal daugiau intuityviškai su- 
vokto pagrindo. 

Asmens valia kuriamajam darbui istoriškosios mokyklos be- 
veik atrofuojama, bet ji nepanaikinama, nes ją panaikinus nėra 
būdo moralei ir teisei gyventi. Paliekamoji valia yra ne aktyvi- 
teto, bet pasyviteto valia, valia pasiduoti aukštesnėms valioms: 
tautos ir galutinai Dievo valiai, iš kurios visos ima savo pradžią, 
ir kurių galutinas tikslas toj valioj glūdi (7 pusl). Trumpai sa- 
kant, istoriškoji mokykla, auklėdama žmogaus pasyvitetą, nusi- 
deda ateičiai, kuri laukia iš kiekvieno aktyviteto, todel vėlesnieji 
laikai ir pasmerkė istoriškąją mokyklą už jos kvietizmą. Šita 

dėmė, nors kai kurie mokslininkai!) ir stengiasi ją kuo atidžiau- 
siai nuplauti, vis tik kiekvienam kris į akis. 

Individo valia, kaip aukščiau teko nurodyti, istoriškosios 
mokyklos teorija einant, teisės evoliucijoj pasuoja arba prive- 
dama prie mažiausio aktyviteto, kad tik tuo būdu nesutrukdytų 
evoliucijos, kuri eina iš kažkokių būtinų nežinomų vidujinių jėgų, 
arba, kaip vėliau aiškiai pasakoma, iš Dievo valios. Pati evoliu- 
cija eina sklandžiai be skausmo, arba — kaip vykusiai pastebi 
Jhering'as — kaip „lauko žolė“?). Čia pat noriu paliesti ir tai, 
kaip istoriškoji mokykla žiūrėjo į proto rolę teisės kūrimo darbe. 

Racionalizmo pagarbintas protas istoriškojoj mokykloj ne- 
randa jaukios prieglaudos. Jo rolė evoliucijoj taip pat suprasti- 
nama: jis padaromas menkesnės kategorijos tarnu. Proto rolę 
nustatant, arba jį kiek galint ribojant, istoriškajai mokyklai tenka 
daug nenuoseklumų padaryti. Pirmutinis nenuoseklumas labai 
ryškus tai tuo, kad protas tvirtina ir įrodinėja proto menką 
vertę. Jei protas daro iš pastebėjimų apibendrintas išvadas, jei jis 
gali sukurti visą sistemą darnių minčių, tai jo galia, rodos, 
yra labai aiški, nes be proto to nepadarysi. Tad istoriškoji mo- 
kykla, kovodama prieš racionalizmą, tai kovai išstatydama taip pat 
proto argumentus, buvo nenuosekli, ji per daug pažemino iki tol 
perdaug išaukštintą protą. Puchta nurodo, kad protas tėra tik 
priemonė žmogaus gyvenimui, kuris jam rodosi kaip pilnas dan- 
tuotų besisukančių ratų, apsaugoti, tik netobulajai žmogaus prigim- 
čiai valdyti, o žmogaus dvasios gyvenimui protas yra net pražu- 
tingas. Kadangi Dievas neturi netobulos prigimties, 0 yra vien 
begalinė tobulybė, tai Puchta turėjo šiuos baisius žodžius pasa- 
kyti: „Daher kėnnen wir Gott keine Vernunft zuschreiben...“ Čia 
Puchta, būdamas radikališkiausas racionalizmo oponentas, turėjo 
net nuo krikščioniškojo pagrindo nuslysti, nes jis: 1) pasisakė 
Feuerbach'o prasme, kad Dievo ypatybės yra žmonių jam su- 
teiktos, priskaitytos ypatybės, 2) Dievą padarė be išminties, tuo 
tarpu kai krikščioniškasis, o taip pat ir žydų, tikėjimas Dievą 
laiko išmintingiausia Esybe! Tačiau kitoj vietoj Puchta kalba kiek 
kilaip, būtent: kada žmogus po nusidėjimo atsiskyręs su Dievu, 
tada jis pradėjąs galvoti apie teisę ir tas galvojimas pamažu plė- 


8) Ypač Manigk'as, kuris bendrai nemato nė vieno istoriškosios mokyklos. 
suklydimo, panašiai gina istoriškąją mokyklą Stintzing'as ir k., tik daug šalčiau. 

9) Trumpai pasakius, istoriškoji mokykla, ypač jos atstovas Puchta, yra 
nepasakyto vicšai determinizmo šalininkas. 

tojas. Iš čia išeina kas kita, būtent: žmogus pradeda teisę kurti 
ir toj kūryboj dalyvauja sąmoningas elementas, protas, nes be jo 
negalima galvoti. Arba vėl, kai Puchta kritikuoja Beseler'į ir ypač 
puola už tai, kad pastarasis perdaug mažinąs teisės mokslo 
vertę, sulygindamas mokslininkus su rūdos kasėjais, tai iš tokios 
Puchto's pozicijos reikia padaryti išvadą, kad teisės mokslas, kuris 
protu remiasi, kuria teisę; tiesa, tokią kūrybą ir Puchta ir Savig- 
ny pripažįsta, nors jie čia susiduria su naujomis kliūtimis del 
tautos dvasios neliečiamybės — jie sako, kad ir tais atvejais ju- 
ristai teatstovaują tautos dvasiai. Kitur Puchta, pamiršdamas apie 
žmogaus instinktus, protą sulygina su gyvulių instinktais. 

Iš kelių aukščiau patiektų minčių aišku, kad ir su proto 
vaidmeniu istoriškajai mokyklai sunku buvo; juo daugiau nešta į 
pirmapradinę istoriškosios mokyklos programą naujų skolintų 
minčių, juo labiau tolsta nuo paties gyvenimo, juo toliau eita į 
religijos sritį, ju0 sunkiau buvo išaiškinti naujas sąvokas, nes jos 
yra tikėjimo dalykas, bet /ne kritiškojo mokslo. Kur viešpatauja 
vien mistika, ten kritiškajam protui sunku susivokti, nes ten nėra 
niekur progos pritaikyti empirizmą, kuriuo pasiremdamas protas 
daro savo išvadas, o jas padaręs gali vėl patikrinti faktais. Tik— 
contra factum nullum argumentum, — žinoma, aš čia neturiu 
nei progos, nei reikalo leistis į gnozeologijos klausimus, — „fac- 
tum“ sakau paprasta prasme; visos hipotezės bus reikalingos 
iaktinų įrodymų, o jei tokių nebus galima surasti, tai nuo kiek- 
vienos teorijos bus nuvilkti balti nekaltybės marškiniai. Taip atsi- 
tiko ir su istoriškąja mokykla, jai, kaip I-joj šio darbo daly nu- 
rodžiau, pozityvizmas nuvilko tuos tiesos marškinius. Jos sklei- 
džiamai tiesai niekas nebetikėjo, o tikėjo pozityvizmui, kuris 1a- 
biau apčiuopiamais daviniais įrodinėjo. 

Istoriškoji teisės mokykla negalėjo įrodyti visiškai nuo indi- 
vido veikimo nepriklausomą tautos dvasią, nors ji tą mistiką pa- 
rėmė dar aukštesne, žmonių tikima, mistinė esybe — Dievo valia. 
Žmonės pastebėjo, kad į tautos dvasią, be abejonės, turi įtakos 
atskiri individai, jų interesų, valių susidūrimas, trumpai sakant, 
santykiai. Tačiau iki pat šiandien nieks nepajėgia įrodyti, kad 
visuomenė — čia vartosiu žodį visuomenė, kuri yra daugiau 
moderniška mokslo sąvoka, į kurią įeina ir tauta, kaipo tam tikra 
visuomenės rūšis — tėra tik paprasta ją sudarančių individų su- 
ma. Nors visuomenės esmės išaiškinimo problema iki šiol tebėra 
problema, bet communis opinio yra ta, kad visuomenė yra dau- 

giau, kaip jos narių suma, kad ji yra kažkas sui generis. Čia 
neliesiu tų atskirų teorijų, kurios šiai problemai išspręsti patiekia 
įvairiausių įrodymų, man čia rūpi užakcentuoti tik tai, kad isto- 
tiškosios mokyklos pastebėta, ypač ryškiai pastebėta turint galvoje 
vieną visuomenės rūšį „tautą“ natio prasme, — apie kiltas, k. a. 
tautą populus prasme, šeimą, bažnyčią, net žmoniją ne taip 
ryškiai kalbama — jog be atskirų subjektų dvasių yra kažkas 
nuo subjekto nepriklausomo, kažkas objektyvaus. Ta objektyvioji 
dvasia ten net perdaug stambų vaidmenį vaidina: jai beveikiant, 
subjektų dvasioms nelieka vietos. Teisę kuria tautos dvasia. Ka- 
dangi ir moderniškiausios teorijos, žinoma, tik ne tos esktre- 
miškos, kurios per individą nemato visuomenės, principiališkai 
pripažįsta, kad visuomenė yra ne paprastas agregatas, bet kaž- 
kokia ne visiškai nuo atskirų individų priklausoma esybė, kuri 
turi savo nuo individų gyvenimo skirtiną gyvenimą, tai ir isto- 
riškajai mokyklai tenka garbės, kad ji ypač užakcentavo visuo- 
menės sąvokos objektingąją esmę. Ji, žinoma, tos problemos ne- 
išsprendė, nes nuėjo į kitą ekstremą, iš kurios ji nepajėgė pa- 
matyti tokio individo, koks jis yra — aktyvaus individo. 


(Palyginus Savigny ir Puchą, galima padaryti išvadą, kad Savig- 
ny labiau atatinka mūsų laikų teoretikų pažiūroms, negu Puchta, 
nors šisai, kai lengva pastebėti skaitant jų veikalus, yra daug ti- 
losofiškesnis). 


Aš einu dar toliau, į mūsų dienų politikos gyvenimą. Šitoj 
naujoj šviescj ypač pasidaro ryški istoriškosios mokyklos reikšmė. 
Jei aš pereinu ir į politikos sritį, tai vis nenutolstu nuo temos, nes 
politikos ir teisės problemos dažnai taip aukštai tarpusavy susipina, 
jog visiškas klausimo išsprendimas tegali būt tik tada gerai 
atliktas, kada abi turima galvoje. 


Nurodant pirmoj daly istoriškosios mokyklos nykimą, teko 
pastebėti, kad vietoj jos skelbiamo pasyvaus individo, pastatomas 
aktyvus, iki pat paskutinosios kovojantis individas, ypač tatai 
ryškiai pabrėžia Jhering'o. Evoliucija pripažįstama ir vėliau, tik 
visiškai kilokios jėgos tą evoliuciją impulsuoja: istoriškajai mo- 
kyklai rodėsi, kad tai daro aktyvi tautos dvasia, kuri savo keliu 
dar didesnės priežasties — visų priežasčių priežasties — Dievo 
Valius stumiama, o naujesnėms interesų, tikslo ir k. teorijoms 
tas impulsas eina iš individų aktyviteto. Triviališkai išsireiškiant, 
ten evoliucija iš užpakalio stumiama, o čia traukiama iš priešakio. 

Jei Jhering'ui teisė kyla iš interesų susidūrimo, jei, kalbė- 
damas apie interesus, Jhering'as turi visas žmogaus ir įvairių vi- 
suomenės organizacijų interesų rūšis, tai istorinio materializmo 
atstovų tie visi interesai redukuojami į vieną rūšį į ekonominius 
interesus, kiti interesai ten tevaidina labai menką rolę, tokią ro- 
lę, kuri negali pakreipti evoliucijos. Materializmas, įsigilinęs į 
ekonominius klausimus ir pamatęs, kad iš tikro ekonominiai 
žmonių, interesai yra labai didelis tiek atskirų individų, tiek vi- 
suomenės gyvenimo faktorius, tapo tų interesų užburtas. Užbur- 
tasis nebegali pamatyti to, kas už to užburtojo rato yra, jam už- 
burtoji vieta — viskas. Materializmas per ekonomiškųjų intere- 
sų akinius nesugebėjo pamatyti ir tinkamai įvertinti kitų intere- 
sų!9,) kaip antai giminystės santykių, tautybės ir k. Iš čia eko- 
nominio materializmo nauja visuomenės struktūra: ekonominiais 
skirtumais pagrįstos klasės, kurios eina per tautų ir valstybių ri- 
bas į internacionalizmą. Pačios klasės tik praeities nelemtų apy- 
stovų padaras, tad jos galutinai turi išnykti, turi pasidaryti viena 
viso pasaulio lygiųjų žmonių šeima, kuri nesiskirstys į jokias tau- 
sas, į jokias kitokias viena kitai prieštaraujančias klases. Taip 
galutinai turi išrodyti socializmas. 

Čia pat turiu pabrėžti, kad aš čia visiškai nesiimu ant sa- 
vęs nei gynėjo, nei kaltintojo rolės ne tik paliestai ekonominio 
materializmo teorijai, bet ir kitų mano paliečiamų teorijų, man 
rūpi vien faktų konstatavimas ir iš jų padaryti išvadas. 

Ekonominis materializmas ne tik popiery surašyta teorija, 
bet turi ir geroką, tiesa, dar gana palyginamai jauną, praktiką. 
Ta praktika ypač po paskutinio Europos karo išplėtė savo ma- 
štabą; yra net valstybių, ir tai labai stambių, kuriose teorija mė- 
ginama pritaikyti praktikai; žodis pavirsta kūnu (Rusija). Tai 
mato visi ne tik mokslo, bet ir paprasti žmonės. 

Bet, nė vienas negali užmerkti akių ir prieš kitą, taip ryš- 
kiomis spalvomis nudažytą mūsų laikų politikos faktą. Tas fak- 
tas, tai kai grybai priaugusios naujos mūsų planetoj valstybės. 
Kuris tų valstybių atsiradimo pagrindas? Ilgai įrodinėti nereikia; 

10) Taip Haase sako: „Visa šiolaikinė teisės sistema yra ne kas kita, 
kaip turtingųjų klasių interesų reglamentuotoji paragrafais ir staipsniais viešpa- 
tavimo tvarka“. Citata imta iš Šeršenevičiaus, Obščaja teorija prava, 495 pusl. 
Bendrai ekonomiškasis materializmas ignoruoja idėjinius faktorius kuriant teisę, 
bet sutinka su istoriškąja mokykla tuo, kad jis taip pat paneigia sąmoningumą 
teisės kūryboj. 

visi žino pagarsėjusį tautų apsisprendimo obalsį. Tas obalsis 
tiek galingas, jog pasiekė ne tik kultūringąjį europietį, bet ir 
pusiau laukinį afrikietį, azijietį ir k. Štai dar šiandien tebeina 
ritkabilų, druzų ir kitų kova del nepriklausomybės. Tai ne pra- 
eities atsiminimas, tai paskutinių valandų realybė.") 


Sugretinant du priešingumus: internacionalizmą ir naciona- 
lizmą ir matant, kad tiek vienas, tiek antras randa vis daugiau 
ir daugiau pritaikinimo žmonių gyvenimui: iš vienos pusės ple- 
čiasi visokios rūšies internacionalinės organizacijos bei paprastas 
bendravimas: visokios konferencijos, kongresai, sąjungos, konven- 
cijos, lygos ir net tautų sąjunga, iš antros pusės — tautų apsi- 
sprendimo principas, einant kuriuo vienos tautos sudaro valsty- 
bes, kitoms visokių autoritetų patikrinamos nacionalinės teisės — 
tautinių mažumų teisės — iš karto pasirodo lyg didelis absurdas. 
Bet tai, pakartoju, moderniškos visuomenės realus fenomenas. 
Nejaugi šiandien dar visuomenė gali toleruoti absurdišką savo 
gyvenimo organizacijos pagrindą? Ne, to visiškai mūsų visuo- 
menė netoleruotų, jeigu tai būtų grynas absurdas. Absurdo čia 
nėra, čia yra tik harmoninga tikrovė. Tas reiškinys parodo tik 
tai, kad žmogus nėra viens pats sau, savo šeimai, tautai, bažny- 
čiai arba dar kitokiai organizacijai, bet jis yra kartu visiems žmo- 
nėms, visam Žmonių universui, tai viena, o antra tai parodo, kad 
„Savi marškiniai visada yra arčiau kūno“. Pereidamas prie isto- 


"y Juk ir Lietuva susikūrė naują nepriklausomą valstybę tautų apsi- 
sprendimo obalsių vedama, kurie Š. Am. S. V. prezidento Vilsono 14-koj punk- 
tų buvo paskelbti Europos karą baigiant, Sunku būtų ką nors įtikinti, kad tau- 
tų išsilaisvinimas, o per tai ir prie teisės kūrimo priėjimas, ėjo vien ekonomiš- 
kai materialiniais sumetimais, kurie daugiau turi tendencijos į kosmopolitizmą, 
į internacionalizmą, negu į siaurų ekonominių uždarų vienetų sudarymą, į na- 
cionalizmą. Kas seka šių dienų Europos periodinę spaudą, tas aiškiai mato 
beveik visuose rimtesniuose laikraščiuose ir tai beveik kiekvienam numery rim- 
tesnius ar menkesnius straipsnius, kuriuose vis ryškiau ir ryškiau pabrėžiama ta 
mintis, kad Europa kenčia didžiausią ekonominį krizį del gausybės viena nuo 
kitos hermetiškai užsidariusių muitų sienomis valstybių. Įvairios tarpvalstybinės 
sutartys, ypač prekybos sutartys veda prie gausybės Kinų sienų panaikinimo 
arba bent sušvelninimo. Tad ekonominių interesų teisinis reguliavimas, o per 
tai ir teisės kūrimas, nuolat įgyja vis internacionališkesnio charakterio, tuo tar- 
pu kai ideališkai kultūriškieji interesai vis nacionališkesnio charakterio pobūdžio 
įgauna. ,Nacionališkesnio“ sąvoka'čia mano vartojama ne šovinistine pras- 
me, bet ta, kad visos tautos įgyja vis platesnių savarankiškumo teisių. Trum- 
pai sakant, eina tautų emancipacija, ypač mažesniųjų tautų emancipacija iš di- 
džiujų tautų šovinistinės globos. 

riškosios teisės mokyklos ir turėdamas galvoje tai, kas vos tik 
pasakyta, negaliu nepabrėžti to jos pasakymo, kad teisė kyla iš 
tautos dvasios. Kad ta „dvasia“ visiškai nesuvokta, tai mes tu- 
rime suvokti, tai mūsų problemos, bet kad pasakyti prieš šimtą 
metų žodžiai šiandien pildosi, kad savo teisę kurti ima pačios 
tautos į savo rankas, tai turime įskaityti taip pat į nuopelnus 
anų, prieš mus gyvenusių žmonių. Jie nurodę vieną iš kertinių 
akmenų, ant kurio rymo visuomenės organizacijos rūmas, 0 per 
jį ir teisė. 

Ir paskutinių dienų faktais įvertinant istoriškosios mokyklos 
reikšmę, vis delto nereikia persižiūrėti. Jei, kai istoriškoji teisės 
mokykla mokė, teisė kyla iš tautos dvasios, jei tas pats šaltinis 
teisės turiniui davė ir jos formą — teisė be iormos galioti ne- 
gali, nes jį yra norma — tai vis delto mūsų laikų teisės tor- 
muotojas yra tik valstybė, tik organizacija. Nacija, sensu stricto, 
nėra organizacija, ji, kaip teisingai istoriškosios mokyklos paste- 
bėta, yra „Etwas natūrliches“, bet ne organizacija, kuri yra „Et- 
was kūnstliches“. Tad teisingai istoriškoji teisės mokykla nuro- 
dė, kad tautiniai, mūsų kalba kalbant, interesai, žinoma, tik kom- 
binacijoj su kitais interesais, yra žymus teisės turinio šaltinis, gal 
dominuojantis viso teisės turinio charakterio bruožas, bet sukly- 
do tvirtindama, kad tas pats turinys yra pati teisė. Ji galvojo 
tilosoliškai, bet ne juridiškai, nes ji nepamatė teisės formos, kuri 
juristui yra alfa ir omega, be kurios nėra ir negali būt teisės. 

Tiesa ir mūsų laikais visada ieškoma objektyvaus teisės šal- 
tinio tautos valioj, tauta suprantama ne natio, bet populus — 
prasme, nors kaip dabar vis einama prie kiek galima vienalytiš- 
kesnių tautinių valstybių, tai ir pati populus sąvoka turinio at- 
žvilgiu artėja į natio prasmę, — bet vis delto galų gale „kaž- 
kas“ virsta teise tik per valstybę, per organizaciją. Tautos valia 
yra vienas tautos dvasios atributų. Kadangi pati tautos dvasia 
yra ne daugiau kaip mistika, tai ir jos atributai tėra mistiški. 
Tautos valia yra individų valių chaosas, kuris susidaro iš nesu- 
skaitomos daugybės valių motyvų ir įvairių kombinacijų kombi- 
nacijos. Bet pats žodis „kombinacija“ dažnai suprantamas kaip 
sąmoningas, planuotas fenomenas, o šituo atžvilgiu ta kombina- 
cija nesuplanuota, ji visa to žodžio prasme chaosas. Moderniš- 
koms teorijoms taip pat nesvetima ir valstybės valia. Šita sąvo- 
ka labai dažnai esti centralinis teorijų punktas, apie jį koncen- 
truojasi kiti punktai, kitos sąvokos. Kasgi yra toji valstybės va- 


Ist. teisės mok. Vok. 10 

lia, iš kurios plaukia teisė? Valią teturi tik individas. Tad indi- 
vido valia ir glūdi visos tos valios pagrinde. Bet paprasta indi- 
vido valia nėra valstybės, nėra tautos valia, ji tėra tik individo 
valia.  Moderniškasis teisės mokslas moka individo valią padaryti 
valstybės, tautos, organizacijos valia. Ir tai padaro, leisdamas 
individo valią per formalinę prizmę. Prizmėj persilauždama, in- 
divido valia virsta organizacijos, tautos, valstybės valia. Pati 
prizmė nėra koks nors apčiuopiamas daiktas, tai yra grynai ju- 
ristiškos konstrukcijos formos. 

Sulygiaus istoriškosios mokyklos „įsitikinimą“, „sąmonę“ ir 
pagaliau „dvasią“ su moderniškojo mokslo tautos „valia“ matyti 
tas d:džiulis skirtumas, nors pati visos sąvokos užmazga yra ta 
pati: ten tautos sąvoka abstrahuota individo, tačiau nuo jo visiš- 
kai nepareinama valia; ji pareina nuo visiškai pašalinių taip pat 
mistiškų jėgų, čia visiškai kas kita: tautos valia yra reali indivi- 
do valia, tik perlaužta per formalinę prizmę. Iš mistikos pereita 
į realitetą. 


4. Teisės šaltinių mokslas. 


Iš aukščiau nurodyto principinio skirtumo aukštumos labai 
lengva apmatyti abu plotus — čia turiu galvoj teisės kilimo pro- 
blemą, arba šaltinių mokslą. Toliau aš ir pasistengsiu iš aukščiau 
nustatyto principo panagrinėti istoriškosios mokyklos teisės šalti- 
nių mokslą, — šita problema tai istoriškosios mokyklos problemų 
problema, — ir sulyginti su moderniškuoju mokslu. 

Pasižiūrėjus į istorinėje dalyje patiek'ą istoriškosios mokyklos 
teisės kilmės mokslą (žiūrėk patiektą Savigny, „Vom Beruf.....“ 
apžvalgos antrąjį punktą) matyti, kad ten yra du teisės kilimo 


laipsniai — aš sakau laipsniai!?) ne būdai, kad tuo ypač būtų 
pabrėžtas šaltinio monizmas, kuris istoriškosios mokyklos taip 


stropiai saugojamas — (Savigny juos vadina elementais: politiš- 
"kasis ir techniškasis)8), kurie tačiau tik iš vieno šaltinio kyla. 


15 Laipsnis nuo laipsnio, mano supratimu, skiriasi tik kvantitatyviškai, o 
būdo sąvoka turi savyje ir kvaliteto elementų. Be to, pagal pačios istoriško- 
sios mokyklos mokslą, ypač pazal teisės evoliucijos mokslą, pagal kurį iš pra- 
džios pati tauta betarpiškai teisę išreiškianti, o paskui, pakilus į aukštesnį kul- 
tūros laipsnį, tautos dvasią atstovaująs, ją išreiškiąs juristų luomas 

15) Pati „elemento“ sąvoka Sail:ny visiškai neteisingai suprantama ir 
ypač čia visiškai netiksliai pavartota, nes „elementas“ reiškia sudėtinąją kurios 
nors sąvokos dalį, be kurios pati sąvoka arba bent jos esmė nyksta. Tuo tarpu 

Taip jis ten sako: „Teisė pirmiau įpročiais ir tautos tikėjimu, 
o paskui jurisprudencijos kuriama, bet visada ir visur vi- 
dujinėmis nejučiomis veikiančiomis jėgomis, 
o ne vieno įstatymų leidėjo savivališkumu“. Vadinas, iš esmės 
tėra tik vienas teisės šaltinis — tautos „sąmonė“, „įsitikinimas“. 
„dvasia“. Jei Savigny tematė tik du elementus, o vėliau, Puch- 
tai nurodžius, tris, kurie pradėta vadinti pažinimo būdais, pavir- 
šutiniais pažymiais, tai šaltinis visada tebuvo tik vienas — tautos 
dvasia. Tik Beseler'is šiuo atžvilgiu kiek laisviau elgiasi: jam 
kitaip atsiradusi teisė gali prieštarauti tautos teisei, nors ir jis 
šitą prieštaraujančią teisę ragina naikinti, o eiti prie tautos teisės 
sukūrimo. 

Istoriškajai mokyklai rodėsi, kad teisė liejasi tiesiog iš tau- 
tos dvasios. Ir vien per tai, kad iš ten išeina ji gauna visus 
pozitingajai teisei reikalingus privalumus: turinį ir formą. Iš čia 
lengva suprasti visa teisės šaltinių doktrina. Papročio teisė, ku- 
ri, kaip istoriškosios mokyklos mokytojams atrodė, yra arčiausia 
paties teisės šaltinio — tautos dvasios, įgauna primarinės reikš- 
mės. Tai betarpiška tautos teisė, prie kurios turi taikintis visos 
kitokiu būdu kilusios teisės, nes jos yra tarpiškos, teturi tik se- 
kundarinės reikšmės. 

Teisės šaltinis, kaip tai griežtai pabrėžia Puchta savo „Ge- 
wohnheitsrecht“, tėra vienas, o tik pažinimo, išreiškimo būdai 
yra trys: įprotis, įstatymas ir teisės mokslas. Tai istoriškoji mo- 
kykla, visiškai kitaip suprasdama, arba geriau pasakius, nesu- 
prasdama teisės formalinės pusės, visiškai kitaip traktavo visą 
teisės šaltinių mokslą. Jai viskas buvo turinys, o forma beveik 
niekas. Tuo tarpu moderniškoji jurisprudencija atkreipia ypatin- 
go dėmesio į teisės formą. Ten papročio teisė yra teisė del to, 
kad ji betarpiškai išplaukia iš pačios tautos; įstatymas kuria tei- 
sę tik del to, kad įstatyme parašoma tautos teisinė valia, 0 ne 
del to, kad per jį persilaužia kaip per formalinę prizmę įgalio- 
ta individo valia, kaip šiandien suprantama; teisės mokslo, daž- 


čia Savigny pavartotas, techniškasis „elementas“ reiškia, kaip žemiau paduotoji 
citata prikišamai rodo, jurisprudenciją, be kurios, kaip ta pati mokykla sako ir 
ir kaip iš tikro yra, taip pat gali būti ir yra teisė. Tuo būdu jurisprudencija 
nėra esminis pačios teisės elementas, ji yra tik metodas teisei pažinti, išaiškinti, 
pritaikinti gyvenimui, pagaliau net teisei kurti būdas, nors šioji jurisprudencijos 
funkcija yra labai problematiška. Be to pats žodis „politiškasis“ mūsų laikų 
mokslininkų šiuo atveju būtų pavadintas „sociologiškuoju“. 

nai taip pat juristų teise vadinama, teisė yra teisė tik del to, kad 
juristai geriau suvokią tą tautos dvasią, kad ta dvasia kaip tai 
daugiau įtakos turinti tik į vieną luomą, kuris atstovaująs tautą. 
Dabar visiškai kitaip žiūrima. Paprotys, kurio savarankiška ga- 
lia dažnai visiškai užginčijama, kuria teisę per dažną ir nuolati- 
nį pasikartojimą, vadinas per formalinę pusę — kad daugiau jį 
žino, o ne kad jis iš tautos dvasios kyla“). Įstatymas kuria tei- 
sę del to, kad jis yra įstatymas, kad jis atatinka toms formaly- 
bėms, kurios jam nustatytos, o ne del to, kad jis eina iš tautos 
dvasios — jis dažnai nesutinka su tautos dvasios norais. Teisės 
mokslas kuria teisę, kad jis tik išaiškina kitų šaltinių teisę, tai ne 
naujos teisės kūrimas griežta to žodžio prasme. Teismo prakti- 
ka kuria teisę arba, kad jam suteikta formalinė galia kurti teisę 
— kada jis tampa lyg įstatymų leidėjas, arba kada jos sudary- 
tas precedentas turi tendenciją pavirsti papročiu. 

Istoriškosios teisės mokyklos teisės šaliinių mokslas, bazuo- 
tas vien ant teisės turinio!'?), veda prie tokio obsurdo. Einant 
tos mokyklos paskelbtuoju evoliucijos dėsniu, tautos dvasia vis 
turtėja, plečiasi, vystosi, trumpai tariant, tos dvasios vis daugiau 
atsiranda. Bet iš kitos pusės teisėj esą daugiau tautos dvasios 
elemento, kol ji betarpiškai pačios tautos išreiškiama, tai esti tau- 
tos kūdikystės metu — vėliau, kada tauta subręsta, kada 14 dva- 
sią pradeda reikšti tarpininkai: juristai ir įstatymų leidėjas, tada 
savaime susidaro nukrypimas nuo tautos dvasios, tada teisėj ma- 
žiau tautos dvasios tegalima surasti. Vadinas, juo daugiau tau- 
tos dvasios, juo jos mažiau. 

Bet, šiaip ar taip, istoriškoji teisės mokykla suvokė pačią 
esmę, tik nemokėjo tos esmės teoretiškai suformuluoti. Tas vi- 
siškai naturalu, nes visada pirma gal tik paprastai intuityviškai 
suvokiama, o tik paskiau padaromos teoretiškos išvados, išaiški- 
nama. Kaip paprastas žmogus suvokia aplink save esančius 
daiktus, bet nemoka išaiškinti juos, nemoka nusakyti tų daiktų 


14) Juk taip dažnai papročio teisė nieko bendro neturi su „tantos dvasia“, 
dar daugiau, ji, kaip visiškai teisingai pastebi Beseler'is, gali prieštarauti tautos 
teisei. Mūsų laikais papročio teisė nėra laikoma net jokia savistovia teise, ji 
galioja tik del to, kad įstatymas jai leidžia galioti. 


15) Ir pats teisės turinys, kuris istoriškajai teisės mokyklai tegalėjo eiti 
vien iš tautos „įsitikinimo“, „sąmonės“, „dvasios“, yra istoriškosios mokyklos 
klaidingai suprastas, nes, kaip jau aukščiau teko pabrėžti, teisė ir savo turiniu 
dažnai prieštarauja anai tautos „dvasiai“. 

dėsnių. Tad, šitaip pastačius klausimą, istoriškoji mokykla ir 
moderniškoji jurisprudencija sudaro bendrą moksliško pažinimo 
procesą: ten suvokta pati užmazga, o čia tos užmazgos moksliš- 
kasis išaiškinimas. Vadinas, istoriškoji mokykla yra tas laipsnis, 
kuris turėjo būt teisės mokslo pereitas, tik per tos mokyklos 1a- 
voną susikuria naujasis moderniškasis teisės mokslas. 

Iš tautos dvasios istoriškoji mokykla išvedė ne tik teisę, bet 
ir valstybę. Nors Puchta pasako „Gewohnheitsrecht“, kad tauta, 
besiplėtodama viduje, iki tiek subręsta, jog paskui ūmai gauna iš- 
orinę formą, valstybės formą, tačiau ta pati forma toliau labai 
rūpestingai redukuojama į tautos dvasią. Kad tos išorinės formos 
vėl ultima causa yra Dievas, kuris valstybę kuria per tautos dva- 
sią. Kadangi valstybė eina iš tautos, tai istoriškosios mokyklos 
atstovams tebuvo priimtina tik nacionalistinė valstybė. Tcs vals- 
tybės idealas yra tas, kad visi valstybės gyventojai būtų vienos 
nacijos nariai, bet kadangi tokios gryno kraujo valstybės istoriš- 
kosios mokyklos atstovai niekur konkrečiai surasti nepajėgė, tai 
tenkinosi vien dominuojančiu vienos nacijos elementu. Puchta, 
tiesiog pasako, jog jokiu būdu nėsą galima įsivaizduoti tokios 
valstybės, kurios kiekvienas pilietis būtų kitos tautybės narys. 
Aš tokį Puchtos negalėjimą įsivaizduoti tegaliu paaiškinti tuo, 
kad jam, kaip istoriškosios mokyklos mokytojui, neįsivaizduoja- 
ma tai, ko istorijoj nebuvo, netvirtinsiu, kad ateity tai būtų — 
bet, kad tai teoretiškai būtų visiškai nedaleistina, aš negaliu su- 
tikti. Man visai suprantama ir visiškai aiškiai tokia valstybę 
įsivaizduoju. Tai yra suprantama man todel, kad nacionalitetas 
nėra valstybės esminis pažymis, Jos esminis pažymis šiuo at- 
žvilgiu yra gyventojai, kurie gali būti įvairių nacijų nariai. Čia 
vėl turiu pabrėžti, kad istoriškoji mokykla pamatė pačiame gy- 
venime, jog visų valstybių gyventojai yra kurios nors nacijos 
daugumui priklausą, ir šitą, gal labai charakteringą, tačiau vis 
delto akcidentalį pažymį palaikė esminiu valstybės sąvokos pa- 
žymiu. Mūsų laikų mokslo šitas pažymys yra įdomus ir pamo- 
kinąs, jam galima pritarti, juo galima patarti politikams va- 
dovautis, tačiau viso tai nėra valstybės sąvokos esencialinis pa- 
žymys. 

Trumpai palietus valstybės mokslą, aš negaliu nepriminti 
darbo pradžioj nurodytų mincių, būtent į istoriškosios teisės 
mokyklos atsiradimo priežastis. Ten glūdi visos šios mokyklos 
mokslo politinis charakteris, kuris ypač ryškiai pasireiškia vals- 

tybės moksle. Tai reakcija prieš universalinę teisę, prieš kurią 
pastatoma nacionalinė teisė. Istoriškoji teisės mokykla, išeida- 
ma iš to principo, kad teisę kuria pati tauta natio prasme, vis 
delto matė, kad valstybės tauta nelygu nacijai, kad valstybės 
tautos ir pati „dvasia“ yra kiek kitokios konstrukcijos. Taip pat 
žinojo, kad valstybė yra fenomenas sui generis. Todel valsty- 
bės rolę įstatymus leidžiant turėjo sumažinti iki minimum. Įsta- 
tymų leidėjas tėra, anot jos nuomonės, tik tas mokinys, kuris tu- 
ri ausis ištempęs klausyti ir užrašyti tai, ką jam diktuoja jo mo- 
kytojas — tautos dvasia. Ir įstatymų leidėjas padarytas misti- 
nės tautos dvasios pasyvus tarnas. Sulyginus istoriškosios mo- 
kyklos įstatymų leidėją su mūsų laikų įstatymų leidėju, labai 
engva pamatyti didžiulis skirtumas: ten jis yra pasyvus tarnas, 
o čia aktyvus ponas-kūrėjas, kurio valia vien jo paties sąžinė 
tevaržoma. Iš šito tai pilno kontrasto suprantamas ir teisės šal- 
tinių mokslo kontrastas: ten dominuoja nesąmoningas paprotys, 
čia planuotas įstatymų leidėjo aktas — įstatymas!?). 

Trumpai pagvildenęs teisės šaltinių mokslą, aš pereisiu prie 
kito su tuo klausimu ankštai surišto klausimo — prie to klausi- 
mo, kaip istoriškoji mokykla suprato pozitingąją teisę. 


5. Pozitingoji teisė. 


Kiek tik mes turime istorinių žinių, visur ir visada randa- 
me po keletą teisės rūšių. Visur ir visada be tos teisės, kuri 
faktiškai kurioj nors visuomenėj tam tikru laiku veikia, galima 
pastebėti dar kokia tai aukštesnę teisės rūšį, nuo kurios pagal 
tų laikų pažiūras pareinanti veikiamoji teisė. Tokį reiškinį ran- 
dame Graikijoje ir Romoje, tokius reiškinius ypač lengva paste- 
bėti viduramžiais, kur net trys tos teisės rūšys nurodoma!“ Tas 
pats reiškinys ryškus racionalistinės filosolijos laikais, jį galima 
pastebėti ir mūsų laikais. Tą simptomingą reiškinį tegalima iš- 


15) Istoriškoji teisės mokykla, išvesdama pozitingąją teisę iš tautos „dva- 
sios“, palarė stambią istorinę klaidą. Ji nepamatė, kad daug tautų visiškai 
nesukūrė savo pozitingosios teisės, 0 įzyveno svetima, primesta iš viršaus teise, 
Pavyzdžių toli ieškoti nereikia: tuo metu, kada paskelbti istoriškosios mokyklos 
dėsniai, ir lietuvių tauta gyveno svetima -— rusų teise. Tad šitas istoriškosios 
mokyklos dėsnis, yra, pakartoju, daugiau politinis, negu juridinis. 

16) Vėlybesniųjų viduramžių pažiūras geriausiai suvokė ir filosofiškai su- 
formulavo Šv. Tomas Akvinietis. Jo moksle randama šios aukštesnės teisės 
rūšys: „lex aeterna, lex divina ir lex naturalis“. E 

aiškinti vien žmogaus pažiūromis. Žmogus visada linkęs pripa- 
žinti kokius nors aukštesnius autoritetus, aukštesnę tvaiką, kuri 
stovi virš žmogaus gabumų, virš jo pažinimo. Visada ir visur 
žmonės tiki kokia tai ideale tvarka. Pats idealas kitėja, kitė- 
jant žmonių pažiūroms, žmonių tikejimui ir k. 

Šito bendro reiškinio išvada ypač gražiai atsispindi teisės 
moksle, kuris nuolat siekia aukštesnių principų. Teisės mokslas, 
beieškodamas aukštesnės tvarkos, pastovių ir tobulių taisyklių, 
dažnai taip aukštai pakyla, jog po jo kojomis išnyksta realusis 
pagrindas, išnyksta tai, iš kurio jis pats yra išėjęs. Mokslas, 
žmogaus proto vedamas, gali aukštyn pakilti, žmogaus mintys 
gali skraidyti ne tik ore, bet ir beorėj, gali ten statyti puikius 
rūmus, gali juose gyventi, bet pats realusis gyvenimas su savo 
netobuląja tvarka palieka čia žemėj, toj „ašarų pakalnėj“. Žmo- 
gus, kad ir labiausiai norėtų atsisakyti nuo to, ką jis vakar pa- 
darė — jis negali: jis gali tą darbą pasmerkti, gali, gailėdama- 
sis savo darbo, graudžias ašaras lieti, gali padaryti nesuskaito- 
mą daugybę gerų darbų, bet tas pats lašas, kuris jau nukrito į 
praeities jūrą, niekada nebus atgal paimtas. 

Nors mokslas gali ieškoti aukštesnės tvarkos, taip jis turi 
jos visada ieškoti, bet niekad neprivalo apleisti realybės, kurioj 
žmogus gyvena. Tad mokslo statomieji puikūs rūmai neturi būt 
kur nors debesyse, bet turi būt čia žemėje, iš kurios jis pats kyla. 
Tie laikai, kada teisės teorija apleidžia realųjį pagrindą, kada 
apleidžia teisės praktiką plačia to žodžio prasme, yra blogiausi; 
mokslas stato oro rūmus, kurie dažnai ant fantazijos pamato 
rymo, o ta teisė, kuria žmogus privalo gyventi, nuo kurios ne- 
gali nė vienas išsisukti, nusmunka. Žmonės, kurie tuos realybėje 
esamosios teisės dėsnius turi taikinti konkretiems žmonių santy- 
kiams, pamesti teorijos tampa paprastais amatininkais. Jie ne- 
pajėgia susiorientuoti gausioj chaotiškoj teisės medžiagoj. Tad 
tokia padėtis nesveika nei teisės teorijai, nei praktikai. 

Čia aukščiau trumpai iliustruota padėtis, kaip jau rašinio 
pradžioj teko nurodyti, ypač plačiai buvo įsivyravusi prigimties 
teisės laikais. Tada pozitingoji teisė ten sąmoningai neigta. Tai 
buvo pražūtingi aklo į protą tikėjimo laikai. Tuo laiku sugal- 
vota daug gražių teorijų, net parašyta daug kodifikacijų, bet kai 
tik teko taikyti pačiam gyvenimui, tai pamatyta, kad jos negali- 
ma pritaikinti, kad jos menkiau tepatarnauja visuomenei, negu 
paprasti papročio rinkiniai. 

Štai tuo metu teisės mokslo horizonte pasirodo nauja žvaig- 
ždė — istoriškoji teisės mokykla. Jaunai mokyklai kovoti su se- 
nąja įsigalėjusia, aišku, nebuvo lengva. Ji padarė daug klaidų, 
kurių dalį jau teko nurodyti, o kitas dar teks toliau pažymėti. 
Bekovodama prieš darnias prigimties teisės teorijas, ji dažnai pa- 
daro didelių absurdų. Bet, visa tai atmetus, ryškiai pamatome 
jos pagrindinę teisingą mintį, kuri pastatė teisės mokslą ant tikro 
pagrindo. Ant pozitingosios teisės ji bazavo visą teisės mukslą. 

Niekas neužginčija istoriškajai mokyklai jos nuopelno del 
nurodymo į pozitingąją teisę, tačiau beveik visi padaro jai prie- 
kaištų ir šiuo atžvilgiu. Žinoma, pats priekaištai kiekvieno tyru- 
sio istoriškąją mokyklą yra vis kitokie. Vieni!) sako, kad ji vi- 
siškai to nuopelno neturinti, ji tik kitais žodžiais formulavusi pri- 
gimties teisę; kiti!8), visiškai priešingai, nurodinėja, kad ji ne tik 
suvokusi pozitingąją teisę, bet ir jos teoretinį apdirbimą mūsų 
laikams davusi. Noriu ir aš čia ką-ne-ką pasakyti. 

Man rodos, kad abejoti del to, jog istoriškoji teisės mokykla 
nurodė pozitingosios teisės reikšmę, kad ta teisė buvo jos objek- 
tas, ir kad net jos pažinimo metodai istorinis ir sistematinis su- 
vokti, reiškia visiškai nepažinti pačios istoriškosios mokyklos. 
Kitas klausimas, kiek istoriškoji teisės mokykla, žinoma mūsų 
akimis žiūrint, sugebėjo visa tai teoretiškai pagrįsti. Čia ne tik 
istoriškajai mokyklai pakako darbo, čia yra jo pakankamai ir 
mums, jo pakaks ir kitiems ateities mokslininkams. 

Tiems tvirtinimams įrodyti nereikia ilgų citatų, čia pakanka 
vien nurodymo tų faktų, kurių niekas negali užginčyti, kad ra- 
cionalistinė teorija neigė istorijoj galiojusią teisę, tą pozitingąją 
teisę, su kuria žmonės gyvena ir gyvens, o kuri racionalistinėms 
teorijoms rodėsi vien kvailomis tradicijomis, vien proto klaidų 
krūva, tai kas gali užginčyti tai, kad istoriškoji mokykla, kuri 
atsistojo ant radikališkai priešingo pagrindo, atsistojo ne ant po- 
zitingosios teisės pagrindo? Juk ji ir patį vardą gavo tik del to, 
kad ji tvirtino, jog viena tėra teisė, ir kad ta teisė yra ta, kuri 
žmonių istorijoj veikė. Istorijoj veikusi teisė nėra kieno nors išgalvo- 
ta teisė; tai yra realybė, kurios padaras dabartis. Istoriškoji tei- 
sės mokykla nelaikė tą istorijoj buvusią teisę kvaila tradicija, ji 
laikė ją tautos dvasios padaru, kuris šiandien gyvena todel, kad 


17) Seitz'as, iš dalies Korkunov'as ir Bergbohm'as. 
18) Manigk'as, Gierke, Singer'is, Stintzing'as. 

vakar gyveno, kurios šiandien tėra išvystytas vakar. Tas, kuris 
nori užginčyti tai, kad istoriškoji mokykla ne tą teisę turėjo gal- 
voje, kuri yra vadinama pozitingąja teise, privalo užmerkti akis 
prieš visus tuos mokslininkų veikalus, kurių dalį nurodžiau jou 
anksčiau, kurie yra ne kas kita kai istoriškosios mokyklos ben- 
drosios teorijos pritaikinimas praktiškosioms teisės mokslo disci- 
plinoms, ypač civilinės teisės sistemai ir istorijai. Istoriškoji tei- 
sės mokykla nurodė tikrąjį teisės mokslo objektą, pozitingąją 
teisė. Istoriškosios mokyklos atstovai per tai teisės teorijos darbą 
perkėlė iš oro rūmų statymo į realių žemės gyventojams namų 
statymą, ji ir teisės praktiką pakėlė iš amatninkiško stovio, rei- 
kalaudama iš praktikų mokėti teisės dėsnių, mokėti suvokti tų 
dėsnių dinamiką ir statiką. Juk niekas negali užginčyti ypač 
ryškiai Savigny pareikštą postulatą — „System“, kuriuo jis reika- 
lauja, ka“ teorija ir praktika kuo arčiausia būtų surištos. Savigny 
tiesiog sako, kad tas postulatas išplaukiąs iš pačios teisės esmės, 
kad be bendrojo teorijos ir praktikos ryšio teorija pavirsta tuščiu 
žaislu, o praktika amatu. Jis čia pat praktikams, kurie tik ant 
pačios pozitingosios teisės pagrindo stovėti tegali, suteikia net 
tokių aukštų teisių ir pareigų: kada teoretikai nutolsta nuo tik- 
rojo gyvenimo, parodyti jiems tikrąjį kelią. 

Nors istoriškoji mokykla klaidingai, kaip jau aukščiau teko 
nurodyti, aiškino teisės šaltinių mokslą, tačiau ji, patį darbą dirb- 
dama, vis tik ėjo teisingu pozitingosios teisės keliu, nes ji, tir- 
dama teisės istoriją, neaplenkė ir tos teisės, kuri, pagal jos nuo- 
monę, yra kažkaip neatatinkanti pačiai tautos dvasios teisei — 
tai įstatymų teisė. Čia galima matyt lyg nenuoseklumas, bet tas 
nenuoseklumas visiškai suprantama, kada turima galvoje tos apy- 
stovos, kuriose istoriškajai mokyklai teko dirbti. Tai juk buvo 
tie laikai, kada filosofai davė patarimus deginti senuosius įstaty- 
mus ir parašyti naujus'9), kada įstatymų leidėjas padarytas daug 
galingesnis už tai, koks jis galingas ir nepriklausomas yra. Be- 
kovodama jaunoji mokykla padarė ir nenuoseklumų. 

Istoriškoji teisės mokykla, begindama pozitingąją teisę nuo 
racionalizmo teorijų sauvalės, beemancipuodamą patį gyvenimą, 
turėjo priešpastatyti savo teoriją. Istoriškosios mokyklos pasta- 
tytoji teorija, kuri daugely vietų, mūsų laikų teisės mokslo aki- 


19) Voltaire patarimai Rusijos carienei Kotrynai Didžiajai 1 Prūsijos kara- 
lini Fridrichui II. 

mis žiūrint, yra klaidinga, anų laikų akimis žiūrint ji buvo ne. 
tik pakankama, bet ir būtina. Jai tos klaidos daugiau padėjo, 
kai mūsų „teisingosios“ teorijos. Juk tik reik atsiminti tą didelį 
tikėjimą protu, tas sugalvotas ideales sistemas, o lengva bus pa- 
matyti, kad tų laikų žmogui ypač buvo reikalingas koks nors 
autoritetas, kokia nors idealinė tvarka. Iš karto pasakyti, kad 
nėra jokios idealinės aukštesnės tvarkos, kad ta tvarka ir yra ta, 
kuria dabar gyvename, kad tik per dideles kančias, kad tik per 
gausias aukas žmonės pamažu eina prie naujos tvarkos—būtų bu- 
vę, rodos, perdaug. Kam toks pasakymas anais laikais galėjo im- 
ponuoti? Jis imponuoja mums, bet aniems žmonėms, kurie be- 
veik fanatiškai tikėjo, kad ot ot vienas šuolis — ir anapus pra- 
keiktos tvoros, kuri skiria šią ašarų pakalnę nuo anoj pusėj 
esančio ideališko gyvenimo, ideališkos tvarkos, tas dar negalėjo 
imponuoti. Juos dar ilgai ilgai reikėjo įtikinėti, kad ta tvora, 
nors ji ir žema teišrodo, neperšokama del to, kad kartu nešoka 
tai, kas jau kapuose guli. Ji, ta praeitis neleidžia peršokti. Gali 
žmogus ją paniekinti, gali ją pagarbinti, gali jos maldauti, — ji 
niekad nepakitės. Tik pamažu tegali kopti žmonija į „laimės 
šalį“. Kad iš karto galutinai nusivilęs žmogus turėtų nors kokią 
nors paguodą, tai jam reikalinga ir toj nusivylimo buveinėj susi- 
rasti sau kokią nors šviesesnę žvaigždę, kuri gaivintų viltį. Toms 
gyvenimo apystovoms, toms tų laikų pažiūroms yra pritaikinta 
istoriškoji teisės mokykla, kuri pirmiausia tvirtina, kad dabartis 
nėra laisva nuo praeities, nors ši jau kapuose guli, kad tik pa- 
mažu tegali evoliucionuoti teisė, kad ta evoliucija gali būt pa- 
greitinta tik gerai žinant praeitį, kad tauta kaip pačios prigimties 
duota žmonių bendrija turi dvasią, kuri pamažu vystosi. Roman- 
tika tai ta šviesi istoriškosios mokyklos nurodyta žvaigždė, kuri 
večė paskui save minias, kurį naikino aną fanatišką protu tikėji- 
mą. Tik šitais, mūsų akimis žiūrint, vingiuotais keliais žmonės 
prieina prie reališkesnio, mūsų laikų gyvenimo. 

Istoriškoji teisės mokykla, bazuodama teisės mokslą ant 
pozitingosios teisės, padaro teisės moksle žymų žingsnį pirmyn, 
aš pasakysiu dar daugiau, ji pastatė teisės mokslą į tikrąsias jo 
vėžes, tik tomis pastarosiomis bevažiuodami vėlesnių laikų mok- 
slininkai atvedė mus prie to, ką mes šiandien turime, kuo mes 
šiandien džiaugiamės. Tas mūsų džiaugsmas yra išplėtotos pozi- 
tingosios teisės teorijos. Tik per istoriškąją mokyklą tegalėjo 
padaryti žingsnį pirmyn Jhering'as, tik turėdamas padarytą isto- 

riškosios mokyklos žingsnį ir Jhering'o darbus padaro dar toli- 
mesnį žingsnį Bergbohm'as, kuris pirmas pasistengė ko griežčiau- 
siai suvokti pozitingąją teisę, aiškiai pabrėždamas, kad be šitos 
teisės nėra ir neturi būt jokios kitos teisės, nors ir šioj teorijoj 
surandama klaidų??), 

Istoriškosios teisės mokyklos nuopelnas ir glūdi tame, kad 
ji pirmoji pamatė, kad teisės kūrimo darbe veikia praeitis, kuri 
tūlam išrodo mirusi ir negalinti turėti įtakos gyvajai dabarčiai; 
kad visa žmonija sudaro vieną nedalomą vienetą ir laiko atžvil- 
giu, kad žmonių kultūra yra ne kas kita kaip per amžių amžius 
kraujamas dvasios turtas, kad nė vienas laikotarpis neturi teisės 
pasisavinti tos garbės, nes, čia, kaip Savigny gražiai pasisako, 
būtų istorinis egoizmas, ta garbė priklauso visoms kartoms. Aš 
čia tegaliu įžiūrėti to didelio žmogaus, Savigny, teisingumo jaus- 
mą prieš tuos žmones, kurie jau kapuose guli, kurie nebegali 
apginti savo teisių. Tačiau mes negalime ir neturime jokios 
teisės vainikuotis svetimais vainikais. - Ant to kultūros vainiko, 
kuriuo mes vainikuojamės turi būt visų tų žmonių užrašai, ku- 
riems kuri jo dalis priklauso. 

Baigdamas turiu pabrėžti, kad istoriškoji teisės mokykla tik 
pozitingąją teisę teturėjo galvoje, bet iš klaidingo teisės šaltinių 
mokslo, kur, kaip jau anksčiau teko pažymėti — ji suvokė mate- 
rialinius teisės šaltinius ir tai tik ryškesnius, apleisdama formali- 
nius, kurie mūsų laikų teisės moksle šaltiniais yra vadinami — 
jį darė nenuoseklumų. Jos padarytieji nenuoseklumai tik vėles- 
nių laikų mokslininkų atitaisyti. Istoriškoji mokykla sugriovė pri- 
prigimties teisės mokyklos teoriją, nurodydama, kad įstatymų 
leidėjas nėra visagalis, kad jis yra savo gadynės vergas. Paverg- 
dama įstatymų leidėją praeičiai, istoriškoji teisės mokykla per toli 
nuėjo, nes ji padarė jį visiškai bevaliu. Bet šiaip ar taip visiems 
liems, kurie vairuoja visuomenės gyvenimą atsimintina, kad visos 
gražiausiai suplanuotos reformos turi turėti pagrindą pačioj vi- 
suomenėj. Visos reformos, kurios darytos neatsižiūrint į visuo- 
menės tam reikalui pribrendimą, nedavė gerų rezultatų. Tokių 
pavyzdžių mums patiekia pati istorija pakankamai daug. 

Ten, kur istoriškoji teisės mokykla daugiau rėmėsi pozitin- 
gąja teise, jos padaryta vėlesniems laikams daug ir didelių nuo- 


20) Bergbohm'ui ypač stipriai oponuoja vadinamoji spragų teorija (Lūcken- 
theorie), nes Bergbohm'as nemato pozitingojoj teisėj jokių spragų ir jis griežtai 
pasmerkia spragų teorijas. 

pelnų, nes nurodė tikrąjį kelią, bet ten, kur jai reikėjo ieškoti 
tiems laikams taip būtinos aukštesnės tvarkos, ji ėjo senųjų teo- 
rijų pėdomis, o per tai klydo. ŠSei ji vietoj individo proto pa- 
statė tautos dvasią, tai principiališkai tereiškė tik perėjimą nuo 
subjektivizmo į relatyvinį objektivizmą. Šituo pat atžvilgiu ne- 
daug toliau tenueita istoriškosios mokyklos už prigimties teisės. 
teorijas. Tačiau ir čia paduodama nauja mintis naujesnėms teo- 
rijoms. Būtent, kad iš atskirų subjektų dvasios ir kitų interesų 
susidūrimo atsiranda kokia tai nuo atskirų individų nepriklauso- 
ma dvasia, kuri veikia pačius subjektus. Bet, sakau, tik pati 
visuomenės objektivacijos mintis, o ne daugiau. Teoretinė tos 
minties evoliucija priklauso vėlesnių laikų teorijoms. Ypač isto- 
riškosios mokyklos atkreiptas dėmesys į praeiti, ir čia jos didelis 
nuopelnas, nes, tuo tarpu kai dabarties visuomenės narių viens 
į kitą įtaka matoma, praeities įtaka mažiau žmogui pastebima del 
užmiršimo. Jei istoriškoji teisės mokykla taip pat nebuvo laisva 
nuo aukštesnės tvarkos įsivaizdavimo, tai ji visiškai teisingu ke- 
liu ėjo prie tos aukštesnės tvarkos, ji jos ieškojo tik per pozitin- 
gosios teisės mokslą. Tas kelias prieš šimtą metų istoriškosios- 
mokyklos nurodytas dar mums nepaseno, dar mes juo einame, 
Ir tik tuo keliu eidami mes kuriame ant realaus pagrindo teisės 
teoriją, tais o ne kitais keliais mūsų praktika gaivinama teisės 
mokslu. 


6. Teisės evoliucija ir istorija. 


Evoliucijos mintis yra naujesnių laikų mintis. Racionaliz- 
mui, anot kurio kiekvienas žmogus gimstąs tobulas, kurio gerąją 
prig.mtį sugadinąs socialinis gyvenimas, ta mintis svetima ir ra- 
dikališkai priešinga. Racionalizmo teorijos paremtos Žmogaus 
proto tikėjimu, pagal kurį tikėta, kad visa Žmonija galinti būt tik 
proto išgelbėta, ypač tada, kada būsią užmiršta visa 1ai kas buvo, 
kada žmonija atsilaisvinsianti nuo praeities sapnų, klaidų, prieta- 
rų ir k. Racionalizmas, suvaidinęs stambią žmonijos kultūros isto- 
rijoj rolę, panaikinęs viduramžių prietarus, išlaisvinęs žmogaus 
protą iš tikėjimo vergijos, užleidžia vietą naujoms pažiūroms, 
kurios ypač užakcentuoja tas sritis, kurios racionalizmo buvo ap- 
leistos. Naujosios pažiūros įsigali ypač per ryškų kontrasto at- 
vaizdavimą: racionalizmas religinį tikėjimą pakeičia visagaliu pro- 
tu, istorizmas-racionalizmą istorijos galia. Tokie griežti kontra- 
stai veda prie ekstremų, kurios beveik visada būna klaidingos, 

perdėtos. Tik vėliau, atsipeikėjusiems iš fanatizmo, tepavyksta 
galutinai kritiškai įvertinti teorijas. Šitoks kelias, kuris veda 
žmogų mokslo progreso keliu. Tik per paklydimus ir nusivyli- 
mus pamažu, bet tvirtais žingsniais, eina mokslas erškėčių keliu. 
Kad taip, o ne kitaip yra, mums pakanka bet kurios nors mokslo 
disciplinos istoriją pasiskaityti. 

Racionalizmas, kuris, neguodamas istoriją, dabarties ryšį su 
praeitimi, vedė prie istorinio egoizmo, aš pasakysiu dar daugiau 
— prie solipsizmo, užleidžia vietą naujoms teorijoms, kurios vi- 
siškai priešingai tvirtino, kad dabartis yra praeities padaras, kad 
prie dabarties žmogus priėjo ilgu evoliucijos keliu. Tokios min- 
tys ypač ryškiai pabrėžtos Darvino evoliucijos teorijoj, kur ne tik 
vienos kurios organizmų rūšies pagerinimo mintis, ne tik tam 
tikrų ypatybių pagerinimas, evoliucijos pabrėžiama, bet visos pri- 
gimties evoliucija. /Tokios pat mintys yra pagrindas ir Nietzsche's 
tilosofijai, kuri žmogų veda prie viršžžmogio „Ūbermensch“. Toj 
pačioj gadynėj — po racionalizmo — ir istoriškoji teisės moky- 
kla paskelbia teisės evoliucijos dėsnį. Evoliucijos mintis nebuvo 
svetima ir spekuliatyvinei Fichte's, Schelling'o ir ypač Hegel'io 
filosolijai. 

Evoliucijos savokos pagrinde glūdi dinamikos dėsnis, iačiau 
ne nuolat atsikartojąs, bet pamažu kintąs. Evoliucija paprastai 
suprantama teigiamąja prasme, tobulėjimo prasme, bet gali būt 
pagrinde ir devoliucija, t. y. menkėjimas. Apie evoliuciją žmo- 
gus sprendžia antropocentriškai, ta pati evoliucija, objektyviškai- 
kosmologiškai žiūrint, gal būt, visiškai kitaip išrodo. 

Istoriškoji teisės mokykla nurodė į teisės evoliucijos dėsnį. 
Pirmas tai formulavo Savigny jau daug kartų minėtoj programi- 
nėj brošiūroj „Vom Beruf“... Jis, kaip jau teko nurodyti, pabrė- 
žia, kad teisė nuolat juda, kinta, plėtojasi — nėra nė vieno aki- 
mirksnio sustojimo — es gibt kein Augenblick des Stillstandes. 
Šita nauja teisės moksle mintis - priimta ir laikyta teisinga ne tik 
tų laikų teisės moksle, bet ir šiandien. Tačiau ir šiuo kartu tu- 
riu pabrėžti, kaip jau ir kitų istoriškosios teisės mokyklos principų 
mintis teko pabrėžti, kad tik pati mintis teisinga, 0 jos teoretinis 
pamatavimas ir išaiškinimas priklauso kitiems mokslininkams: 
Hegel'iui ir ypač Jhering'ui, nors ir šie dar daug paklaidų darė. 

Stambiausioji teisės evoliucijos moksle klaida, kurią darė 
pats tos minties autorius, buvo ta, kad anot jo evoliucija ėjo ne 
kovos, ne individų proto ir valios aktyviteto inpulsu, bet pri- 

klausė nuo kažkokių vidujinių, romių, nesuvokiamų mistiškos tau- 
tos dvasios jėgų. Čia apsireiškė tos mokyklos romantizmas, ku- 
ris jai dažnai buvo prakilnaus jausmo sintezis. Vėlesnis teisės 
mokslas, positivizmas, nusikratęs nuo romantizmo svajonių, len- 
gvai pašalino ir tą istoriškosios mokyklos klaidą. Už pagrindinės 
evoliucijos minties suvokimą teisės moksle istoriškoji mokykla 
nusipelno sau nemirštamą garbę. 

Antra istoriškosios mokyklos klaida evoliucijos „klaida“, už 
kurią ji daugiausia barama, dėl kurios prirašyta gausybė literatū- 
ros, tai teisės evoliucijos dėsnio pritaikymas praktiškam gyveni- 
mui. Aš tą klaidą net kabutėse žymiu del to, kad ji labai gin- 
čytina. Ypač ginčytina, kad šioj problemoj susiduria praktika su 
teorija, ir kad ir to kas teoretiškai nenuoseklu, o praktiškai bū- 
tina, išeina kolizija: turi teorija daryti kompromisą praktikos nau- 
dai, utilitarizmas pakreipia teoriją. 

Tas susidūrimas įvyko jau mums žinomą kodifikacijos klau- 
simą besvasrtant. Šitas klausimas, kaip anksčiau teko pažymėti, 
buvo vada į istoriškąją mokyklą, vada tos mokyklos credo pa- 
skelbti. 

Kadangi istoriškosios mokyklos atstovai teisę suvokė kaip 
nuolatinio plėtojimosi procesą, kuriame nėra nė akimirksnio su- 
stojimo, ir kadangi pačios evoliucijos procesas, visi sutiks, neturi 
būt trukdomas, tai, griežtai logiškai galvojant, tenka prieiti prie 
išvados, pagal kurią turi būt neigiama koditikacija. Čia is- 
toriškoji mokykla nedarė klaidos, jei ji būtų kitaip elgusis, tai ji 
būtų pačią evoliuciją suvokusi nepakankamai aštriai, o tik pavir- 
šutiniškai, gal net triviališkai. Tačiau negolima užginčyti vėles- 
nių laikų fakto, kuris parodė, kad ir teisės evoliucijos principas 
ir kodifikacija suderinama. Kur istoriškosios mokyklos klaida? 
Atsakyti nėra sunku. Ji nesuprato pačios kodifikacijos, nes jai at- 
rodė, kad :ai teisei bus nemažiau kaip geležiniai pančiai, į ku- 
riuos ją nori sukaustyti, paneigti evoliucijos dėsnį, tuo tarpu kai 
įstatymas nustato tik objektingas teisės formas, duoda tik jos rė- 
mus, o pačiai evoliucijai paliekama pakankamai laisvės. 

Žinoma, istoriškajai teisės mokyklai ne vien tas grynas teo- 
retinis nusistatymas ir jo konsekvetiškos išvados imponavo. Buvo 
ir daugiau motyvų, kurie vertė ją nusistatyti prieš kodifikaciją 
bendrai ir tuo metu speciališkai. Tų motyvų tenko nurodyti aukš- 
čiau: baimė prancūzų code Napolėon įtakos, baimė kunigaikščių 
blogos nuotaikos ir kita. Čia dar noriu pabrėžti tą motyvą, kad 

istoriškosios mokyklos atstovai bijojo ir racionalizmo, kuris buvo 
jos mirtingasis priešas ir kuris tokių kodifikacijų buvo mėgėjas. 
Pats klausimas, ar tiksliau būtų pasielgusi vokiečių tauta 
sekdama Thibaut, ar pasekusi Savigny, iki šiol tebėra vokiečių 
literatūroj plačiai ginčijamas. Abi tos nuomonės turi savo šali- 
ninkų. Istoriškosios mokyklos tuo klausimu taktiką pasmerkė 
Feuerbach'as, Hegel'is, o vėliau visas pozitivizmas, ypač su ašt- 
tia kritika išstojo prieš istoriškąją mokyklą Seitz'as savo veikale 
„Das praktische Bedūriniss der Rechtsreform 
gegenūber der historischen Schule“, kur jis griež- 
tai smerkia istorizmą, kur jis mato pačiai gyvajai teisei (pačiam 
gyvenimui) didžiausį pavojų iš istorizmo pusės. Jis reikalauja 
pagrindinį istoriškosios mokyklos obalsį — „istorija“ pakeisti nauju 
obalsiu — „gyvenimas“. Kadangi istoriškoji mokykla, anot Seitz'o, 
atsisakiusi pačiam gyvenimui tarnauti, tai ji pasmerkusi kodifika- 
ciją; bet gyvenimas esąs stipresnis už istorizmą, todel jis ir nu- 
vertęs pačią mokyklą. Jis yra tos nuomonės, kad kiekviena ga- 
dynė turinti teisės, galios ir net pareigos teisei kodifikuoti. Be 
Seitz'o, jau teko daug istoriškosios mokyklos kritikų nurodyti, 
kurie taip pat smerkė istoriškosios mokyklos taktiką. Naujausias 
vokiečių literatūroj istoriškosios teisės mokyklos tyrinėtojas Ma- 
nigk'as savo stambioj studijoj „Savigny und der Modernismus 
im Recht“ 1914 m. pasisako visiškai priešingai. Jis tvirtina, kad 
istoriškoji teisės mokykla bendrai ir Savigny speciališkai geriau- 
sia suvokęs tą pašaukimą kodifikacijai. Ana kodifikacija, prieš 
kurią Savigny visu griežtumu pasisakė savo „Vom Berūi“..., bu- 
vusi visais atžvilgiais nepriimtina, nes tai būtų išėjęs praktikos 
reikalams netikęs kodeksas, kuris iš esmės niekuo nebūt skyręsis 
nuo Wolf'o ir kitų prigimties teisės kodifikacijų. Tas kelias te- 
buvęs vienintelis ir teisingas, rimtas ir imponuojantis, kuriuo ėjęs 
Savigny ir visi jo pasekėjai, nes tik tuo keliu per 85 m. vokiečių 
teisės mokslas sutvarkęs vokiečių teisę ir privedęs prie rimtos ko- 
difikacijos. Reikia iš dalies sutikti su Manigk'o nuomone, bet 
negalima nepažymėti jo per didelį Savigny -filiškumą, ku- 
ris perdėm visoj studijoj raudonu siūlu eina, ypač kai jis nori 
užginčyti tą taip aiškų istoriškosios mokyklos romantizmo ele- 
mentą, net perdėtą teisės šaltinių mokslą, kurį jau aukščiau teko 
„nurodyti ir įvertinti. 
Nežinau, kodel Manigk'ui nebuvo galima padaryti kitoks 
protavimas, būtent: kodilikacija padaryta XIX šimtmečio pradžioj, 

o tuo pat metu eina ir teisės tyrimo darbas ir teisės sistemos 
tobulinimas, pagaliau štai, kad ir tais pačiais 1900 m. parašoma 
naujas B. G. B. Čia klausimas vis palks ginčijamas. Bet, kad 
istoriškoji teisės mokykla ypač pradžioj (Savigny) del kodilikaci- 
jos bendrai, nors atsargiai, pareiškia labai pesimistišką nusis'aty- 
mą — atsiminkime Savigny posakį, kuriame jis pasisako nežinąs, 
ar ateis toks laikas, kada bus galima padaryti kodifikaciją — tai 
negalima užginčyti. Juk ir pati istoriškoji mokykla nuo to prin- 
cipo pamažu krypo kodifikacijos naudai. Antrasis istoriškosios 
mokyklos periodas, žydėjimo, visiškai kitokį charakterį turi, tam 
periodui charakteringas sistematinis teisės mokslas, o sistematika 
yra pirmas stabiliteto simptomas, pirmas teoretinis žingsnis į ko- 
difikaciją, dar daugiau galima matyti iš germanistų ir romanistų 
kovos, ypač susirinkimų, kur ir romanistai principiališkai pradeda 
sutikti su kodifikacija, 0 germanistai tai net į savo progra- 
mą įsirašė. L 

Tad aš ir darau išvadą, kad tai klaida, kurią istoriškoji 
teisės mokykla darė, teisės evoliuciją suderindama su teisės prak- 
tikos reikalu, glūdėjo savotiškume, netiksliame pačios koditikaci- 
jos supratime; nuo tos klaidos istoriškoji teisės mokykla pamažu 
laisvinosi pareinamai nuo to, kaip pamažu nyko tie aukščiau 
nurodyti motyvai, kurie vertė istoriškosios mokyklos atstovus 
nusistatyti prieš kodifikaciją. Be to nuo tos klaidos istoriškoji 
mokykla laisvinosi ir todel, kad ji pati pamažu pradeda iš griež- 
tos vienšališko istorizmo opozicijos prieš racionalizmą pereiti į 
poziciją, kuri be istorijos reikalauja dar ir sistemos; kad ne tik 
dinamikos dėsnis turi būti matomas socialiame gyvenime, bet 
taip pat ir statikos, nes be šio negalėtumėm visai sukurti jokios 
sistemos, negalėtumėm visai sukurti jokios sistemos, negalėtumėm 
visai suvokti pačios visuomenės gyvenimo. Tuodu dėsniai negali 
būti privesti prie absoliutinės galios. Vieno iš tų dėsnių absoliu- 
tizmas turi panaikinti kitą dėsnį. Juodu abu turi santykiauti re- 
latyvio pariteto principu paremti. 

Evoliucijos dėsnis suriša dabartį su praeitimi ir ateitimi. Per 
tą ryšį, jei evoliucija kalba apie kurią nors žmonių kultūros sritį, 
pav. teisę, surišama visa Žmonija į vieną organišką vienetą; ne 
tik tie žmonės, kurie tam tikru momentu gyvena ir veikia ir su- 
daro tam tikrą gyvą to momento visuomenę, bet ir tie žmonės, 
kurie jau senai kapuose guli, o taip pat ir tie kurie mus pakeis. 
Jeigu žmoniją traktuotume tik taip, kaip racionalizmas teorijoj 

traktavo, tai praeities pažinimas tebūtų mums paprasto žingeidu- 
mo dėliai įdomus. Bet, jei pastatoma evoliucijos dėsnis, tai pra-. 
eities pažinimas tampa mums ne tik aisiais prabangos dalykas, 
bet būtinas reikalas. 


Aš čia neturiu progos paliesti įvairių istorijos filosofijos la- 
bai įdomių problemų, aš išeisiu iš šiandieniniame teisės moksle“ 
pripažinto dėsnio, apie kurį aukščiau tik ką teko šis tas pasakyti, 
ir pasistengsiu įvertinti istoriškąją mokyklą teisės istorijos mokslo 
atžvilgiu, t. y. kokių nuopelnų turi istoriškoji mokykla teisės 
istorijos mokslui, o per tai ir visam teisės mokslui. 

Evoliucijos dėsnis, kaip jau aukščiau teko pastebėti, nau- 
jųjų laikų mokslo suvoktas, tačiau netenka manyti, kad prieš to, 
dėsnio suvokimą jis nebūtų veikęs, ir kad pats žmonės jo veiki- 
mą instinktyviškai nebūtų jautę, Žmogus visada jautė praeities. 
galių, tikėjo ja; geriausiai tatai paliudija protėvių garbinimas, pra- 
eities žygių legendos, pasakos, dainos ir k. 


Istorija, kuri anksčiau tik atskirų svarbesnių atsitikimų met- 
raščius rašė, iš pradžios nedaug pozitingos naudos teduoda. Da- 
lykai iš esmės pakinta, kada istorijos moksle pradeda viešpatauti 
evoliucijos sąvoka. Tada istorija negraužia supuvusio lavono, 
kaip Kirchmann'ui rodosi, bet tampa labai svarbus faktorius vi- 
soms mokslo disciplinoms, ji tampa mokslų mokytoja, ji trumpa- 
regiams parodo kiek toliau esančius daiktus, be kurių suvokimo 
atskiros mokslo disciplinos pasidarytų partikuliarinėmis, laiko 
atžvilgiu, doktrinomis. Evoliucijos dėsnis istoriją padaro gyvą ir. 
būtiną, tiek teorijos, tiek praktikos reikalams mokslo discipliną. 
Jei dar ir šiandien girdėti prieš istorijos mokslą balsų, tai vargu 
asime pasauly ne tik universitetą, bet ir vidurinę mokyklą, ku- 
rioj nebūtų mokoma istorijos. Istorijos rolė moksle ne tik nema- 
žėja, bet didėja. Tame moksle pasireiškia net jai tinkama orga- 
nizacija: bendroji istorija nebepajėgia visų žmonių kultūros sričių 
apimti, ten diferenciuojasi ir kristalizuojasi atskirų gyvenimo ir 
kultūros sričių istorijos; jų tarpe ir teisės istorija, kuri gaivina 
visą teisės mokslų sistemą. Jei teisės istorija beveik visada 
pavaduoja teisės teorijai empiriją, kuri teisei ir jai giminingiems 
mokslams labai sunkiai pasiekiama, tai ta pati istorija labai daž- 
nai tėra vienintelis „teisės praktikai metodas, kuriuo tegalima pri- 
eiti ir suprasti kuriuos - ne - kuriuos teisės institutus ir dėsnius. 
Bet apie teisės istorijos reikšmę kalbėti ne mano darbas, man 

tetenka konstatuoti istoriškosios mokyklos šiuo klausimu pažiūras 
ir jais įvertinti. 

Jau vienas teisės evoliucijos suvokimas, kuris priklauso isto- 
riškajai teisės mokyklai, atsako į klausimą, kiek istoriškoji mo- 
kykla vertino teisės istorijos mokslą. Savigny, nurodydamas tei- 
sės evoliucijos dėsnį, įprasmino teisės istorijos mokslą, kuris iktol 
buvo lyg be aiškaus tikslo. Prieš Savigny teisės istorijos prasmė 
ir reikšmė buvo visiškai kitokia: jos aukščiausias tikslas buvo 
betarpiškas praktikai tarnavimas. Būtent: jei tada tirta romėnų 
teisė, tai tik tam, kad surastoji teisė būtų lyg pats teisės šaltinis, 
kad ji tuoj pat būtų taikoma praktikos reikalui. Kur -ne- kur 
ir pas patį Savigny pasireiškė dar senųjų pažiūrų liekanos, ypač 
kai jis sako: „istorija turi nurodyti kas jau mirė, ir kas dar 
veikia“ „Vom Beruf...“, nes čia pasireiškia dar ta pažiūra, kad 
istorijos uždavinys — surasti veikiamąją teisę, betarpiškas prak- 
tikos įrankis. Bet, be mažų senoviškų pažiūrų, istoriškoji mo- 
kykla ne tik suvokia teisės istorijos objektą, bet dargi jos reikšmę 
giliai pamatuoja ir populiarizuoja. Žodžiu, paniekintąją teisės 
istoriją istoriškoji mokykla pastato pirmoj visų teisės mokslų 
eilėj. Racionalizmo paniekinta teisės istorija nuo istoriškosios 
mokyklos įsikūrimo datuoja savo naująją epochą. 

Čia šitoj srity istoriškosios teisės mokyklos didžiausias nuo- 
pelnas, nes ji ne tik pabrėžia teisės istorijos mokslo didelę reikš- 
mę, bet kartu pati patiekia daug brangios istoriškai ištirtos me- 
džiagos, kuri visiems laikams paliks kaip didelis kultūros pamin- 
klas. Naujas istoriškosios teisės mokyklos paskelbtas teisės 
istorijos mokslas, nors jis ir buvo kaip ir pati mokykla lyg 
lokalinio pobūdžio, surištas su vokiečių teisės istorijos klausimu, 
tačiau naujos idėjos ūmai pasiekė beveik visų Europos tautų 
mokslininkus ir čia rado karšto pritarimo, ir tautos teisės istori- 
jos darbui pasišvenčiančių mokslo darbininkų. Toks didelis visų 
pritarimas, tiesiog išauga į istorizmo judėjimą. Tas judėjimas 
ir Lietuvoje ėjo. 

Tačiau jau tuo laiku mažai pats lietuviai tegalėjo savo tei- 
sės istoriją išplėsti, nes politinės sąlygos nebeleido to darbo 
padaryti. Štai kaip apie Lietuvos teisės istorijos tyrimą rašo 
mūsų vienintelis šio klausimo žinovas ir tyrėjas prof. A. Janulai- 
tis?!) „Lietuvos teisės istorija pradėjo plėtotis XIX amž. pra- 


2!) „Teisė“ 6 Nr. 1924 m. 

džioj, kada buvo Lietuvos universitetas Vilniuje, o jį panaikinus, 
jo auklėtiniai varė toliau pradėtąjį darbą, dirbdami sunkesnėse 
mokslo sąlygose. Jiems išmirus, tyrinėjimas savaime sustojo. 
Vėliau, jau pražydėjus istorinei mokyklai 22), Lietuvos teisės tyri- 
nėjimu užsiima rusų mokslininkų dalis. Tam buvo politinės 
priežastys, o ne supratimas reikalingumo istoriškai tyrinėti teisė. 
Reikėjo rusų vyriausybei įrodyti, jog Lietuva esanti Rusijos dalis, 
jog Lietuvoje buvę rusų įstatymai. Ir rusų mokslininkai del 
praktikos motyvų galėjo užsiimti tuo darbu: jie čia turėjo bega- 
les medžiagos, išgabentos iš Lietuvos, o ta medžiaga dar nevar- 
tota: ką pasakysi, visa bus nauja. Del politinių priežaščių ėmė 
vėliau teirautis Lietuvos praeitim ir jos įstatymais, lenkų moksli- 
ninkai, kurie medžiagos atžvilgiu buvo menkesnėj padėty... 
Lenkai negalėjo sutikti nei su rusais, nei lietuviais, negali pripa- 
žinti Lietuvai savarankiškumo, negali sutikti nė su rusų preten2i- 
jomis, todel iškelia savo istorinę teisę, kitaip negu rusai ją pa- 
matuodami, ypač daug tyrinėdami unijų klausimą“... Nors šilas 
tyrinėjimas ir buvo tendencigas, tačiau naujiesiems Lietuvos teisės 
istorikams daug medžiagos duoda. Jau pats tų tendencijų suse- 
kimas eina į Lietuvos teisės tyrimo objektą, tai Lietuvos teisės 
istorinis gyvenimas. 

Prof. Janulaitis, pasidairęs ir pamatęs, kad jis vienas pasi- 
liko didelės kovos lauke ir tai karštos kovos, kurią mūsų nepri- 
klausomos valstybės gyvenimas ypač įkaitino, šaukia mūsų juris- 
tus į darbą ir čia savo šauksmui prijungia vokiečių mokslininko 
Ehrenberg'o balsą, kad tik ko giliau pajudintų mūsų teisininkus 
į darbą, į Lietuvos teisės istorijos tyrinėjimo darbą. Džiaugiuos 
pasitaikiusia proga, ir aš prijungiu savo menką balsą ypač tai- 
kydamas jį naujajai kartai, kuri, aktyviškai kovodama, ne tik po- 
litinę nepriklausomybę apgynė, bet kuri mokės taip pat pakan- 
kamai moksliškai pamatuoti tą nepriklausomybę, mokės kurti 
rimtą, gražų tautos kultūros žydinį. Jei mano šiame darbe įro- 
dinėjimai neįtikins, kad teisės istorijos role teisės teorijoj ir prak- 
tikoj vaidina būtiną ir žymų vaidmenį, tai aš atsišaukiu nors į tą 
savo pačių praeities pagerbimą. (Gerbdami kitus, mes pats bū- 
sime gerbiami. 


22) Isioriškosios teisės mokyklos žydėjimo laikotarpis prof. Janulaičio, 
rodos, perdaug plačiai išplėstas. Nurodydamas į aukščiau tekste nurodytą isto- 
riškosios mokyklos nykimą, aš tegaliu sutikti, kad nuo maždaug 50 m, iki 70 m 
eina vytimo, bet ne žydėjimo periodas. 

Palietęs istoriškosios teisės mokyklos įvertinimą teisės istorijos 
mokslo atžvilgiu, čia negaliu nepriminti Šeršenevič'iaus tuo klausimu 
nuomonės. Jis sako, kad istoriškoji teisės mokykla ne tik nesuvokusi 
teisės evoliucijos, bet ir pačios teisės istoriją ji daug blogiau su- 
vokusi už Hegel'į. Tai man visiškai suprantama, nes Šeršenevi- 
č'ius nepatyrinėjo pačių istoriškosios mokyklos raštų, o operuoja 
vien kritikų pastabomis, kurios labai dažnai esti vienašališkos. 
Kad teisės evoliucijos idėja istoriškosios teisės mokyklos suvokta, 
jau įrodžiau tekste. Juk idėjai pakanka nurodyti, kad dabartis 
nėra laisva nuo praeities. Tvirtinti, kad istoriškoji mokykla ne- 
suvokė istorijos, taip pat yra naivu, nes tie stambūs veikalai, ku- 
rių daug teisės istorijos mokslo srity prirašė istoriškosios teisės 
mokyklos šalininkai, aiškiai įrodo, kad istoriškosios mokyklos tei- 
sės istorija suvokta ir tirta. Apie tai Šeršenevič'ius visiškai nu- 
tyli. Taip, istoriškosios mokyklos atstovai norėjo teisės istorijoj 
surasti tautos dvasios, ji to nesurado, nes tai nėra kokia realybė, 
o vien mistika. Tačiau pats kelias, kuriuo ieškojo istoriškoji tei- 
sės mokykla teisės, yra visiškai teisingas. Juk visi teisės istorika 
pripažįsta istoriškajai mokyklai šiuo atveju nuopelną, nes jie ran- 
da tos mokyklos šalininkų padarytą didelį darbą. Žinoma, ne- 
reikia užmiršti to, kad tos mokyklos padarytos tik metmens, o 
patobulinta ir išausta vėliau. Hegel'iui istorija turėjo sutilpti į jo 
spekuliatyviniu būdu sukurtos dialektikos schemą, o istoriškoji 
mokykla, jei ji ir klaidingai suvokė evoliucijos impulsą, tai vis 
del to ji jos ieškojo teisingu induktyviniu metodu, kuris istorijai 
būtinas. 


VIII. Santrauka ir išvados. 


Trumpai išdėstęs istoriškosios teisės mokyklos istoriją ir jos 
mokslą bei kiek arčiau pagvildenęs vieną kitą jos teorijos princi- 
pinį klausimą, aš baigiu pradėtąjį darbą. Baigdamas noriu pada- 
ryti keletą bendrų išvadų. 

Betirdamas dvi viena po kitos sekančias teisės filosofijos 
teorijas: prigimties teisės teoriją ir istoriškąją teisės mokyklą, aš 
pakankamai įsitikinau ir jau anksčiau konstatavau, kad šioji yra 
reakcija prieš aną pirmąją, kitais žodžiais tariant, istorizmo reak- 
cija prieš racionalizmą, reakcija objektivizmo prieš subjektivizmą. 
Istorizmo reakcija prieš racionalizmą tiek diametrališkai priešinga, 
jog pirmąjį galima pavadinti antrojo antiteziu, kuris šiuo atveju 
turi būt traktuojamas kaip tezis. Šita mintis man perdėm atrodė 
teisinga, aš visur ją atradau, ją aš jau daug kartų tekste konsta- 
tavau ir užakcentavau, ypač darbo pradžioj, kai tyriau istoriško- 
sios teisės mokyklos atsiradimo priežastis. Tą pačią mintį čia 
vėl atkartosiu. Racionalistinėms teorijoms, kurių tarpe pasireiškia 
gana žymių skirtumų ir švelnesnių niuansų!), bet kurios visos be 
išimties principiališkai pripažįsta vadinamąją gamtinę padėtį — 
deja, ir ši gamtinė padėtis vienų vienaip kitų kitaip aiškinama 
arba, geriau pasakius, konstruojama, principiališkai atrodė, kad 
vadinamoji pilietinė padėtis, visuomenė mūsų kalba kalbant, yra 
atskirų individų padaras. Tuo pat metu istorizmo atstovai visiš- 
kai radikališkai priešingai pasisakė, kad jokios gamtinės padėties 
nebuvę, kad ta padėtis nesanti joks istorijos faktas, o tik papras- 
tas fantazijos kūrinys. Tas pats istorizmas aiškiai pasisako, kad 
atskiro asmens valia nekurianti visuomenės ir jos padaro teisės, 
o priešingai, kad atskiras visuomenės narys, atskiras individas 
turįs tam tikrą įsitikinimą, sąmonę dvasią tik todel, kad jis esąs 
tam tikros visuomenės arba, kaip istoriškosios teisės mokyklos at- 
stovai mokė, tautos narys. Vadinas, visuomenės charakteris yra 
pats savaime, nepriklausomai nuo atskirų individų, susidaręs. IS- 
toriškosios teisės mokyklos atstovai visuomenės nepriklausomybę 
nuo atskirų individų pagrindo visuomenės nepriklausomybe nuo 
Dievo. Prigimties teisės teorijos mokė, kad tik viena tesanti vi- 

siems laikams ir tautoms bendra teisė — internacionalinė, 
dar geriau, kosmopolitinė teisė, o istoriškoji mokykla,— kad 
teisė esanti tiek pat nacionalinė, kiek nacionaliniai esą kalba 
ir papročiai, ir kad toji pati tautos teisė nesanti visiems laikams 
vienoda, — ji, plėtodamosi ir evoliucionuodama kartu su tauta, 
kintanti. Racionalistinės teorijos tik tą vieną idealinę teisės tvarką 
telaikė tikrąja teise, o tą faktiną netobuląją tvarką traktuoja tik 
kaip pereinamąjį momentą, kaip nelemtai susidėjusių apystovų 
išdavą, o istoriškoji mokykla, kaip labai lengva įžiūrėti jos visa- 
me moksle, veik neprasitaria nė puse lūpų, kad kada nors žmo- 
nija sulauktų šviesesnės ateities. Dar daugiau: ji tas pastangas, 
kuriomis ieškoma naujų kelių, kovas su tuo, kas yra, laiko berg- 
ždžiu darbu. Maksimum ką ji šiuo atžvilgiu moko tai ne tik ne- 
trukdyti evoliucijai laisvos jos eigos, bet dar jai labai atsargiomis 
rankomis padėti. Iš čia anų racionalistinių teorijų didelis aktyvi- 
tetas, o šitų pasyvitetas. Iš čia išplaukia ir politinių pažiūrų 
skirtingumas: tuo tarpu, kai racionalistinės teorijos duoda teoretinį 
pagrindą pažangiomsioms politinėms partijoms, istoriškoji mo- 
kykla pagrindžia konservatorių partiją, kuri vengia visokių refor- 
mų; ji tenkinasi vien ta evoliucija, kuri savaime plėtojasi, vidu- 
jinių „tautos dvasios“ nesučiuopiamų jėgų inpulsuojama. Trumpai, 
anos teorijos yra prospektyvinės, o ši retrospektyvianė. 

Jau tekste, kalbėdamas apie Saviguy ypač jo pažiūras, pa- 
brėžiau, kad klaidingai tvirtina Bethmann-Hollweg'as, jog Savigny 
nėra buvęs konservatorius. Čia turiu pabrėžti, jog ir aš sutinku, 
kad Savigny nebuvo kurios nors konservatorių partijos narys. Jis 
net negalėjo būti tokios partijos narys, nes pati konservatorių 
partija kaip tokia vėliau susikuria ir susikuria ant istoriškosios 
teisės mokyklos teoretinių pagrindų. Tad žinoma, čia neina kalba 
apie vieno ar kito istoriškosios mokyklos atstovo priklausymo ar 
nepriklausymo vienai ar kitai politinei partijai, bet apie pačios 
mokyklos teoretinius dėsnius, o ši mokykla, kaip jau anksčiau 
konstatavau, buvo konservatyvinė mokykla. Šio dalyko negali 
niekas užginčyti, nes tai perdaug ryškus faktas, kurio dokumen- 
tus, rašydamas šį darbą, patiekiau ir paanalizavau. 

1) Kad ir paėmus tą vadinamąją gamtinę padėtį, galima matyti tą skirtumą, 
kuris buvo prigimties teisės teoretikų tarpe. Taip, pavyzdžiui, Hobbes tvirtino, 
kad toj gamtinėj padėty ėjusi žiauri ir nuolatinė kova, bellum omnium contra 
omnes, o Locke'as Ir daugelis kitų visiškai priešingai tvirtino, — kad tas gyvė- 
nimas buvęs labai ramus ir taikus, kad tai buvę nelyginant rojus. 

Paralelę tarp istoriškosios teisės mokyklos ir racionalistinių 
teorijų galima būtų vesti ir toliau, taip, ji mano darbe pravesta, 
bet čia negalima tylomis praeiti ir pro tuos faktus, kurie santy- 
kiauja visiškai kitaip, kurie yra ne paprasta reakcija, ne antitezis, 
bet abiem teorijoms bendras fenomenas. Pavyzdžiui: tiek pri- 
gimties teorijų buvo įvairių nuomonių del valstybės valdžios for- 
mų ir organizacijos — vieni respublikas, kiti monarchijas palaikė, 
— tiek lygiai ir istoriškoj mokykla principiališkai veik niekur 
negina vienos ar kitos valdymo formos — Savigny „Vom Beruf“ 
pasisako, kad respublikose ilgiau ir grynesnis išsilaikąs tautos 
elementas (tautos teisė), o Puchta „Cursus Institutionum“ tik nu- 
rodo principinį skirtumą tarp monarcho ir respubliškoniškos ma- 
gistratūros. Tad ne visais klausimais racionalizmo teorijomis 
santykiavo kaip tezis su antiteziu, buvo ir nuomonių bendrumo. 

Radikališkas kontrastas tarp aukščiau minimų teorijų pasi- 
reiškė ne tik principinėse jiedviejų pažiūrose, bet taip pat ir me- 
toduose. Racionalizmas prie teisės sistemos ėjo matematikos de- 
duktyviniu metodu, o istorizmas to paties dalyko ieškojo istori- 
jos induktyviniu metodu. Metodikos klausimais istoriškoji mo- 
kykla stovėjo ant tikro pagrindo, ant kurio ir mūsų dienų teisės 
mokslas tebestovi, jis yra tikras del to, kad socialinis gyvenimas 
nėra paprastas logiškojo galvojimo proceso atkartojimas realybėj. 
Socialinis gyvenimas, o su juo ir jo reiškinys - teisė labai 
dažnai sueina į koliziją su grynos logikos dėsniais. Čia, šioj 
srity istoriškosios mokyklos yra didieji nuopelnai, ji pastatė tei- 
sės mokslą ant tikrojo kelio. Tiesa, šitas kelias jau buvo nuro- 
dytas dar penkioliktam šimtmety garsaus italų politiko realisto Ma- 
chiavelli, bet jis tik menkomis metmenomis tebuvo pažymėtas. 
Įsigalėjusios prigimties teorijos užmiršo istorinį metodą, jis iš 
naujo ir giliai paliestas tik istoriškosios teisės mokyklos — tad 
čia jos ir nuopelnas. 

Istoriškosios teisės mokyklos vyriausioji rolė suvaidinta, viso 
teisės filosofijos istorijos proceso akimis žiūrint, tuo, kad ji buvo 
reakcija prieš racionalizmo akciją. Kaip racionalistinių teorijų 
nuopelnas yra proto išlaisvinimas iš religijos globos, išlaisvini- 
mas paties mokslo iš teologijos vergijos?), taip lygiai istoriškoji 


2) Senovės filosofija, ypač graikų, buvo visiškai laisva nuo tikybos įtakos, 
bet vėliau, viduramžy, įsigalėjus krikščionybei, įsigali teologija. Filosofija nu- 
stoja savo nepriklausomybės. Visų mokslų pagrindu buvo laikyta teologija, 
kuri lengvai Ir aiškiai išsprendžia visas didžiąsias gyvenimo Ir jo tikslo pro- 

teisės mokykla išsklaido teisės mokslo srity nepamatuotą racio- 
nalistinių teorijų optimizmą, per didelį tikėjimą Žmogaus protu 
ir net fantazija. 

Kaip prigimties teisės teorijoms mirtiną smūgį sudavė 
prancūzų revoliucija ryškiai parodydama, jog sugalvotoji idealinė 
teisės tvarka ir pats realusis visuomenės gyvenimas labai toli 
vienas nuo kito, ir kad realusis visuomenės gyvenimas negali 
būt kaip kokia nors medžiaga, supilta į tam tikras iš anksto nu- 
statytas formas. Ta pati revoliucija prikišamai įrodė, kad pats 
socialinis gyvenimas, kuris racionalizmo teorijų atstovams rodėsi 
menkniekis, kuris galima labai lengvai pakeisti daug tobulesniu 
— net tobulu, — yra toks reiškinys, kuris ne teorijų nustatomas, 
bet daug painesniais dėsniais tvarkomas. Trumpai sakant, ta 
revoliucija sugriovė racionalistines teorijas taip, kaip faktas griauja 
hipotezes. Taip ir istoriškoji teisės mokykla žuvo nuo naujai be- 
siformuojančio XIX šimtmety visuomenės gyvenimo. Rašydamas 
istoriškosios teisės mokyklos istoriją, aš dažnai pabrėžiau, kad 
pati mokykla nepaliko kaip kokia sustingusi dogma — ji nuolat 
pamažu kitėjo ne tik smulkmenose, bet ir principiniuose daly- 
kuose. Taip pat nurodžiau, kad tas kitimas ėjo priklausomai 
nuo visos eilės faktorių, ypačiai nuo pakitėjusių visuomenės pa- 
žiūrų ir nuo pamažu persikonstuojančio visuomenės gyvenimo. 
Čia, santraukoj, dar turiu ką-ne-ką trumpai pridėti. 

Istoriškoji teisės mokykla, kaip ryškiu raudonu siūlu eina per 
visą jos mokslą, sudarė tokią situaciją, kurioj paralizuojama val- 
stybės valdžios įstatymų leidimo funkcija. Tiesa, Savigny „Vom 
Berui..“ 189 puslapy nurodo, kad ir valstybės valdžia neprivalanti 
pasilikti pasyvus teisės plėtojimosi žiūrovas. Čia pat jis nurodo; 
kuriais būdais valstybės valdžia gali tą savo funkciją atlikti. Tie 
būdai yra panašaus į Romos pretorių instituto sudarymas ir pa- 
aiškinimai, kurie parėdymai dar tebeveikia, ir kurie jau nustojo 
veikę. Ir tiek. Ir antrasis istoriškosios teisės mokyklos korifiejus, 
Puchta šiuo atveju nedaug duosnesnis pasirodė, ir jis, iškelda- 
mas į padanges papročio teisę, kiek tik pajėgė siaurinio įstatym- 
davėjo valdžią. Beseler'is ir kiti vėlesnieji istoriškosios mokyklos 
atstovai daugiausia germanistai, kurie geriau jautė patį gyve- 


blemas. Filosofija buvo pastatyta į tikėjimo dogmų rėmus ir tik buvo teolo- 
gijos tarnaitė „ancilla theologiae“. Tai žodžiai didžiausio viduramžių teologo ir 
tilosofo šv. Akviniečio. Panašių MEaų 2. J. e“ o, Petro iš Pano 
ir kitų raštuose: * 

nimo pulsą, kurie taip pat matė vis stiprėjančią valstybės reikšmę, 
padarė dar žingsnį pirmyn ne tik neneigdami pačios kodilikaci- 
jos, bet dargi jos reikalaudami ir jai pritardami. 

Istoriškosios mokyklos neigiamas nusistatymas link valsty- 
bės valdžios teisės kūrimo funkcijos gali būt pamatuotas ir ta 
aip natūralia reakcija prieš politinę valstybę, prieš jos reglam en- 
taciją privataus gyventojų gyvenimo dalykų. Iš čia man supran- 
tama ir Savigny neigiamas nusistatymas prieš tilosotus, tai ypač 
paaiškėja, kai jis, leisdamas antrąją „Vom Beruf...“ laidą, paaiš- 
kina, kad tai buvę speciališkai atkreipta prieš Woli'ą3). Mat, 
Wolf'as yra laikomas dogmatiškuoju filosofu ir policinės val- 
stybės teoretiku. Jei policinės valstybės teoretikai, padary- 
dami valstybę perdaug uoliu sargu ir globėju, nuėjo į vie- 
mą ekstremą, tai istoriškosios mokyklos atstovai, rūpestingai 
karpydami valstybės įstatymų leidimo funkciją, neišvengė kitos 
ekstremos. Aną ekstremą atitaisė bejsigalįs liberalizmas, kuris 
kovojo už asmens laisvę, ypač ekonominiam gyvenimui reika- 
lingąją laisvę. Liberalizmas privestas iki aukščiausio savo prin- 
cipo ir pritaikytas praktikos gyvenimui, neišvengiamai veda prie 
valstybės kaip tokios panaikinimo, prie anarchizmo *). Istoriškoji 
teisės mokykla, kad ir siaurindama valstybės valdžios įstalymų 
funkciją, šiuo atžvilgiu taip toli nenueina ir negali būt nuvesta. 
Jos tendencija, kaip aiškiai yra matyti iš anksčiau išdėstytos (e- 
orijos, yra kitokia: ji veda prie teokratizmo. Bet teokratizmas 
jau savo amžių atgyveno; kelio atgal į jį sugrįžti nebėra. 

Įsigalėjusi XIX šimtmečio valstybė, kuri reglamentuoja svar- 
biausias visuomenės gyvenimo šakas, kuriai reikalinga atlikti 
visa gausybė kultūros, ekonominių, socialinių ir kitokių uždavi- 
nių, nebegali tenkintis ta kompetencija, į kurios rėmus ją pa- 
statė istoriškoji teisės mokykla.  Moderniškoji valstybė turi turėti 


3) Woli'as kaip dogmatiškasis filosofas, Leibnitz'o ir kitų racionalizmo 
teoretikų sistematikas, nuėjo į tokias smulkmenas, kad be perdėjimo jį galima 
pavadinti filosofu pedantu. Jis, vis plačiau bevystydamas policinės valstybės 
teoriją, priėjo iki tokių smulkmenų, kad valstybė turinti ir žmogaus pavalgymo 
ir apsirengimo klausimus reglamentuoti. Šita jo filosofija iš iktol persekiojamojo 
padarė jį karalių mylimuoju. Taip susmulkinta filosofija patiko valdovams, ir 
Juozas II filosofiją laikė sau vadovu valstybei valdyti. 

4) Tiek liberalizmas, tiek anarchizmas principiališkai stovi ant individo 
nepriklausomybės nuo kolektyvizmo. Abu yra individualinės laisvės ir laimės 
atstovai ir kaišti gynėjai. Tad liberalizmas principiališkai tėra tik anarchizmo 
koinpromisas faktinai padėčiai, kompromisas kolektyvo organizacijai — valstybei. 

taisvą iniciatyvą, turi turėti teisės planuotai veikti, kitais žodžiais 
sakant, valstybė turi turėti teisės leisti įstatymus ir tie jos lei- 
džiami įstatymai turi turėti primarinės teisės kilimo tvarkoj reikš- 
mės; valstybės leidžiamieji įstatymai negali būti tik paprastas 
papročiams suplementas, kaip tai mokė istoriškoji teisės mo- 
kykla. Šituo tat atžvilgiu istoriškosios teisės mokyklos atstovai 
visiškai nesuprato moderniškosios valstybės tikrojo uždavinio. 
Jie visur nurodinėjo į valstybės uždavinį teisę saugoti. Tai jie 
visiškai teisingai pastebėjo, šita valstybės funkcija iki pat šian- 
dien pačios valstybės rankose palaikoma. Teismas ir mūsų lai- 
kais tebėra valstybės monopolinė teisė. 

Istoriškosios teisės mokyklos postulatas, pagal kurį teisės 
kūrimas vien tautos „sąmonei“ „įsitikinimui“ „dvasiai“ paveda- 
mas, nebegalėjo išvengti tos kolizijos, prie kurios vedė anksčiau 
iliustruotas moderniškosios valstybės gyvenimas. Nugalėtoju iš- 
kilusios kovos išeina pats gyvenimas, kuris skinasi sau naujuosius 
kelius, kuris evoliucinuoja tik ne tuo stimulu, kurį nurodė isto- 
riškoji mokykla, stumiamas, bet tais, kurie velesnių mokslininkų 
suvokti. Tad ir šį kartą teoretinę hipotezę nugali faktas. 

Tūlam pasirodys keista ir paklaus: kuriems galams reika- 
lingas pats teisės mokslas, kuris toks bejėgis yra, kurį griauja 
pats realusis gyvenimas, kuris ne kuriamomis teorijomis, bet sa- 
vais, mokslui nesučiuopiamais, dėsniais eina? Taip tokie ir pa- 
našūs klausimai ne vieną pusiaukelyj suk'aidino. Ne vienas jau 
ir pasisakė, kad teisės mokslas nėra joks mokslas, kad čia vien 
kazuistika ir daugiau nieko. Juk ir tas pats Kirchmann'as labai 
skambiais žodžiais pasakė, kad juristai tesą tie kirminai, kurie, 
griauždami supuvusį medį, juo mintą. Panašių priekaištų teko 
išgirsti, tikiu, kiekvienam juristui, nes ne vienas Kirchmann'as, 
bet dažnas jiems panašių „komplementų“ ir epitetų pasako. 

Žinoma, aš, baigdamas šį darbą, čia nebegaliu pastudijuoti 
pagrindinai tą klausimą, ar teisės mokslas yra mokslas ar ne. 
Bet, rašęs apie vieną jau mirusią mokyklą, turiu nors keliais žo- 
džiais pateisinti sava elgesį, nes kitaip pačiam galėtų griaužti 
mokslinė sąžinė, o kitiems pasiliktų abejonė. Tad čia pabaigoj 
pabrėžiu, kad teisės mokslas yra mokslas ir štai del ko. Tas 
faktas, kad pats realusis gyvenimas, triviališkai išsireiškiant, veda 
už nosies teisės mokslą. nėra argumentas už tai, kad teisės mok- 
slas nėra joks mokslas, n2s teisės mokslas šiuo atžvilgiu palieka 
tokioj pat padėty, kokioj yra visi kiti mokslai. Juk ir ten faktas 

nustato hipotezes, nes pastebėti nauji taktai griauja tas teorijas, 
kurios tuos faktus iktol profanavo. Šitas reiškinys visiems mok- 
šlams yra ir privalo būti bendras, nes kitaip mokslas nustotų sa- 
vo tikro pamato. Kad teisės mokslas kinta, kad jis, aš pasakysiu, 
evoliucionuoja, tai jis taip pat nenustoja mokslo atributų. Kinta 
visi mokslai. Kurią tik nepaimsime mokslo sritį, ir kurios tik 
istoriją pastudijuosime, tuoj pamatysime kaip jis vingiuotais šun- 
keliais ir tiesiais keliais kilo į tą jo išsitobulinimo laipsnį, kuria- 
me jis šiandien stovi. Nuo savo istorinės praeities ne laisva nei 
mokslų mokslas filosofija, nei gryniausias mokslas matematika, 
nei pagalios kiti visi mokslai, o kartu, žinoma, ir teisės mokslas. 
Amžinų dogmų mokslas nežino, jis ir negali jų žinoti. Dogmos, 
sensu stricto, tėra tik tikėjimo dalykas, kuris ne laisva žmogaus 
kritika palaikomas, bet paprastu, dažnai nepakankamai pamatuo- 
tu, tikėjimu. Mokslas žino tik tam tikrus dėsnius, kurie gali būti 
ir labai dažnai esti labai pastovūs, tačiau mokslo dėsnius ir įsta- 
tymus negalima maišyti su religinėmis dogmomis. Tuo tarpu 
kai religinės dogmos turi būt be jokios kritikos tikimos, mokslo 
dėsniai yra atviri laisvai kritikai, jie tol yra dėsniai, kol niesurasti 
ir neįrodyti nauji dėsniai. Naujieji mokslo dėsniai be pasigailėji- 
mo panaikina senuosius. Ar teisės moksle viešpatauja kitokia 
dvasia? Ne ir čia semper et ubigue viešpatauja laisva kritika, 
ir teisės mokslas turi savo ne mažiau tvirtų ir pastovių dėsnių, 
kitrie mokslo atžvilgiu niekuo nesiskiria niuo kitų mokslų dėsnių. 
Štai kad ir tas pats dar Romos juristų nurodytas dėsnis: nemo 
plus juris ad alterum transferre potest, Guam ipse habet. Juk 
tai beveik matematinės verčios aksioma, o tokių teisės mokslas 
turi daug! Jeigu Kirchmann'as ir daugelis kitų teisės mokslą 
neigia, išeidamas iš utilitarinio pažiūros punkto, tai jis negali už- 
merkti akių prieš tuos faktus, kad „taurojo tūmo statytojai“ — įs- 
tatymu leidėjas ir tauta — teisės gyvenime yra didelėj teisininkų 
įtakoj. Čia faktų nurodinėti nereikia. Jų perdaug istorija mums 
patiekia. 

Jei kiekvienam mokslui svarbu ir būtina žinoti savo praei- 
tis, žinoti visas tas ilgas procesas, kuriuo ėjo tas ar kitas mok- 
slas, tai nemažiau svarbu ir teisės mokslui žinoti visas ilgas pro- 
cesas, kuriuo kūrėsi šiandienis teisės mokslas. Ta svarba negali 
būt pamatuota paprastu žingeidumu, ji glūdi daug giliau. Visas 
mokslo procesas sudaro vieną organišką vienetą, iš kurio niekas 
neprivalo būti atimta. Jei kas bus atimta, tai toj vietoj pasidarys spra- 

ga, bus nepilnas dalykas, o kaip toks nustoja mokslo vertės. Dau- 
geliui, kurie tik ligi savo nosies galo tegajėgia matyti, rodosi 
visa tai nereikalinga, ko jis nemato, tačiau tiems, kurie plačiai ir 
ir visapusiškai ir kiek giliau į mokslą ir į gyvenimą žiūri, visa 
tai išrodo būtina. Jei kas, pavyzdžiui, brangina Kantą, kaipo nau- 
jųjų laikų filosofą, kur jis matomas ir jaučiamas, tai tas privalo 
branginti ir tuos filosofus, kurie gyveno prieš Kantą — Platoną, 
Aristotelį, Descartes, Hume, Hobbes, Locke ir daug kitų, nes, no- 
rint pažinti Kanto filosofiją, reikia pažinti ir anų filosofijas. Be 
t0 Kanto filosofija būtų ne tik nesuprantama, bet ir beprasmė. 
Visos mokslo teorijos tai tiesos kova, kuri yra mokslui tikslas. 

Tad ir teisės filosofijos istorija yra tas kelias, kuriuo žmo- 
gaus mintis, ieškodama tiesos dėsnių ir įstatymų, ėjo. Visos teori-- 
jos nuo pat pradžios iki pat galo sudaro vieną galvojimo proce- 
są sensu laxo. Tas galvojimo procesas yra taip tarpusavy su- 
rištas, jog visas sudaro, nelyginant, vieną nedalomą organizmą. 
Jei mes norime kiek giliau, pamatingiau ir mokslingiau pažinti 
šių dienų teisės mokslą, tai mes turime pažinti bent pagrindines 
jo susidarymo metmenis. Tik, turėdami tokį pagrindą, mes tega- 
lime eiti mokslo keliu pirmyn, galime išvengti tų pačių paklydi- 
mų, nuo kurių mus mokslo istorija apsaugoja. Be to vedamojo 
siūlo mes atsidurtume lyg kokiam užburtam rate, iš kurio neras- 
tune jokio išėjimo. 

Čia patyrinėjau vieną to istorinio proceso momentą. Aš la- 
bai džiaugsiuos, jei mano menkas darbas bent kiek paturtins jau- 
ną ir menką lietuvių mokslo ir ypač teisės mokslo literatūrą, jei 
vienas antras jaunuolis supras tą mokslo svarbą, kuri labai dažnai 
ną tuoj rojų siūlo, kuriam dažnai reikia pamiršti savo asmenišką 
ir tuoj pat gaunamą betarpišką naudą. Mokslas yra vienas iš 
žymiausių ir tikriausių kovai už buitį priemonių, bet nereikia pa- 
miršti, kad mokslas pasiekiamas tik per dideles aukas. To ypač 
mes neturime pamiršti, nes mes, del istorijoj susidėjusių apystovų 
tik šiandien tepradedam gyventi tikrąjį gyvenimą. 


IX. Tezės. 


A. Istorinė dalis. 


1. Ba kitų smulkesnių priežasčių, istoriškajai teisės mokyklai 
susikurti ypatingos įtakos turėjo „nacionalinės — politinės it 
mokslinės — teisės priežastys. 

2. Istoriškoji teisės mokykla kūrėsi pamažu ir buvo moksliškai 
pranašauta visos eilės teisės filosofų teoretikų: Leibnitz'o 
Montesguieu, Mūser'io, Reitemeier'o, Biener'io ir Hugo. 

3. Istoriškosios teisės mokyklos credo paskelbti vadą (Veranlas- 
sung) sudarė Thibaut iškeltas vokiečių teisės kodifikacijos 
klausimas. 

4. Istoriškosios teisės mokyklos kūrėjas ir vienintelis pirmojo 
(brendimo) jos periodo teoretikas buvo Savigny. Šio pir- 
mojo periodo istoriškosios teisės mokyklos teorija yra empi- 
riškai istorinio, evoliucinio ir romantinio elementų filosofinė 
konstrukcija; dominojantis jo metodas yra istoriškai de- 
skriptyvis. 

5. Antrojo istoriškosios teisės mokyklos periodo (žydėjimo 
periodo) didžiausias teoretikas yra Puchta, kuris laikinai 
sustiprina tos mokyklos teoretiškai filosofinius pagrindus, 
injekcionuodamas jai galingos Schelling'o ir Hegel'io spe- 
kuliacijos nuodų, nudažytų teistiškais dažais. Šio periodo 
dominuojantis metodas yra dogmatiškai konstruktyvis. 

6. Istoriškosios teisės mokyklos sunykimas parėjo nuo jos vi- 
daus ir išorės karų. Vidaus karas yra romanistų karas su 
germanistais, pasireiškiąs vis didėjančia pastarųjų pergale. 
Išorės karas yra kova su galingai besiplėtojančiu moksliškuo- 
ju pozilyvizmu, kuris be pasigailėjimo sklaido romantikos 
rūkus ir spekuliacijos fantaziją. 


B. Kritikinė dalis. 


7. Istoriškosios teisės mokyklos, kaipo istorizmo reakcijos prieš 
racionalizmą, didžiausias nuopelnas yra racionalizmo išpul- 

verizuotos visuomenės bendromis „įsitikinimo“ (Ueberzeu- 
gung), „sąmonės“ (Bewusstsein), „dvasios“ (Geist) sąvokomis 
sucementavimas. Bet čia pat glūdi jos ir didžiausias trūku- 
mas: jį paaukojo visuomenei individą, sunaikindama jo 
aktivitetą. 

„ Istoriškosios teisės mokyklos, teisės šaltinių problemos, ku- 
riai išspręsti jos koriliejų daugiausia paaukota energijos, 
išsprendimas yra neįvykęs, nes nepakankamai respektuota 
teisės reiškimosi forma, kuri moderniškajam teisės mokslui 
yra kelrodis teisės šaltinių problemą sprendžiant. Praktiškos 
tos problemos išsprendimo išvados yra tiek pačiai visuome- 
nei, tiek atskiriems jos nariams žalingos, nes per tai elimi-- 
nuojama sąmoninga ir būtina įstatymų leidimo funkcija. 

. Ne antraeilis teisės mokyklos nuopelnas yra ir pozitingosios 
teisės moksliškasis įvertinimas, per kurį teisės teorija ir prak- 
tika sueina į kontaktą. 


10. Teisės evoliucijos suvokimas yra neišdildomas istoriškosios 


teisės mokyklos nuopelnas; bet, vertinant ir šį nuopelną, 
būtinai reikia kritikiškai pastebėti, kad tik pačios evoliucijos 
idėjos suvokimas yra jos nuopelnas, o evoliuciją impul- 
suojančios jėgos teištiria tik vėliau. 


11. Pats istoriškosios teisės mokyklos vardas ir visą laiką domi- 


navęs jos teorijos empiriškai istoriškasis elementas ryškiai 
pabrėžia jos ankštą teisės istorijos supratimą ir įvertinimą. 


12. Istoriškoji teisės mokykla yra būtinas teisės filosofijos isto- 


rinės eigos etapas pereiti iš racionalizmo į pozityvizmą. 

